
Pono J. L. B. Matekonio namai 


S Ponui J. L. B. Matekoniui, įmonės „Tlokvengo kelio 
greitieji automobiliai“ savininkui, buvo sunku patikė- 
ti, kad mma Ramotsvė, gabioji Pirmosios moterų seklių 
agentūros įkūrėja, sutiko būti jo žmona. Tai įvyko pasipir- 
šus antrą kartą; pirmąkart į klausimą, pareikalavusį milži- 
niškos drąsos, jis sulaukė neigiamo atsakymo - švelnaus, 
beveik apgailestaujamo, bet vis dėlto neigiamo. Tada ir 
nusprendė, kad mma Ramotsvė niekada nebeištekės; kad 
trumpa, katastrofiška santuoka su Note Mokočiu, džiazo 
mėgėju ir profesionaliu trimitininku, ją įtikino, jog san- 
tuokinis gyvenimas teikia tik kančias ir sielvartą. Šiaip 
ar taip, ji savarankiška moteris, turi savo verslą ir patogų 
namą Zebrų plente. Kam, svarstė jis, tokiai moteriai rei- 
kalingas vyras, su kuriuo gal bus nelengva sutarti, pasi- 
keitus santuokos įžadais ir jam apsigyvenus pas ją? Ne, 
mma Ramotsvės vietoje jis irgi nesutiktų priimti pasiū- 

lymo tuoktis, net jei pirštųsi toks protingas ir pagarbos 
vertas vyriškis kaip jis. 

Bet aną lemtingą vakarą, sėdėdama su juo verandoje po 
popietės, kurią jis praleido taisydamas jos baltąjį furgonė- 
lį, mma Ramotsvė pagaliau sutiko. Sutikimą davė taip pa- 
prastai, taip neabejotinai geraširdiškai, kad jis dar tvirčiau 
įsitikino, jog ji — viena geriausių moterų visoje Botsvano- 
je. Tą vakarą, grįžęs į savo namus prie senojo karo pajėgų 
klubo, jis ilgai mąstė apie jį ištikusią neregėtą laimę. Nors 
įpusėjo penktą dešimtį, vis dar nesugebėjo susirasti tinka- 
mos žmonos, ir štai Apvaizda jam dovanojo ranką moters, 
kuria nuo seno žavėjosi labiau už visas. Tokią nepaprastą 
sėkmę buvo sunku net įsivaizduoti; jis pagalvojo, ar tik ne- 
teks skaudžiai prabusti iš saldaus sapno, į kurį bus netyčia 
įpuolęs. | 

Tačiau viskas buvo teisybė. Kitą rytą, įsijungęs radiją ir 
klausydamas pažįstamo karvių varpelių skambėjimo, ku- 
riuo Botsvanos radijas pradėdavo ryto programą, jis su- 
prato, kad tai iš tikrųjų įvyko, ir jei ji pernakt nepersigalvo- 
jo, vadinasi, jis dabar susižadėjęs. 

Ponas J. L. B. Matekonis pažvelgė į laikrodį. Buvo še- 
šios, po miegamojo langu augantį dygliuotą medį nušvietė 
pirmi aušros spinduliai. Netrukus ore pasklis ryto dūmai, 
saldūs, apetitą žadinantys laužo dūmai, ir žmonės pradės 
vaikščioti keliukais, išvagojusiais prie jo namų augančius 
krūmynus; šūkaus mokyklon traukiantys vaikai, vyrai 
mieguistomis akimis žingsniuos į darbą mieste; viena kitą 
šauks moterys; prabudusi Afrika pradės dienos darbus. 


Žmonės keliasi anksti, bet skambinti mma Ramotsvei ge- 


riausia bus po kokios valandos, kai ji jau bus spėjusi atsi- 
kelti ir išsivirti rytinį puodelį raudonosios arbatos. Jis Ži- 
nojo, kad ji mėgsta kokį pusvalandį pasėdėti gurkšnodama 
arbatą ir stebėdama po pievelę stripinėjančius paukščius. 
Joje kukučiai baltais ir juodais dryžiais tarsi užsukami žais- 
liukai lesa vabzdžius, išdidžiai pėdina ir vieni kitus vilioja 
žieduotieji karveliai. Mma Ramotsvė mėgsta paukščius; jei 
ji užsimanytų, jis pastatytų specialią paukštidę. Joje galė- 
tų auginti, pavyzdžiui, balandžius ar net kokius nors di- 
desnius paukščius, kaip kiti žmonės, kad ir suopius, nors, 
tiesą pasakius, nežinia, ką daryti su išaugintais suopiais. 
Žinoma, jie gaudo gyvates, ir tai pravartu, bet šuo nė kiek 
ne prasčiau sugeba išnaikinti į kiemą atklydusias gyvates. 

Kai ponas J. L. B. Matekonis dar buvo vaikas ir augo 
Molepololėje, jis turėjo šunį, kuris išgarsėjo kaip nepapras- 
tas gyvačių gaudytojas. Tai buvo liesas rudas gyvulys dviem 
baltomis dėmėmis ir nukirstu uodegos stimburiu. Rado tą 
šunį, apleistą ir išbadėjusį, kaimo pakraštyje, ir pasiėmė jį 
į savo senelės namus. Senelė nenorėjo švaistyti maisto gy- 
vuliui, iš kurio nebus jokios naudos, bet vaikui pavyko ją 
perkalbėti, ir šuo pasiliko. Jau po kelių savaičių paaiškėjo, 
koks jis naudingas — nugalabijo tris gyvates kieme ir dar 
vieną kaimyno melionų lysvėje. Nuo to laiko jo reputacija 
buvo nepajudinama. Jei kam labai įsipykdavo gyvatės, jie 
kreipdavosi į poną J. L. B. Matekonį, prašydavo atsivesti 
šunį ir jas įveikti. 

Šuo buvo neįtikimai vikrus. Kai gyvatės pastebėdavo, 
kad šis artinasi, jos tarsi suprasdavo patekusios į mirtiną 


pavojų. Suo — pasišiaušęs, žibančiomis iš susijaudinimo 


akimis, — artėdavo prie gyvatės keista eigastimi, tarsi styp- 
čiotų ant pirštų galiukų. Atsidūręs per kelias pėdas nuo 
grobio, jis dusliai suurgzdavo: gyvatė ne išgirsdavo balsą, 
o pajusdavo žemės virpėjimą. Trumpam sutrikusi, ji pra- 
dėdavo slinkti tolyn, tačiau tą akimirką šuo staiga puldavo 
ir sugriebdavo dantimis gyvatės sprandą. Jos stuburas per- 
lūždavo ir kova būdavo baigta. 

Ponas J. L. B. Matekonis žinojo, kad tokie šunys ilgai 
negyvena. Kai sulaukia septynerių ar aštuonerių metų, jų 
reakcija pradeda lėtėti, o gyvačių šansai juos įveikti didėja. 
Pono J. L. B. Matekonio šuniui galiausiai įgėlė dryžuotoji 
kobra ir jis nugaišo po kelių minučių. Joks šuo negalėjo 
jo pakeisti, bet dabar... Na, sakysime, tai tik dar viena jam 
prieš akis atsivėrusi galimybė. Galima bus nusipirkti šunį 
ir drauge išrinkti jam vardą. O gal ne, geriau jis pasiūlys 
mma Ramotsvei pasirinkti ir šunį, ir vardą, nes labai neno- 
rėjo, kad ji pamanytų, jog jis stengiasi viską spręsti pats. Iš 
tikrųjų net labai džiaugtųsi, jei spręsti tektų kuo mažiau. Ji 
labai sumani moteris ir jis visiškai pasikliauja jos sugebė- 
jimu tvarkyti bendrą jųdviejų gyvenimą — su sąlyga, kad 
nemėgins jo įtraukti į tą seklių verslą. Tokiems dalykams 
jo protas paprasčiausiai nepritaikytas. Ji - seklė, jis - me- 


chanikas. Taip yra ir taip tegu lieka. 


Ponas J. L. B. Matekonis jai paskambino prieš pat septy- 
nias. Atrodo, mma Ramotsvė apsidžiaugė jį išgirdusi ir 
paklausė, kaip reikalauja setsvana genties mandagumo pa- 


pročiai, ar jis gerai miegojęs. 

— Miegojau labai gerai, - atsakė ponas J. L. B. Mate- 
konis. — Visą naktį sapnavau protingą ir gražią moterį, kuri 
sutiko būti mano žmona. 

Jis nutilo. Jei ji sugalvotų paskelbti, kad persigalvojo, da- 
bar būtų geriausias laikas tai padaryti. 

Mma Ramotsvė nusijuokė. 

— Aš niekada neprisimenu, ką sapnavau, - atsakė ji. — 
Bet jei prisiminčiau, esu tikra, būčiau sapnavusi aukščiau- 
sios klasės mechaniką, kuris vieną gražią dieną bus mano 
vyras. 

Ponas J. L. B. Matekonis su palengvėjimu nusišypsojo. 
Ji nepersigalvojo, jie tebėra susižadėję. 

— Šiandien turime eiti pietų į „Prezidento“ viešbutį, — 
tarė jis. — Reikia atšvęsti tokią svarbią progą. 

Mma Ramotsvė sutiko. Ji bus pasirengusi dvyliktą va- 
landą, o paskui, jei jam patogu, gal galės aplankyti jo na- 
mus - norėtų pasižiūrėti, kaip tie atrodo. Dabar jie turi du 
namus, 0 juk reikės išsirinkti vieną. Jos namas Zebrų plen- 
te turi daug gerų savybių, bet jis gana arti miesto centro; 
sako, visai neblogai gyventi atokiau. Jo namas prie senojo 
oro uosto turi didesnį kiemą, be to, jis tikrai ramesnis, bet, 
atrodo, netoli yra kalėjimas ir net apleistos kapinės? Tai 
labai svarbus dalykas; jei dėl kokios nors priežasties ji naktį 
liktų namie viena, labai nenorėtų, kad tas namas stovėtų 
greta kapinių. Tai nereiškia, kad mma Ramotsvė prietarin- 
ga; ji laikosi konservatyvios teologijos ir nesidomi be vie- 
tos klaidžiojančiomis dvasiomis, bet vis dėlto, vis dėlto... 

Mma Ramotsvė tikėjo, kad egzistuoja Dievas, Modimo, 
kuris gyvena danguje, beveik tiesiai virš Afrikos. Dievas 

be galo supratingas, ypač užjaučia tokius žmones kaip ji, 
bet tie, kurie laužo Jo įstatymus, kaip šiais laikais elgiasi 
daugelis, prašyte prašosi atpildo. Kai miršta geri žmonės, 
tokie kaip mma Ramotsvės tėvas, Obedas Ramotsvė, Die- 
vas juos tikrai priima pas save. Kitų likimas neaiškus, bet 
veikiausiai jie atsiduria kokioje nors baisioje vietoje — jai 
atrodė, kad ta vieta truputį panaši į Nigeriją, - ir kai pripa- 
žįsta padarytas klaidas, sulaukia atleidimo. 

Dievas jai buvo maloningas, pamanė mma Ramotsvė. 
Dovanojo laimingą vaikystę, nors motinos ji neteko dar 
kūdikystėje. Mergaite atidžiai rūpinosi tėvas ir geroji teta, 
išmokė, ką reiškia dovanoti meilę, — ir pati savo ruožtu tas 
kelias neįkainojamas dienas ją dovanojo mažulyčiam savo 
vaikeliui. Kai kūdikio grumtynės su mirtimi baigėsi, mma 
Ramotsvė kurį laiką svarstė, kodėl Dievas taip su ja pasielgė, 
bet laikui bėgant viską suprato. Dabar ir vėl aiškiai matyti 
Jo malonė, šį kartą pasirodžius ponui J. L. B. Matekoniui, 
kuris yra geras, padorus žmogus. Dievas jai atsiuntė vyrą. 


Po šventinių pietų „Prezidento“ viešbutyje - per pie- 
tus ponas J. L. B. Matekonis suvalgė du didelius žlėgtai- 
nius, o mma Ramotsvė, nemenka smaližė, sukirto gero- 
kai daugiau ledų, negu buvo ketinusi, - jie sėdo į pono 
J. L. B. Matekonio sunkvežimiuką ir nuvažiavo apžiūrėti jo 
namų. 

— Mano namai nelabai tvarkingi, - neramiai įspėjo po- 
nas J. L. B. Matekonis. — Stengiuosi palaikyti tvarką, tačiau 
vyrui tai nelengva. Turiu ateinančią tarnaitę, bet man atro- 
do, ji viską tik gadina. Ta moteris labai netvarkinga. 

— Galėsime pasilikti mano tarnaitę, - pasiūlė mma Ra- 
motsvė. — Ji viską puikiai moka. Lyginti. Valyti kambarius. 
Šveisti indus. Bene geriausiai Botsvanoje dirba šiuos dar- 
bus. O taviškei galėsime surasti kokį nors kitą darbą. 

— Be to, kai kuriuose kambariuose sudėtos variklių da- 
lys, - skubiai pridūrė ponas J. L. B. Matekonis. - Kartais 
man garaže pritrūksta vietos, tada įdomesnius variklius, 
kurių kada nors gali prireikti, tenka parsivežti namo. 

Mma Ramotsvė nieko neatsakė. Dabar ji suprato, ko- 
dėl ponas J. L. B. Matekonis iki šiol nė karto nebuvo jos 
pasikvietęs į svečius. Prisiminė, kad ir jo kabinetas „Tlok- 
vengo kelio greitųjų automobilių“ bendrovėje labai netvar- 
kingas — viskas išmurzinta tepalais, primėtyta kalendorių, 
kuriuos siunčia atsarginių dalių tiekėjai. Jai tie kalendoriai 
atrodė juokingi, pilni pernelyg liesų merginų, sėdinčių ant 
padangų ar atsirėmusių į automobilius. Tos merginos nie- 
kam tikusios. Jos netinka vaikams gimdyti ir nė viena nėra 
panaši į turinčią vidurinio ar bent jau pradinio mokslo 
atestatą. Netikusios merginos, skirtos laikui praleisti; su 
jomis vyrai tik susijaudina, įkaista, o kokia iš to kam nors 
nauda? O, jei vyrai žinotų, kokiais kvailiais juos paverčia 
tos netikusios merginos; bet jie nieko nežino, ir beviltiška 
mėginti jiems ką nors išaiškinti. 

Jie privažiavo sidabro spalva nudažytus vartus. Mma Ra- 
motsvė pasėdėjo automobilyje, kol ponas J. L. B. Matekonis 
juos atvėrė. Ji pastebėjo, kad šunys parvertę šiukšliadėžę ir 
po kiemą plaikstosi įvairūs popiergaliai bei kitos šiukšlės. 
Jei tektų čia persikelti — jei/- tokiems dalykams reikėtų 
padaryti galą. Tradicinėje Botsvanos visuomenėje tvarką 

kieme prižiūri moteris, o ji tikrai nenorėtų turėti ką nors 
bendra su tokiu šiukšlynu. 

Automobilį pastatė prieš verandą, po stogeliu, kurį po- 
nas J. L. B. Matekonis buvo padirbdinęs iš tinklo. Vertinant 
šiuolaikiškai, namas buvo didelis, pastatytas tais laikais, 
kai statybininkams nerūpėjo ekonomija. Anuomet prieš 
akis plytėjo visa Afrika, į didžiąją jos dalį niekas nebuvo 
kojos įkėlęs, ir taupyti vietą niekam neatėjo į galvą. Dabar 
viskas kitaip, žmonės pradėjo nerimauti dėl miestų, kurie 
naikina juos supančius krūmynus. Namas — žemas, niū- 
rus vienaaukštis pastatas rifliuotos geležies stogu —- buvo 
pastatytas protektorato laikais kolonijų pareigūnui. Išori- 
nės sienos tinkuotos ir nubaltintos, grindys iš nugludinto 
raudono cemento, sukloto dideliais kvadratais. Tokios per 
karščius maloniai vėsina kojas, nors niekas nesugalvos nie- 
ko patogesnio už tradicines afrikiečių grindis - suplūktą 
molį ar galvijų mėšlą. 

Mma Ramotsvė apsidairė. Jie stovėjo svetainėje, į ku- 
rią įėjo tiesiai pro priekines duris. Čia stovėjo sunkių bal- 
dų komplektas, kadaise labai brangus, bet dabar smarkiai 
aptriušęs. Krėslai plačiais mediniais ranktūriais buvo ap- 
traukti raudonu audeklu, o ant juodmedžio stalo stovėjo 
tuščia stiklinė bei peleninė. Ant sienų kabojo paveikslas, 
nutapytas ant juodo aksomo ir vaizduojantis kalną, me- 
dinė antilopės kudu galva ir mažytė Nelsono Mandelos 
nuotrauka. Mma Ramotsvė pamanė, jog tai visai malonus 
kambarys, nors neabejotinai apleistas. Tokie dažniausiai ir 
būna viengungių vyrų kambariai. 

— Tai labai geras kambarys, - pareiškė mma Ramotsvė. 

Ponas J. L. B. Matekonis nušvito iš pasitenkinimo. 

— Stengiuosi jame palaikyti tvarką, - pasakė jis. - Bū- 
tinai reikia turėti kambarį, kuriame galėtum priimti svar- 
bius svečius. 

— Ar pas tave ateina svarbių svečių? —- paklausė mma 
Ramotsvė. 

Ponas J. L. B. Matekonis suraukė kaktą. 

— Kol kas jų dar nebuvo, - atsakė jis. - Tačiau bet kada 
gali atvykti. 

— Taip, - sutiko mma Ramotsvė. - Niekada negali ži- 
noti. 

Ji pažvelgė per petį į duris, kurios vedė į kitą namo 
pusę. 

— Kiti kambariai anoje pusėje? - mandagiai pasiteira- 
vo. 

Ponas J. L. B. Matekonis linktelėjo. 

— Ana pusė ne taip gerai sutvarkyta, — prisipažino jis. — 
Gal apžiūrėkime ją kitą kartą. 

Mma Ramotsvė papurtė galvą ir ponas J. L. B. Mateko- 
nis suprato, kad išsisukti nepavyks. Taip jau būna, kai su- 
galvoji vesti, pamanė jis: nebelieka jokių paslapčių, viską 
tenka atskleisti. 

— Štai ten, — dvejodamas tarė jis ir atidarė duris. - Ne, 
tikrai reikės susirasti geresnę tarnaitę. Šita visai nekaip 
dirba. 

Mma Ramotsvė ėjo koridoriumi jam iš paskos. Pirmo- 
sios durys, kurias jie priėjo, buvo pravertos; ji stabtelėjo ir 
pažvelgė vidun. Kadaise tame kambaryje tikrai buvo mie- 
gamasis, bet dabar visos jo grindys tarsi kilimu išklotos 

laikraščiais. Vidury puikavosi išardytas variklis, o aplink jį 
buvo sėte nusėta detalių. 

— Tas variklis nepaprastas, - paaiškino ponas 
J. L. B. Matekonis, neramiai žvelgdamas į mma Ramot- 
svę. — Kito tokio nerasi visoje Botsvanoje. Kada nors būti- 
nai baigsiu jį taisyti. 

Jie nuėjo toliau. Už kitų durų buvo vonios kambarys; 
gana švarus, pagalvojo mma Ramotsvė, nors gerokai ap- 
leistas ir plynas. Ant vonios krašto kybojo senas baltas 
rankšluostis veidui ir kėpsojo didelis ūkiško muilo gabalas. 
Daugiau nieko nebuvo. 

— Ūkiškas muilas labai sveika, - tarė ponas J. L. B. Mate- 
konis. - Aš visada juo prausiuosi. 

Mma Ramotsvė linktelėjo. Ji pati labiau mėgo muilą 
su palmių aliejumi, kuris puikiai tiko jos veido odai, bet 
suprato, kad vyrams patinka šiurkštesni dalykai. Vonios 
kambarys nykus, pamanė ji, tačiau bent jau švarus. 

Iš visų likusių kambarių gyvenamas pasirodė tik vie- 
nas — valgomasis, kurio viduryje stovėjo stalas ir vieniša 
kėdė. Tačiau grindys buvo purvinos, po baldais ir kam- 
puose voliojosi dulkių gniutulai. Buvo visiškai aišku, kad 
žmogus, kuriam pavesta tvarkyti šį kambarį, nešlavė jo jau 
kelis mėnesius. Ką gi veikia toji tarnaitė? Turbūt stovi prie 
vartelių ir liežuvauja su draugėmis - jos visos taip elgiasi, 
jei neprižiūrėsi. Mma Ramotsvei buvo aišku kaip dieną, 
kad tarnaitė labai piktnaudžiauja pono J. L. B. Matekonio 
gera širdimi ir nė kiek nebijo prarasti darbo. 

Kituose kambariuose buvo lovų, tačiau taip pat ir dėžių, 
prikrautų automobilių žvakių, valytuvų ir kitokių keistų 

detalių. Virtuvė, nors irgi švari, buvo beveik tuščia: tik du 
puodai, kelios baltos emaliuotos lėkštės ir mažytė dėžutė 
su stalo įrankiais. 

— Sutarėme su tarnaite, kad ji man virs valgyti, - pasakė 
ponas J. L. B. Matekonis. - Ji kasdien paruošia maisto, bet 
jis visada toks pat. Nuolatos valgau kukurūzų košę ir troš- 
kinį. Kartais išverda moliūgo, bet labai retai. Užtat nuolat 
reikalauja pinigų virtuvės reikmėms. 

— Ta moteris baisi tinginė, - atsakė mma Ramotsvė. — 
Turėtų gėdytis. Jei visos Botsvanos moterys būtų tokios, 
mūsų vyrai seniai jau būtų išmirę. 

Ponas J. L. B. Matekonis nusišypsojo. Tarnaitė jį baugi- 
no jau daugel metų, o jis taip ir nesukaupė drąsos jai pasi- 
priešinti. Bet dabar gal mma Ramotsvė ją sutramdys, tada 
galės eiti sau ir pasiieškoti kito darbdavio, kurio galėtų ne- 
paisyti. 

— Kur ta moteris? - paklausė mma Ramotsvė. - Norė- 
čiau su ja pasikalbėti. 

Ponas J. L. B. Matekonis pažvelgė į laikrodį. 

— Turėtų greit ateiti, - pasakė jis. — Ji ateina kas dieną 
popiet tokiu metu. 

Jie sėdėjo svetainėje, kai atėjo tarnaitė, — garsiai trink- 
telėjo virtuvės durys. 

— Tai ji, - patvirtino ponas J. L. B. Matekonis. - Ji visa- 
da trankosi durimis. Per visus tuos metus, kiek čia dirba, nė 
karto nėra tyliai uždariusi durų. Tik trinkt, trinkt, trinkt. 

— Eime, pasikalbėsime su ja, - pasiūlė mma Ramot- 
svė. — Man labai įdomu susipažinti su moterimi, kuri taip 


gerai tavimi rūpinasi. 

Ponas J. L. B. Matekonis pirmas nuėjo į virtuvę. Prie plau- 
tuvės stovėjo stambaus sudėjimo ketvirtą dešimtį įpusėjusi 
moteris ir leido į arbatinuką vandenį. Ji buvo daug aukštesnė 
ir už poną J. L. B. Matekonį, ir už mma Ramotsvę; nors už 
pastarąją ir plonesnė, atrodė labai stipri, pūpsančiais rankų 
raumenimis ir storomis kojomis. Ji buvo užsidėjusi didelę, 
aplamdytą raudoną skrybėlę, o ant suknelės užsimetusi mė- 
lyną chalatą. Bateliai buvo iš keistos blizgančios odos, pana- 
šios į tą, iš kurios siuvami lakiniai šokių batai. 

Ponas J. L. B. Matekonis atsikrenkštė, įspėdamas apie 
savo pasirodymą, ir tarnaitė neskubėdama atsigręžė. 

— Neturiu laiko... - pradėjo ji, bet pamačiusi mma Ra- 
motsvę staiga nutilo. 

Ponas J. L. B. Matekonis mandagiai su ja pasisveikino, 
kaip liepia tradicijos. Tada pristatė viešnią. 

— Tai mma Ramotsvė, - pasakė jis. 

Tarnaitė nužvelgė mma Ramotsvę ir vos pastebimai 
linktelėjo. 

— Labai džiaugiuosi su jumis susipažinusi, mma, - tarė 
mma Ramotsvė. - Esu apie jus daug girdėjusi iš pono 
J. L. B. Matekonio. 

Tarnaitė dirstelėjo į šeimininką. 

— A, tai jūs girdėjote apie mane, — atsakė ji. - Džiau- 
giuosi, kad jis apie mane kalba. Nenorėčiau galvoti, kad 
niekas apie mane nekalba. 

— Ne, - sutiko mma Ramotsvė. - Geriau, kai apie tave 
kalba, negu kai nekalba. Žinoma, išskyrus tam tikrus at- 


vejus. 

Tarnaitė susiraukė. Arbatinukas jau buvo pilnas van- 
dens ir ji ištraukė jį iš plautuvės. 

— Esu labai užsiėmusi, - atsainiai mestelėjo ji. - Šiuose 
namuose kalnai darbo. 

— Taip, - pritarė jai mma Ramotsvė. - Iš tiesų darbo 
daug. Kai namai tokie purvini, juose tikrai yra ką veikti. 

Stambioji tarnaitė sustingo. 

— Kodėl sakai, kad šitie namai purvini? — paklausė ji. — 
Kas tu tokia, kad kalbėtum apie šituos namus? 

— Ji... — prasižiojo ponas J. L. B. Matekonis, bet neteko 
žado, kai pamatė įniršusį tarnaitės žvilgsnį. 
motsvė. - Mačiau, kiek dulkių valgomajame, koks šiukšli- 
nas sodas. Ponas J. L. B. Matekonis juk tik vyras. Negalima 
tikėtis, kad jis pats tvarkytų savo namus. 

Tarnaitė plačiai atmerkė akis ir neslėpdama įniršio įsi- 
spoksojo į mma Ramotsvę. Moters šnervės iš pykčio išsi- 
plėtė, o lūpas iškreipė nirtulinga grimasa. 

— Daugybę metų dirbu šiam vyrui, - sušnypštė ji. — 
Ateinu kiekvieną dieną ir triūsiu be jokio poilsio. Verdu 
jam gardžius pietus, šveičiu grindis. Rūpinuosi juo kaip 
gimine. 

— Nemanau, mma, - ramiai paprieštaravo mma Ra- 
motsvė. - Jei pietūs tokie gardūs, kodėl jis toks liesas? 
Gerai prižiūrimas vyras yra apkūnus. Lygiai taip pat, kaip 
galvijai. Visi tai žino. 

Tarnaitė nukreipė akis nuo mma Ramotsvės ir įsispok- 


sojo į šeimininką. 

— Kas ta moteris? — griežtai paklausė ji. —- Kas jai leido 
ateiti į mano virtuvę ir taip kalbėti? Malonėkite pasakyti, 
kad eitų atgal į barą, iš kurio ją čia atsivedėte. 

Ponas J. L. B. Matekonis sunkiai nurijo seiles. 

— Aš jos paprašiau tekėti už manęs, — staiga išrėžė. — Ji 
bus mano žmona. 

Tai išgirdusi tarnaitė tiesiog palūžo. 

— Ajajai! - gailiai sušuko ji. — Ajajai! Tik neveskite jos! Ji 
nužudys jus! Blogiau nieko negalėtumėte sugalvoti. 

Ponas J. L. B. Matekonis žengė žingsnį į priekį ir ramin- 
damas uždėjo ranką tarnaitei ant peties. 

— Nesijaudink, Florensa, - tarė jis. — Ji gera moteris, o 
aš pasirūpinsiu, kad neliktum be darbo. Vienas mano pus- 
brolis turi viešbutį netoli autobusų stoties. Jam reikia tar- 
naičių. Jei paprašysiu, kad priimtų tave, jis taip ir padarys. 

Tarnaitės tai nenuramino. 

— Nenoriu dirbti viešbutyje, ten su manimi elgsis kaip su 
verge, — atkirto ji. - Nesu kokia parankinė, kad lakstyčiau 
ir pildyčiau visų paliepimus. Aš aukštos klasės tarnaitė, 
dirbu privačiuose namuose. O! O! Dabar man galas. Jums 
irgi galas, jei sugalvosite vesti šitą storulę. Ji sulaužys jūsų 
lovą. Neabejoju, kad labai greit mirsite. Jums bus galas. 

Ponas J. L. B. Matekonis dirstelėjo į mma Ramotsvę ir 
ženklu pasiūlė išeiti iš virtuvės. Jis pamanė, jog geriau bus 
palikti tarnaitę vieną, kol ši bent kiek atsikvošės. Nesitikė- 
jo, kad ji džiaugsis sužinojusi naujienas, bet tikrai nesitikė- 
jo išgirsti ir tokių nesmagių, nerimą keliančių pranašysčių. 
Reikia kuo greičiau pasikalbėti su pusbroliu ir susitarti dėl 
naujo darbo. 

Jie sugrįžo į svetainę ir paskui save tvirtai uždarė duris. 

— Tavo tarnaitė sunkaus būdo, - pasakė mma Ra- 
motsvė. 

— Nelengvo, - sutiko ponas J. L. B. Matekonis. - Bet, 
man atrodo, kitos išeities nėra. Jai teks pereiti į kitą darbą. 

Mma Ramotsvė linktelėjo. Jis teisus. Tarnaitei teks iš 
čia išeiti, bet jiems — taip pat. Neįmanoma gyventi šiuose 
namuose, pagalvojo ji, net jei kiemas būtų bent kiek dides- 
nis. Teks įleisti nuomininkus, o patiems persikelti į Zeb- 
rų plentą. Jos tarnaitė nepalyginti geresnė, sugebės pui- 
kiai prižiūrėti juos abu. Nespėsi nė mirktelėti, kai ponas 
J. L. B. Matekonis pradės taisytis ir netrukus atrodys taip, 
kaip dera pagarbos vertam garažo savininkui. Ji apsidairė 
po kambarį. Ar čia yra kas nors, ką būtų verta perkelti į jos 
namus? Gali būti, pamanė ji, kad ir nėra. Gali būti, kad po- 
nas J. L. B. Matekonis atsikraustys pas ją gyventi, nešinas 
tik lagamine sudėtais drabužiais ir ūkiško muilo gabalu. Ir 


viskas. 


Antras skyrius 


Pasirodo klientė 


SS Prireiks nemažai takto. Mma Ramotsvė žinojo, kad 
ponas J. L. B. Matekonis mielai sutiks persikelti į Zebrų 
plentą — nė kiek tuo neabejojo, - bet vyrai labai išdidūs, 
todėl jam apie šį sprendimą reikės pranešti labai atsargiai. 
Negi imsi ir išrėši: „Tavo namai — baisus šiukšlynas, visur 
pilna automobilių dalių ir variklių“. Negalima sakyti ir taip: 
„Man nepatiktų gyventi prie pat senųjų kapinių“. Geriausia 
bus pranešti šitaip: „Tavo namai puikūs, juose labai daug 
vietos. Seni varikliai man nė kiek netrukdo, bet, sutik, 
Zebrų plente gyventi daug patogiau: tai beveik pats miesto 
centras“. Šitaip ir reikės pasielgti. 

Mma Ramotsvė jau sugalvojo, kaip suorganizuoti pono 
J. L. B. Matekonio persikėlimą į jos namą Zebrų plente. Jis 
ne toks didelis, bet vietos pakaks su kaupu. Name - trys 
miegamieji. Lovą pasistatys didžiausiame, kuris, beje, ir 


pats ramiausias, nes yra gale namo. Kitus du miegamuosius 

ji laikinai naudojo kaip sandėliuką ir kaip siuvimo kambarį, 
tačiau sandėliuką galima iškraustyti ir daiktus sudėti į ga- 
ražą. Tas kambarys bus skirtas ponui J. L. B. Matekoniui. 
Tegu ten susideda ką nori - automobilių dalis, senus va- 
riklius, — nors teks labai aiškiai užsiminti, kad šiaip jau va- 
rikliams vieta lauke. 

Svetainėje turbūt galima beveik nieko nekeisti. Jos 
kėdės kur kas geresnės už baldus, stovinčius pono 
J. L. B. Matekonio svečių kambaryje, bet gal jis norės pa- 
siimti kalną, nupieštą ant aksomo, ar keletą kitų puošme- 
nų. Jas bus galima pridėti prie jos daiktų — tėvo, arba, kaip 
ji vadino, tėčio, Obedo Ramotsvės nuotraukos, kurioje 
jis vilki savo mėgstamiausią blizgantį kostiumą; prie šios 
nuotraukos ji dažnai sustodavo ir susimąstydavo apie jo 
gyvenimą, apie tai, kiek daug jis jai reiškė. Ji nė kiek neabe- 
jojo, kad tėčiui patiktų ponas J. L. B. Matekonis. Kadaise 
jis įspėjo ją netekėti už Notės Mokočio, nors ir nemėgino 
užkirsti kelio santuokai, kaip pasielgtų kitų dukterų tėvai. 
Ji žinojo jo nuomonę, bet buvo per jauna, pernelyg susiža- 
vėjusi įtaigiu trimitininku ir nekreipė dėmesio į tėvo žo- 
džius. O kai santuoka taip siaubingai baigėsi, tėtis nepra- 
dėjo pasakoti seniai žinojęs, kas bus, bet rūpinosi tik jos 
saugumu ir laime — kaip visada. Kokia sėkmė turėti tokį 
tėvą, pagalvojo ji; šiais laikais tiek daug Žmonių išvis neturi 
tėvų, juos augina motinos ar net senelės, o šios dažnai nė 
nežino, kas tas tėvas. Tie žmonės atrodo visai patenkinti, 
bet jų gyvenime veikiausiai žioji baisi tuštuma. O gal tos 
tuštumos nė nepastebi, jei nežinai, kad ji yra? Jei būtum 
šimtakojis tshongololo ir rėpliotum žeme, ar dairytumei- 

si aukštyn į paukščius, ar gailėtumeisi, kad neturi sparnų? 
Tikriausiai ne. 

Mma Ramotsvė buvo linkusi į filosofinius apmąstymus, 
bet žinojo, kada metas sustoti. Žinoma, panašūs klausimai 
skatina mąstyti, tačiau jie savo ruožtu kelia kitus klausi- 
mus, į kuriuos paprasčiausiai nėra atsakymų. Toje vietoje 
dažniausiai ir reikia sustoti, susitaikyti, kad viskas yra taip, 
kaip yra, nes taip buvo visada. Pavyzdžiui, visi žino, kad 
vyrams negerai būti netoli gimdančios moters. Tai be galo 
aišku, nereikia net sakyti. O štai kitose šalyse žmonėms 
kilo keistų minčių, jie pradėjo kalbėti, kad vyras turėtų 
matyti, kaip gimsta jo vaikai. Kai mma Ramotsvė perskaitė 
apie tai žurnale, jai net kvapą užgniaužė. Bet vėliau susi- 
mąstė — kodėl tėvas negalėtų matyti, kaip gimsta jo vai- 
kas, kodėl jam neleidus pasveikinti kūdikį atėjus į pasaulį ir 
pasidžiaugti drauge? Atsakyti pasirodė sunku. Žinoma, tai 
vis tiek negerai — nėra nė mažiausios abejonės, kad vyrui 
šiukštu negalima būti prie gimdyvės, — bet kaip tą drau- 
dimą paaiškinti? Galiausiai teks sutikti, jog tai negerai dėl 
to, kad taip teigia senieji Botsvanos papročiai, nes juk visi 
puikiai žino, kad senieji Botsvanos papročiai neabejotinai 
teisingi. Juste justi, kad teisingi. 

Žinoma, šiais laikais daug kas atsisako laikytis senųjų 
papročių. Pavyzdžiui, moksleiviai, kurie viešai išdykauja, 
stumdosi ir visiškai negerbia vyresniųjų. Kai ji pati buvo 
moksleivė, vaikai gerbė suaugusiuosius ir kalbėdami su jais 
žiūrėdavo į žemę, o dabar žiūri tiesiai vyresniesiems į akis 
ir net atsikalbinėja. Neseniai ji pati liepė berniūkščiui - jos 
manymu, ne daugiau kaip kokių trylikos metų, - pakelti 

tuščią skardinę, kurią šis numetė ant prekybos centro grin- 
dų. Berniūkštis nustebęs pažvelgė į ją, paskui nusijuokė ir 
atsakė, kad jei taip nori, gali pati pasikelti, nes jis to tikrai 
nedarys. Vaiko įžūlumas ją taip apstulbino, kad nė nesu- 
sizgribo, ką atsakyti, o šis nubėgo savo keliais, palikdamas 
ją stovėti netekusią žado. Jos jaunystės laikais moteris būtų 
pagriebusi tokį vaikigalį ir čia pat iškaršusi jam kailį. Bet 
dabar nebegalima viešai perti svetimų vaikų; tik pamė- 
gink, pamatysi, koks kils triukšmas. Žinoma, ji šiuolaikinė 
moteris ir nepritaria papročiui perti vaikus, tačiau kartais 
žmogus susimąstai: kažin, ar tas piemuo būtų numetęs 
skardinę, jei būtų žinojęs, kad kas nors jį už tai išpers? Tik- 


riausiai ne. 


Mąstyti apie santuoką, persikraustymą ir berniūkščių pė- 
rimą labai malonu, bet reikia pasirūpinti ir kasdieniais 
darbais, o mma Ramotsvei tai reiškė pirmadienio rytą 
atidaryti Pirmąją moterų seklių agentūrą; ji tai darydavo 
kiekvienos darbo dienos rytą, net jei beveik nesitikėjo, 
kad kas nors ateis ar paskambins. Mma Ramotsvė tvirtai 
tikėjo, jog svarbu laikytis duoto žodžio, o iškaboje prie 
agentūros durų buvo parašyta, kad ji dirba darbo dieno- 
mis nuo devintos ryto iki penktos vakaro. Tiesą pasakius, 
iš pat ryto dar nė vienas klientas nebuvo atėjęs, dažniausiai 
jie pradėdavo eiti gerokai popiet. Ji pati nesuprato, kodėl 
taip yra, nors kartais pagalvodavo: turbūt žmonėms reikia 
laiko sukaupti drąsą, kad galėtų peržengti jos slenkstį ir 
išsipasakoti, kas slegia širdį. 


Tad mma Ramotsvė sėdėjo su savo sekretore mma Ma- 

kutsi ir iš didelio puodelio gėrė raudonąją arbatą, kurios 
kiekvieną rytą abiem užplikydavo mma Makutsi. Sekreto- 
rės, tiesą pasakius, nelabai būtų reikėję, bet jei nori, kad 
žmonės į tavo verslą žiūrėtų rimtai, privalai pasisamdyti 
žmogų, kuris atsilieptų telefonu ar kalbėtųsi su klientais, 
kai savininkės nėra. Mma Makutsi buvo labai gera maši- 
ninkė - sekretorių baigiamąjį egzaminą išlaikė 97 procen- 
tų įvertinimu, - tikriausiai per gera tokiai smulkiai įmonei, 
bet ji buvo maloni bendradarbė, ištikima, o svarbiausia, 
mokėjo patylėti. 

— Negalima pašaliniams pasakoti to, ką sužinome dirb- 
damos, - pabrėžė mma Ramotsvė, samdydama sekretorę, 
ir mma Makutsi rimtai linktelėjo galva. Mma Ramotsvė nė 
nesitikėjo, kad sekretorė laikysis konfidencialumo, — Bot- 
svanos žmonės mėgsta apšnekėti viską, kas vyksta, — ir la- 
bai nustebo pamačiusi, kaip puikiai mma Makutsi supran- 
ta, ko iš jos norima. Negana to, mma Ramotsvė sužinojo, 
kad jos sekretorė net niekam nesisako, kur dirbanti, užsi- 
mena tik apie „tokią tarnybą prie Kgalės kalvos“. To gal jau 
ir per daug, tačiau bent gali tikėtis, kad niekur nepasklis 
kalbos apie konfidencialius klientų reikalus. 

Rytais gerti arbatą su mma Makutsi buvo ne tik malo- 
nu ir jauku, bet ir naudinga profesijos požiūriu. Sekretorė 
buvo nepaprastai pastabi, be to, itin atidžiai klausydavosi 
visų apkalbų, kurios gali pasirodyti naudingos. Pavyzdžiui, 
iš jos mma Ramotsvė sužinojo, kad vidutinio lygio valsty- 
bės tarnautojas, dirbantis Plano departamente, pasipiršo 
seseriai moteriškės, kuriai priklauso cheminė valykla „Jūsų 


paslaugoms“. Informacija lyg ir visiškai banali, bet kai mma 

Ramotsvę pasamdė prekybos centro savininkas ir paprašė 
sužinoti, kodėl jam nedavė leidimo prie centro pristatyti 
cheminę valyklą, jai pasirodė pravartu užsiminti, kad as- 
muo, išduodantis leidimus, gali būti susijęs su konkuruo- 
jančia chemine valykla. To pakako, kad nesąmonėms būtų 
užkirstas kelias: mma Ramotsvė tik užsiminė tarnautojui, 
esą Gaborone kai kas - suprantama, be jokio pagrindo, — 
šneka, jog galbūt jis painioja verslo reikalus su tarnyba. 
Žinoma, kai kažkas vėliau jos apie tai paklausė, ji karštai 
paneigė gandus ir ilgai įrodinėjo, kad nėra nieko bendra 
tarp tarnautojo ryšių su chemine valykla ir sunkumų, ga- 
linčių iškilti žmogui, sugalvojusiam irgi imtis to paties ver- 
slo. „Neįmanoma to net įsivaizduoti, — pasakė ji. 

Tą pirmadienį mma Makutsi nepapasakojo nieko svar- 
baus. Ji ramiai praleido savaitgalį su seserimi, kuri dirba 
slauge Princesės Marinos ligoninėje. Moterys nuėjo nu- 
sipirkti audinio ir pradėjo siūti suknelę sesers dukteriai. 
Sekmadienį buvo bažnyčioje ir matė, kaip giedant vieną 
giesmę nualpo moteris. Mma Makutsi sesuo padėjo ją 
atgaivinti, o paskui jos parapijos salėje išvirė jai arbatos. 
Sekretorė pasakojo, kad moteris buvo labai stora ir sunkiai 
pakėlė kaitrą, bet netrukus atsigavo ir išgėrė keturis puo- 
delius arbatos. „Ji atvyko iš šiaurės, - pridūrė mma Makut- 
si. - Fransistaune turi dvylika vaikų“. 

— Tiek jau per daug, - atsiliepė mma Ramotsvė. — Šiais 
laikais negerai turėti dvylika vaikų. Vyriausybė turėtų nu- 
rodyti, kad pakanka šešių. Šeši — labai geras skaičius. Na, 
gal dar septyni ar aštuoni, jei tikrai Žinai, kad galėsi tiek 


išmaitinti. 

Mma Makutsi su ja sutiko. Pati, turėdama keturis bro- 
lius ir dvi seseris, manė, kad gausi šeima neleido tėvams 
suteikti visiems vaikams gerą išsilavinimą. 

— Grynas stebuklas, kad mano egzamino įvertinimas 
buvo 97 procentai, —- užsiminė ji. 

— Jei jūsų būtų buvę tik trys, gal būtumėte gavusi per 
šimtą procentų, — padarė pastabą mma Ramotsvė. 

— Neįmanoma, - atsakė mma Makutsi. - Per visą Bot- 
svanos sekretorių kolegijos egzistavimo laiką niekas nėra 
gavęs daugiau kaip šimtą procentų. Tai tiesiog neįmanoma. 


Tą rytą darbo nebuvo. Mma Makutsi išvalė savo rašomąją 
mašinėlę ir nublizgino stalą, o mma Ramotsvė perskaitė 
žurnalą ir parašė laišką tetai į Lobatsę. Laikas slinko lėtai ir 
dvyliktą valandą mma Ramotsvė jau ketino uždaryti agen- 
tūrą pietums. Tačiau jai ruošiantis pasiūlyti tai mma Ma- 
kutsi, sekretorė skubiai užstūmė stalčių, įsuko į rašomąją 
mašinėlę popieriaus lapą ir ėmė energingai spausdinti. Tai 
reiškė, kad atvyko klientas. 

Privažiavo didelis automobilis, padengtas kaitros sezo- 
ną neišvengiamu plonu dulkių sluoksneliu, ir iš jo išlipo 
keleivė — liesa baltoji moteris dengiamosios spalvos palai- 
dine bei kelnėmis. Ji greitai dirstelėjo į agentūros iškabą 
ant priekinių durų, nusiėmė tamsius akinius ir pasibeldė į 
praviras duris. 

Mma Makutsi ją įleido į kontorą, o mma Ramotsvė 
sveikindamasi pakilo nuo kėdės. 

— Atsiprašau, kad atvykau iš anksto nepranešusi, - tarė 
moteris. — Pamaniau, gal jus rasiu. 

— Visai nebūtina pranešti, - šiltai atsiliepė mma Ra- 
motsvė, tiesdama ranką pasisveikinti. - Visada malonu jus 
matyti. 

Moteris paspaudė ištiestą ranką — teisingai, pamanė 
mma Ramotsvė, taip, kaip priimta Botsvanoje, pagarbiai 
uždėjusi kairį delną ant dešinio dilbio. Dauguma baltųjų 
ranką spaudžia labai nemandagiai - čiumpa vieną delną ir 
purto, o juk laisva ranka galima prikrėsti visokiausių šuny- 
bių. Ši moteris bent išmano, kaip dera elgtis. 

Ji pasiūlė atvykėlei kėdę, kurią laikė specialiai klientams, 
o mma Makutsi ėmėsi ruošti arbatą. 

— Mano vardas ponia Andrėja Kertin, — prisistatė vieš- 
nia. - Ambasadoje iš vieno darbuotojo išgirdau, kad jūs 
seklė ir galėtumėte man padėti. 

Mma Ramotsvė pakėlė antakį: 

— Ambasadoje? 

— Amerikos ambasadoje, - paaiškino ponia Kertin. — 
Paprašiau, kad duotų man seklių agentūros telefoną. 

Mma Ramotsvė nusišypsojo. 

— Labai džiaugiuosi, kad pasiūlė mane, - atsakė ji. — Ko 
gi jūs norėtumėte? 

Moteris buvo susidėjusi rankas ant kelių ir dabar nulei- 
do akis į jas. Mma Ramotsvė pastebėjo, kad jos rankų oda 
išmarginta tamsiomis dėmėmis, kaip dažnai atsitinka bal- 
tiesiems, per daug būnantiems saulėje. Gal ji amerikietė, 
jau daug metų gyvenanti Afrikoje; tokių žmonių daug. Jie 
pamilsta Afriką ir pasilieka gyventi, kartais čia ir numiršta. 
Mma Ramotsvė puikiai juos suprato. Negalėjo įsivaizduo- 


ti, kaip žmonės gali norėti gyventi kur nors kitur. Kaip jie 

ištveria šaltuose šiaurės klimato šalyse, kur tiek daug snie- 
go, lietaus ir tamsos? 

— Galėčiau pasakyti, kad ieškau vieno žmogaus, — atsa- 
kė ponia Kertin, pakėlusi akis nuo grindų ir pažvelgusi į 
mma Ramotsvę. — Bet tai reikštų, kad yra ko ieškoti. Ne- 
manau, jog yra. Todėl turbūt geriau bus pasakyti, kad mė- 
ginu išsiaiškinti, kas nutiko vienam žmogui, jau senokai. 
Nemanau, kad jis dar gyvas. Tiesą pasakius, esu tikra, jog 
ne. Bet noriu žinoti, kas atsitiko. 

Mma Ramotsvė linktelėjo. 

— Kartais labai svarbu tai žinoti, - pasakė ji. - Labai jus 
užjaučiu, mma, jei ko nors netekote. 

Ponia Kertin šyptelėjo: 

— Jūs labai maloni. Taip, netekau. 

— Kada tai buvo? —- paklausė mma Ramotsvė. 

— Prieš dešimt metų, — atsakė ponia Kertin. - Prieš de- 
šimt metų netekau sūnaus. 

Keletą sekundžių tvyrojo tyla. Mma Ramotsvė pažvelgė 
į mma Makutsi, stovinčią prie plautuvės, ir pastebėjo, kad 
sekretorė atidžiai stebi ponią Kertin. Sutikusi viršininkės 
žvilgsnį, mma Makutsi susigėdo ir vėl pradėjo pilti vandenį 
į arbatinuką. 

Mma Ramotsvė nutraukė tylą. 

— Nuoširdžiai jus užjaučiu. Žinau, ką reiškia netekti 
vaiko. 

— Ar tikrai, mma? 

Mma Ramotsvė nebūtų galėjusi prisiekti, kad klausimas 
nenuskambėjo aštrokai, tarsi koks iššūkis, bet atsakė į jį 
švelniai: 

— Pati netekau kūdikio. Jis neišgyveno. 

Ponia Kertin nuleido akis. 

— Tada jūs mane suprasite, — tarė ji. 

Mma Makutsi užplikė raudonosios arbatos ir atnešė 
įskilusį emaliuotą padėklą, ant kurio stovėjo du puodeliai. 
Ponia Kertin dėkinga paėmė savąjį ir siurbtelėjo karšto 
raudono gėrimo. 

— Turėčiau šiek tiek papasakoti apie save, - pasakė ji. — 
Tada žinosite, kodėl esu čia ir kodėl prašysiu jūsų pagal- 
bos. Jei galėsite padėti, labai džiaugsiuosi, jei ne, puikiai 
jus suprasiu. 

— Pasakysiu tiesą, — atsiliepė mma Ramotsvė. — Ne vi- 
siems pajėgiu padėti. Bet nešvaistysiu nei jūsų laiko, nei 
pinigų. Pasakysiu, galiu padėti ar ne. 

Ponia Kertin pastatė ant stalo puodelį ir nusišluostė 
delną į dengiamosios spalvos kelnių klešnę. 

— Tada paklausykite, — tarė ji, - kaip amerikietė atsidū- 
rė Botsvanoje, jūsų agentūroje. O kai baigsiu pasakoti, jūs 
man atsakysite — taip arba ne. Labai paprastai. Tiesiog taip 
arba ne. 


Trečias skyrius 


Berniukas afrikiečio širdimi 


KSS Atvykau į Afriką prieš dešimt metų. Tada buvau ketu- 
riasdešimt trejų ir Afrika man nieko nereiškė. Tikriausiai 
įsivaizdavau ją panašiai kaip daugelis - savotišką kaleidos- 
kopą iš liūtų medžioklės vaizdų, savanų ir debesyse sken- 
dinčios Kilimandžaro viršūnės. Dar žinojau apie badme- 
čius, apie pilietinius karus, pusnuogius išsekusius vaikus 
išpampusiais pilvais, beviltiškai dėbsančius į kameras. Ži- 
nojau, kad tai tik Afrikos dalis — ir net ne pati svarbiau- 
sia, — bet taip ją suvokiau. 

Mano vyras buvo ekonomistas. Mes susipažinome mo- 
kydamiesi kolegijoje, o kai baigėme ją, netrukus susituokė- 
me; buvome labai jauni, bet santuoka neiširo. Jis gavo darbą 
Vašingtone ir galiausiai perėjo į Pasaulio banką. Pelnė ten 
gana aukštą padėtį ir galėjo visam laikui likti Vašingtone, to- 
liau kilti karjeros laiptais. Bet staiga vyrą ėmė kankinti neri- 
mas. Vieną gražią dieną jis man pareiškė, kad yra galimybė 

dvejus metus padirbėti Botsvanoje, Pasaulio banko Afrikos 
regioninio skyriaus valdytoju. Kad ir kaip žiūrėsi, tai buvo 
paaukštinimas, taigi pamaniau, kad jei jis padės atsikratyti 
nerimo, geriau vykti į Afriką, negu laukti, kol vyras pradės 
romaną su kita moterimi, - vyrai kartais malšina nerimą 
tokiu būdu. Pati žinote, mma, kaip būna, kai jie suvokia esą 
nebejauni. Puola į paniką ir pradeda dairytis jaunesnės mo- 
ters, kad ši padėtų įsitikinti, jog senatvė dar toli. 
To nebūčiau pakėlusi, todėl sutikau ir mes atvykome į 
Afriką su sūnumi Maiklu, kuriam kaip tik suėjo aštuonio- 
lika. Tais metais jis turėjo pradėti mokytis kolegijoje, bet 
nutarėme, kad metus galės pagyventi su mumis, o vėliau 
vykti į Dartmutą. Tai labai gera kolegija Amerikoje, mma. 
Kai kurios mūsų kolegijos visai niekam tikusios, bet ši — 
viena geriausių. Mes labai didžiavomės, kad sūnui pavyko 
ten įstoti. 
Maiklui patiko mintis važiuoti čia ir jis pradėjo skai- 
tyti viską, ką tik rado apie Afriką. Kai atvykome, sūnus 
išmanė kur kas daugiau už mudu. Perskaitė viską, ką 
buvo parašęs van der Postas*, — visas tas sentimentalias 
nesąmones, — paskui susirado rimtesnių knygų, įvairių 
* Laurensas van der Postas (Laurens van der Post, 1906-1996) - rašyto- 
jas, ūkininkas, karys, karo belaisvis, britų vyriausybės vadovų patarė- 
jas, švietėjas, filosofas, tyrinėtojas. Gimė Pietų Afrikoje, daug rašė apie 
jį įkvėpusią Kalahario bušmenų kultūrą, 16 metų artimai draugavo su 
psichoanalitiku C. G. Jungu. Jo knygose patraukliai dera nuotykiai, fi- 
losofija ir mitologija, o faktams bei tikrovei skiriamas antraeilis vaid- 
muo - čia ir toliau vertėjos pastabos. 

** sanai (san) - senoji medžiotojų ir rinkėjų kultūra, klestėjusi Afrikoje 
kelis tūkstančius metų, šiandien beveik išnykusi. Sanai (dar vadinami 


krūmynų žmonėmis) yra vieninteliai tikri Pietų Afrikos gyventojai; jie 
paliko daug savo kultūros pėdsakų, ypač uolų piešinių. 

antropologų veikalų apie sanus*, net Mofato dienoraš- 
čius*. Manau, tada jis ir įsimylėjo Afriką — iš tų knygų, dar 
nespėjęs čia kojos įkelti. 

Bankas mums išnuomojo namą Gaborone, tiesiai už 
vyriausybės komplekso, kuriame įsikūrusios visos amba- 
sados bei įgaliotinių šeimos. Man čia iškart patiko. Tais 
metais gerai palijo, o mūsų sodas buvo kruopščiai prižiū- 
rimas. Jame driekėsi lysvių lysvės oranžinių ir baltų leli- 
jų, siautulingomis spalvomis plieskė bugenvilijos, plytėjo 
minkštos žalios vejos. Tikras rojaus kampelis, aptvertas 
aukšta balta tvora. 

Maiklas elgėsi kaip vaikas, radęs raktą nuo saldumynų 
spintelės. Jis keldavosi anksti, paimdavo Džeko visureigį 
ir važiuodavo į Molepololės kelią. Ten kokią valandą ar 
dvi vaikštinėdavo po krūmynus, tada grįždavo pusryčiau- 
ti. Porą kartų ir aš su juo važiavau, nors nemėgstu anksti 
keltis; jis neužsičiaupdamas pasakojo apie pralekiančius 
paukščius ir dulkėse vinguriuojančius driežus — per kele- 
tą dienų sužinojo, kaip jie visi vadinasi. Paskui žiūrėjome, 
kaip už mūsų pateka saulė, ir jautėme jos šilumą. Jūs juk 
žinote, kaip ten viskas yra, mma, prie pat Kalahario. Rytą 
dangus baltutėlis, visiškai tuščias, ore tvyro gaivus kvapas, 
norisi jo įkvėpti pilnutėlius plaučius. 

Džekas turėjo daug darbo, dažnai susitikdavo su įvai- 
riais žmonėmis — vyriausybės atstovais, Amerikos pagal- 
bos tarnybų darbuotojais, finansininkais ir panašiais. Man 
* Robertas Mofatas (Robert Moffat) - Pietų Afrikoje dirbęs misionie- 

rius, kurio dukterį Mary vedė garsusis misionierius ir keliautojas Da- 


vidas Livingstone'as (David Livingstone), pirmasis europietis, ištyręs 
Zambezės upės žiotis. 

visa tai nerūpėjo, todėl paprasčiausiai tvarkydavau namus, 
skaitydavau, rytais gerdavau kavą su keliais man patikusiais 
žmonėmis. Dar truputį dirbau metodistų klinikoje. Par- 
veždavau ligonius iš klinikos namo, į jų kaimus, ir tai buvo 
dar viena puiki proga geriau apžiūrėti šalį. Žinote, mma 
Ramotsve, taip nemažai sužinojau apie jūsų tautiečius. 

Turbūt galėčiau pasakyti, kad dar niekad gyvenime ne- 
sijaučiau tokia laiminga. Mes radome šalį, kurioje žmonės 
padoriai ir pagarbiai elgėsi vieni su kitais, kurioje egzistavo 
ir kitos vertybės, ne tik nuolatinis skubėjimas kuo daugiau 
nusigriebti, kaip pas mus. Ko gero, čia išmokau nuolanku- 
mo. Lyginant Afriką su tuo, ką palikau gimtinėje, viskas 
ten atrodo negarbinga ir paviršutiniška. Čia žmonės labai 
kenčia, daugelis jų beveik nieko neturi, tačiau visi stebuk- 
lingai rūpinasi vienas kitu. Kai pirmą kartą išgirdau, kad 
afrikiečiai visai nepažįstamus žmones vadina broliais ir 
seserimis, man tai nuskambėjo keistai. Bet neilgai trukus 
supratau, ką tai reiškia, ir pati pradėjau panašiai galvoti. 
Paskui atėjo diena, kai viena moteris mane pirmą kartą pa- 
vadino seserimi, ir aš pravirkau, nė pati nesuprasdama, ko 
taip nuliūdau. Kartojau jai: nieko tokio. Aš tik truputį pa- 
verksiu. Tik paverksiu. Labai norėjau pavadinti savo drau- 
ges seserimis, tačiau iš mano lūpų tai būtų nuskambėję 
dirbtinai: negalėjau prisiversti. Bet jaučiau tai. Mokiausi. 
Atvykau į Afriką ir pradėjau mokytis. 

Maiklas ėmė mokytis setsvanos kalbos, jam gerai se- 
kėsi. Toks žmogus, pavarde ponas Nogana, keturis kartus 
per savaitę ateidavo pas mus į namus jo mokyti. Jis buvo 
beveik septyniasdešimties metų mokytojas pensininkas, 

labai orus. Nešiojo mažyčius akinius apvaliais rėmeliais, 
vienas jų stiklas buvo perskilęs. Pasisiūliau nupirkti kitus, 
nes pamaniau, kad mokytojas neturi pinigų, bet jis papurtė 
galvą ir atsakė puikiausiai matąs, jam nereikią naujų aki- 
nių. Jiedu sėdėdavo verandoje, ponas Nogana aiškindavo 
mano sūnui setsvanos kalbos gramatiką ir vardydavo vis- 
ką, kas buvo matyti aplink: sodo augalus, debesis danguje, 
paukščius. 

— Jūsų sūnus greitai mokosi, - kartą pasakė man. - Jis 
turi afrikiečio širdį. Aš tik mokau tą širdį kalbėti. 

Maiklas susirado draugų. Gaborone buvo nemažai ame- 
rikiečių, kai kurie jų panašaus amžiaus, bet sūnus nelabai 
domėjosi jais ar kitais jaunais atvykėliais, gyvenančiais čia 
su tėvais diplomatais. Jis mėgo vietos žmonių draugiją arba 
tų, kurie ką nors žinojo apie Afriką. Labai dažnai būdavo 
su jaunu pabėgėliu iš Pietų Afrikos bei tokiu vyru, kuris 
Mozambike dirbo gydytoju savanoriu. Tai buvo rimti žmo- 
nės, man jie irgi patiko. 

Po kelių mėnesių sūnus ėmė vis dažniau susitikinėti su 
grupe jaunuolių, gyvenusių sename ūkyje už Molepololės. 
Tarp jų buvo mergina, iš afrikanerių, atvykusi čia prieš 
keletą metų iš Johanesburgo, nes ten buvo įsivėlusi į kaž- 
kokius politinius neramumus. Dar buvo vienas vokietis iš 
Namibijos - barzdotas perkaręs vyriškis, nuolat kalbėjęs 
apie žemės ūkio gerinimo būdus, - ir keli vietos gyventojai 
iš Močudžio, aktyviai dalyvavę Brigadų sąjūdyje*. Turbūt 
tą grupę būtų galima pavadinti savita komuna, bet tai būtų 


* Brigade — jaunimo sąjūdis, kovojęs su apartheidu 

netikslu. Komunomis laikau vietas, kuriose renkasi hipiai 
ir rūko dagga. Ši grupė nė iš tolo tokios nepriminė. Visi 
buvo labai rimti ir karštai troško tik vieno — auginti daržo- 
ves perdžiūvusioje dirvoje. 

Mintį pakišo Burkhartas, tas vokietis. Jis manė, kad 
sausringose žemėse, tokiose kaip Botsvanos ar Namibijos, 
žemės ūkį galima pakeisti, viską auginant po specialiais 
stogais ir drėkinant dirvą išvedžiotomis tarp lysvių virvelė- 
mis, nuo kurių lašėtų vanduo. Jūs, mma Ramotsve, turbūt 
esate tai mačiusi: virvelė įkišama į ploną žarnelę ir vandens 
lašai nuo jos laša tiesiai į dirvą prie drėkinamo augalo šak- 
nų. Tai tikrai padeda. Pati mačiau. 

Burkhartas norėjo ten, tame sename ūkyje, įkurti koo- 
peratyvą. Jam pavyko iš kažin kur surinkti truputį pinigų, 
išvalyti dirvą nuo krūmynų ir įrengti gręžinį. Jaunuoliai 
įkalbėjo nemažai vietos žmonių įstoti į kooperatyvą. Kai 
pirmą kartą su Maiklu ten apsilankiau, jie jau buvo nuėmę 
gerą moliūgų ir agurkų derlių. Daržoves parduodavo Ga- 
borono viešbučiams ir ligoninių valgykloms. 

Maiklas pradėjo su tais jaunuoliais leisti ištisas dienas 
ir galiausiai mums pranešė, kad nori ten apsigyventi. Iš 
pradžių jaudinausi - kuri motina nesijaudintų, - bet kai 
supratome, kaip nuoširdžiai jis trokšta kuo nors padėti 
Afrikai, teko nusileisti. Vieną sekmadienio popietę pati jį 
ten nuvežiau ir palikau. Sūnus pasakė, jog po savaitės atva- 
žiuos į miestą, tada užeis mūsų aplankyti, ir tesėjo žodį. Jis 
atrodė apsvaigęs iš laimės, susijaudinęs, kad gali gyventi su 
naujaisiais draugais. 

Mes dažnai matydavome Maiklą. Ūkis buvo už ko- 
kios valandos kelio nuo miesto ir kone kasdien kas nors 

atvažiuodavo parduoti daržovių arba ko nors nusipirkti. 
Vienas jų grupės narys botsvanietis buvo baigęs slaugos 
kursus. Jis ten įkūrė savotišką kliniką, skirtą žmonėms, 
kurie skundėsi įvairiais smulkiais negalavimais. Gydė vai- 
kus nuo kirmėlių, tepė vaistais grybelio pažeistą odą ir 
panašiai. Vyriausybė davė jiems truputį vaistų, o likusius 
Burkhartas surinko iš įvairių firmų — jos mielai atsikra- 
tydavo dar gerų medikamentų, kurių galiojimo laikas jau 
buvo pasibaigęs. Tuo metu Livingstono ligoninėje dirbo 
daktaras Meriveteris; jis retsykiais atvažiuodavo patikrin- 
ti, ar viskas gerai. Kartą pats man sakė, kad tas slaugas nė 
kiek ne blogesnis už daugumą gydytojų. 

Paskui atėjo laikas Maiklui grįžti į Ameriką. Trečią rug- 
pjūčio savaitę jam reikėjo būti Dartmute, o liepos pabai- 
goje jis mums pareiškė, kad neketina ten vykti. Sakė, jog 
nori dar bent metus pabūti Botsvanoje. Be mūsų žinios jis 
parašė į Dartmutą ir kolegijos vadovybė sutiko metams 
atidėti jo studijas. Turbūt suprantate, kaip išsigandau. Juk 
Amerikoje būtinai reikia baigti kolegiją. Jei nebaigsi, nie- 
kada negausi bent kiek geresnio darbo. Įsivaizdavau, kaip 
Maiklas atsisako ketinimų mokytis ir visą gyvenimą pralei- 
džia komunoje. Tikriausiai daugelis tėvų panašiai galvoja, 
kai jų vaikai ryžtasi idealistiškiems poelgiams. 

Mudu su Džeku ištisas valandas tarėmės, kol galiausiai 
jis mane įtikino, kad bus geriausia nusileisti Maiklo no- 
rams. Jei mėgintume jį perkalbėti, vaikinas tik užsispirtų 
ir išvis atsisakytų grįžti namo. O jei sutiksime su sūnaus 
pasiūlymu, gal jis grįš į Ameriką drauge su mumis - kitų 
metų pabaigoje. 

— Jis daro gerą darbą, - kalbėjo Džekas. - Daugelis 
Maiklo bendraamžių baisūs egoistai. O jis ne toks. 

Teko pripažinti, kad vyras teisus. Tai, ką Maiklas darė, 
atrodė labai teisinga. Botsvanos žmonės tiki, jog tokie dar- 
bai gali viską pakeisti. Atsiminkite, reikėjo labai stengtis 
įrodyti, jog egzistuoja reali alternatyva tam, kas vyksta Pie- 
tų Afrikoje. Botsvana tais laikais buvo tarsi koks švyturys. 

Tad Maiklas pasiliko su draugais ir, žinoma, kai mums 
atėjo laikas grįžti, atsisakė vykti kartu. Kalbėjo, kad dar 
turi daug ką nuveikti ir nori padirbėti bent keletą metų. 
Ūkis klestėjo; jie išgręžė dar kelis gręžinius ir pajėgė iš- 
maitinti dvidešimt šeimų. Tokio svarbaus dalyko neįma- 
noma palikti. 

Iš anksto žinojau, kad taip bus, - mudu abu žinojome. 
Mėginome jį perkalbėti, tačiau nepavyko. Be to, Maiklas 
pradėjo gyventi su mergina iš Pietų Afrikos, nors ši buvo 
gerais šešeriais ar septyneriais metais vyresnė. Maniau, kad 
dėl jos sūnus nenori grįžti, ir pasisiūliau padėti jai įsikurti 
Valstijose, bet Maiklas atsisakė net kalbėti apie tai. Sakė, jį 
čia laiko ne kas kitas, o pati Afrika; jei mums atrodo, kad 
dėl visko kaltas toks paprastas dalykas, kaip santykiai su 
moterimi, vadinasi, mes ničnieko nesuprantame. 

Palikome jam daug pinigų. Man pasisekė — iš tėvo pa- 
veldėjau gana didelį kapitalą, todėl buvo visai nesunku ap- 
rūpinti sūnų. Žinojau, kad Burkhartas veikiausiai jį įkalbės 
atiduoti pinigus ūkio reikmėms arba už juos pastatyti ko- 
kią nors užtvanką. Bet man tai nerūpėjo. Saugiau jaučiausi 
žinodama, kad jei Gaborone jam prireiks pinigų, galės jų 
gauti. 

Mudu su vyru išskridome į Vašingtoną. Atrodytų, keis- 
ta, bet grįžusi iškart supratau, kodėl Maiklas taip prisirišo 
prie Botsvanos. Viskas Amerikoje atrodė nenuoširdu ir... 
na, agresyvu. Pasiilgdavau Botsvanos; nebuvo nė vienos 
dienos — nė vienos! - kad nepagalvočiau apie ją. Ilgėjausi 
iki skausmo. Kažin ką būčiau atidavusi, jei būčiau galėjusi 
išeiti iš namų ir pastovėti po dygliuočiu medžiu arba pa- 
spoksoti į platų baltą dangų. Arba išgirsti, kaip tamsoje aidi 
kalbančių afrikiečių balsai. Pasiilgau net spalio kaitros. 

Maiklas mums rašė kiekvieną savaitę. Jo laiškai buvo 
pilni ūkio naujienų. Puikiai žinojau, kaip auga pomidorai, 
kad špinatų daigus užpuolė vabzdžiai. Viską labai ryškiai 
mačiau ir baisiai kentėjau, nes pati be galo troškau būti ten, 
kur jis, dirbti ir žinoti, kad tai naudinga. Mano gyvenimas 
niekam nebuvo naudingas. Po truputį įsitraukiau į labda- 
ros veiklą. Bendradarbiavau su bibliotekomis - nešiojau 
knygas seniems žmonėms, negalintiems išeiti iš namų. Bet 
tai buvo niekai palyginti su tuo, ką dirbo mano sūnus toli- 
moje Afrikoje. 

Staiga vieną savaitę laiško negavome, o po poros dienų 
mums paskambino iš Amerikos ambasados Botsvanoje. 
Pasakė, kad sūnus paskelbtas dingusiu be žinios, kad jie 
pradėjo tyrimą ir būtinai man praneš, kai tik turės daugiau 
informacijos. 

Tuoj pat nuskridau į Botsvaną; oro uoste mane suti- 
ko pažįstamas ambasados darbuotojas. Jis paaiškino, kad 
Burkhartas pranešė policijai, jog vieną vakarą Maiklas pa- 
prasčiausiai dingo. Jie valgydavo visi kartu, buvo ir jis. O 


paskui niekas mano sūnaus nebematė. Net mergina neži- 

nojo, kur Maiklas išėjo. Visureigis, kurį jis nusipirko mums 
išvykus, tebestovėjo pašiūrėje. Neliko jokių pėdsakų. 

Policininkai apklausė visus ūkio gyventojus, bet nieko 
neišsiaiškino. Niekas Maiklo nematė, niekas nežinojo, kas 
jam galėjo atsitikti. Tarsi būtų ištirpęs nakties tamsoje. 

Tos pačios dienos popietę nuvažiavau į ūkį. Burkhartas 
atrodė labai susirūpinęs ir mėgino mane paguosti - kalbė- 
jo, kad Maiklas netrukus atsiras, bet negalėjo paaiškinti, 
kaip jam šovė į galvą išeiti, niekam nieko nepasakius. Sū- 
naus mergina buvo paniurusi, su manimi kažin kodėl elgė- 
si įtariai ir beveik nekalbėjo. Ji irgi neįsivaizdavo, kur galėjo 
dingti Maiklas. 

Praleidau ten keturias savaites. Įdėjome skelbimų į laik- 
raščius, pasiūlėme atlygį už bet kokią informaciją apie sū- 
naus buvimo vietą. Vis važinėjau į ūkį ir atgal, svarsčiau 
įvairiausias galimybes. Pasamdžiau medžioklės vedlį, kad 
apžiūrėtų krūmynus, jis ieškojo dvi savaites, paskui liovėsi. 
Ničnieko nerado. 

Galiausiai buvo nuspręsta, kad nutiko vienas iš dviejų 
dalykų: arba Maiklą kas užpuolė dėl kokios nors priežas- 
ties, veikiausiai susijusios su apiplėšimu, ir kūną nugabeno 
kitur, arba jį suėdė žvėrys, gal liūtas, atklydęs nuo Kalaha- 
rio. Pamatyti liūtą taip arti Molepololės būtų labai neįpras- 
ta, tačiau įmanoma. Bet jei tai būtų nutikę, medžioklės 
vedlys būtų ką nors radęs. O jis grįžo tuščiomis rankomis. 
Jokio pėdsako. Jokių neįprastų žvėries išmatų. Nieko. 

Dar kartą atvykau po mėnesio, paskui — po kelių. Visi 
mane užjautė, bet galiausiai pasidarė aišku, kad neturi ko 
pasakyti. Tada pavedžiau visus reikalus tvarkyti čionykštei 

Amerikos ambasadai; kartkartėmis ji užklausia policiją, ar 
nėra kokių naujienų. Niekada nebūna. 

Prieš šešis mėnesius mirė Džekas. Jis kurį laiką sirgo 
kasos vėžiu, ir aš žinojau, kad vilties nebėra. Vyrui mirus 
nusprendžiau paskutinį kartą pamėginti sužinoti, kas nu- 
tiko Maiklui. Jums gali pasirodyti keista, mma Ramotsve, 
kad žmogus niekaip negali išmesti iš galvos to, kas nutiko 
prieš dešimt metų. Bet man reikia žinoti. Noriu išsiaiškin- 
ti, kas atsitiko mano sūnui. Nesitikiu jo surasti. Susitaikiau 
su mintimi, kad jis miręs. Tik noriu viską užbaigti, noriu su 
juo atsisveikinti. Daugiau nieko. Ar jūs man padėsite? Ar 
pamėginsite išsiaiškinti? Sakėte, kad irgi netekote vaiko. 
Taigi žinote, ką jaučiu. Juk žinote, ar ne? Tai liūdesys, kuris 
niekada nepraeis. Niekada. 


Kai viešnia baigė pasakoti, mma Ramotsvė kurį laiką sėdė- 
jo tylėdama. Kuo ji gali padėti šiai moteriai? Nejau pavyks 
išsiaiškinti tai, ko nesužinojo Botsvanos policija ir Ameri- 
kos ambasada, kad ir kaip stengėsi? Tikriausiai nieko iš to 
nebus, tačiau moteriai reikia pagalbos, ir jeigu jai nepadės 
Pirmoji moterų seklių agentūra, kas tada? 

— Aš tau padėsiu, — ištarė ji ir pridūrė: — sese. 


Ketvirtas skyrius 


Našlaičių prieglaudoje 


Šš Ponas J. L. B. Matekonis žiūrėjo pro savo „Tlokvengo 
kelio greitųjų automobilių“ garažo kontoros langą. Langai 
buvo du, vienas išėjo tiesiai į dirbtuvę, kurioje du jauni pa- 
meistriai stropiai kėlė automobilio ratą domkratu. Jis pa- 
stebėjo, kad vyrukai viską daro ne taip, nors buvo tūkstan- 
tį kartų sakęs, kaip pavojinga nesilaikyti saugumo. Vienas 
pameistrys jau turėjo nemalonumų su elektriniu ventilia- 
toriumi, dar gerai, kad neprarado piršto; bet jie ir toliau 
atkakliai darė savaip. Viskas, žinoma, tik dėl to, kad jiems 
vos po devyniolika. Visi tokio amžiaus jaunuoliai jaučiasi 
nemirtingi ir įsivaizduoja, jog gyvens amžinai. Netrukus 
sužinos, niūriai pagalvojo ponas J. L. B. Matekonis. Ne- 
truks susivokti, kad ir jie tokie pat, kaip mes visi. 

Jis pasisuko krėsle ir pažvelgė pro kitą langą. Vaizdas 
į šią pusę buvo malonesnis: už garažo kiemo matyti kele- 
tas akacijos medžių, o dar toliau, į Odžio pusę, - paskiros 

kalvos, tarsi salos išnyrančios iš pilkos ir žalios jūros. Buvo 
vėlyvas rytas, jokio vėjo. Vidudienį kaitra taip įsiplieks, kad 
ims atrodyti, jog kalvos šoka ir virpulingai blizga. Tada jis 
eis namo pietauti, nes dirbti bus per karšta. Atsisės virtu- 
vėje, kuri vėsiausia visuose namuose, valgys tarnaitės išvir- 
tą kukurūzų košę ir troškinį, skaitys Botswana Daily News. 
Pavalgęs kaip visada trumpam prisnūs ir tik po to grįš į 
garažą baigti dienos darbų. 

Pameistriai pietaudavo garaže, susėdę ant apverstų te- 
palo statinių, kurias buvo nuvilkę po viena iš akacijų. Iš 
ten jie stebėdavo pro šalį einančias merginas ir laidydavo 
įžūlias pastabas, kurios, regis, labai joms patiko. Ponas 
J. L. B. Matekonis girdėjo vaikinų pokalbius ir susidarė 
apie juos nekokią nuomonę. 

— Tu labai graži mergaitė! Ar turi mašiną? Galėčiau ją 
pataisyti. Važiuotų daug greičiau! 

Tai išgirdusios dvi jaunos mašininkės iš Vandens aprū- 
pinimo tarnybos sukikeno ir paspartino žingsnį. 

— Tu per liesa! Valgai per mažai mėsos! Tokiai mergi- 
nai kaip tu reikia daug valgyti mėsos, tada turėsi krūvas 
vaikų! 

— Iš kur gavai tokius batelius? Ar juos pagamino Mer- 
cedes Benz? Prašmatnūs bateliai tinka prašmatnioms mer- 
ginoms! 

Nieko sau, pagalvojo ponas J. L. B. Matekonis. Būda- 
mas tų vaikinų metų jis taip nesielgė. Pameistriu dirbo 
Botsvanos autobusų bendrovės dyzelio dirbtuvėse, o ten 
tokio elgesio niekas nebūtų pakentęs. Bet šiais laikais jau- 


nuoliai kitokie, ir nieko čia nepadarysi. Jis kalbėjosi su pa- 

meistriais, priminė, kad už įstaigos reputaciją atsako ne 
tik šeimininkas, bet ir darbuotojai. Šie žvelgė į jį tuščiomis 
akimis. Ponui J. L. B. Matekoniui pasidarė aišku, kad jie 
paprasčiausiai nesupranta. Niekas tų vaikinų nemokė, ką 
reiškia pelnyti ar išlaikyti reputaciją; tokių sąvokų išvis ne- 
buvo jų žodyne. Tai supratęs ponas J. L. B. Matekonis pasi- 
juto labai prislėgtas, net sumanė parašyti švietimo minist- 
rui ir pasiūlyti geriau ugdyti Botsvanos jaunimą, mokyti jį 
pagrindinių moralės sąvokų, bet kai perskaitė, ką buvo pa- 
rašęs, laiškas jam pasirodė toks pompastiškas, kad nutarė 
nebesiųsti. Tai ir yra sunkiausia, suprato jis. Šiais laikais tik 
pamėgink padaryti kam nors pastabą dėl netinkamo elge- 
sio — iškart pasirodysi senamadiškas ir pasipūtęs. Turbūt 
vienintelis būdas elgtis šiuolaikiškai —- sakyti, kad žmonės 
yra laisvi elgtis kaip nori, ir nesvarbu, ką kiti apie tai pagal- 
vos. Toks mąstymas tai jau bus šiuolaikiškas. 


Ponas J. L. B. Matekonis nusisuko nuo lango ir įbedė akis 
į atverstą darbo kalendoriaus puslapį. Buvo pasižymėjęs, 
kad šiandien reikia aplankyti našlaičių prieglaudą; jei tuoj 
pat išvažiuos, spės nuvykti iki pietų, o iki keturių grįš ir 
patikrins, kaip pameistriai paruošė automobilius, kuriuos 
šiandien būtina atiduoti savininkams. Automobiliai nebu- 
vo sugedę - juos tereikėjo apžiūrėti, patikrinti, o tai pa- 
meistriai gali padaryti ir vieni. Tačiau juos vis tiek būtina 
prižiūrėti, kitaip jaunuoliai taip sureguliuos mechanizmus, 
kad šie visą laiką veiks maksimaliu pajėgumu; prieš grąži- 
nant sutaisytą automobilį jam ne kartą yra tekę šiek tiek 


viską sušvelninti. 

— Mes ne lenktyninių mašinų gamintojai, - primindavo 
jis pameistriams. —- Žmonės, kurie vairuoja šiuos automobi- 
lius, ne tokie nutrūktgalviai kaip jūs. Tai garbingi piliečiai. 

— Tai kodėl mūsų garažas vadinasi „Greitieji automobi- 
liai“? — paklausė vienas pameistrys. 

Ponas J. L. B. Matekonis pažvelgė jį. Kartais labai knie- 
tėdavo vaikiną aprėkti, kaip, pavyzdžiui, dabar, bet jis visa- 
da susitvardydavo. 

— Mūsų garažas vadinasi „Ilokvengo kelio greitieji au- 
tomobiliai“, - kantriai paaiškino jis, - nes labai greitai juos 
pataisome. Ar matai skirtumą? Neverčiame klientų ištisas 
dienas laukti, kaip mėgsta elgtis kiti garažai. Dirbame grei- 
tai, tačiau labai atidžiai, ir tai ne kartą esu jums sakęs. 

— Yra žmonių, kuriems patinka greiti automobiliai, — 
įsiterpė antras pameistrys. - Jie mėgsta važinėti dideliu 
greičiu. 

— Gali būti, - sutiko ponas J. L. B. Matekonis. - Bet 
anaiptol ne visi tokie. Yra žmonių, kurie puikiai supranta, 
kad greitai važiuoti ne visada geriausia, ar ne? Juk tikrai 
geriau truputį pavėluoti, negu atsidurti aname pasaulyje, 
kaip manote? 

Pameistriai nesuprasdami įsistebeilijo į šeimininką, o 
šis atsiduso: vis ta Švietimo ministerija ir jos šiuolaikiškos 
idėjos. Šitie du piemenys niekada nesupras nė pusės to, kas 
jiems sakoma. O vieną gražią dieną būtinai sulauks nelai- 
mės. 


Atvažiavęs į našlaičių prieglaudą jis, kaip buvo pratęs, prie 
vartų ilgai spaudė garso signalą. Šiuos apsilankymus mėgo 

dėl kelių priežasčių. Žinoma, jam patiko vaikai; dažniau- 
siai atsiveždavo saują saldainių, kuriuos išdalydavo, kai 
mažyliai apspisdavo iš visų pusių. O dar jis mėgo mma Sil- 
viją Potokvanę, prieglaudos direktorę. Pažinojo ją nuo pat 
vaikystės, nes mma Potokvanė buvo mamos draugė. Todėl 
atrodė savaime suprantama, kad jį kviesdavo taisyti visko, 
kas tik prieglaudoje sugesdavo; dar jis reguliariai apžiūrė- 
davo ūkio reikalams naudojamus du prieglaudos furgonus 
ir seną, apdaužytą mikroautobusą. Už darbą pinigų ne- 
gaudavo, bet nieko kito ir nesitikėjo. Visi stengdavosi kaip 
įmanydami pagelbėti našlaičių prieglaudai. Jis nė nebūtų 
ėmęs užmokesčio, net jei kas nors būtų atkakliai siūlęs. 

Mma Potokvanę rado jos kabinete. Ši persisvėrė per 
langą ir pakvietė jį užeiti. 

— Arbata paruošta, pone J. L. B. Matekoni, - pašaukė 
ji. - Jei paskubėsite, dar gausite ir pyrago. 

Jis pastatė automobilį po pavėsingomis baobabo šako- 
mis. Lauke jau pasirodė keli vaikai ir šokčiodami sekė jam 
iš paskos iki pat administracijos pastato. 

— Na, vaikai, ar buvote geri?- paklausė ponas 
J. L. B. Matekonis, kišdamas ranką į kišenę. 

— Mes buvome labai geri vaikai, — atsakė vyriausias vai- 
kas. — Visą savaitę labai gerai elgėmės. Jau dabar visai pa- 
vargome nuo tokio gero elgesio. 

Ponas J. L. B. Matekonis tyliai susijuokė. 

— Na, jei taip, tai gausite saldainių. 

Jis padavė saują saldainių vyriausiam vaikui, o šis man- 
dagiai juos paėmė, ištiesęs abi rankas, kaip Botsvanoje pri- 


imta. 

— Nelepinkite vaikų, - suriko pro langą mma Potokva- 
nė. - Šitie vaikigaliai tikri padaužos. 

Vaikai ėmė juoktis ir išsilakstė, o ponas J. L. B. Matekonis 
įėjo į kabinetą. Ten pamatė mma Potokvanę, jos vyrą, bu- 
vusį policininką, ir porą auklėtojų. Visi laikė rankose po 
puodelį arbatos ir lėkštelę su vaisių pyrago gabalu. 

Ponas J. L. B. Matekonis gurkšnojo arbatą, o mma Po- 
tokvanė apsakė, kokios negerovės ištiko vieną jų gręžinio 
siurblį. Šis perkaisdavo jau po pusvalandžio, tad prieglau- 
dos darbuotojai baiminosi, kad netrukus jis visai suges. 

— Tepalas, - paaiškino ponas J. L. B. Matekonis. - Ne- 
suteptas siurblys greitai įkaista. Kur nors yra skylė, o gal 
kas nors sulūžo. 

— Ir dar mikroautobuso stabdžiai, - pridūrė ponas Po- 
tokvanė. - Jie skleidžia labai grėsmingą garsą. 

— Stabdžių trinkelės, - atsakė ponas J. L. B. Mateko- 
nis. - Laikas keisti. Tokiu oru jos labai apdulka, todėl grei- 
tai sudyla. Pažiūrėsiu, bet turbūt reikės gabenti mikroau- 
tobusą į garažą, kad galėčiau kaip reikiant pataisyti. 

Jie linktelėjo, ir pokalbis pakrypo prie našlaičių prie- 
glaudos reikalų. Vienas auklėtinis neseniai gavo darbą ir 
netrukus ketino išvažiuoti į Fransistauną gyventi. Kitas 
našlaitis gavo sportbačius iš švedo rėmėjo, kuris kartais ką 
nors atsiunčia. Jis buvo geriausias prieglaudos bėgikas, tai- 
gi dabar galės dalyvauti varžybose. Paskui stojo tyla. Mma 
Potokvanė pažvelgė į poną J. L. B. Matekonį tarsi kažko 
laukdama. 

— Girdėjau, turite naujienų, — galiausiai pasakė ji. — At- 
rodo, ruošiatės vesti. 

Ponas J. L. B. Matekonis įsižiūrėjo į savo batus. Kiek 
jam žinoma, jie niekam nieko nesakė, bet tai Botsvanoje 
anaiptol nereiškia, kad žinia nepasklis. Turbūt tarnaitė pa- 
sistengė, pagalvojo jis. Tikriausiai ji viską išplepėjo kitoms 
tarnaitėms, o šios perdavė šeimininkams. Dabar jau visi 
žinos. 

— Ketinu vesti mma Ramotsvę, - pradėjo jis. - Ji... 

— Ji ta seklė, ar ne? — paklausė mma Potokvanė. - Daug 
apie ją girdėjau. Jūsų gyvenimas nuo šiol bus labai įdomus. 
Visą laiką turėsite ko nors tykoti. Sekti įvairius žmones. 

Ponas J. L. B. Matekonis giliai įkvėpė. 

— Neketinu daryti nieko panašaus, - atsakė jis. - Nesi- 
ruošiu tapti sekliu. Tai mma Ramotsvės darbas. 

Atrodo, mma Potokvanė nusivylė tai išgirdusi. Bet ne- 
trukus vėl pralinksmėjo. 

— Turbūt pirksite jai žiedą su deimantu, - pasakė ji. — 
Šiais laikais susižadėjusi moteris privalo nešioti žiedą su 
deimantu, kad visi matytų, jog turi sužadėtinį. 

Ponas J. L. B. Matekonis apstulbęs įsmeigė į ją akis. 

— Ar tai būtina? — paklausė jis. 

— Absoliučiai būtina, - atsakė mma Potokvanė. - Atsi- 
verskite bet kurį žurnalą, visuose pamatysite žiedų, puoštų 
deimantais, reklamas. Sako, kad jie gaminami specialiai 
sužadėtuvėms. 

Ponas J. L. B. Matekonis nutilo. Paskui paklausė: 

— Juk deimantai gana brangūs, tiesa? 

— Labai brangūs, - patvirtino viena auklėtoja. - Už vi- 


sai mažučiuką deimantą prašo kokio tūkstančio pulų. 

— Daugiau, - nesutiko ponas Potokvanė. - Yra deiman- 
tų, kurie kainuoja du šimtus tūkstančių pulų. Vienintelis 
deimantas... 

Ponas J. L. B. Matekonis atrodė siaubingai prislėgtas. 
Jis nebuvo šykštus, niekada negailėjo nei laiko, nei dovanų, 
bet labai nemėgo vėjais leisti pinigų; pakloti tokią sumą už 
deimantą, tegu ir ypatinga proga, jam atrodė baisus švais- 
tymas. 

— Pakalbėsiu apie tai su mma Ramotsve, - tvirtai paža- 
dėjo jis, baigdamas šį nesmagų pokalbį. - Gal ji visai ne- 
mėgsta deimantų. 

— O, ne, - paprieštaravo mma Potokvanė. - Pamatysi- 
te, kad mėgsta. Visoms patinka deimantai. Šiuo klausimu 
visos moterys yra tos pačios nuomonės. 

siurblį. Baigęs gerti arbatą su mma Potokvane, jis nuėjo ta- 
keliu, vedančiu prie siurblinės. Tai buvo vienas tų keistų ta- 
kelių, kurie, atrodo, be jokio tikslo vingiuoja, bet galiausiai 
atveda ten, kur reikia. Takas dideliu lanku lenkė moliūgų 
laukus, tada leidosi į gilią daubą ir baigėsi prie mažos pa- 
šiūrės, saugančios siurblį. Siurblinę nuo saulės dengė guo- 
tas skėčio pavidalo dygliuočių medžių. Jie atėjusiam ponui 
J. L. B. Matekoniui teikė malonų pavėsį. Pastatas skardiniu 
stogu, o tokia buvo siurblinė, nuo tiesioginių saulės spin- 
dulių gali labai įkaisti — tai negerai jame esantiems mecha- 
nizmams. 

Ponas J. L. B. Matekonis pastatė įrankių dėžę prie siur- 
blinės durų ir atsargiai jas stumtelėjo. Tokiose vietose buvo 

pratęs atidžiai apsižiūrėti, nes jose dažnai pasitaikydavo 
gyvačių. Šioms kažin kodėl patinka mechanizmai, ne kartą 
yra aptikęs mieguistą šliužą, susirangiusį aplink kokią nors 
jo dalį. Neįsivaizdavo, kodėl gyvatės taip elgiasi; gal tai kaip 
nors susiję su šiluma ir ritmingais judesiais? Ar jos svajoja 
apie geriausias, labiausiai joms tinkamas vietas? Ar jaučia, 
kad kur nors egzistuoja gyvačių rojus, kuriame visur gali 
šliaužioti ir niekas ant jų neužlipa? 

Prireikė kelių akimirkų, kol akys apsiprato su prieblanda 
siurblinės viduje, bet netrukus jis pamatė, jog pavojaus nėra. 
Siurblys buvo varomas didelio krumpliaračio, prijungto 
prie senovinio dyzelinio variklio. Ponas J. L. B. Matekonis 
atsiduso. Štai kas yra. Seni dyzeliniai varikliai šiaip jau pa- 
tikimi, tačiau ateina laikas, kai juos paprasčiausiai tenka 
išmesti. Jis jau anksčiau apie tai keliskart užsiminė mma 
Potokvanei, bet ši nuolat rasdavo priežasčių, kodėl pinigus 
reikia panaudoti kitiems, svarbesniems, dalykams. 

— Juk vanduo pats svarbiausias, - kalbėjo ponas 
J. L. B. Matekonis. - Ką valgys jūsų vaikai, jei neturėsite 
kuo palaistyti daržovių? 

— Viešpats pasirūpins, - ramiai atsakydavo mma Po- 
tokvanė. — Kada nors atsiųs mums naują variklį. 

— Gal atsiųs, - sutikdavo ponas J. L. B. Matekonis. - O 
gal ir ne. Dievas menkai domisi varikliais. Taisau kelių ku- 
nigų ir pastorių automobilius, jie visi nuolat genda. Dievo 
tarnai dažniausiai nekokie vairuotojai. 

Ponas J. L. B. Matekonis, akis į akį susidūręs su variklio 
mirtingumo įrodymais, atsinešė įrankių dėžę, išsitraukė 
atsuktuvą ir ėmė sukti variklio gaubto varžtus. Netrukus 

visas pasinėrė į darbą; tarsi chirurgas, operuodamas už- 
migdytą ligonį, apnuogino metalinę variklio širdį. Kadaise 
tai buvo puikus agregatas, pagamintas kažin kokiame ne- 
įsivaizduojamai toli esančiame fabrike, - ištikimas, tvirtas. 
Šiais laikais visi varikliai japoniški, pagaminti robotų. Žino- 
ma, jie labai patikimi, nes visos dalys puikiai suderintos ir 
klusnios, bet tokiam žmogui kaip ponas J. L. B. Matekonis 
šitie varikliai atrodė neįdomūs — beskoniai ir bekvapiai, 
tarsi balta raikyta duona. Jie neturėjo jokių keistybių, jo- 
kių smulkių trukdžių. Todėl taisyti japonišką variklį buvo 
visiškai neįdomu. 

Jis dažnai pagalvodavo: kaip gaila, kad ateinančios kar- 
tos mechanikams gali visai nebetekti remontuoti senųjų 
variklių. Jie išmoko taisyti šiuolaikinius mechanizmus, 
kurių gedimus nustato kompiuteriai. Kai į garažą atveža 
naują Mercedes Benz, ponui J. L. B. Matekoniui net širdis į 
kulnus nusirita. Tokių automobilių jis nemoka taisyti, net 
neturi tam reikalingų diagnostikos įrenginių. O be jų, kaip 
sužinosi, kad vos įžiūrima silikoninė mikroschema kokioje 
nors tolimiausioje variklio dalyje siunčia neteisingą sig- 
nalą? Kartais jam kyla pagunda šių mašinų vairuotojams 
pasakyti, kad vežtų jas taisyti kompiuteriui, netrukdytų 
žmogaus, bet, žinoma, niekada to neištaria, tik stengiasi 
kiek įmanydamas geriau suvaldyti žvilgančio plieno jūrą, 
plytinčią po tų automobilių variklių gaubtais. Tačiau tokio 
darbo nemėgsta. 

Ponas J. L. B. Matekonis nuėmė siurblio variklio cilin- 


taip, kaip ir spėjo: abu cilindrai užsikimšę, netrukus juos 

reikės keisti. Išėmęs vidurius pamatė, kad įmautės išvar- 
pytos skylių ir nusidėvėjusios, tarsi iškraipytos artrito. Ži- 
noma, tai smarkiai mažina siurblio efektyvumą: bergždžiai 
deginamas kuras ir mažiau vandens patenka į našlaičių 
daržus. Teks padaryti viską, ką galima. Pakeis sutvirtini- 
mus, kad tepalas ne taip greitai sunktųsi, ir susitars, jog 
neilgai trukus variklį jam atvežtų iš pagrindų išvalyti. Ta- 
čiau greitai ateis laikas, kai ir tokie dalykai nebepadės; jis 
pamanė, kad tada jau tikrai teks pirkti naują variklį. 

Ponas J. L. B. Matekonis krūptelėjo, kai už nugaros iš- 
girdo keistą garsą. Siurblinėje buvo tylu, iki šiol jis girdė- 
jo tik paukščius, klegančius akacijų medžiuose. Šis garsas 
buvo susijęs su žmogumi. Ponas J. L. B. Matekonis apsidai- 
rė, bet nieko aplink nepamatė. Netrukus garsas vėl atsklido 
iš krūmynų — tarsi cyptų nesuteptas ratas. Gal kuris nors iš 
našlaičių stumia karutį ar tempia žaislinį sunkvežimį - to- 
kius vaikai labai mėgsta gaminti iš senų vielų ir skardos 
gabalėlių. 

Ponas J. L. B. Matekonis nusišluostė rankas skuduru ir 
įsikišo jį į kišenę. Garsas pamažu artėjo. Netikėtai jis pa- 
matė, kaip iš už krūmokšnių, užstojančių takelio posūkį, 
išniro invalido vežimėlis; jame sėdinti mergaitė stūmė- 
si rankomis. Pažvelgusi priešais save ir pamačiusi poną 
J. L. B. Matekonį ji staiga sustojo ir tvirtai įsikibo į ratlan- 
sišypsojo ir pririedėjo arčiau. 

Ji mandagiai pasisveikino, kaip dera gerai išauklėtam 


vaikui. 

— Linkiu jums viso ko geriausio, rra, — tarė, tiesdama 
dešinę ranką, ir kaip pagarbos ženklą kairį delną padėjo 
ant dešinio dilbio. 

Jie paspaudė vienas kitam rankas. 

— Tikiuosi, mano rankos nelabai tepaluotos, - šyptelėjo 
ponas J. L. B. Matekonis. - Taisiau siurblį. 

Mergaitė linktelėjo. 

— Atnešiau jums vandens, rra. Mma Potokvanė sakė, 
kad nepasiėmėte atsigerti ir tikriausiai būsite ištroškęs. 

Ji ištraukė maišelį, pakištą po kėdės sėdyne, ir išėmė iš 
jo butelį. 

Ponas J. L. B. Matekonis dėkingas paėmė vandenį. Jis ką 
tik pradėjo jausti troškulį ir jau gailėjosi nepasiėmęs nieko 
gerti. Gurkštelėjo iš butelio, nenuleisdamas akių nuo mer- 
gaitės. Ji buvo dar visai vaikas — turbūt kokių vienuolikos 
ar dvylikos metų, - malonaus, atviro veido. Plaukai supinti 
į kasytes, kurių galuose įpinti karoliukai. Ji vilkėjo išblu- 
kusią mėlyną suknelę, nuskalbtą beveik iki baltumo, avėjo 
numintas basutes. 

— Ar tu čia gyveni? — paklausė jis. - Prieglaudoje? 

Ji linktelėjo. 

— Šioje vietoje gyvenu jau beveik vienerius metus, - at- 
sakė. — Čia esu su jaunesniu broliuku. Jam tik penkeri. 

— Iš kur jūs? 

Mergaitė nuleido akis. 

— Mes gyvenome netoli Fransistauno. Mano mama ve- 
lionė. Ji mirė prieš penkerius metus, kai man buvo sep- 
tyneri. Gyvenome pas tokią moterį kieme. Bet paskui ji 
mums liepė išeiti. 


Ponas J. L. B. Matekonis nieko neatsakė. Mma Potok- 
vanė buvo pasakojusi kai kurių našlaičių istorijas, ir kiek- 
vieną kartą klausantis jam iš skausmo suspausdavo širdį. 
Tradicinėje visuomenėje nebuvo ir negalėjo būti niekam 
nereikalingų vaikų: kas nors būtinai pasiimdavo juos au- 
ginti. Bet laikai pasikeitė, pradėjo rastis našlaičių. Juo la- 
biau dabar, kai Afriką siaubia ta liga. Šiandien daug vaikų 
neturi tėvų, tad našlaičių prieglauda jiems vienintelė viltis. 
Ar taip atsitiko ir šiai mergaitei? O kodėl ji sėdi invalido 
vežimėlyje? 

Jis tyčia liovėsi galvojęs. Kokia prasmė svarstyti daly- 
kus, kurių vis tiek negali pakeisti. Yra svarbesnių ir skubes- 
nių klausimų, pavyzdžiui, kodėl vežimėlis taip cypia. 

— Tavo vežimėlis labai cypia, - pasakė jis. - Ar taip 
būna visada? 

Ji papurtė galvą. 

— Prasidėjo prieš kelias savaites. Man atrodo, kažkas 
sugedo. 

Ponas J. L. B. Matekonis priklaupė ant žemės ir apžiū- 
rėjo ratus. Jam dar niekada neteko taisyti vežimėlio, bet 
problema buvo akivaizdi. Ratai sausi ir pridulkėję — tru- 
putis alyvos padarys tikrą stebuklą, - o stabdys užsikerta. 
Štai iš kur toks garsas. 

— Iškelsiu tave, - tarė jis. - Pasėdėk po medžiu, o aš su- 
taisysiu vežimėlį. 

Jis pakėlė mergaitę ir atsargiai pasodino ant žemės. 
Tada apvertė vežimėlį, atleido užsikirtusį stabdį ir suregu- 


liavo jį valdančią svirtį. Sutepė ratus ir bandydamas juos 

pasuko. Niekas nekliuvo, necypė. Jis vėl pastatė vežimėlį ir 
pastūmė sėdinčios mergaitės link. 

— Jūs man labai padėjote, rra, - tarė mergaitė. - Dabar 
turiu grįžti, nes auklėtoja pagalvos, kad pasiklydau. 

Ji nuvažiavo takeliu, palikusi poną J. L. B. Matekonį to- 
liau taisyti siurblį. Jis vėl ėmėsi darbo ir po valandos viską 
baigė. Įjungė siurblį ir patenkintas nusišypsojo — veikia pa- 
kankamai sklandžiai. Tačiau neilgam; puikiai suprato, kad 
netrukus turės sugrįžti ir išardyti siurblį. Iš kur tada reikės 
gauti vandens daržovėms? Štai dėl ko sunku gyventi saus- 
ros kamuojamoje šalyje. Čia viskas — ar žmogaus gyvybė, 
ar moliūgų derlius - priklauso nuo tokios smulkmenos. 


Penktas skyrius 


„Paskutinio teismo dienos“ 
juvelyrinė parduotuvė 


ŠŠ Mma Potokvanė buvo teisi: pasirodė, kad mma Ramot- 
svė iš tiesų mėgsta deimantus. 

Kalba apie deimantus pakrypo praėjus kelioms die- 
noms, kai ponas J. L. B. Matekonis grįžo pataisęs našlaičių 
prieglaudos siurblį. 

— Man atrodo, žmonės žino, kad mes susižadėję, - tarė 
mma Ramotsvė, kai su ponu J.L. B. Matekoniu sėdėjo 
„Tlokvengo kelio greitųjų automobilių“ garažo kontoroje 
ir gėrė arbatą. —- Mano tarnaitė pasakojo girdėjusi apie tai 
kalbant mieste. Sakė, visi žino. 

— Taip jau čia įprasta, - atsiduso ponas J. L. B. Ma- 
tekonis. — Ir pats nuolat išgirstu kitų paslaptis. 

Mma Ramotsvė linktelėjo. Jis teisus: Gaborone paslap- 
ties neišsaugosi. Visi viską žino vieni apie kitus. 

— Pavyzdžiui, - įsismagino ponas J. L. B. Matekonis, — 


kai mma Sonkvena, važiuodama trisdešimties mylių per 

valandą greičiu, pamėgino perjungti atbulinį bėgį ir su- 
traiškė į gabalus sūnaus automobilio pavarų dėžę, visi iš- 
kart sužinojo. Niekam nesakiau, bet kalbos pasklido. 

Mma Ramotsvė nusijuokė. Ji pažinojo mma Sonkveną, 
turbūt vyriausią vairuotoją visame mieste. Sūnus, turintis 
pelningą parduotuvę Brodhersto prekybos centre, mėgino 
įtikinti motiną pasisamdyti vairuotoją ar išvis liautis vaira- 
vus, bet turėjo kapituliuoti prieš nesutriuškinamą jos sava- 
rankiškumą. 

— Važiavo į Molepololę, - toliau pasakojo ponas 
J. L. B. Matekonis, - ir staiga prisiminė, kad Gaborone pa- 
miršo palesinti vištas. Tai ir nutarė tuoj pat grįžti - per- 
jungė atbulinį bėgį. Gali įsivaizduoti, kas liko iš pavarų 
dėžės. Tuoj pat visi pradėjo apie tai kalbėti. Manė, kad aš 
pirmas papasakojau, bet tai netiesa. Mechanikas turi elgtis 
panašiai kaip kunigas. Jam negalima plepėti apie viską, ką 
mato. 

Mma Ramotsvė sutiko. Ji labai vertino konfidencialu- 
mą ir žavėjosi ponu J. L. B. Matekoniu, kuris irgi suprato 
jo svarbą. Aplink ir taip per daug palaidaliežuvių. Bet čia 
šiaip sau, o dabar reikia aptarti svarbesnius dalykus, ir ji 
nukreipė pokalbį ten, nuo ko viskas ir prasidėjo. 

— Tai štai, visi kalba apie mūsų sužadėtuves, - pa- 
kartojo. - Kai kas net prašė parodyti žiedą, kurį tu man 
nupirkai. - Prieš kalbėdama toliau ji dirstelėjo į poną 
J. L. B. Matekonį. - Atsakiau jiems, kad žiedo dar nenu- 
pirkai, bet žinau, kad jau ruošiesi pirkti. 

Ji sulaikė kvapą. Ponas J. L. B. Matekonis žiūrėjo į žemę; 
dažniausiai taip darydavo, kai nežinodavo, kaip elgtis. 

— Žiedą? — pagaliau paklausė jis prislėgtu balsu. — Kokį 
žiedą? 

Mma Ramotsvė atidžiai jį stebėjo. Kai svarstai tokius 
klausimus, su vyrais reikia elgtis labai atsargiai. Žinoma, 
jie mažai ką supranta, bet labai svarbu jų be reikalo ne- 
išgąsdinti. Nieko iš to nebūtų. Ji nutarė kalbėti tiesiai. Jei 
pradės gudrauti, ponas J. L. B. Matekonis netruks pajusti, 
ir tada gero nelauk. 

— Žiedą su deimantu, - atsakė ji. — Šiais laikais visos su- 
sižadėjusios moterys juos nešioja. Tai labai šiuolaikiška. 

Ponas J.L. B. Matekonis toliau niūriai stebeilijosi į 
žemę. 

— Deimantu? - silpnu balsu perklausė jis. — Ar tu tikrai 
žinai, kad taip elgtis šiuolaikiška? 

— Taip, — tvirtai atkirto mma Ramotsvė. - Šiais laikais 
visos modernios moterys sužadėtuvių proga gauna dova- 
nų žiedą. Tai įrodymas, kad sužadėtinis ją vertina. 

Ponas J. L. B. Matekonis skubiai pakėlė akis. Jei tai tie- 
sa, o mma Potokvanė irgi kalbėjo labai panašiai, vadinasi, 
nėra kitos išeities, tik nupirkti mma Ramotsvei žiedą su 
deimantu. Jis nenori, kad ji jaustųsi nevertinama. Jis ją be 
galo vertina; yra neapsakomai nuolankus ir dėkingas, kad 
sutiko už jo tekėti, ir jei be deimanto to neįmanoma pa- 
skelbti visam pasauliui, tada ką gi, teks pirkti deimantą bet 
kokia kaina. Mintyse šmėstelėjus žodžiui „kaina, jis trum- 
pam sustingo —- prisiminė gąsdinančius skaičius, išgirstus 
geriant arbatą našlaičių prieglaudoje. 

— Tie deimantai labai brangūs, — išdrįso pareikšti jis. — 


Tikiuosi, turėsiu tiek pinigų. 

— Na, žinoma, turėsi, - nuramino jį mma Ramotsvė. — 
Jų būna ir visai nebrangių. Arba galima susitarti dėl pirki- 
mo išsimokėtinai... 

Ponas J. L. B. Matekonis pastebimai pažvalėjo. 

— Maniau, kad jie kainuoja daugelį tūkstančių pulų, — 
tarė jis. - Gal kokių penkiasdešimt tūkstančių. 

— Tai jau tikrai ne, — atsiliepė mma Ramotsvė.- Žino- 
ma, deimantų būna labai brangių, bet galima rasti nė kiek 
ne blogesnių, kurie kainuoja kur kas mažiau. Galime nueiti 
pažiūrėti. Pavyzdžiui, į juvelyrinę parduotuvę „Paskutinio 
teismo diena“. Ten geras pasirinkimas. 

Taip ir nusprendė. Kitą rytą, kai mma Ramotsvė peržiū- 
rės paštą, atėjusį į seklių agentūrą, jie nuvažiuos į „Paskuti- 
nio teismo dienos“ juvelyrinę parduotuvę ir išrinks jai Žie- 
dą. Tai buvo jaudinantis įvykis, ir ponas J. L. B. Matekonis, 
kuriam smarkiai palengvėjo sužinojus apie nebrangius žie- 
dus, ėmė laukti šios išvykos. Geriau pagalvojęs jis suprato, 
kad deimantai iš tiesų labai patrauklūs: net vyras pajėgs tai 
suvokti, jei tik skirs šiam klausimui daugiau dėmesio. Ta- 
čiau dar labiau ponas J. L. B. Matekonis didžiavosi tuo, kad 
ši dovana, turbūt pati brangiausia iš visų, kurias jam kada 
nors yra tekę dovanoti, išgauta iš pačių Botsvanos žemės 
gelmių. Ponas J. L. B. Matekonis buvo patriotas. Jis mylėjo 
savo šalį ir žinojo, kad mma Ramotsvė jaučia tą patį. Pagal- 
vojus, jog deimantas, kurį jie galiausiai išsirinks, iškastas 
vienoje iš trijų Botsvanos kasyklų, dovana rodėsi dar svar- 
besnė. Moteriai, kurią myli ir kuria žavisi labiau už visas 
kitas, jis įteiks mažutėlę dalelę žemės, kuria abu vaikšto. 


Žinoma, ne paprastą dalelę: uolieną, prieš daugelį metų iš- 

degusią iki spindesio. Kažkas ją iškasė, atrado krūvoje Ora- 
pos žemių, nušlifavo, atvežė į Gaboroną ir įdėjo į aukso 
žiedą. Viskas tik tam, jog mma Ramotsvė užsimautų žiedą 
ant kairės rankos bevardžio piršto ir tuo visam pasauliui 
praneštų, kad jis, ponas J. L. B. Matekonis, „Tlokvengo ke- 
lio greitųjų automobilių“ garažo savininkas, netrukus taps 
jos vyru. 


„Paskutinio teismo dienos“ juvelyrinė parduotuvė buvo 
prisiglaudusi dulkėtos gatvės gale, greta „Išganymo“ kny- 
gyno, kuriame parduodamos biblijos, kiti religiniai tekstai, 
ir Motobanio buhalterių tarnybos, kurios iškaba skelbė: 
„Galite nė nekalbėti su mokesčių inspektoriumi“. Parduo- 
tuvė atrodė nelabai kaip, jos palinkusį stogą rėmė kalkėmis 
baltintų plytų kolonos. Iškaboje, nutapytoje vidutiniškai 
talentingo mėgėjo, buvo matyti prašmatnios moters pečiai 
ir kaklas, kurį puošė įmantrus vėrinys, o ausis — didžiuliai 
kabantys auskarai. Moteris kreivokai šypsojosi, nepaisy- 
dama ausis tempiančių auskarų ir aiškiai nepatogaus vė- 
rinio. 

Ponas J. L. B. Matekonis ir mma Ramotsvė pasistatė 
mašiną kitapus gatvės, akacijos pavėsyje. Jie atvyko vėliau, 
negu buvo planavę, oras jau pradėjo kaisti. Vidudienį prie 
automobilio, palikto saulėkaitoje, bus neįmanoma nė prisi- 
liesti, sėdynės svilinte svilins kojas, o vairas taps tikru ug- 
nies žiedu. Pavėsyje turėtų būti geriau, todėl po kiekvienu 
medžiu buvo matyti keletas automobilių, priekiais atsuktų 
į kamieną, tarsi paršeliai aplink kiaulę: žmonės siekė kiek 
įmanydami pasinaudoti pilkšvai žalios spalvos lapų skėčiu. 

Durys buvo užrakintos, bet paslaugiai klingtelėjo, ponui 
J. L. B. Matekoniui paspaudus elektrinio skambučio myg- 
tuką. Parduotuvėje prie prekystalio stovėjo liesas vyriškis 
dengiamosios spalvos drabužiais. Siaura galva, įkypos akys 
ir auksinis odos atspalvis liudijo jį turint sanų — Kalahario 
bušmenų —- kraujo. Bet jei taip, ką jis veikia juvelyrinėje 
parduotuvėje? Žinoma, nėra jokios priežasties, kodėl jam 
tai reikėtų uždrausti, tačiau vis tiek keista. Su juvelyriniais 
dirbiniais paprastai dirba indai arba atvykėliai iš Kenijos, 
jie tai mėgsta; basarvai dažniau renkasi gyvulininkystę, nes 
puikiai moka prižiūrėti galvijus ar stručių kaimenes. 

Juvelyras jiems nusišypsojo. 

— Mačiau jus pro langą, - pasakė. — Pasistatėte mašiną 
po anuo medžiu. 

Ponas J. L. B. Matekonis suprato, kad spėjo teisingai. 
Vyriškis kalbėjo taisyklinga setsvanos kalba, tačiau jo ak- 
centas patvirtino tą patį, ką galėjai matyti iš išvaizdos. Už 
gražiai tariamų balsių buvo girdėti užgniaužtas švilpčioji- 
mas ir klaksėjimas. Sanų kalba labai savita, veikiau panaši 
į medžiuose tupinčių paukščių kleketavimą negu į žmonių 
šneką. 

Jis prisistatė, paisydamas mandagumo, ir pasisuko į 
mma Ramotsvę. 

— Ši ponia yra mano sužadėtinė, - paaiškino. - Tai 
mma Ramotsvė. Noriu jai nupirkti sužadėtuvių žiedą. - Jis 
neilgai patylėjo. - Su deimantu. 
bų nužvelgė mma Ramotsvę. Ji atsakė žvilgsniu ir pagalvo- 
jo: Vyrukas protingas. Gudrus, tačiau pasitikėti negalima. 

— Jums labai pasisekė, - tarė juvelyras. - Ne kiekvie- 
nam vyrui pasiseka rasti tokią linksmą, storą sužadėtinę. 
Šiais laikais visos moteriškės liesos ir susiraukusios. O su 
šia būsite labai laimingas. 

Ponas J. L. B. Matekonis oriai išklausė komplimentą. 

— Taip, - sutiko jis. - Man tikrai pasisekė. 

— Todėl dabar turite jai nupirkti žiedą su labai dideliu 
deimantu, - toliau kalbėjo juvelyras. - Storai moteriai 
smulkus netiks. 

Ponas J. L. B. Matekonis pažvelgė į savo batus. 

— Mąsčiau apie vidutinio dydžio akmenį, - prisipažino 
jis. —- Nesu turtingas Žmogus. 

— Žinau, kas esate, - atsakė juvelyras. - Jums priklauso 
garažas „IMlokvengo kelio greitieji automobiliai“. Galite nu- 
pirkti žiedą gana didele akimi. 

Mma Ramotsvė nutarė, kad jai metas įsikišti. 

— Nenoriu didelės akies, — tvirtai tarė ji. - Esu ne iš tų 
moterų, kurios mūvi žiedus su dideliais deimantais. Tikė- 
jausi gauti smulkų. 

Juvelyras greitai ją nužvelgė. Atrodė, moters buvimas jį 
beveik erzino - tarsi jie tartųsi dėl vyriško sandorio, pana- 
šiai, kaip perkant galvijus, o ji tik trukdytų. 

— Parodysiu jums keletą žiedų, — tarė jis pasilenkdamas 
ir iš po prekystalio ištraukdamas padėklą. - Štai kokie gra- 
žūs, su deimantais. 

Jis užkėlė padėklą ant prekystalio ir parodė visą eilę 
žiedų, sukištų į aksomu išmuštus griovelius. Ponui 
J. L. B. Matekoniui užgniaužė kvapą. Žiedų akys buvo dei- 
mantų krūvelės: viduryje didelis akmuo, o aplink - daug 

mažesnių. Keli žiedai buvo puošti ir kitais akmenimis — 
smaragdais, rubinais, - o ant etiketės po kiekvienu užra- 
šyta kaina. 

— Nekreipkite dėmesio į tai, kas užrašyta ant etike- 
tės, - sušnibždėjo juvelyras. — Galiu pasiūlyti labai didelių 
nuolaidų. 
papurtė galvą. 

— Šitie per dideli, - pasakė ji. - Minėjau, kad norėčiau 
smulkesnio. Turbūt teks eiti į kitą parduotuvę. 

Juvelyras atsiduso. 

— Turiu ir kitų, su smulkesniais akmenimis. 

Jis įstūmė padėklą atgal ir ištraukė kitą. Šių žiedų akutės 
buvo daug smulkesnės. Mma Ramotsvė parodė žiedą pa- 
čiame padėklo viduryje. 

— Šitas man patinka, — tarė ji. — Parodykite jį. 

— Akmuo nelabai didelis, - atsiliepė juvelyras. - Toks 
deimantas visai nekris į akis. Žmonės jo gali nė nepaste- 
bėti. 

— Man nerūpi, - atkirto mma Ramotsvė. - Deimantas 
juk skirtas man. Kiti žmonės čia niekuo dėti. 

Jai kalbant pono J. L. B. Matekonio krūtinę užliejo pasidi- 
džiavimas. Štai jo svajonių moteris, kuri laikosi senųjų Bot- 
svanos vertybių ir kuriai nerūpi pasipuikuoti prieš kitus. 

— Man tas žiedas irgi patinka, - pasakė jis. - Prašyčiau 
jį duoti mma Ramotsvei, kad galėtų pasimatuoti. 

Žiedas buvo įteiktas mma Ramotsvei. Ši jį užsimovė ir 
ištiesė ranką, rodydama ją ponui J. L. B. Matekoniui. 

— Jis tau puikiai tinka, - tarė jis. 

Ji nusišypsojo. 

— Jei nupirksi man šitą žiedą, būsiu labai laiminga. 

Juvelyras suėmė etiketę ir padavė ją ponui 
J. L. B. Matekoniui. 

— Šiam žiedui negalėsiu duoti nuolaidos, - pareiškė 
pardavėjas. — Jis ir taip labai pigus. 

Kaina poną J. L. B. Matekonį maloniai nustebino. Jis ne- 
seniai pakeitė kondicionierių vieno kliento automobilyje ir 
dabar pastebėjo, kad žiedas kainuoja lygiai tiek, kiek kon- 
dicionierius, pula į pulą. Nebrangus. Įkišęs ranką į kišenę 
jis ištraukė pluoštą banknotų, kuriuos rytą buvo paėmęs iš 
banko, ir sumokėjo juvelyrui. 

— Štai ko dar noriu paklausti, - kreipėsi ponas 
J. L. B. Matekonis į juvelyrą. - Ar šis deimantas iškastas 
Botsvanoje? 

Juvelyras smalsiai į jį pažvelgė. 

— Kodėl klausiate? — pasiteiravo. - Deimantas yra dei- 
mantas, kad ir kur būtų iškastas. 

— Pats žinau, - atsakė ponas J. L. B. Matekonis. - Tik no- 
rėčiau, kad žmona mūvėtų žiedą su mūsų šalies deimantu. 

Juvelyras nusišypsojo. 

— A, jei taip, tada žinoma. Visi šie deimantai iškasti 
mūsų šalies kasyklose. 

— Ačiū, — padėkojo ponas J. L. B. Matekonis. - Man la- 
bai malonu tai girdėti. 


Jie parvažiavo iš juvelyro parduotuvės pro anglikonų ka- 
tedrą ir Princesės Marinos ligoninę. Kai važiavo pro kated- 


rą, mma Ramotsvė tarė: 

— Man atrodo, geriausia bus tuoktis čia. Gal pavyks su- 
sitarti, kad tuoktų pats vyskupas Makhulu. 

— Aš to norėčiau, - prisipažino ponas J. L. B. Mate- 
konis. - Jis geras vyras, tas mūsų vyskupas. 

— Taigi vienas geras vyras sutuoks kitą gerą vyrą, — at- 
sakė mma Ramotsvė. — Tu geras žmogus, pone J. L. B. Ma- 
tekoni. 

Ponas J. L. B. Matekonis nieko neištarė. Nelengva atsa- 
kyti į komplimentą, juo labiau kai jauti, kad tas nepelnytas. 
Jis nelaikė savęs labai geru žmogumi. Turi daug trūkumų, 
pamanė jis, o jei jau kalbėsime apie gerus žmones, tokia 
yra mma Ramotsvė. Ji daug už jį geresnė. Jis tik mechani- 
kas, kuris stengiasi kiek įmanydamas; o ji - kai kas gerokai 
daugiau. 

Jie pasuko į Zebrų plentą, pavažiavo trumpu keliuku, 
vedančiu į mma Ramotsvės namus, ir sustabdė automobilį 
po stogeliu greta verandos. Roza, mma Ramotsvės tarnai- 
tė, pažvelgė pro virtuvės langą ir jiems pamojo. Ji buvo ką 
tik išdžiausčiusi skalbinius — jie lyg baltos vėliavos plaiks- 
tėsi ant virvės raudonos žemės ir mėlyno dangaus fone. 

Ponas J. L. B. Matekonis paėmė mma Ramotsvės ranką 
ir trumpai palietė saulėje švytuojantį deimantą. Pažvelgęs 
jai į akis pamatė, kad jos pilnos ašarų. 

— Atsiprašau, — ištarė ji. —- Žinau, kad nereikėtų verkti, 
bet negaliu susivaldyti. 

— Kodėl liūdi? - paklausė jis. - Nereikia liūdėti. 

Ji nusibraukė ašarą ir papurtė galvą. 

— Neliūdžiu, - atsakė. - Tiesiog niekas man dar nėra 
dovanojęs nieko panašaus į šitą žiedą. Kai ištekėjau už No- 

tės, negavau jokios dovanos. Tikėjausi, kad gausiu žiedą, 
bet negavau. O dabar turiu. 

— Pasistengsiu atpirkti tai, ką padarė Notė, - tarė ponas 
J. L. B. Matekonis. —- Stengsiuosi būti tau geras vyras. 

Mma Ramotsvė linktelėjo. 

— Ir būsi, - atsakė ji. - O aš stengsiuosi tau būti gera 
žmona. 

Jie truputį pasėdėjo nieko nekalbėdami, kiekvienas 
galvodamas ką tinkamas. Paskui ponas J. L. B. Matekonis 
išlipo iš automobilio, apėjo jį iš priekio ir atidarė jai du- 
reles. Dabar jie eis vidun atsigerti raudonosios arbatos ir 
ji parodys Rozai žiedą, kuris suteikė jai tiek laimės ir tiek 
liūdesio. 


Šeštas skyrius 


Sausringos žemės 


SS Sėdėdama savo Pirmojoje moterų seklių agentūroje 
mma Ramotsvė mąstė, kaip kartais lengva į ką nors įsivel- 
ti, jei tik nepakanka drąsos ištarti „ne“. Širdies gilumoje ji 
visai nenorėjo aiškintis, kas nutiko ponios Kertin sūnui; 
Klovis Andersenas, jos profesinės biblijos „Privataus seklio 
darbo taisyklės“ autorius, tokį tyrimą pavadintų „sekimu 
atšalusiais pėdsakais“. „Sekimas atšalusiais pėdsakais, — 
rašė jis, - niekam nenaudingas. Klientui suteikiama ap- 
gaulinga viltis, nes seklys, tiriantis nutikimą, jaučia pareigą 
bent ką nors sužinoti, kad pateisintų kliento lūkesčius. Tai 
reiškia, kad seklys veikiausiai skirs šiam tyrimui daugiau 
laiko, negu reikalauja aplinkybės. Galiausiai paaiškės, kad 
nieko sužinoti nepavyko, ir tada beliks pagalvoti, ar ne ge- 
riau būtų tiesiog pamiršti praeitį. „Pamirškite, kas kadai- 
se buvo, — bene geriausias patarimas, kurį kartais galima 
duoti klientui“ 

Mma Ramotsvė kelis kartus perskaitė šiuos žodžius 
ir pritarė autoriaus nuomonei. Žmonės ir taip pernelyg 
domisi praeitimi, pamanė ji. Nuolat knaisiojasi po dauge- 
lio metų senumo įvykius. Kokia prasmė taip elgtis - juk 
dažniausiai pavyksta tik apkartinti dabartį. Praeityje būta 
daug nuoskaudų, bet kam bus geriau, jei pradėsi dabar jas 
viešinti ir aiškintis? Ji prisiminė, kaip šona genties žmo- 
nės nesiliauja aimanavę dėl skriaudų, kurias jiems padarė 
ndebele gentis, kai valdė Mzilikazis ir Lobengula.* Tiesa, 
šie valdovai pridarė baisių dalykų — visi žino, kad jie buvo 
zulai, o zulai negali neskriausti kaimynų, — bet ar tai patei- 
sina nuolatines kalbas? Geriausia būtų imti ir viską paga- 
liau pamiršti. 

Ji prisiminė Seretsę Khamą, aukščiausią bamgvatų gen- 
ties vadą, pirmąjį Botsvanos prezidentą, valstybės vyrą. Tik 
pagalvokite, kaip britai su juo elgėsi — atsisakė pripažinti jo 
išsirinktą nuotaką ir privertė išvykti į tremtį tik dėl to, kad 
šis vedė anglę. Kaip jie galėjo taip žiauriai ir bukai pasielgti 
su tokiu žmogumi? Ištremti toli nuo jo gimtinės, nuo arti- 
mųjų yra turbūt pati Žiauriausia bausmė, kokią tik galima 
sugalvoti. O genties žmonės liko be vado — tai sužeidė jų 
sielas. Kur mūsų Khama? Kur kgosio Sekgomos II ir mohu- 
magadi Tebogo sūnus? Tačiau Seretsė vėliau viską pamir- 


* šona (shona) gentis, nuo senovės gyvenusi didžiojoje dalyje dabartinės 
Zimbabvės teritorijos. Iki XV a. turėjo galingus ir turtingus karalius, 
valdė žemes ten, kur dabar yra Mozambikas, Zambija, Malavis, Tan- 
zanija; vėliau didžiosios karalystės sunyko. 1820-1830 metais ndebele 
gentis, vadovaujama vado Mzilikazi, užpuolė Lesotą ir dabartinę pietų 
Zimbabvę, užkariavo ten gyvenusias šona gentis ir įkūrė Matebele ka- 
ralystę. 1868 m. jos valdovu tapo Mzilikazio sūnus, karalius Lobengula 
(„Lekiantis tarsi vėjas“), kuris vėliau valdžią perdavė Britų imperijai. 


69 


šo. Niekada apie tai nekalbėjo ir labai mandagiai elgėsi su 
britų vyriausybe, su pačia karaliene. Ne toks didis žmogus 
tikrai būtų pasakęs: „Prisiminkite, kaip jūs su manimi pasi- 
elgėte, o dabar norite, kad būčiau jūsų draugas?! 

Arba imkime poną Mandelą. Visi žino, kas nutiko po- 
nui Mandelai ir kaip jis atleido savo kalintojams. Šie iš jo 
atėmė daugybę gyvenimo metų vien už tai, kad jis siekė 
teisingumo. Privertė dirbti kasyklose, o ten akmens dulkės 
visam laikui sužalojo jam akis. Bet kai vieną skaisčią dieną 
ponas Mandela pagaliau išėjo iš kalėjimo, jis neištarė nė 
žodžio apie kerštą ar net užmokestį. Pasakė, kad yra svar- 
besnių dalykų, negu skųstis praeitimi, ir neilgai trukus tai 
patvirtino šimtais geradarysčių tiems, kurie taip baisiai su 
juo pasielgė. Taip ir turi elgtis tikras afrikietis — ši tradici- 
ja atėjusi iš pačių Afrikos būties gelmių. Mes visi Afrikos 
vaikai, ir nė vienas nesame nei geresnis, nei svarbesnis už 
kitus. Štai ką Afrika gali paskelbti pasauliui: priminti, ką 
reiškia būti žmogumi. 

Mma Ramotsvei tai patiko; ji suprato, kokia sielos didy- 
bė paskatino Khamą ir Mandelą pamiršti praeitį. Vis dėlto 
ponios Kertin atvejis kitoks. Mma Ramotsvei neatrodė, 
kad amerikietė ieškotų, ką galėtų apkaltinti dėl sūnaus din- 
gimo, nors puikiai žinojo, kad panašiomis aplinkybėmis ne 
vienas, tarsi pametęs protą, trokštų ką nors nubausti. Na, 
žinoma, bausmės irgi problema. Mma Ramotsvė atsiduso. 
Be abejo, bausti kartais reikia, kad aiškiai parodytum, kaip 
negerai pasielgta, bet ji taip ir nepajėgė suprasti, kam rei- 
kia bausti tuos, kurie atgailauja už netikusius darbus. 


Kai ji dar buvo maža ir gyveno Močudyje, kartą matė, 

kaip vyras primušė berniuką, kuris prarado ožką. Jis prisi- 
pažino, kad užuot ganęs bandą, užmigo po medžiu, ir sakė, 
jog labai gailisi leidęs ožkai nuklysti. Kam jo dėdei reikėjo 
lupti vaiką 720pani medžio lazda, kol šis ėmė šauktis pasi- 
gailėjimo? Tokiomis bausmėmis nieko nepasieksi, jos tik 
bjauroja baudžiantįjį. 

Tačiau tai - didžiosios problemos, o dabar reikia nu- 
spręsti, kur pradėti ieškoti to vargšo velionio amerikiečių 
jaunuolio. Ji įsivaizdavo, kaip Klovis Andersenas purto 
galvą ir sako: „Na žinai, mma Ramotsve, kad ir kiek tau 
sakiau, vis tiek įsipainiojai į tyrimą, kurio visi pėdsakai se- 
niai atšalę. Bet jei jau taip atsitiko, patariu elgtis kaip visa- 
da - grįžti į pradžią. Ten ir pradėk“. Pradžia, pamanė mma 
Ramotsvė, tikriausiai bus tame ūkyje, kuriame Burkhartas 
su draugais ėmėsi įgyvendinti savo projektą. Tą vietą bus 
nesunku rasti, nors labai abejotina, ar ten dar pavyks ką 
nors sužinoti. Na, bent pati savo akimis viską pamatys, o 
tai, kaip ji seniai žinojo, yra gera pradžia. Kiekvienoje vie- 
toje pilna įvairių atbalsių — jautrus žmogus sugeba išgirsti 
praeities virpesius, pajusti, kas kitados nutiko. 


Šiaip ar taip, ji žinojo, kaip nuvažiuoti į aną kaimą. Jos 
sekretorė mma Makutsi turėjo pusseserę, kilusią iš kaimo 
netoli ūkio, ir ji paaiškino, kuriuo keliu geriausia važiuoti. 
Reikia sukti į vakarus, netoli Molepololės. Ten plyti saus- 
ringos Žemės, apaugusios žemaūgiais krūmynais ir dyg- 
liuočiais, pats Kalahario dykumos pakraštys. Gyventojų 
negausu, tik drėgnesnėse vietose įsikūrę mažyčiai kaimeliai 
ar kelios padrikos trobelės susibūrusios aplink sorgo ir me- 

lionų laukus. Veikti ten nelabai yra ką, todėl kas tik galėjo 
persikėlė ieškoti darbo į Lobatsę ar Gaboroną. Gaborone 
pilna atvykėlių iš panašių vietų. Jie persikrausto gyventi į 
miestą, bet išlaiko ryšius su žeme, su galvijų ganyklomis. 
Jiems tos sausringos dykvietės amžiams liks namais, kad 
ir kaip seniai būtų jas palikę. Galiausiai tik ten jie norės 
numirti —- po plačiu, erdviu dangumi, primenančiu beribį 
vandenyną. 

Šeštadienio rytą ji sėdo į baltąjį furgonėlį ir anksti, kaip 
buvo pratusi, leidosi į kelionę. Išvažiuodama iš miesto jau 
sutiko daug žmonių, šeštadienio proga vykstančių apsi- 
pirkti. Buvo mėnesio pabaiga, o tai reiškė, kad daugelis 
gavo atlyginimus: parduotuvėse šiandien bus pilna žmonių 
ir triukšminga, visi pirks didelius indus sirupo bei pupų, 
kai kurie pagaliau įsigis seniai trokštą suknelę arba batus. 
Mma Ramotsvė mėgo vaikščioti po parduotuves, bet nie- 
kada ten neidavo mėnesio pabaigoje. Buvo įsitikinusi, kad 
tada pakyla kainos, todėl pirkdavo, ką reikia, mėnesio vi- 
dury, kai kiti nebeturėdavo pinigų. 

Kelyje buvo matyti beveik tik autobusai ir sunkvežimiai, 
vežantys į miestą žmones. Tiesa, kai kas traukė į priešingą 
pusę — tie, kurie dirba mieste, važiavo savaitgaliui namo į 
kaimą: vyrai - pas žmonas ir vaikus, moterys, dirbančios 
Gaborone tarnaitėmis, skubėjo praleisti brangių laisvalai- 
kio valandų su tėvais ar seneliais. Mma Ramotsvė sulėtino 
greitį: šalikelėje stovėjo moteris ir mojo ranka, prašydama 
pavėžėti. Ji buvo panašaus amžiaus kaip mma Ramotsvė, 


dailiai apsirengusi — juodu sijonu ir ryškiai raudonu ner- 

tiniu. Mma Ramotsvė padvejojo, paskui sustojo. Negalėjo 
jos palikti čia stovinčios; kur nors šios moters laukia šeima 
ir tikisi, kad geraširdis vairuotojas parveš ją namo. 

Ji sustabdė automobilį ir pro langą sušuko: 

— Kur važiuojate, mma? 

— Į aną pusę, - parodė moteris kelią. - Truputį už Mo- 
lepololės. Man reikia į Silokvolelą. 

Mma Ramotsvė nusišypsojo. 

— Aš irgi ten važiuoju, - atsakė ji. - Galiu jus nuvežti 
ten, kur reikia. 

Moteris šūktelėjo iš džiaugsmo: 

— Kokia jūs gera, kaip man pasisekė! 

Ji pakėlė nuo žemės polietileno maišelį, kuriame buvo 
susidėjusi savo turtus, ir atidarė mma Ramotsvės furgo- 
nėlio keleivio dureles. Moteriai atsisėdus ir pasidėjus po 
kojomis maišelį, mma Ramotsvė vėl įsuko į kelią ir jos nu- 
važiavo. Senu įpročiu mma Ramotsvė dirstelėjo į pakeleivę 
ir pamėgino atspėti, kas ji tokia. Moteris buvo gana gerai 
apsirengusi — nertinis naujas, tikros vilnos, o ne tos pigios 
sintetikos, kurią šiais laikais daug kas perka; tiesa, sijonas 
pigus, o bateliai panešioti. Pamanė, kad turbūt ji dirba par- 
duotuvėje. Baigė pradinę mokyklą, gal net vidurinę. Vyro 
neturi, vaikai pas močiutę Silokvoleloje. Mma Ramotsvė 
pastebėjo Bibliją, įkištą į polietileno maišelį, ir tai suteikė 
papildomos informacijos. Ši moteris priklauso Bažnyčiai, 
tikriausiai lanko Biblijos kursus. Šiandien vakare skaitys 
Bibliją vaikams. 

— Važiuojate pas vaikus, mma? — mandagiai paklausė 


mma Ramotsvė. 

— Taip, - nuaidėjo atsakymas. - Jie pas močiutę. Dirbu 
parduotuvėje Gaborone, ji vadinasi „Naujo stiliaus baldai“. 
Gal ją žinote? 

Mma Ramotsvė linktelėjo, ne tik atsakydama į klausi- 
mą, bet ir patvirtindama, kad spėjo teisingai. 

— Vyro neturiu, - toliau kalbėjo moteris. - Jis išvažiavo 
į Fransistauną ir mirė nuo raugėjimo. 

Mma Ramotsvė krūptelėjo iš nustebimo. 

— Nuo raugėjimo? Argi nuo to mirštama? 

— Taip. Ten, Fransistaune, jis labai smarkiai raugėjo ir 
buvo paguldytas į ligoninę. Kai padarė operaciją, pamatė, 
kad viduriuose kažkas labai negerai. Dėl to jis ir raugėjo. O 
paskui mirė. 

Stojo tyla. Po kurio laiko ją nutraukė mma Ramotsvė. 

— Labai jus užjaučiu. 

— Ačiū. Kai taip atsitiko, labai liūdėjau, nes jis buvo ge- 
ras vyras, geras mano vaikų tėvas. Bet motina dar stipri, ji 
pasakė, kad gali prižiūrėti vaikus. Man pavyko gauti darbą 
Gaborone, nes esu baigusi vidurinę mokyklą. Stojau dirbti 
baldų parduotuvėje, ir ten labai manimi patenkinti. Dabar 
esu viena geriausių pardavėjų, netrukus važiuosiu į kvalifi- 
kacijos kėlimo kursus Mafikenge. 

Mma Ramotsvė nusišypsojo. 

— Jūs puikiai susidorojote. Moterims nelengva. Vyrai 
nori, kad mes viską dirbtume, o patys užsigrobia geriau- 
sius darbus. Moteriai labai sunku pasiekti sėkmę. 

— Bet matau, kad jūs ją pasiekėte, - atsakė pakelei- 
vė. — Matau, jog turite savo verslą. Matau, kad jums gerai 
sekasi. 

Mma Ramotsvė truputį pagalvojo. Ji didžiavosi savo 
sugebėjimu teisingai vertinti žmones, bet kartais susimąs- 
tydavo, ar tai nėra visų moterų bruožas — nuojautos do- 
vana. 

— Na, sakykite, ką gi aš darau? — paklausė ji. — Ar galite 
atspėti, ką dirbu? 

Moteris pasisuko sėdynėje ir nužvelgė mma Ramotsvę 
nuo galvos iki kojų. 

— Man atrodo, esate seklė, - atsakė ji. - Toks žmogus, 
kuris tiria kitų Žmonių reikalus. 

Baltąjį furgonėlį staiga truputį sumėtė. Mma Ramotsvė 
buvo sukrėsta, kad moteris taip tiksliai atspėjo. Jos nuojau- 
ta turbūt dar geresnė už mano, pamanė ji. 

— Iš kur sužinojote? Ką tokio padariau, kad atspėjote? 

Pašnekovė nusuko akis. 

— Labai paprasta, - pasakė ji. - Mačiau, kaip sėdite prie 
savo seklių agentūros ir geriate arbatą su sekretore. Tai ta 
ponia labai dideliais akiniais. Kartą sėdėjote pavėsyje, o aš 
kaip tik ėjau kita gatvės puse. Taip ir sužinojau. 

Jos važiavo ir draugiškai šnekučiavosi apie kasdienį gy- 
venimą. Keleivė buvo vardu mma Tsbago, ji papasakojo 
mma Ramotsvei apie savo darbą baldų parduotuvėje. Sakė, 
kad direktorius - geras žmogus, ne per labiausiai gainio- 
ja darbuotojus ir niekad neapgaudinėja pirkėjų. Kai mma 
Tsbago pasiūlė darbą kitoje bendrovėje, už didesnį atlygi- 
nimą, ji atsisakė. Direktorius sužinojo ir už ištikimybę ją 
paaukštino. 

Dar ji kalbėjo apie vaikus. Mergaitei buvo dešimt, ber- 
niukui — aštuoneri. Mokykloje jiems gerai sekėsi, motina 

tikėjosi atsivežti juos į Gaboroną ir leisti mokytis toliau. 
Buvo girdėjusi, kad Gaborono valstybinė vidurinė mokyk- 
la labai gera, ir vylėsi, kad jos atžaloms ten atsiras vietos. 
Buvo girdėjusi ir apie stipendijas, skiriamas mokytis dar 
geresnėse mokyklose: gal vaikams pasiseks kurią nors iš 
jų gauti. 

Mma Ramotsvė pasisakė esanti susižadėjusi ir parodė 
deimantą ant piršto. Mma Tsbago jį išgyrė ir paklausė, kas 
būsimas vyras. „Geras sprendimas ištekėti už mechani- 
ko“, - pasakė ji ir patvirtino girdėjusi, jog mechanikai būna 
geriausi vyrai. Paskui pridūrė, kad reikia stengtis ištekėti 
už policininko, mechaniko arba pastoriaus ir iš tolo veng- 
ti politikų, barmenų bei taksi vairuotojų. Pastarieji nuolat 
pridaro bėdų savo žmonoms. 

— Ir dar nepatariu tekėti už trimitininkų, - atsiliepė 
mma Ramotsvė. - Buvau padariusi tą klaidą. Ištekėjau už 
blogo žmogaus, vardu Notė Mokotis. Jis pūtė trimitą. 

— Neabejoju, kad iš jų išeina niekam tikę vyrai, - sutiko 
mma Tsbago. - Įsiminsiu ir juos. 


Kelionei baigiantis jos važiavo labai lėtai. Neasfaltuotas ke- 
lias buvo sėte nusėtas didžiulių, grėsmingų duobių. Keletą 
kartų, kur jos buvo ypač didelės, reikėjo atsargiai šliaužti 
smėlėta šalikele, saugotis, kad neįkristų. Pavojingas daly- 
kas, nes pakaktų trumpam užsižiopsoti ir baltasis furgo- 
nėlis įklimptų smėlyje, o pagalbos gal tektų laukti valandų 
valandas. Galiausiai jos privažiavo mma Tsbago kaimą: 
tai buvo tas pats kaimas, esantis netoli ūkio, kurio ieškojo 
mma Ramotsvė. 

Ji jau anksčiau paklausė pakeleivės apie naujakurius ir 
turėjo šiokios tokios informacijos. Mma Tsbago prisimi- 
nė aną projektą, nors nepažinojo žmonių, kurie jį vykdė. 
Atsiminė, kad ūkyje buvo baltasis vyriškis ir moteris iš 
Pietų Afrikos, dar pora užsieniečių. Ūkyje dirbo nemažai 
jos kaimo gyventojų, žmonės labai daug iš jo tikėjosi, bet 
laikui bėgant viskas išblėso. Mma Ramotsvė nenustebo tai 
išgirdusi. Daug kas išblėsta; neverta tikėtis pakeisti Afriką. 
Žmonėms tai nusibosta, jie grįžta prie tradicinio gyvenimo 
būdo, o kartais tiesiog viską meta, nes pasidaro per sunku. 
O tada Afrika kažin kaip užslenka ir vėl viską užkloja lyg 
niekur nieko. 

— Ar kas nors iš kaimo gyventojų galėtų mane ten paly- 
dėti? - paklausė mma Ramotsvė. 

Mma Tsbago pagalvojo. 

— Yra keletas žmonių, kurie ten dirbo, - atsakė ji. — Pa- 
vyzdžiui, mano dėdės draugas. Jis kurį laiką ūkyje turėjo 
darbą. Galima pas jį užeiti, tada pati paklausite. 


Pirmiausia jos užėjo pas mma Tsbago. Moters šeima gy- 
veno tradicinėje Botsvanos trobelėje, pastatytoje iš ochros 
spalvos molio plytų ir aptvertoje žema tvorele, /lomotana. 
Ji juosė mažutį kiemą prieš įėjimą ir iš šono. Už tvoros ant 
pastolių stovėjo du šiaudais dengti grūdų aruodai ir vištidė. 
Už trobos riogsojo pavojingai pakrypusi išvietė, sukalta iš 
skardos lakštų, su senomis baslių durimis ir virvele, kuria 
jos užrišamos. Pro trobos duris tuojau pat išbėgo vaikai ir 
apsikabino motiną. Tada droviai palaukė, kol bus pristatyti 
viešniai. Paskui juos iššlepsėjo močiutė, apsivilkusi palaike 


balta suknele ir šypsodamasi bedante burna. 

Mma Tsbago pasidėjo maišelį namie ir paaiškino, kad 
grįš po valandos. Mma Ramotsvė pavaišino vaikus saldai- 
niais. Šie paėmė juos iškeltomis abiejų rankų rieškučio- 
mis ir rimtai padėkojo, kaip pridera setsvanos genčiai. Tie 
vaikai supras senąjį gyvenimo būdą, pritariamai pagalvo- 
jo mma Ramotsvė, nes yra visai kitokie negu kai kurie jų 
bendraamžiai Gaborone. 

Moterys išėjo iš trobos, sėdo į baltąjį furgonėlį ir per- 
važiavo kaimą. Tai buvo įprastas Botsvanos kaimas: pla- 
čiai pasklidę vieno ar dviejų aukštų nameliai, prie kiekvie- 
no - savas kiemas, apsuptas šen bei ten augančių dygliuo- 
čių medžių. Iš namo į namą vedė takeliai. Jie vinguriavo į 
visas puses, aplenkdami laukus ir daržus. Aplink neramiai 
slankiojo galvijai, kartais peštelėdami kuokštą rudos, išde- 
gusios žolės, o juos iš po medžio stebėjo dulkėtas, išvers- 
tapilvis piemuo su prijuoste. Galvijai nebuvo paženklinti, 
bet visi žinojo kiekvieno jų kilmę ir šeimininkus. Šie stam- 
būs gyvuliai buvo turto ženklas, jie įkūnijo žmonių darbą 
Džvanengo deimantų kasyklose ar Lobatsės jautienos kon- 
servų fabrike. 

Mma Tsbago parodė trobą kaimo pakraštyje. Ji buvo 
namus, išdažyta Botsvanoje populiariomis raudona bei 
ruda spalvomis, su ryškiai baltais rombais. Kiemas šva- 
riai iššluotas: tai liudijo, kad šeimininkė, kuri bus trobą ir 
nudažiusi, nebijo paimti į rankas šluotos. Už namą ir jo 
puošybą atsako moteris, o ši, kaip matyti, buvo paveldėjusi 


protėvių sumanumą bei įgūdžius. 

Moterys sustojo prie vartelių ir mma Tsbago garsiai 
paklausė, ar galima įeiti. Labai nemandagu neįspėjus pra- 
dėti eiti takeliu, o dar nemandagiau - nekviestai įžengti į 
namą. 

— Ko, ko! - šūktelėjo mma Tsbago. - Mma Potsane, at- 
ėjau pas jus! 

Niekas neatsakė. Tada mma Tsbago sušuko dar kartą. 
Vėl tyla; tik staiga namo durys atsidarė, iš vidaus išskubė- 
jo mažutė, apskrita moteriškė ilgu sijonu, balta palaidine 
aukšta apykakle ir prisimerkusi pažvelgė jų pusėn. 

— Kas ten? — garsiai paklausė ji, prisidengdama akis 
ranka. - Kas jūs? Nematau jūsų. 

— Mma Tsbago. Jūs mane pažįstate. Dar atvedžiau ne- 
pažįstamą moterį. 

Šeimininkė nusijuokė. 

— Maniau, kad kas nors kitas, todėl skubiai persiren- 
giau. Pasirodo, nereikėjo taip stengtis! 

Ji pakvietė viešnias įeiti, ir šios žengė artyn. 

— Nelabai primatau, - paaiškino mma Potsanė. - Akys 
visai suprastėjo. Todėl iš karto ir nepažinau, kas atėjo. 

Jos padavė viena kitai rankas, oficialiai pasisveikino. 
Paskui mma Potsanė gestu parodė suolą, stovintį prie 
namo, didžiulio medžio pavėsyje. Paaiškino, kad galima 
ten prisėsti, nes troboje pernelyg tamsu. 

Mma Tsbago papasakojo, ko jos atvyko, ir mma Potsa- 
nė įdėmiai išklausė. Atrodė, kad jai skauda akis, nes kart- 
kartėmis perbraukdavo per jas palaidinės rankove. Mma 


Tsbago kalbant ji drąsinamai linksėjo galva. 

— Taip, - atsakė ji. - Mes ten gyvenome. Mano vyras 
jiems dirbo. Abu dirbome. Tikėjomės, kad už javus gau- 
sime truputį pinigų, ir iš tiesų kurį laiką gavome. Bet pas- 
kui... — ji liūdnai gūžtelėjo pečiais ir nutilo. 

— Viskas baigėsi? - paklausė mma Ramotsvė.- Dėl 
sausros? 

Mma Potsanė atsiduso. 

— Taip, buvo ir sausra. Bet juk čia visada sausra, ar ne? 
Ne, man atrodo, kad žmonės nustojo tikėję idėja. Ten gy- 
veno gerų žmonių, tačiau jie išvyko savo keliais. 

— Tas baltasis iš Namibijos? Vokietis? - pasiteiravo 
mma Ramotsvė. 

— Taip, tas. Jis buvo geras žmogus, bet paskui išvyko. 
Buvo ir kitų žmonių, iš Botsvanos. Jie irgi nutarė, kad pa- 
kaks, ir taip pat išvyko. 

— O amerikietis? —- neatlyžo mma Ramotsvė. - Ten dar 
buvo jaunuolis iš Amerikos? 

Mma Potsanė pasitrynė akis. 

— Tas jaunuolis dingo. Vieną naktį ėmė ir pranyko. Jie 
iškvietė policiją, ilgai ieškojo. Atvažiavo jo motina, daug 
kartų buvo atvažiavusi. Ji atsivežė basarvų genties me- 
džioklį, tokį mažuliuką; vaikščiojo lyg šuo uosdamas žemę. 
Jo labai storas užpakalis, kaip visų basarvų. 

— Bet jis nieko nerado? - mma Ramotsvė pati žinojo at- 
sakymą, tačiau norėjo, kad moteriškė nesiliautų pasakoju- 
si. Kol kas buvo girdėjusi tik ponios Kertin pasakojimą; gali 
būti, jog buvo ir tokių dalykų, kuriuos matė kiti žmonės, 


bet jai nepasakė. 

— Jis lakstė ir lakstė aplink, visai kaip šuo, - juokdamasi 
atsakė mma Potsanė. — Žiūrinėjo po akmenimis, uostė orą, 
kažką tyliai švebeldžiavo ta keista savo kalba - žinote, kaip 
ji skamba, tarsi vėjyje oštų medžiai ir traškėtų šakos. Bet 
nerado jokių ženklų, kad jaunuolį būtų sudraskę žvėrys. 

Mma Ramotsvė padavė jai nosinę akims nusišluostyti. 

— O kaip jūs galvojate, mma, kas jam atsitiko? Kaip gali 
žmogus taip imti ir dingti? 

Mma Potsanė šnirpštelėjo ir nusišnypštė į mma Ramot- 
svės nosinę. 

— Manau, kad jį įtraukė viesulas, - pasakė ji. - Kartais, 
per pačius karščius, čia kyla viesulai. Ateina iš Kalahario 
ir retsykiais ką nors įsuka. Manau, tą jaunuolį įtraukė vie- 
sulas ir nunešė kur nors labai toli. Gal į Ganzio pusę, gal 
nuleido vidury Kalahario, gal dar kur nors. Nenuostabu, 
kad niekas jo nerado. 

Mma Tsbago vogčiomis žvilgtelėjo į mma Ramotsvę, 
stengdamasi pagauti jos žvilgsnį, bet ši Žiūrėjo tiesiai į 
mma Potsanę. 

— Visai gali būti, mma,- tarė ji.- Labai įdomi 
mintis. Gal galite mane ten palydėti ir parodyti, kur viskas 
vyko? Mano furgonas čia pat. 

Mma Potsanė neilgai galvojo. 

— Nemėgstu ten važinėti, - atsakė ji. - Man ta vieta ke- 
lia liūdesį. 

— Turiu jums dvidešimt pulų už vargą, - pasiūlė mma 
Ramotsvė, kišdama ranką į kišenę. - Tikėjausi, kad jas pa- 


imsite. 

— Žinoma, - skubiai atsakė mma Potsanė. - Galime va- 
žiuoti. Naktį ten nenorėčiau būti, bet dieną visai kas kita. 

— Dabar? - paklausė mma Ramotsvė. - Ar galime va- 
žiuoti dabar? 

— Neturiu ką veikti, - tarė mma Potsanė. - Čia nieko 
nevyksta. 

Mma Ramotsvė padavė pinigus mma Potsanei, 0 ši jai 
padėkojo suplodama delnais. Tada jos perėjo per švariai iš- 
šluotą kiemą, atsisveikino su mma Tsbago, sulipo į furgoną 


ir išvažiavo. 


Septintas skyrius 


Našlaičių prieglaudos siurblys 
vėl kelia rūpesčių 


SS Tą dieną, kai mma Ramotsvė išvažiavo į Silokvolelą, 
poną J. L. B. Matekonį apėmė keistas nerimas. Jis jau įpra- 
to šeštadienių rytais susitikti su mma Ramotsve, padėti jai 
apsipirkti ar nudirbti kokį namų apyvokos darbą. Be jos 
jautėsi kaip nesavas: Gaboronas atrodė keistai tuščias, ga- 
ražas buvo uždarytas, o jis nejuto nė mažiausio noro imtis 
tvarkyti popierių, kurių visa krūva prisirinko ant darbo sta- 
lo. Žinoma, galima užsukti pas draugą, gal nueitų pažiūrėti 
futbolo, bet ir tam nebuvo nuotaikos. Staiga jis prisiminė 
mma Silviją Potokvanę, našlaičių prieglaudos direktorę. 
Ten tikrai kas nors vyksta, o ji visada džiaugiasi proga pri- 
sėsti ir pasikalbėti prie puodelio arbatos. Reikia nuvažiuoti 
ir pažiūrėti, kaip jiems sekasi. Tada likusi dienos dalis kaip 
nors praeis, o vakare jau grįš mma Ramotsvė. 

Kaip paprastai, mma Potokvanė jį pastebėjo statantį au- 
tomobilį po jazmino krūmu. 

— Matau jus! - sušuko direktorė pro langą. - Mataujus, 
pone J. L. B. Matekoni! 

Ponas J. L. B. Matekonis pamojo jai ranka ir užrakino au- 
tomobilį. Paskui nužingsniavo prie administracijos pastato, 
pro kurio vieną langą liejosi linksma muzika. Mma Potok- 
vanė sėdėjo prie savo stalo, prispaudusi prie ausies telefoną. 
Ji pamojo, gestu rodydama sėstis, ir toliau kalbėjosi. 

— Jei galėsite man duoti truputį to aliejaus, — sakė ji, — 
našlaičiai labai džiaugsis. Vaikai mėgsta valgyti aliejuje 
keptas bulves, ir jiems tai labai sveika. 

Balsas kitame laido gale kažką atsakė, direktorė susirau- 
kė, paskui žvilgtelėjo į poną J. L. B. Matekonį, tarsi kvies- 
dama jį pykti drauge. 

— Juk jūs neparduosite to aliejaus, jei galiojimo laikas 
jau baigėsi. Kodėl turėčiau už jį mokėti? Geriau atiduoti 
aliejų našlaičiams, negu išpilti į pamazgų duobę. Negaliu 
jums sumokėti, bet niekaip nesuprantu, kodėl nenorite jo 
mums tiesiog atiduoti. 

Pašnekovas vėl kažką pasakė, o ji kantriai linktelėjo. 

— Galiu pažadėti, kad Daily News atsiųs žmogų nufo- 
tografuoti, kaip įteikiate aliejų. Visi žinos, koks esate dos- 
nus. Apie tai parašys laikraščiai. 

Mma Potokvanė ištarė dar kelis trumpus žodžius ir pa- 
dėjo ragelį. 

— Kai kuriems žmonėms taip sunku ką nors atiduoti, — 
pasiguodė ji. - Turbūt dėl to, kad motinos juos netinkamai 
augino. Vienoje knygoje skaičiau apie panašią problemą. 
Yra toks daktaras Froidas, jis labai garsus ir parašė daug 
knygų apie tokius žmones. 

— Ar jis dirba Johanesburge? — paklausė ponas J. L. B. 
Matekonis. 

— Nemanau, - atsakė mma Potokvanė. - Knyga buvo iš 
Londono. Bet labai įdomi. Pasak jo, visi berniukai įsimylėję 
savo motinas. 

— Tai visai suprantama, — pritarė ponas J. L. B. Ma- 
tekonis. - Aišku, kad berniukai myli motinas. Kodėl jiems 
jų nemylėti? 

Mma Potokvanė gūžtelėjo pečiais. 

— Sutinku, - pasakė ji. - Nesuprantu, kas čia bloga, jei 
berniukas myli mamą. 

— Kodėl daktaras Froidas tuo rūpinasi? - nenurimo po- 
nas J. L. B. Matekonis. - Turbūt turėtų labiau rūpintis, jei 
berniukai nemylėty savo motinų. 

Mma Potokvanė susimąstė. 

— Taip. Bet jis labai nerimavo dėl tų berniukų ir, man 
atrodo, net mėgino jiems sutrukdyti. 

— Tiesiog juokinga, - pareiškė ponas J.L. B. Ma- 
tekonis. — Turbūt jis neturėjo jokių rimtesnių darbų? 

— Ir man taip atrodo, - sutiko mma Potokvanė. - Bet, 
kad ir ką sakytų daktaras Froidas, berniukai vis tiek myli 
savo motinas, nes taip ir turi būti. 

Ji trumpam nutilo, o paskui, apsidžiaugusi, jog sudėtin- 
ga diskusija baigta, plačiai nusišypsojo ponui J. L. B. Ma- 
tekoniui. 

— Labai džiaugiuosi, kad šiandien atvažiavote. Jau norė- 
jau jums skambinti. 

Ponas J. L. B. Matekonis atsiduso. 

— Stabdžiai? Ar siurblys? 

— Siurblys, - atsakė mma Potokvanė. - Jis labai keistai 
girgžda. Vanduo teka, bet siurblys taip girgžda, tarsi jam 
skaudėtų. 

— Varikliams irgi skauda, — paaiškino ponas J. L. B. Ma- 
tekonis. - Girgždėjimu jie mums skundžiasi. 

— Taigi tam siurbliui reikia pagalbos, — ištarė mma Po- 
tokvanė. — Ar galite į jį dirstelėti? 

— Žinoma, - atsakė ponas J. L. B. Matekonis. 


Taisydamas siurblį jis užtruko ilgiau, negu tikėjosi, bet ga- 
liausiai surado gedimą ir sugebėjo jį pašalinti. Vėl surinko 
siurblį, išmėgino ir pamatė, kad šis dūzgia kaip bitė. Žino- 
ma, reikės jį keisti, ir ta diena kaskart artėja, tačiau kol kas 
bent jau liovėsi keistas, dejonę primenantis girgždesys. 

Grįžęs į mma Potokvanės kabinetą jis atsisėdo pailsėti, 
pasimėgauti puodeliu arbatos ir dideliu gabalu serbentų 
pyrago, kurį rytą iškepė virėjos. Našlaičius maitino gerai. 
Vyriausybė jais rūpinosi, kasmet skyrė dosnias pašalpas. 
Buvo ir privačių rėmėjų —- daugybė žmonių pinigais ar 
kaip kitaip padėjo našlaičių prieglaudai. Dėl to vaikams, 
tiesą pasakius, nieko netrūko, nė vienas jų nebadavo, kaip 
pasitaiko daugelyje kitų Afrikos kraštų. Botsvana iš tiesų 
palaiminta šalis. Čia niekas nebadauja, niekas nesikankina 
kalėjime dėl politinių įsitikinimų. Kaip jam buvo sakiusi 
mma Ramotsvė, Botsvanos piliečiai gali bet kur rodytis iš- 
didžiai pakelta galva - bet kur. 

— Labai gardus pyragas, - pagyrė ponas J. L. B. Mate- 
konis. - Vaikams jis turbūt patinka. 

Mma Potokvanė nusišypsojo. 

— Mūsų vaikai labai mėgsta pyragą. Jie tik džiaugtųsi, jei 
penėtume juos vien pyragais. Bet mes, žinoma, to nedaro- 
me. Našlaičiams reikia ir svogūnų, ir pupų. 

Ponas J. L. B. Matekonis pritariamai linktelėjo. 

— Subalansuota mityba, - išmaniai tarė jis. - Sako, kad 
subalansuota mityba yra sveikatos pagrindas. 

Kurį laiką buvo tylu, nes abu svarstė šią įžvalgą. Paskui 
prabilo mma Potokvanė: 

— Tai greitai būsite vedęs žmogus. Jūsų gyvenimas pasi- 
keis. Turėsite gražiai elgtis, pone J. L. B. Matekoni! 

Jis nusijuokė rinkdamas paskutinius pyrago trupinius. 
gražiai elgčiausi. 

— Mmmm, - sutiko mma Potokvanė. - Gyvensite pas 
ją ar pas jus? 

— Manau, kad pas ją, - atsakė ponas J. L. B. Mateko- 
nis. —- Jos namas truputį geriau sutvarkytas negu mano. 
Žinote, jis Zebrų plente. 

— Taip, - atsiliepė direktorė. - Mačiau jos namą. Nese- 
niai važiavau pro šalį. Atrodo labai jaukus. 

Ponas J. L. B. Matekonis regimai nustebo. 

— Specialiai važiavote pasižiūrėti? 

— Na, - nusišiepė mma Potokvanė, - pamaniau, imsiu 
ir pažiūrėsiu, koks gi tas namas. Visai nemažas, ar ne? 

— Namas patogus, - sutiko ponas J. L. B. Matekonis. — 
Manau, vietos užteks abiem. 

— Jums bus per daug, - atsakė mma Potokvanė. - Ten 
užteks vietos ir vaikams. 

Ponas J. L. B. Matekonis suraukė kaktą. 

— Mes apie tai negalvojome. Gal esame truputį per seni 
turėti vaikų. Man keturiasdešimt penkeri. Be to... Na, man 
nesmagu apie tai kalbėti, tačiau mma Ramotsvė užsiminė, 
jog negali turėti vaikų. Žinote, ji turėjo kūdikį, bet jis mirė, 
ir gydytojai sakė, kad... 

Mma Potokvanė papurtė galvą. 

— Tai labai liūdna. Man jos nepaprastai gaila. 

— Bet mes labai laimingi, - atsiliepė ponas J. L. B. Ma- 
tekonis. - Net neturėdami vaikų. 

Mma Potokvanė ištiesė ranką, paėmė arbatinuką ir pri- 
pylė svečiui dar vieną puodelį arbatos. Paskui atpjovė py- 
rago - gerą gabalą - ir įdėjo į jo lėkštę. 

— Žinoma, galima įsivaikinti, — kalbėjo ji, žiūrėdama, 
kaip ponas J. L. B. Matekonis valgo. - Arba šiaip globoti 
vaiką, jei nenorėtumėte įsivaikinti. Galėtumėte paimti... — 
ji nutilo ir pakėlė puodelį prie lūpų. - Visada galėtumėte 
paimti našlaitį. - Ir skubiai pridūrė: - Arba du. 

Ponas J. L. B. Matekonis įsistebeilijo į savo batus. 

— Nežinau. Nemanau, kad norėsime įsivaikinti. Bet... 

— Bet vaikas galėtų pas jus pagyventi. Nėra jokio reika- 
lo terliotis su visokiais įvaikinimo dokumentais ir savival- 
dybių tarnautojais, - tarė mma Potokvanė. - Pagalvokite, 
kaip būtų puiku! 

— Gal... Nežinau. Vaikai — didžiulė atsakomybė. 

Mma Potokvanė nusijuokė. 

— Juk esate iš tų žmonių, kurie nebijo atsakomybės. 
Štai jūsų garažas — tai atsakomybė. Ir tie jūsų pameistriai. 
Jie juk irgi atsakomybė, ar ne tiesa? Jūs pratęs atsakyti už 
kitus. 

Ponas J. L. B. Matekonis prisiminė savo pameistrius. Jie 
irgi tarsi iš dangaus nukrito: įslinko į garažą netrukus, kai 
jis paskambino į technikos kolegiją ir pasisiūlė priimti du 
pameistrius. Siejo su jais daug vilčių, tačiau beveik iškart 
turėjo nusivilti. Būdamas tų vaikinų amžiaus, jis buvo ku- 
pinas tikslų ir siekių, o jie, atrodo, niekuo nesistebi. Iš pra- 
džių jis nesuprato, kodėl jaunuoliai tokie abejingi, bet pas- 
kui draugas viską paaiškino. „Šiais laikais jaunimas mano, 
kad nedera rodyti entuziazmo, - sakė draugas. - Tuos, 
kurie kuo nors džiaugiasi, kiti laiko paikais“. Tai štai kas 
jo pameistriams. Vaikinai nori, kad aplinkiniai juos laikytų 
gudriais. 

Vieną dieną ponas J. L. B. Matekonis ypač susierzino 
pamatęs, kaip abu jaunuoliai abejingai sėdi ant tuščių te- 
palo statinių ir spokso priešais save. 

— Vadinasi, laikote save labai gudriais? - šaukė jis. — 
Taip galvojate? 

Pameistriai susižvalgė. 

— Ne, - po kurio laiko atsakė vienas jų. - Ne, negalvo- 
jame. 

Jis pasijuto nusivylęs ir garsiai trenkė kabineto durimis. 
Atrodo, tiems jaunuoliams trūksta entuziazmo net atsaky- 
ti į jo kaltinimus, o tai tik įrodo, kad jis teisus. 

Pagalvojęs apie vaikus ponas J. L. B. Matekonis suabe- 
jojo, ar pakaks energijos juos auginti. Jis jau artėja prie 
tokio amžiaus, kai žmogus pradeda trokšti ramaus, tvar- 
kingo gyvenimo. Dienomis jis norėjo taisyti variklius savo 
garaže, o vakarus leisti su mma Ramotsve. Tai būtų tik- 
ra palaima! Ar vaikai nesukels jų gyvenime įtampos? Juos 

reikia vesti į mokyklą, maudyti vonioje, vežioti pas seselę 
skiepyti. Atrodo, visi tėvai nuolat nerimauja dėl savo vaikų, 
ir ponas J. L. B. Matekonis sudvejojo, ar jis ir mma Ramot- 
svė tikrai to norėtų. 

— Matau, kad apie tai galvojate, - prakalbo mma Potok- 
vanė. - Man atrodo, jau beveik apsisprendėte. 

— Nežinau... 

— Dabar reikia ne dvejoti, o greitai spręsti, — toliau kal- 
bėjo ji. - Galėtumėte dovanoti vaikų mma Ramotsvei ves- 
tuvių proga. Moterys myli vaikus. Ji labai džiaugsis. Tą pa- 
čią dieną gaus ir vyrą, ir vaikų! Patikėkit manimi, kiekviena 
moteris tuo džiaugtųsi. 

— Bet... 

Mma Potokvanė jį nutraukė. 

— Yra du vaikai, kurie labai norėtų gyventi pas jus, - pa- 
sakė ji. - Leiskite jiems pamėginti. Po kokio mėnesio ar 
daugiau galėsite nuspręsti, pasiliks jie ar ne. 

— Du vaikai? Jie du? - sumikčiojo ponas J. L. B. Mate- 
konis. - Maniau... 

— Tai brolis ir sesuo, - skubiai paaiškino mma Potokva- 
nė. - Mes stengiamės neatskirti brolių ir seserų. Mergaitei 
dvylika, berniukui tik penkeri. Labai geri vaikai. 

— Nežinau... Man reikės... 

— Beje, - stodamasi tarė mma Potokvanė, - man atro- 
do, vieną jūs jau matėte. Tai ta mergaitė, kuri jums atnešė 
atsigerti. Kuri nevaikšto. 

Ponas J. L. B. Matekonis nieko neatsakė. Jis prisiminė 
mergaitę, labai mandagią ir įdėmią. Bet ar nebus sunku 
rūpintis neįgaliu vaiku? Iš pradžių mma Potokvanė nieko 

apie tai nesakė. Ką tik prilipdė dar vieną vaiką - broliu- 
ką, —- o dabar lyg tarp kitko užsiminė apie invalido vežimė- 
lį, tarsi tai būtų visiška smulkmena. Jis liepė sau liautis. Kas 
būtų, jei pats sėdėtų invalido vežimėlyje? 

Mma Potokvanė žiūrėjo pro langą. Paskui atsisuko ir 
kreipėsi į svečią. 

— Kaip manote, gal man pakviesti vaikus? - paklausė 
ji. - Neketinu jūsų versti, pone J. L. B. Matekoni, bet gal 
norėtumėte dar kartą ją pamatyti, ir broliuką kartu? 

Kambaryje buvo tylu, tik kartais girgžtelėdavo nuo kait- 
ros besiplečiantis skardinis stogas. Ponas J. L. B. Matekonis 
pažvelgė į savo batus ir trumpam prisiminė, kaip prieš dau- 
gelį metų pats buvo vaikas ir gyveno kaime. Prisiminė, kaip 
vertino vietos mechaniko draugiškumą: šis leisdavo jam 
valyti sunkvežimius, padėti užtaisyti prakiurusias padan- 
gas, ir taip atskleidė bei išugdė jo pašaukimą. Kaip lengva 
pakeisti kitų žmonių gyvenimą, tuos ankštus kambarėlius, 
kuriuose jie glaudžiasi. 

— Pašaukite, — tarė jis. —- Norėčiau juos pamatyti. 

Mma Potokvanė nusišypsojo. 

— Esate geras žmogus, pone J. L. B. Matekoni. Vaikus 
reikia parvesti iš laukų. O kol lauksime, papasakosiu apie 
juos. Tik paklausykit. 


Aštuntas skyrius 


Pasakojimas apie vaikus 


B — Turite suprasti, - kalbėjo mma Potokvanė, - kad 
mums lengva kritikuoti basarvų gyvenimo būdą, bet vis 
dėlto prieš tai reikėtų gerai pagalvoti. Pažvelkite, kaip jie 
gyvena Kalahario platybėse — neturi nei savo galvijų, nei 
namų. Įsivaizduokite, kiek ilgai jūs, aš ar kiti setsvanos 
genties Žmonės taip išgyventume, ir tada suprasite, kad 
bušmenai tikrai nepaprasti. 

Grupelė tų žmonių klaidžiojo aplinkui Makadikadžio 
druskingas plynes virš kelio, vedančio į Okavangą. Ne- 
labai gerai pažįstu tą šalies dalį, bet kartą ar du esu ten 
buvusi. Prisimenu, kaip atvykau pirmą kartą, pamačiau 
plačias lygumas po baltu dangumi ir kelias aukštas palmes 
bei žoles, augančias lyg iš niekur. Kraštovaizdis buvo toks 
keistas, tarsi iš Botsvanos būčiau nuklydusi į kokią nors 
svečią šalį. Tačiau tolėliau viskas vėl keičiasi ir sugrįžta se- 
noji Botsvana. 

Grupė basarvų atklydo iš Kalahario medžioti stručių. 
Turbūt druskynuose jie rado vandens, o paskui pasiekė 
vieną iš kaimų pakeliui į Mauną. Tenykščiai žmonės kar- 
tais privengia basarvų ir sako, kad palikti be priežiūros jie 
vagia jų ožkas, naktimis melžia karves. 

Tie basarvai įsirengė stovyklą už kokių dviejų ar trijų 
mylių nuo kaimo. Žinoma, nieko nepasistatė, miegojo po 
krūmais, kaip yra pratę. Mėsos turėjo į valias - ką tik buvo 
nukovę keletą stručių, — ir ketino ten likti, kol prispirs rei- 
kalas keliauti toliau. 

Su jais buvo keletas vaikų, o viena moteris ką tik buvo 
pagimdžiusi berniuką. Motina su kūdikiu miegojo atski- 
rai, truputį tolėliau nuo kitų. Ji dar turėjo dukterį, ši gulėjo 
prie kito mamos šono. Tikriausiai moteris naktį prabudo ir 
panoro patogiau ištiesti kojas. Nelaimei, ji kulnu užkliudė 
netoliese tūnojusiai gyvatei galvą ir roplys jai įgėlė. Taip 
dažniausiai būna. Žmonės užmiega ant paklotų ir atšliau- 
žia gyvatės, priviliotos šilumos. Tada miegantis žmogus 
pasiverčia, prispaudžia gyvatę, oO ši ginasi. 

Basarvai davė moteriai žolių. Jie nuolat kasinėja šaknis, 
lupa medžių žievę, bet niekas negali padėti nuo /ebolobolo 
įkandimo - o tai turbūt buvo ji. Duktė pasakojo, kad moti- 
na mirė, kūdikiui nė neprabudus. Gentainiai negaišo laiko 
ir kitą rytą pasirengė laidotuvėms. Nežinau, girdėjote jūs 
tai ar ne, pone J. L. B. Matekoni, bet kai basarvų moteris 
miršta, palikusi žindomą kūdikį, jis laidojamas drauge su 
motina. Kitiems paprasčiausiai neužtenka maisto išmai- 


tinti našlaičiu likusį vaikelį. Taip jau yra. 

Mergaitė pasislėpė krūmuose ir stebėjo, kaip užkasė 
jos motiną ir mažąjį broliuką. Vietovė buvo smėlėta, kapo 
duobė - negili; į ją paguldė velionę, tuo metu kitos mote- 
rys raudojo, o vyrai kažką giedojo. Mergaitė žiūrėjo, kaip 
šalia motinos paguldė broliuką, suvyniotą į žvėries kailį. 
Paskui užpylė juos smėliu ir grįžo į stovyklą. 

Vos tik visi nuėjo, vaikas išlindo iš krūmų ir skubiai 
ėmė kapstyti duobę. Neilgai trukus sesutė jau laikė glėby- 
je broliuką. Kūdikio šnervėse buvo smėlio, bet jis alsavo. 
Mergaitė pasipustė padus ir per krūmynus nubėgo prie 
kelio - žinojo, kad jis netoli. Netrukus pro šalį važiavo vy- 
riausybės Kelių departamento sunkvežimis. Vairuotojas 
sulėtino greitį, paskui sustojo. Turbūt jis apstulbo, pama- 
tęs mažą basarvų mergaitę su kūdikiu ant rankų. Žinoma, 
negalėjo jos taip palikti, nors ir nesuprato, ką ši stengiasi 
pasakyti. Jis kaip tik važiavo į Fransistauną, tad pakeliui 
užsuko į Njangabvės ligoninę ir perdavė vaikus prie vartų 
sėdinčiam budėtojui. 
krėtęs grybeliu. Mergaitė sirgo tuberkulioze — tai dažnas 
reiškinys, todėl ją paguldė į ligoninę ir porą mėnesių gydė 
specialioje palatoje, davė vaistų. Kol sesutė pasitaisė, bro- 
liuką laikė vaikų skyriuje. Vėliau išleido. Lovų tuberkulio- 
zės palatoje reikėjo kitiems ligoniams, be to, ne ligoninės 
darbas rūpintis basarvų mergaite ir kūdikiu. Turbūt medi- 
kai manė, kad ji grįš pas saviškius, nes žmonės dažniausiai 
taip elgiasi. 

Tačiau viena sesuo susirūpino, pamačiusi mergaitę, 


sėdinčią prie ligoninės vartų. Pagalvojo, kad ji neturi kur 

eiti, ir parsivedė namo, leido apsigyventi kieme, pašiūrė- 
je, kurią naudojo kaip sandėliuką. Išvalius ten buvo galima 
įrengti kambariuką. Seselė ir jos vyras maitino vaikus, bet 
negalėjo jų priimti į šeimą, nes turėjo dvi savo atžalas, o 
pinigų nebuvo per daug. 

Mergaitė ganai greitai pramoko setsvanos kalbos. Ji už- 
sidirbdavo keletą pulų rinkdama pakelėje tuščius butelius 
ir nešiodama juos į supirkimo punktą. Kūdikį prisirišda- 
vo ant nugaros ir niekada jo neišleisdavo iš akių. Kalbėjau 
su sesele ir sužinojau, kad mergaitė, pati dar vaikas, buvo 
broliukui gera motina. Siūdavo jam drabužius iš atraižų, 
kurias susirasdavo, prausdavo berniuką po kranu seselės 
kieme. Kartais eidavo elgetauti į geležinkelio stotį; manau, 
žmonės jų gailėdavosi ir duodavo pinigų, bet mergaitei la- 
biau patiko pačiai užsidirbti. 

Taip praėjo ketveri metai. Staiga nei iš šio, nei iš to mer- 
gaitė sunkiai susirgo. Ją vėl nuvežė į ligoninę. Ten paaiš- 
kėjo, kad tuberkuliozė smarkiai sužalojo kaulus. Kai kurie 
visai subyrėjo, ir jai pasidarė sunku vaikščioti. Gydytojai 
darė ką įmanydami, bet neįstengė jos pagydyti, kad vėl ga- 
lėtų vaikščioti. Seselė ėmė kaulyti invalidų vežimėlio. Ga- 
liausiai jį dovanojo vienas Romos katalikų kunigas. Nuo to 
šis savo ruožtu dirbo už ją visokius smulkius darbus. 

Paskui seselės šeimai teko persikraustyti. Vyras dirbo 
mėsinėje ir jį perkėlė į Lobatsę. Seselė išgirdo apie našlaičių 
prieglaudą ir parašė man. Atsakiau, kad vaikus priimsiu, ir 
prieš kelis mėnesius nuvažiavau į Fransistauną jų pasiimti. 
Dabar, kaip matėte, jie gyvena pas mus. 

Štai ką norėjau apie tuos vaikus papasakoti, pone 
J. L. B. Matekoni. Štai kaip jie čia atsidūrė. 


Ponas J. L. B. Matekonis nieko neatsakė. Jis pažvelgė į 
mma Potokvanę, ši atlaikė jo žvilgsnį. Našlaičių prieglau- 
doje ji dirba jau beveik dvidešimt metų — nuo pat jos įkū- 
rimo, — tad buvo pratusi prie tragiškų dalykų, bent jau pati 
taip manė. Tačiau istorija, kurią ką tik papasakojo, padarė 
jai didžiulį įspūdį dar tada, kai išgirdo ją iš seselės Fransis- 
taune. Dabar panašiai jautėsi ir ponas J. L. B. Matekonis — 
aiškiai buvo matyti. 

— Jie ateis po kelių minučių, - tarė direktorė. - Ar pasa- 
kyti, kad esate pasirengęs juos priimti? 

Ponas J. L. B. Matekonis užsimerkė. Jis nebuvo pasita- 
ręs su mma Ramotsve, todėl manė, jog būtų negerai net 
neįspėjus užkrauti jai tokios naštos. Ar taip pradedamas 
santuokinis gyvenimas? Tokiu svarbiu sprendimu, net 
neatsiklausus žmonos? Tikrai ne. 

O štai ir vaikai. Mergaitė sėdi invalido vežimėlyje ir jam 
šypsosi, berniukas labai rimtai stovi šalia, pagarbiai nulei- 
dęs akis. 

Jis giliai įkvėpė. Gyvenime pasitaiko akimirkų, kai rei- 
kia veikti: atrodo, ši kaip tik tokia. 

— Vaikai, ar norėtumėte apsigyventi pas mane? — pa- 
klausė jis. - Kol kas? O paskui pažiūrėsim, kaip seksis. 

Mergaitė pažvelgė į mma Potokvanę, tarsi laukdama 
patvirtinimo. 

— Rra Matekonis jus gerai prižiūrės, — pasakė ši. — Jums 
pas jį bus gera. 

Mergaitė pasisuko į broliuką ir kažką pasakė, bet su- 
augusieji neišgirdo. Berniukas truputį pagalvojo, paskui 
linktelėjo. 

— Jūs labai geras, rra, - tarė mergaitė. - Mes labai 
džiaugiamės, kad galėsime gyventi pas jus. 

Mma Potokvanė suplojo rankomis. 

— Eikite krautis daiktų, vaikai, - paliepė ji. - Pasakykite 
auklėtojai, kad duotų jums švarių drabužių. 

Mergaitė apgręžė vežimėlį ir išriedėjo iš kambario, ber- 
niukas nusekė iš paskos. 

— Ką aš padariau? - pusbalsiu sumurmėjo ponas 
J. L. B. Matekonis. 

Mma Potokvanė atsakė už jį: 

— Labai gerą darbą. 


Devintas skyrius 


Vėjas turi iš kur nors pūsti 


Jos išvažiavo iš kaimo mažu baltu mma Ramotsvės 
furgonėliu. Kelias buvo nelygus, vietomis išmuštas gilių 
duobių, kitur suskeldėjęs taip, kad furgonėlis lyg protes- 
tuodamas baisiai barškėjo ir cypė. Ukis buvo tik už aštuo- 
nių mylių nuo kaimo, bet važiuoti sekėsi sunkiai, ir mma 
Ramotsvė džiaugėsi, jog mma Potsanė keliauja kartu. Šiuo- 
se nesibaigiančiuose krūmynuose nesunku pasiklysti — ne- 
matyti nė vienos kalvos, rodančios kelią, o visi medžiai at- 
rodo visiškai vienodi. Užtat mma Potsanei kraštovaizdis, 
kurį matė lyg pro rūką, kėlė daugybę prisiminimų. Labai 
prisimerkusi ji dairėsi iš furgonėlio ir rodė vietą, kurioje 
prieš keletą metų rado paklydusį asilą, o ana ten, prie to 
akmens, kitados nei iš šio, nei iš to padvėsė karvė. Šie prisi- 
minimai atgaivino kraštą, rišo žmones prie išdegusios že- 
mės, kuri jiems atrodė vertinga ir graži, tarsi būtų apaugusi 
saldžia žole. 

Mma Potsanė palinko į priekį. 

— Ten, — parodė ji, - ar matote ana ten? Aš geriau ma- 
tau tai, kas yra toli. Jau matau. 

Mma Ramotsvė nukreipė žvilgsnį į tą pusę. Krūmynai 
pasidarė tankesni, juose augo daugiau dygliuočių, kurie 
truputį užstojo pastatus, nors visai nepaslėpė. Vieni jų pri- 
minė griuvėsius, randamus Pietų Afrikoje: tarsi kalkėmis 
baltintos sienos būtų prislėgtos iš viršaus ir subyrėjusios, 
likusios tik kelių pėdų aukščio liekanos; kiti pastatai išsau- 
gojo stogus ar bent gegnes, nes šiaudai sukrito į vidų, buvo 
sugraužti skruzdėlių ar paukščių išnešioti lizdams sukti. 

— Tai ir yra ūkis? 

— Taip. O ten — matote, tolėliau? - Ten mes gyvenome. 

Mma Potsanei tai buvo liūdnas sugrįžimas, kaip ji ir 
buvo įspėjusi mma Ramotsvę; čia ji tykiai, ramiai gyveno 
su vyru, kai šis grįžo, daugelį metų atidirbęs Pietų Afrikos 
kasyklose. Vaikai užaugo, jie liko dviese ir patenkinti gyve- 
no ramų, vienodą gyvenimą. 

— Darbo buvo nedaug, - kalbėjo ji. - Vyras kas dieną 
eidavo dirbti į laukus. Aš sėdėdavau su kitomis moterimis 
ir siūdavau. Vokiečiui patiko, kad mes siuvome drabužius, 
kuriuos jis paskui galėjo parduoti Gaborone. 

Kelias visai išnyko ir mma Ramotsvė sustojo po me- 
džiu. Išlipusi pramankštinti kojų ji pro medžius pažvelgė į 
pastatą, kuris kadaise buvo pagrindinis. Sprendžiant iš pa- 
sklidų griuvėsių vienu metu čia turbūt stovėjo vienuolika 
ar dvylika namų. Kaip liūdna, pamanė ji: tiek namų, paliktų 
vidury krūmynų, tiek būta vilties, o dabar likę tik plūkto 
molio pamatai ir subyrėjusios sienos. 

Moterys priėjo prie pagrindinio pastato. Stogas buvo 
gana gerai išsilaikęs, nes, kitaip negu kiti namai, šis buvo 
dengtas rifliuota skarda. Išliko ir durys - senos durys su 
pritaisytu audeklu, - tabaluojančios ant vieno vyrio; kele- 
tas langų tebebuvo su stiklais. 

— Čia gyveno vokietis, - paaiškino mma Potsanė. — Ir 
amerikietis, ir mergina iš Pietų Afrikos, ir dar keli atvykė- 
liai. Mes, Botsvanos žmonės, gyvenome ana ten. 

Mma Ramotsvė linktelėjo. 

— Norėčiau įeiti vidun. 

Mma Potsanė papurtė galvą. 

— Nieko nerasite, — tarė ji. - Namas tuščias. Visi išvyko. 

— Žinau. Kad jau atvykome, ketinu pasižiūrėti, kaip na- 
mas atrodo iš vidaus. Jei nenorite, galite neiti. 

Mma Potsanė prisimerkė. 

— Negaliu leisti jūsų vienos, - sumurmėjo ji. - Eisiu 
drauge. 

Jos pastūmė pagrindines duris. Medis buvo sugraužtas 
termitų ir pasidavė vos prisilietus. 

— Šioje šalyje skruzdėlės viską suėda, —- pasakė mma 
Potsanė. — Ateis diena, kai liks tik skruzdėlės. Visa kita jos 
suės. 

Moterys įėjo į namą ir iškart, pasitraukusios iš saulėkai- 
tos, pajuto vėsą. Oras kvepėjo dulkėmis ir gaižiu supuvu- 
sių lentų bei kreozoto nuo skruzdėlių prisotintos medie- 
nos aromatu. 

Mma Potsanė mostu parodė kambarį, kuriame jos sto- 
vėjo. 

— Matote. Čia nieko nėra. Paprasčiausias apleistas na- 
mas. Galime eiti. 

Mma Ramotsvė nekreipė dėmesio į jos žodžius. Ji apžiū- 
rinėjo pageltusį popierių, prisegtą prie sienos. Tai buvo iš 
laikraščio iškirpta nuotrauka, vaizduojanti žmogų, stovintį 
priešais kažkokį pastatą. Apačioje buvo straipsnio antraš- 
tė, bet popierius suguro ir ji pasidarė nebeįskaitoma. Mma 
Ramotsvė pamojo mma Potsanei, prašydama prieiti. 

— Kas šitas Žmogus? 

Mma Potsanė pasilenkė prie sienos ir įsižiūrėjo į nuo- 
trauką. 

— Atsimenu tą žmogų, - pasakė ji. - Irgi čia dirbo. Jis 
iš Botsvanos, su amerikiečiu buvo geri draugai. Visą laiką 
kalbėdavosi ir kalbėdavosi, kaip du seniai, susėdę kgotla“. 

— Ar jis buvo iš jūsų kaimo? — paklausė mma Ramot- 
svė. 

Mma Potsanė nusijuokė. 

— Ne, nebuvo mūsiškis. Atvykėlis iš Fransistauno. Jo 
tėvas ten buvo mokyklos direktorius, labai protingas žmo- 
gus. O sūnus, tas irgi buvo labai protingas. Viską žinojo. 
Todėl amerikietis ir nesiliovė su juo kalbėjęs. Bet vokietis 
jo nemėgo. Jie nebuvo draugai. 
nusegė ją nuo sienos ir įsikišo į kišenę. Mma Potsanė nu- 
ėjo toliau, o ji patraukė iš paskos apžiūrėti kitų patalpų. 
Gretimame kambaryje ant grindų gulėjo didelio paukščio 
griaučiai. Matyt, jis įskrido į vidų ir nepajėgė ištrūkti. Kau- 
lai gulėjo toje vietoje, kurioje paukštis veikiausiai nudvėsė; 
skruzdėlės juos buvo švariai nugraužusios. 


* pažodžiui - kiemas, tradicinė aikštė Botsvanos kaimo viduryje, kur 
anksčiau vykdavo turgūs, susitikdavo žmonės, būdavo vykdomas teisin- 
gumas ir t. t. 

— Šiame kambaryje buvo jų kabinetas, — tarė mma Pot- 
sanė. — Laikė visus kvitus, o aname kampe buvo įtaisę ma- 
žiuką seifą. Žinot, kai kas jiems siuntė pinigų. Kitose ša- 
lyse buvo žmonių, kuriems atrodė, kad šis ūkis - svarbus 
dalykas. Jų manymu, tai buvo įrodymas, jog tokias saus- 
ringas vietas kaip ši galima pakeisti. Jie norėjo, kad mes 
parodytume, kaip galima gyventi tokioje vietoje ir viskuo 
dalytis. 

Mma Ramotsvė linktelėjo. Ji buvo mačiusi žmonių, 
mėgstančių tikrinti visokias teorijas, kaip geriau gyventi. 
Kažkas šioje šalyje juos traukė, tarsi begalinėje sausoje erd- 
vėje būtų daugiau oro naujoms idėjoms. Tie žmonės džiau- 
gėsi, kai susikūrė Brigadų judėjimas. Jų manymu, labai ge- 
rai, kad jaunuoliai padeda kitiems ir rūpinasi savo šalies 
gerove; bet kas čia tokio ypatingo? Nejau turtingose šalyse 
jauni žmonės nedirba? Gal ir ne; tada aišku, kodėl visi šie 
jaunuoliai, atvykę iš daugelio šalių, susižavi tokia idėja. Jie 
anaiptol nėra blogi žmonės — dažniausiai net labai geri, 
ir su vietiniais elgiasi pagarbiai. Vis dėlto nuolatiniai kitų 
patarimai taip vargina. Vis atsiranda koks nors užsienietis 
degančiomis akimis ir aiškina afrikiečiams: turite daryti 
taip, turite daryti anaip. Gal tie patarimai ir labai geri, gal 
kur nors kitur jie duotų daug naudos, bet Afrikai reikia pa- 
čiai spręsti savo problemas 

Šis ūkis — tik dar vienas pavyzdys, kaip žlunga tokie su- 
manymai. Kalaharyje daržovių neužauginsi. Ir viskas. To- 
kioje vietoje gali augti įvairūs augalai, bet tik tie, kurių čia 
gimtinė. Ne pomidorai ir ne salotos. Tokioms daržovėms 
ne vieta Botsvanoje ar bent jau šioje jos dalyje. 

Jos išėjo iš kabineto ir žvilgtelėjo į likusius kambarius. 
Keli buvo be stogo, jų grindis dengė lapai bei šakelės. Po 
kojomis lakstė driežai, šiušendami lapus, o sienomis lai- 
piojantys mažulyčiai rausvi ir balti gekonai sustingdavo, 
apstulbinti netikėtų įsibrovėlių. Driežai, ore tvyrančios 
dulkės - tik tai ir buvo šiame tuščiame name. 

Ir dar nuotrauka. 


Mma Potsanė apsidžiaugė, kai jos vėl išėjo į lauką, ir pasi- 
siūlė parodyti mma Ramotsvei, kur kadaise buvo daržovių 
lysvės. Čia žemė irgi buvo atgavusi įprastą būklę. Iš viso 
sumanymo liko tik vingrus drėkinimo griovių raizginys, 
dabar primenantis nykštukinius kanjonus. Vietomis dar 
galėjai įžiūrėti, kur anksčiau stovėjo mediniai pastogę laikę 
stulpai, bet paties medžio jau nebuvo nė ženklo - stulpus, 
kaip ir visa kita, sugraužė skruzdėlės. 

Mma Ramotsvė ranka prisidengė akis. 

— Kiek čia įdėta darbo, — garsiai mąstė ji. — Ir še tau. 

Mma Potsanė gūžtelėjo pečiais. 

— Bet juk taip visur, mma, - atsiliepė ji. - Net Gaboro- 
ne. Prisiminkite visus tuos namus. Iš kur mes žinome, kad 
po penkiasdešimties metų jie dar stovės? Nejau skruzdė- 
lėms nerūpi Gaboronas? 

Mma Ramotsvė nusišypsojo. Gerai pasakyta. Visų žmo- 
nių sumanymų panašus likimas, ir tik būdami per dideli 
neišmanėliai, kad tai suprastume, ar pernelyg užmaršūs, 
kad prisimintume, galime drąsiai statyti namus ir tikėtis, 
jog jie išliks amžinai. Ar po dvidešimties metų kas nors 
prisimins Pirmąją moterų seklių agentūrą? O „Tlokvengo 


103 


kelio greituosius automobilius“? Turbūt ne, bet ar tai jau 
taip svarbu? 

Melancholiškos mintys atgaivino jos atmintį. Ji čia at- 
vyko ne svajoti apie archeologiją, o pamėginti išsiaiškinti, 
kas nutiko prieš daug metų. Atvažiavo, norėdama ką nors 
sužinoti apie šią vietą, ir pamatė, kad sužinoti nėra ko - ar 
beveik nėra. Tarsi vėjas būtų viską nupūtęs, išsklaidęs pus- 
lapius, dulkėmis užpustęs laiptų pakopas. 

Ji pasisuko į mma Potsanę, kuri tylėdama stovėjo greta. 

— Iš kur čia pučia vėjas, mma Potsane? 

Moteriškė palietė jos skruostą - mma Ramotsvė nesu- 
prato, ką reiškia šis judesys. Jai pasirodė, kad senės akys 
tuščios: viena apsiblaususi, kita aptraukta balkšva plėve- 
le - ji būtinai turi pasirodyti gydytojui. 

— Iš ten, - atsakė mma Potsanė, rodydama į dygliuočius 
medžius, į plačią dangaus juostą, Kalahario link. - Iš ten. 

Mma Ramotsvė nieko neatsakė. Ji pajuto, kad visiškai 
priartėjo prie atsakymo, tačiau negalėjo jo išreikšti žo- 
džiais ir nemokėjo paaiškinti, kodėl taip jaučia. 


Dešimtas skyrius 


Botsvanai reikia vaikų 


SS Suniurusi pono J. L. B. Matekonio tarnaitė stovėjo atsi- 
rėmusi į virtuvės duris, piktai užsmaukusi ant vienos akies 
raudonąją skrybėlę. Nuo tos dienos, kai šeimininkas prane- 
šė nerimą keliančias naujienas, jos nuotaika dar labiau pa- 
gedo. Moteris per dienas svarstė, kaip užkirsti kelią katast- 
rofai. Tarnystės pas poną J. L. B. Matekonį sąlygos jai labai 
tiko. Darbo buvo nedaug; vyrams nerūpi, kad namai būtų 
švarūs iki blizgesio. Jei tik gerai juos maitinsi, dėl kitko ne- 
sikabinės. O ji juk gerai maitino poną J. L. B. Matekonį, kad 
ir ką būtų kalbėjusi ana storulė. Sakė, neva jis per liesas! Jai 
gal ir atrodo per liesas, užtat kiekvienas normalus žmogus 
pasakytų, jog jis įprasto sudėjimo. Galima įsivaizduoti, ką 
pati jam yra numačiusi - turbūt per pusryčius šaukštu pe- 
nės taukais ir kiš storas duonos riekes, kad jis išsipūstų kaip 
tas storas vadas iš šiaurės, kadaise svečiavęsis pas žmones, 
kurių namuose tarnavo jos pusseserė, ir sulaužęs kėdę. 

Tačiau tarnaitei ne tiek rūpėjo pono J. L. B. Matekonio 
gerovė, kiek ėdė baimė prarasti gerą vietą. Jei teks įsidar- 
binti viešbutyje, nebeišeis darbo metu susitikti su vyrais, 
kaip čia. Buvo sutarusi, kad vyrai užsuks pas ją, kol šeimi- 
ninkas bus darbe, - suprantama, jam nežinant; tada gali- 
ma nueiti į pono J. L. B. Matekonio kambarį, kuriame stovi 
didelė dvigulė lova, pirkta centrinėje baldų parduotuvėje. 
Ji labai patogi — tiesą pasakius, smarkiai per gera viengun- 
giui, — ir vyrams itin patiko. Jie dovanodavo jai pinigų, o 
dovanos labai priklausė nuo to, ar pavykdavo drauge pra- 
leisti laiką pono J. L. B. Matekonio kambaryje. Jei kas nors 
pasikeistų, visa tai baigtųsi. 

Tarnaitė suraukė kaktą. Padėtis buvo labai rimta ir rei- 
kalavo ypatingų veiksmų, bet nebuvo aišku, ką čia galima 
padaryti. Įkalbinėti šeimininką nėra jokios prasmės; kai 
tokia moteris suleidžia į vyrą nagus, niekas jo nebeprivers 
atsikvošėti. Panašiomis aplinkybėmis vyrai visiškai pameta 
protą. Taigi ir šeimininkas paprasčiausiai neklausys, jei ji 
pamėgins atskleisti, kokie pavojai jo tyko. Net jei pavyktų 
ką nors sužinoti apie tą moterį - kokią paslaptį iš jos praei- 
ties, — jis turbūt nė piršto nepajudintų ją išgirdęs. Tarnaitė 
įsivaizdavo, kaip ateina pas poną J. L. B. Matekonį ir pasa- 
ko, kad būsima jo žmona - žmogžudė! Papasakoja, jog ta 
moteris jau nužudė du vyrus. Įbėrė šio bei to jiems į mais- 
tą. Dabar abu negyvi, ir tik dėl jos kaltės. 

Bet ponas J. L. B. Matekonis nieko neatsakys, tik nu- 
sišypsos. Atkirs, kad netiki, ir tiek; tikrai netikės, net jei 
mosuotų jam panosėje Botswana Daily News didžiausio- 


mis antraštėmis: „Mma Ramotsvė nunuodijo savo vyrą“, 

„Policija konfiskavo košę ir atliko tyrimus“, „Košėje rastas 
didelis kiekis nuodų“. Ne, jis tuo nepatikės. 

Ji nusispjovė į dulkes. Jei jau nepavyks jo priversti pa- 
keisti sprendimo, reikia pagalvoti, kaip įveikti mma Ra- 
motsvę. Jei tos moters tiesiog nebūtų, problemos nebe- 
liktų, jei tik ji... Ne, tai baisi mintis, be to, jai tikriausiai 
nepakaktų pinigų pasisamdyti raganius. Jie labai brangiai 
ima, kai paprašai pašalinti žmogų, o ir rizika per didelė. 
Žmonės mėgsta plepėti, paskui dar ateitų policija... Tar- 
naitė neįsivaizdavo nieko baisesnio už kalėjimą. 

Kalėjimas! O jei pavyktų keleriems metams už grotų 
įkišti mma Ramotsvę? Negalima tuoktis su žmogumi, ku- 
ris sėdi kalėjime. Taigi jei paaiškėtų, kad mma Ramotsvė 
padarė nusikaltimą ir būtų keleriems metams įkalinta, vis- 
kas liktų kaip buvę. Kam rūpėtų, ar ji tikrai padarė nusi- 
kaltimą, jei policija tuo patikėtų ir dar surastų įrodymų? 
Tarnaitė buvo girdėjusi apie vieną žmogų, kurį pasodino 
į kalėjimą, nes jo priešai slapta pakišo to vyro namuose 
sprogmenų ir pranešė policijai, kad šis juos saugo partiza- 
nams. Tai nutiko per Zimbabvės karą, kai pono Nkomo* 
būriai buvo netoli Fransistauno. Tada kulkos ir šautuvai 
patekdavo į šalį, kad ir kaip policija stengėsi užkirsti tam 
kelią. Anas žmogus sakė esąs nekaltas, bet policininkai tik 
juokėsi; juokėsi ir teisėjas. 

Šiais laikais kulkų ir šautuvų nebėra tiek daug, bet gal 
pavyks rasti ką nors, ką būtų galima paslėpti jos namuose? 
* turimi galvoje 1978 m. įvykiai, kai Joshua Nkomo, vadovavęs Zimbab- 

vės Afrikos tautų sąjungai, drauge su Roberto Mugabės vadovaujama 


Zimbabvės afrikiečių nacionaline sąjunga įkūrė Patriotinį frontą kovoti 
su Iano D. Smitho baltųjų valdžia Zimbabvėje. 

Ko dabar labiausiai ieško policija? Atrodo, ji domisi nar- 
kotikais. Kartais laikraščiuose parašo, kaip vieną ar kitą 
žmogų suėmė už prekybą dagga. Bet tam, kad policija su- 
sidomėtų, reikalingas didelis narkotikų kiekis — iš kur ši- 
tiek gausi? Dagga labai brangi, ji turbūt išgalėtų nusipirkti 
ne daugiau kaip keletą lapelių. Vadinasi, reikia sugalvoti 
ką nors kita. 

Tarnaitė mąstė. Jai ant kaktos nutūpė musė ir ėmė ro- 
poti nosies link. Šiaip būtų ją nubaidžiusi, bet į galvą kaip 
tik šovė mintis ir ėmė labai maloniai skleistis. Musė liko 
ant nosies. Kaimynų sode sulojo šuo, pakeliui į senąjį oro 
uostą sunkvežimio vairuotojas triukšmingai perjungė pa- 
varą. Tarnaitė nusišypsojo ir pastūmė skrybėlę ant viršu- 
galvio. Jai galės padėti vienas draugas. Ji žinojo, ką daranti, 
suvokė, kad tai pavojinga. Tegu tas draugas susitvarko su 
mma Ramotsve, o ji už tai apdovanos jį dėmesiu, kurį šis 
labai mėgo, tačiau savo namuose nesulaukdavo. Ir visiems 
bus gerai. Draugas pasieks, ko norėjo. Ji išsaugos darbą. 
Ponas J. L. B. Matekonis bus išgelbėtas iš plėšrios bobos 
nagų, o mma Ramotsvė gaus ko nusipelniusi. Viskas aišku 
kaip dieną. 


Tarnaitė grįžo į virtuvę ir pradėjo skusti bulves. Dabar, 
kai mma Ramotsvės keliamas pavojus išnyko — ar greitai 
išnyks, — ji pajuto tikrą simpatiją savo paklydėliui šeimi- 
ninkui, kuris juk tik silpnas kaip visi vyrai. Šiandien ji iš- 
virs jam skanius pietus. Šaldytuve buvo mėsos — tą mėsą ji 
anksčiau ketino parsinešti namo, bet dabar verčiau patroš- 
kins su svogūnais ir paduos su geru kalnu bulvių košės. 

Kai ponas J. L. B. Matekonis grįžo namo, pietūs buvo 
paruošti. Ji išgirdo privažiuojantį automobilį, paskui trink- 
telėjo uždaromi varteliai, atidaromos namų durys. Papras- 
tai parėjęs jis ką nors sušukdavo, kad ir: „Aš jau namie“. 
Tada ji galėdavo duoti pietus. Tačiau šiandien šūksnio ne- 
buvo; užtat pasigirdo kitas balsas. Tarnaitė sulaikė kvapą. 
Ji pamanė, kad šeimininkas galėjo pareiti su ta moterimi, 
parsivesti ją namo pietų. Jei taip, tada skubiai paslėps troš- 
kinį ir pasakys, jog namie nėra ko valgyti. Negalėjo nė pa- 
galvoti, kad mma Ramotsvė kimš jos pagamintą maistą; 
jau geriau sušers jį šuniui, negu atiduos moteriai, pasikėsi- 
nusiai į jos pragyvenimo šaltinį. 

Tarnaitė žingtelėjo virtuvės durų link ir atsargiai 
pažvelgė į koridorių. Prie pat lauko durų, prilaikyda- 
mas jas, kad kažkas galėtų įeiti į namus, stovėjo ponas 
J. L. B. Matekonis. 

— Atsargiai, — tarė jis. — Šios durys nelabai plačios. 

Kitas balsas atsiliepė, bet tarnaitė nenugirdo, ką jis at- 
sakė. Balsas buvo moteriškas, tačiau ji su palengvėjimu 
suprato, kad tai ne ta baisioji moteris. Ką jis čia atsivedė į 
namus? Kitą moterį? Būtų gerai, nes tada ji galėtų pasakyti 
mma Ramotsvei, jog ponas J. L. B. Matekonis jai neištiki- 
mas, ir galbūt vedybos sužlugtų. 

Bet netrukus pro duris įvažiavo invalido vežimėlis. 
Tarnaitė pamatė jame sėdinčią mergaitę. Vežimėlį stūmė 
mažasis broliukas. Tarnaitė nebeišmanė, ką ir galvoti. Kas 
čia šovė šeimininkui į galvą — atsivežti namo šiuos vaikus? 


Turbūt jie giminaičiai; gal kokio kelintos eilės pusbrolio 

vaikai. Senieji Botsvanos papročiai liepia rūpintis visais gi- 
minaičiais, kad ir kokie jie būtų tolimi. 

— Aš čia, rra, - sušuko ji. — Pietūs jau paruošti. 

Ponas J. L. B. Matekonis pakėlė galvą. 

— A, - atsiliepė jis. - Atsivedžiau vaikų. Jiems reikės 
pavalgyti. 

— Visiems užteks, — atsakė tarnaitė. - Išviriau labai gar- 
daus troškinio. 

Ji neskubėjo eiti į svetainę, kelias minutes pagrūdo per- 
si rankas virtuvės mazgote, pamatė poną J. L. B. Matekonį 
sėdintį savo krėsle. Mergaitė buvo kitame kambario gale, 
brolis. Tarnaitė įsistebeilijo į vaikus — iškart suprato, kas 
jie tokie. Basarvai, pagalvojo ji, tiktai jie. Mergaitės oda 
kaip tik tokios spalvos, šviesiai ruda, kaip galvijų mėšlas; 
berniuko akys įkypos, panašios į kinų, o sėdmenys smar- 
kiai atsikišę. 

— Šitie vaikai čia gyvens, — tarė ponas J. L. B. Matekonis, 
nuleidęs akis. — Jie iš našlaičių prieglaudos, bet dabar aš 
juos prižiūrėsiu. 

Tarnaitės akys išsiplėtė. Šito ji nesitikėjo. Joks save ger- 
biantis žmogus nesugalvotų parsivesti į namus basarvų vai- 
kų ir leisti jiems čia apsigyventi. Visi basarvai vagys - ji tuo 
nė kiek neabejojo, - jų nieku gyvu negalima priimti į pado- 
rių Botsvanos piliečių namus. Gal ponas J. L. B. Matekonis 
stengiasi būti geras, bet juk ir labdara turi ribas. 

Tarnaitė pervėrė šeimininką žvilgsniu. 

— Jie čia pasiliks? Kiek dienų? 

Ponas J. L. B. Matekonis nepakėlė galvos. Ji pamanė, 
kad jam turbūt gėda. 

— Jie čia atvyko ilgam. Neketinu vežti atgal. 

Tarnaitė nutilo. Susimąstė, ar tai kaip nors susiję su 
ta Ramotsve. Gal ji sugalvojo visiškai užvaldyti pono 
J. L. B. Matekonio gyvenimą, ir atsiųsti šiuos vaikus - jos 
plano dalis. Iš pradžių apgyvendini basarvų vaikus, o pas- 
kui atsikraustai pati. Žinoma, tai galėjo būti dalis plano, 
nukreipto prieš ją. Gal mma Ramotsvė visai pagrįstai pa- 
manė, kad tarnaitei nepatiks sumanymas priimti į namus 
šiuos našlaičius ir taip pavyks ją išuiti dar prieš įsikuriant 
pačiai. Na, jei toks jos planas, reikia iš visų jėgų stengtis, 
kad jis nepavyktų. Tuoj ji parodys, kaip jai patinka tie vai- 
kai ir kaip džiaugiasi jiems atsikrausčius. Bus sunku, bet 
kaip nors pavyks. 

— Jūs turbūt alkani, - tarnaitė šypsodamasi kreipė- 
si į mergaitę. - Turiu labai gardaus troškinio. Vaikai tokį 
mėgsta. 

Mergaitė irgi nusišypsojo. 

— Ačiū, mma, — pagarbiai tarė ji. - Jūs labai gera. 

Berniukas nieko neatsakė. Tik spoksojo į tarnaitę ne- 
rimą keliančiomis akimis, ji net sudrebėjo. Grįžusi į vir- 
tuvę sudėjo valgį į lėkštes. Mergaitei įdėjo daug, ponui 
J. L. B. Matekoniui irgi nepagailėjo. Užtat berniukui įkrėtė 
vos šaukštelį troškinio ir beveik visai uždengė jį nuogran- 
domis iš puodo, kuriame virė bulvės. Negalima to vaiko 
lepinti, juo mažiau jis gaus valgyti, tuo bus geriau. 

Pietavo tylomis. Ponas J. L. B. Matekonis sėdėjo stalo 
gale, mergaitė - jo dešinėje, o berniukas — kitame gale. 

Valgant mergaitei teko gerokai pasilenkti į priekį, nes ve- 
žimėlis netilpo po stalu. Bet ji visai neblogai susitvarkė ir 
netrukus baigė savo porciją. Berniukas prarijo maistą nė 
nekramtydamas ir sėdėjo mandagiai sudėjęs rankas, ati- 
džiai stebėdamas poną J. L. B. Matekonį. 

Pavalgęs ponas J. L. B. Matekonis grįžo prie automobi- 
lio paimti lagamino, kurį atvežė iš našlaičių prieglaudos. 
Auklėtoja davė vaikams naujų drabužių ir sudėjo juos į 
pigų rudo kartono lagaminą — tokius duodavo visiems 
prieglaudą paliekantiems našlaičiams. Prie dangčio buvo 
priklijuotas mažas mašinėle spausdintas lapelis, o ant jo 
dviem stulpeliais surašytas sąrašas daiktų, išduotų kiekvie- 
nam vaikui. Berniukas: 2 poros trumpikių, 2 poros dengia- 
mosios spalvos šortų, 2 dengiamosios spalvos marškiniai, 
1 megztinis, 4 kojinės, 1 pora baty, 1 Biblija setsvanos kal- 
ba. Mergaitė: 3 poros kelnaičių, 2 palaidinukės, 1 liemenė, 
2 sijonai, 4 kojinės, 1 pora batų, 1 Biblija setsvanos kalba. 

Jis įnešė lagaminą į vidų ir parodė vaikams kambarį, ku- 
riame jie gyvens: mažą kambarėlį, skirtą svečiams; tik jų 
kol kas taip ir neatvyko. Kambaryje buvo du čiužiniai, krū- 
velė apdulkėjusių antklodžių ir kėdė. Jis užkėlė lagaminą 
ant kėdės, o tada jį atidarė. Mergaitė privažiavo vežimėliu 
arčiau ir pažvelgė į drabužius — visi buvo nauji. Ji ištiesė 
ranką ir atsargiai, meiliai juos palietė - kaip žmogus, nie- 
kada nevilkėjęs naujo drabužio. 

Ponas J. L. B. Matekonis paliko vaikus išsikrauti daiktų. 
Išėjęs į sodą jis truputį pastovėjo po priekinių durų sto- 
geliu. Žinojo, kad atsivežti vaikus namo buvo nepaprastai 
svarbus sprendimas, bet tik dabar galiausiai aiškiai pajuto, 

koks svarbus. Jis pakeitė dviejų Žmonių gyvenimą ir nuo 
šiol yra atsakingas už viską, kas jiems atsitiks. Iš pradžių ši 
mintis jį išgąsdino. Tai reiškė, kad ne tik reikės išmaitinti 
dar dvi burnas, bet ir rūpintis mokyklomis, samdyti mote- 
rį, kuri juos kasdien prižiūrėtų. Teks surasti auklę — vyras 
nesugebės padaryti visko, ko reikia vaikams. Turbūt kokią 
doje. Staiga mintis nutrūko. Buvo visai pamiršęs. Juk jis 
beveik vedęs vyras. Mma Ramotsvė taps šiems vaikams 
motina. 

Ponas J. L. B. Matekonis sunkiai atsisėdo ant apverstos 
benzino statinės. Dabar už našlaičius atsakinga mma Ra- 
motsvė, o jis nė nepaklausė jos nuomonės. Leidosi įtaigio- 
sios mma Potokvanės įkalbamas paimti vaikus ir nė nepa- 
galvojo apie įvairias tokio veiksmo pasekmes. Gal galima 
juos nuvežti atgal? Direktorė negalės atsisakyti priimti, nes 
teisiniu požiūriu tebėra už juos atsakinga. Jis nieko nepa- 
sirašė: mma Potokvanė nemojuos jam prieš akis jokiu po- 
pieriumi. Bet negalėjo nė pagalvoti apie vaikų grąžinimą. 
Juk pasakė našlaičiams, kad nuo šiol jais rūpinsis, o tai, jo 
manymu, kur kas svarbiau negu bet koks parašas po do- 
kumentu. 

Ponas J. L. B. Matekonis niekada nelaužė duoto žodžio. 
Turėjo tokį verslo principą: jei ką nors pasakei klientui, bū- 
tinai tą ir padaryk. Kartais jam tai brangiai kainuodavo. Jei 
pasakydavo klientui, kad automobilio remontas kainuos 
tris šimtus pulų, jokiu būdu nepaimdavo daugiau, net kai 
paaiškėdavo, jog darbai užtruks gerokai ilgiau. Dažnai taip 
ir būdavo, nes tingieji pameistriai visiškai nesudėtingai 

užduočiai atlikti sugaišdavo valandų valandas. Jis niekaip 
nesuprato, kaip galima tris valandas daryti paprasčiausią 
automobilio apžiūrą. Tereikia išleisti tepalus, supilti juos 
į tam skirtą konteinerį, pakeisti filtrus, tada įpilti naujų 
tepalų, patikrinti stabdžių skystį, pareguliuoti, jei reikia, 
ir sutepti pavarų dėžę. Tokia visai paprasta apžiūra, kai- 
nuojanti du šimtus aštuoniasdešimt pulų. Ją galima atlikti 
daugiausia per pusantros valandos, bet pameistriai įsigud- 
rindavo užtrukti kur kas ilgiau. 

Ne, jis negali nesilaikyti žodžio, kurį buvo davęs tiems 
našlaičiams. Dabar tai jo vaikai, nors ir kas nutiktų. Jis pa- 
sikalbės su mma Ramotsve, paaiškins jai, kad Botsvanai 
reikia vaikų, kad jie privalo kiek galėdami padėti vargšams 
našlaičiams, neturintiems jokių giminių. Ponas J. L. B. Ma- 
tekonis žinojo, jog ji gera moteris, ir neabejojo, kad supras 
jį ir pritars. Taip, būtent taip reikės padaryti, tik gal truputį 
vėliau. 


Vienuoliktas skyrius 


Stiklo lubos 


KSS Mma Makutsi, Pirmosios moterų seklių agentūros sek- 
retorė, cum laude baigusi Botsvanos sekretorių kolegiją, 
Kai agentūroje nebūdavo per daug darbo (tai yra beveik vi- 
sada), ji mėgdavo palikti duris atviras, tačiau tai ne visada 
būdavo patogu, nes kartais į vidų įeidavo vištų ir pradė- 
davo kapstytis tarsi vištidėje. Tie paukščiai mma Makut- 
si nepatiko dėl daugelio labai rimtų priežasčių. Pirma, jai 
atrodė neprofesionalu leisti vištoms vaikštinėti po seklių 
agentūrą, antra — ir tai jau visai kas kita, — pačios vištos ją 
labai erzino. Ateidavo visada tos pačios: keturios dedeklės 
ir vienas nusmurgęs, jos įtarimu, nepajėgus gaidys. Vištos 
jį veikiausiai laikė iš gailesčio. Gaidys šlubavo, buvo nete- 
kęs didžiosios dalies vieno sparno plunksnų ir atrodė am- 
žiams įveiktas. Tarsi pats puikiausiai suvokdamas apgailė- 
tiną savo padėtį, jis vilkdavosi vištoms iš paskos nelyginant 

karaliaus palydovas, protokolo negailestingai nustumtas 
visada būti antroje vietoje. 

Vištas, atrodo, ne mažiau erzino mma Makutsi buvi- 
mas. Tarsi įsibrovėlė būtų ji, o ne jos. Šis mažytis namelis 
dviem langeliais ir girgždančiomis durimis iš tikrųjų turė- 
tų būti vištidė, ne seklių agentūra. Jei vištos pakankamai 
ilgai ir įdėmiai žiūrės mma Makutsi į akis, gal ši susipras ir 
išeis, o tada jos galės patogiai sutūpti ant kėdžių ir susisuk- 
ti lizdus bylų spintelėje. Štai ko norėjo vištos. 

— Eikit lauk, - šūktelėjo mma Makutsi, baidydama 
paukščius perlenktu laikraščiu. - Vištoms čia negalima! 
Štiš! 

Vištos pasipiktinusios užkudakavo ir, atrodo, sudvejojo. 
Bet kai mma Makutsi atstūmė kėdę ir pradėjo stotis, jos 
apsisuko ir puolė prie durų; šį kartą pirmas, nevikriai šlub- 
čiodamas, bėgo gaidys. 

Įveikusi vištas mma Makutsi vėl nukreipė žvilgsnį pro 
duris. Ją skaudino toks žeminantis darbas — vaikyti vištas 
iš agentūros. Ji pagalvojo: kiek sekretorių, su pagyrimu bai- 
gusių Botsvanos sekretorių kolegiją, turi tai daryti? Mieste 
buvo įstaigų — didelių biurų pastatų plačiais langais ir oro 
kondicionieriais, - kurių sekretorės sėdėjo prie poliruo- 
tų stalų su chromo rankenėlėmis. Kolegija į keletą tokių 
įstaigų surengė ekskursijų. Tada ir pamatė, kaip sekreto- 
rės sėdi, šypsosi, įsisegusios brangius auskarus, ir laukia, 
kol pasirodys daug uždirbantis vyras, už kurio būtų gali- 
ma ištekėti. Tuo metu ir pati manė, kad norėtų panašaus 
darbo, nors ją labiau domino ne vyras, o pareigos. Tiesą 
pasakius, buvo beveik tikra, jog vietą gaus, bet kai baigė 

kolegiją ir pradėjo vaikščioti į pokalbius dėl darbo, nesu- 
laukė nė vieno siūlymo. Niekaip nesuprato, kodėl taip at- 
sitiko. Kitos merginos, nors mokėsi kur kas blogiau - kai 
kurių rezultatas siekė vos 51 procentą, tai yra tik viršijo 
minimalų balą, - gavo gerų pasiūlymų, o ji (pelniusi nepa- 
prastai aukštą 97 procentų įvertinimą) — nė vieno. Kaip tai 
galėjo būti? 

Kita mergina, irgi nevykėlė, pamėgino paaiškinti. Ji taip 
pat buvo nuėjusi į kelis pokalbius, tačiau nieko nepešė. 

— Tuos darbus dalija vyrai, tiesa? —- pasakė ji. 

— Tikriausiai, - sutiko mma Makutsi. - Verslui daž- 
niausiai vadovauja vyrai. Jie ir renkasi sekretores. 

— Kaip manai, pagal ką vyrai renkasi, kam duoti darbą, 
o kam ne? Ar tiki, kad jiems rūpi mūsų pažymiai? Manai, 
jie pagal tai sprendžia? 

Mma Makutsi tylėjo. Jai nė į galvą nebuvo atėję, kad 
šios srities sprendimai būtų daromi remiantis kokiais nors 
kitais kriterijais. Visi kolegijoje mokė, jog daug ir kruopš- 
čiai dirbant pavyks susirasti gerą vietą. 

— Na, - vylingai šypsodamasi tarė draugė, - matau, kad 
iš tiesų taip galvoji. Tačiau klysti. Vyrai renkasi darbuoto- 
jas pagal išvaizdą. Ieško gražiausių ir joms duoda darbą, o 
kitoms sako: „Mums labai gaila. Visos vietos jau užimtos“. 
Pasaulyje šiuo metu recesija, tai reiškia, kad darbo gauna 
tik gražuolės. Taip jau būna, kai ekonomikoje prasideda 
recesija. Viską lemia ekonomika. 

Mma Makutsi apstulbusi klausėsi. Vos išgirdusi karčias 
pastabas, iškart suprato, kad tai tiesa. Gal ji ir pati viską 


seniai žinojo, tik nesuvokė ar nenorėjo to pripažinti. Gra- 

žios moterys gauna tai, ko nori, o tokioms kaip ji - mažiau 
elegantiškoms — nelieka nieko. 

Tą vakarą ji atsistojo prieš veidrodį. Buvo mėginusi kaip 
nors susitvarkyti plaukus, tačiau nesėkmingai. Tepė juos 
tiesinančiu serumu, tempė ir traukė, bet plaukai visiškai 
neklausė. Oda irgi nepaisė jokių kremų, kuriais buvo ją 
tepusi, ir dabar jos veido spalva buvo tamsesnė nei visų 
kitų kolegijos merginų. Mma Makutsi pajuto apmaudą dėl 
savo netikusios lemties. Viskas beviltiška. Net didžiuliai 
apvaliais stiklais akiniai, kuriuos buvo įsigijusi už milžiniš- 
kus pinigus, negalėjo paslėpti fakto, kad ji yra tamsiaodė 
mergina, gyvenanti pasaulyje, kuriame viskas priklauso 
šviesiaodėms ryškiai dažytomis lūpomis. Tokia galutinė 
tiesa ir jokios svajonės, jokie brangūs kremai ar losjonai to 
nepakeis. Kam gyventi bus smagu, kas gaus gerą darbą ar 
turtingą vyrą, lėmė ne nuolatinės pastangos ar nuopelnai, 
o žiaurūs, negailestingi biologijos dėsniai. 

Mma Makutsi stovėjo prieš veidrodį ir verkė. Ji tiek daug 
dirbo, kad gautų 97 procentų įvertinimą per baigiamąjį 
Botsvanos sekretorių kolegijos egzaminą, o dabar suprato, 
jog iš jo jokios naudos —- verčiau būtų tą laiką praleidusi 
pramogaudama ar vaikščiodama su vaikinais. Ar jai išvis 
pavyks susirasti darbą, o gal teks grįžti namo pas motiną, 
skalbti ir lyginti jaunesniojo brolio kelnes? 

Į šį klausimą buvo atsakyta rytojaus dieną, kai ji kreipė- 
si dėl sekretorės darbo į mma Ramotsvę ir buvo priimta. 
Jei vyrai atsisako pripažinti profesinius nuopelnus, reikia 
eiti pas moterį. Gal kabinetas ir nelabai prašmatnus, bet 
darbas tikrai įdomus. Būti privačios seklės sekretore - kur 

-vov 


kas prestižiškiau, negu sekretoriauti banke ar advokato 
kontoroje. Taigi teisingumas, ko gero, vis dėlto egzistuoja. 
Gal ir vertėjo stengtis. 

Nors vištos vis tiek trukdo. 


— Tai štai, mma Makutsi, - prakalbo mma Ramotsvė, pa- 
togiai įsitaisiusi kėdėje ir laukdama, kol pritrauks raudo- 
noji arbata, kurią buvo užplikiusi sekretorė, - nuvažiavau į 
Molepololę ir radau vietą, kurioje tie žmonės gyveno. Ma- 
ginti daržoves. Kalbėjau su moterimi, kuri tais laikais ten 
gyveno. Mačiau viską, ką tik buvo galima pamatyti. 

— Ir ką nors radote? - paklausė mma Makutsi, užpilda- 
ma karštu vandeniu arbatžoles sename emaliuotame arba- 
tinuke ir jį teliūskuodama. 

— Kai ką pajutau, —- atsakė mma Ramotsvė. - Pajutau, 
kad šį tą žinau. 

Mma Makutsi klausėsi, ką kalba viršininkė. Ką ji turi 
galvoje — šį tą žino? Žmogus arba žino ką nors, arba ne. 
Neįmanoma pajusti, kad galbūt šį tą žinai, jei iš tikrųjų ne- 
žinai, kas tai galėtų būti. 

— Vargu ar aš... - pradėjo ji. 

Mma Ramotsvė nusijuokė. 

— Tai vadinama nuojauta. Apie ją rašo ponas Anderse- 
nas savo knygoje. Nuojauta mums pasako tai, ką širdies gi- 
lumoje visą laiką žinome, bet negalime nusakyti žodžiais. 

— Ta nuojauta, kuri jus ten aplankė?.. - nedrąsiai pa- 
klausė mma Makutsi. - Ką ji pasakė? Kur dingo tas vargšas 


amerikietis? 

— Ten, — tyliai atsakė mma Ramotsvė. - Vargšas jau- 
nuolis tebėra ten. 

Kurį laiką abi patylėjo. Mma Makutsi pastatė arbatinu- 
ką ant stalviršio ir uždengė jį dangteliu. 

— Jis ten tebegyvena? Iki šiol? 

— Ne, —- atsakė mma Ramotsvė. - Jis miręs. Tačiau tebė- 
ra ten. Ar suprantate, apie ką kalbu? 

Mma Makutsi linktelėjo. Ji suprato. Bet kuris jautres- 
nis afrikietis būtų supratęs, ką turi galvoje mma Ramotsvė. 
Kai žmogus miršta, jis nepalieka tos vietos, kurioje gyve- 
no. Tam tikra prasme joje pasilieka; pasilieka jo dvasia. Ji 
niekada iš ten nepasitraukia. Tokių dalykų baltieji papras- 
čiausiai nesupranta. Sako, kad tai prietarai, kad jais tikėti 
gali tik visiški neišmanėliai. Iš tikrųjų tai jie neišmanėliai, 
jei nesupranta, jog žmogus yra jį supančio gamtos pasaulio 
dalis. Tai jie gyvena užmerktomis akimis, o ne mes. 

Mma Makutsi įpylė arbatos ir padavė puodelį mma Ra- 
motsvei. 

— Ar ketinate tai pasakyti amerikietei? — paklausė sek- 
retorė. - Juk ji būtinai paklaus: „O kur lavonas? Parodykite 
man vietą, kurioje palaidotas mano sūnus“. Juk žinote, kaip 
jie mąsto. Ji nesupras, jei pasakysite, kad jos sūnus kažkur 
čia, tačiau negalite tiksliai nurodyti vietos. 

Mma Ramotsvė, žiūrėdama į savo sekretorę, pakėlė 
prie lūpų puodelį. Įžvalgi moteris, pamanė ji. Taip tiksliai 
suprato, ką galvos amerikietė, pripažino, kaip bus sunku 
perteikti subtilią žinią žmogui, įsitikinusiam, kad mokslas 
gali viską pasaulyje paaiškinti. Amerikiečiai labai protingi, 
jie paleido į erdvę raketas ir sukūrė mašinas, galinčias mąs- 

tyti greičiau už bet kokį žmogų, bet būtent dėl to ir trupu- 
tį akli. Jie nesupranta kitų žmonių. Mano, kad visi galvoja 
taip pat, kaip amerikiečiai, tačiau jie klysta. Mokslas — tik 
viena dalis tiesos. Esama dar daug kitų dalių, dėl kurių pa- 
saulis yra toks, koks yra, o amerikiečiai jų nepastebi, nors 
tai — visą laiką jiems po nosimi. 

Mma Ramotsvė padėjo ant stalo puodelį ir įkišo ranką 
į suknelės kišenę. 

— Dar radau štai ką, - tarė ji, ištraukdama iš laikraščio 
iškirptą sulankstytą nuotrauką ir paduodama ją sekretorei. 
Mma Makutsi popierių išlankstė ir išlygino ant savo stalo. 
mma Ramotsvę. 

— Ji labai sena, - pasakė. — Gulėjo ten ant grindų? 

— Ne. Buvo prisegta prie sienos. Ten buvo ir daugiau 
popierių. Skruzdėlės jų nesugraužė. 

Mma Makutsi vėl pažvelgė į laikraščio iškarpą. 

— Čia yra vardų, — pastebėjo ji. - Cefas Kalumanis, Os- 
valdas Ranta, mma Soloi. Kas jie tokie? 

— Jie ten gyveno, - paaiškino mma Ramotsvė. - Tuo 
metu turėjo ten būti. 

Mma Makutsi gūžtelėjo pečiais. 

— Net jeigu surasime tuos žmones ir su jais pakalbėsi- 
me, kas mums iš to? - prašneko ji. — Policija tuo metu juos 
tikrai apklausė. Gal net pati ponia Kertin su jais kalbėjo, 
kai pirmą kartą buvo atvažiavusi. 

Mma Ramotsvė pritardama linktelėjo galva. 

— Esate teisi, - pripažino ji. - Bet nuotrauka man kai ką 
sako. Įsižiūrėkite į veidus. 

je stovėjo du vyrai ir moteris. Už jų buvo matyti trečias 
vyriškis, kurio veidas buvo beveik neįžiūrimas, ir moteris, 
pasisukusi kone nugara. Apačioje — užrašyti trijų pirmųjų 
vardai. Cefas Kalumanis buvo aukštas vyras ilgomis, ka- 
bančiomis rankomis: toks žmogus bet kokioje nuotraukoje 
atrodo nevikrus ir sustingęs. Šalia jo stovinti mma Soloi 
švytėte švytėjo. Tai buvo jauki moteriškė — tipiška darbšti 
Botsvanos gyventoja, iš tų, kurios išlaiko didelę šeimą ir ku- 
rios, regis, visą gyvenimą be poilsio ką nors švarina: šluoja 
kiemą, valo namus, prausia vaikus. Nuotraukoje buvo jam- 
žinta didvyrė: nepripažinta, bet vis dėlto didvyrė. 

Trečias žmogus, Osvaldas Ranta, buvo visai kitoks. Dai- 
liai apsirengęs, puošeiva. Apsivilkęs baltus marškinius, už- 
sirišęs kaklaraištį jis, kaip ir mma Soloi, šypsojosi į objekty- 
vą. Tačiau šio vyro šypsena buvo nė kiek nepanaši į jos. 

— Pažvelkite į tą žmogų, - pasiūlė mma Ramotsvė. — 
Pažvelkite į Rantą. 

— Man jis nepatinka, - atsakė mma Makutsi. - Jo iš- 
vaizda visiškai nepatinka. 

— Būtent, - sutiko mma Ramotsvė. - Tai blogas žmo- 
gus. 

Mma Makutsi nieko neatsakė. Keletą minučių abi mo- 
terys netarė nė žodžio. Mma Makutsi žiūrėjo į nuotrauką, 
o mma Ramotsvė - į savo arbatos puodelį. Paskui mma 
Ramotsvė prabilo. 

— Manau, jei toje vietoje įvyko kas nors blogo, kaltas yra 
šitas žmogus. Kaip manote, ar esu teisi? 

— Taip, - atsakė mma Makutsi. - Jūs teisi. —- Ji patylė- 
jo. — Ar dabar jo ieškosite? 

— Toks mano kitas darbas, - tarė mma Ramotsvė. — 
Paklausinėsiu žmonių, gal kas nors jį pažįsta. O kol kas, 
mma, reikia parašyti keletą laiškų. Turime ir daugiau atve- 
jų. Tarkim, anas alaus daryklos savininkas, kuris nerimavo 
dėl savo brolio. Jau šį tą sužinojau, galime jam pranešti. Bet 
pirmiausia reikia parašyti apie tą buhalterį. 

Mma Makutsi įsuko į mašinėlę lapą popieriaus ir ėmė 
laukti, kol mma Ramotsvė pradės diktuoti. Laiškas nebu- 
vo įdomus — apie tai, kaip pavyko rasti vienos bendrovės 
buhalterį, kuris pardavė didžiąją dalį įmonės turto ir pra- 
dingo. Policija liovėsi jo ieškoti, tačiau bendrovė norėjo su- 
sigrąžinti turtą. 

Mma Makutsi spausdino negalvodama. Jai rūpėjo visai 
kas kita, tačiau buvo gerai išmokyta ir galėjo spausdinti 
be klaidų net paskendusi savo mintyse. Dabar ji galvojo 
apie Osvaldą Rantą ir apie tai, kaip jį galima būtų surasti. 
Vyriškio pavardė — Ranta - gana reta, tad paprasčiausiai 
reikėtų pasižiūrėti į telefonų knygą. Osvaldas Ranta atro- 
dė prašmatnus vyras, taigi tikriausiai turi telefoną. Pakaks 
pažiūrėti į knygą ir užsirašyti adresą. Tada, jei norės, ga- 
lės pati nueiti ir išsiteirauti, o paskui informaciją pranešti 
mma Ramotsvei. 

Baigusi spausdinti laišką mma Makutsi padavė jį pa- 
sirašyti mma Ramotsvei ir ėmėsi rašyti adresą ant voko. 
Paskui, kol mma Ramotsvė registravo laišką kartotekoje, 
atidarė stalčių ir ištraukė Botsvanos telefonų knygą. Pasi- 
rodo, spėjo teisingai: čia buvo tik vienas Osvaldas Ranta. 

— Turiu greitai paskambinti, — tarė ji. — Ilgai netruksiu. 

Mma Ramotsvė sumurmėjo, kad gerai. Ji žinojo, jog mma 

Makutsi galima pasitikėti — kitaip negu dauguma sekreto- 
rių, ji nebuvo pratusi darbo telefonu skambinti vaikinams į 
įvairias tolimas vietas, pavyzdžiui, Mauną arba Orapą. 

Mma Makutsi kalbėjo negarsiai, todėl mma Ramotsvė 
jos negirdėjo. 

— Malonėkite pakviesti rra Rantą. 

- Jis šiuo metu darbe, mma. Čia jo tarnaitė. 

— Atsiprašau, kad trukdau, mma. Turėsiu jam paskam- 
binti į darbą. Gal galite pasakyti, kur jis dirba? 

— Universitete. Būna ten kiekvieną dieną. 

— Aišku. Koks telefono numeris? 

Mma Makutsi užsirašė jį ant popieriuko, padėkojo tar- 
naitei ir padėjo ragelį. Tada vėl surinko numerį ir vėl kažką 
užsirašė. 

— Mma Ramotsve, - negarsiai pašaukė ji. - Turiu visą 
reikalingą informaciją. 

Mma Ramotsvė staiga pakėlė galvą. 

— Kokią informaciją? 

— Apie Osvaldą Rantą. Jis gyvena čia, Gaborone. Dir- 
ba dėstytoju universitete, Kaimo ekonomikos katedroje. 
Sekretorė sakė, kad jis ateina kiekvieną rytą aštuntą valan- 
dą. Jei norite su juo pasikalbėti, galite užsirašyti iš anksto. 
Daugiau nebereikia ieškoti. 

Mma Ramotsvė nusišypsojo. 

— Esate labai sumani, - pagyrė ji. - Kaip tiek daug su- 
žinojote? 
si. — Paskui paskambinau ir išsiaiškinau visa kita. 

— Aišku, — tebesišypsodama tarė mma Ramotsvė. — Pa- 
dirbėjote kaip tikra seklė. 


124 


Mma Makutsi nušvito, išgirdusi pagyras. Seklė. Ji pa- 
dirbėjo kaip tikra seklė, nors yra tik sekretorė. 

— Džiaugiuosi, kad jūs patenkinta mano darbu, - ne- 
ilgai trukus pasakė ji. - Norėjau būti sekle. Man patinka 
būti ir sekretore, bet tai ne tas pat, kas dirbti sekle. 

Mma Ramotsvė suraukė kaktą. 

— Jūs to norėjote? 

— Visą laiką, - atsakė mma Makutsi. - Norėjau to visą 
laiką. 

Mma Ramotsvė pagalvojo apie savo sekretorę. Ji gera 
darbininkė, protinga, o jei taip labai nori, kodėl jos nepa- 
aukštinus? Galėtų padėti atlikti tyrimus. Tada iš jos būtų 
kur kas daugiau naudos negu dabar, kai sėdi prie stalo ir 
laukia, kol kas nors paskambins. Jos galėtų nusipirkti at- 
sakiklį, kad įrašytų pranešimus, kuriuos gaus, kai bus iš- 
vykusios ko nors tirti. Kodėl nesuteikus žmogui šanso ir 
nepadarius jo laimingo? 

— Tada gausite, ko norėjote, - pasakė mma Ramot- 
svė. - Esate paaukštinama ir skiriama seklės padėjėja. Nuo 
rytojaus. 

Mma Makutsi pakilo nuo kėdės. Žiojosi kažką sakyti, 
bet sukilę jausmai užėmė žadą. Ji atsisėdo. 

— Džiaugiuosi, kad esate patenkinta, - tarė mma Ra- 
motsvė. - Jūs pramušėte stiklo lubas, kurios trukdo ge- 
riausioms sekretorėms iki galo atskleisti savo gabumus. 

Mma Makutsi pažvelgė aukštyn, tarsi ieškodama lubų, 
kurias ką tik pramušė. Pamatė gerai pažįstamas lentas, nu- 
tupėtas musių ir įlinkusias nuo kaitros. Tačiau net pačios 
Siksto koplyčios lubos tą akimirką jai nebūtų atrodžiusios 


prabangesnės, žadančios tiek vilties ir džiaugsmo. 

Dvyliktas skyrius 


Naktis Gaborone 


S Viena miegodama savo namuose Zebrų plente mma Ra- 
motsvė, kaip jai dažnai nutikdavo, prabudo labai ankstyvą 
rytą, tą valandą, kai mieste visiškai tylu; tai pavojingiau- 
sias metas žiurkėms ir kitiems smulkiems gyvūnėliams, 
nes kobros ir mambos be garso leidžiasi į medžioklę. Ji 
visada buvo linkusi nubusti naktį, bet seniai liovėsi dėl to 
jaudintis. Niekada nebūdavo, kad vartytųsi nemiegodama 
ilgiau kaip kokią valandą, o kadangi gulti eidavo anksti, 
visada išmiegodavo bent septynias valandas. Buvo skai- 
čiusi, kad žmonėms reikia aštuonių valandų miego ir kad 
organizmas atsiima savo. Jei tai tiesa, jos organizmas irgi 
atsiimdavo savo — šeštadieniais ji dažnai kelioms valan- 
doms prisnūsdavo, o sekmadieniais niekada anksti nesi- 
keldavo. Todėl valanda, neišmiegota kokią antrą ar trečią 
nakties, nieko nereiškė. 


Neseniai, sėdėdama grožio salone „Būsiu graži“ ir lauk- 

dama kirpėjos, turinčios supinti plaukus, ji žurnale rado 
straipsnį apie miegą. Perskaitė, kad yra toks labai garsus 
gydytojas, kuris viską išmano apie tai ir gali duoti patarimų 
tiems, kuriems sunku užmigti. Tas daktaras Šapiro turi kli- 
niką, skirtą žmonėms, negalintiems miegoti; ten jis pritai- 
so pacientams prie galvų laidus ir žiūri, kas negerai. Mma 
Ramotsvė susidomėjo: nuotraukoje buvo matyti daktaras 
Šapiro ir mieguistai atrodantys moteris bei vyras. Abu vil- 
kėjo pižamas, o jų galvas dengė įvairiausių laidų raizginys. 
Jai iškart pagailo tų žmonių: ypač nelaiminga atrodė mote- 
ris, tarsi priversta dalyvauti be galo nuobodžioje procedū- 
roje, iš kurios tiesiog nėra kaip pasprukti. Gal ji nelaiminga 
dėl to, kad buvo fotografuojama vilkinti ligoninės pižamą; 
gal seniai svajojo pamatyti savo nuotrauką žurnale, o dabar 
ši svajonė išsipildė, bet tenka rengtis pižamą. 

Skaitydama toliau mma Ramotsvė pasipiktino. „Sto- 
ri žmonės dažnai turi miego sutrikimų, - buvo rašoma 
straipsnyje. — Juos kamuoja būklė, vadinama miego apnė- 
ja: tai reiškia, kad miegant nutrūksta kvėpavimas. Šiems 
žmonėms patartina numesti svorio . 

Patartina numesti svorio! Kuo čia dėtas svoris? Daugy- 
bė storų žmonių puikiausiai miega; tiesą pasakius, vienas 
storulis, dažnai sėdintis po medžiu prie mma Ramotsvės 
namų, galima sakyti, visą laiką miega. Ar jam daktaras irgi 
pasiūlytų numesti svorio? Mma Ramotsvei atrodė, kad toks 
patarimas niekam nereikalingas, ir veikiausiai tik padarytų 
žmogų nelaimingą. Iš storulio, patogiai įsitaisiusio medžio 
pavėsyje, tas vyras virstų liesu, beveik neturinčiu sėdynės 
padaru, o paskui tikriausiai nė užmigti patogiai nebegalėtų. 

O kaip ji pati? Ji storulė - tradicinio sudėjimo, — tačiau 
kuo puikiausiai išmiega tiek, kiek reikia. Tie gudragalviai, 
neturintys ką veikti, tik patarinėti kitiems, amžinai visus 
puola. Jie rašo į laikraščius, kalba per radiją ir yra kupini 
puikiausių minčių, kaip padaryti, kad visiems būtų geriau. 
Dar kiša nosis į kitų Žmonių reikalus, nurodinėja, kaip 
jiems elgtis. Tikrina, ką tu valgai, ir tuoj pat pareiškia, jog 
tai nesveika; paskui žiūri, kaip auklėji vaikus, ir sako, kad 
taip negerai. O kad būtų dar blogiau, nuolat grasina, neva 
jei neklausysi jų patarimų, mirsi. Tai žmones baisiai išgąs- 
dina ir jie mano, kad būtinai reikia klausyti tų patarimų. 

Mma Ramotsvė pagalvojo, jog dabar jie susirado du 
pagrindinius taikinius. Pirmas — storuliai, kurie jau baigia 
priprasti prie nuolatinio negailestingo ujimo; antras — vy- 
rai. Mma Ramotsvė pati žinojo, kad vyrai toli gražu nėra 
tobuli — daugelis jų labai pagedę, savanaudžiai, tinginiai ir, 
apskritai tariant, ne kažin kaip valdo Afriką. Bet tai dar 
nereiškia, kad su visais jais reikia elgtis taip blogai, kaip 
elgiasi tie patarėjai. Aplink daugybė gerų vyrų — tokių kaip 
ponas J. L. B. Matekonis, seras Seretsė Khama (pirmasis 
Botsvanos prezidentas, valstybės vyras, aukščiausias bang- 
vatų genties vadas) arba amžiną atilsį Obedas Ramotsvė, 
buvęs kalnakasys, puikiai išmanęs apie galvijus, jos karštai 
mylimas tėtis. 

Jai labai trūko tėčio, nebuvo nė vienos dienos — nė vie- 
nos! — kad nebūtų jo prisiminusi. Dažnai, prabudusi tylią 
nakties valandą, viena gulėdama tamsoje, mma Ramotsvė 
rausdavosi atmintyje, stengdamasi iškasti kokią nors nu- 
grimzdusią prisiminimo skiautelę: kelis pokalbio žodžius, 

judesį, bendrą išgyvenimą. Kiekvienas prisiminimas buvo 
brangus lobis, ji ilgai ir su meile apie juos mąstydavo, bran- 
gindavo tarsi šventenybę. Obedas Ramotsvė, kuris mylė- 
jo dukterį, kuris taupė kiekvieną randą, kiekvieną centą, 
uždirbtą pragarišku darbu šachtose, kad jai nupirktų gerą 
galvijų bandą, nieko neprašė sau. Tėtis negėrė, nerūkė, gal- 
vojo tik apie dukterį ir rūpinosi, kaip jai klosis. 

O, kad ji galėtų ištrinti iš atminties tuos dvejus klai- 
kius metus, praleistus su Note Mokočiu, kai žinojo, kad 
tėtis labai kenčia, puikiai suprasdamas, jog vyras sukels jai 
daug skausmo. Kai ji, Notei išvykus, sugrįžo namo, ir tėtis, 
apsikabinęs dukterį, pamatė paskutinio mušimo paliktas 
žymes, jis nieko nepasakė ir nutildė ją, vos tik pradėjo aiš- 
kintis. 

— Neprivalai man nieko pasakoti, - tarė jis. - Mums 
nebūtina apie tai kalbėti. Viskas baigta. 

Ji norėjo atsiprašyti —- norėjo pasakyti, kad prieš ištekė- 
dama už Notės turėjo pasiklausti, ką tėtis apie jį galvoja, ir 
reikėjo klausyti jo patarimo, — bet jautėsi dar labai netvir- 
ta, ojam to nė nereikėjo. 

Mma Ramotsvė prisiminė, kaip tėtis sirgo, kaip jo krū- 
tinę vis labiau užgulė liga, nužudžiusi tiek daug kalnakasių; 
kaip ji, sėdėdama prie lovos, laikė jį už rankos ir kaip paskui 
apkvaitusi išsvirduliavo į lauką, norėdama pratrūkti rau- 
da, kaip tokiais atvejais priimta, tačiau iš sielvarto neteko 
žado; kaip pamatė nuo medžio šakos į ją spoksantį paukštį, 
kaip tas paukštis nupleveno atsitūpti ant aukštesnės šakos, 
tada dar kartą atsigręžė, pažvelgė į ją ir nuskrido; kaip tuo 


metu keliu pravažiavo raudonas automobilis, kuriame ant 

užpakalinės sėdynės sėdėjo dvi mergytės baltomis suk- 
nelėmis, kaspinais plaukuose, jos pažvelgė į ją ir pamojo 
rankomis. Ir koks buvo dangus - pritvinkęs susikaupusio 
lietaus, purpurinių susigrūdusių debesų, o tolumoje, virš 
Kalahario, blykčiojo žaibai, trumpam sujungdami dangų 
su žeme. Dar prisiminė moterį, kuri, nežinodama, kad jos 
pasaulis ką tik sugriuvo, pašaukė iš ligoninės verandos: Ei- 
kit į vidy, mma! Nestovėkite ten! Tuoj bus audra. Greičiau 
eikite vidun! 


Netoli nuo Zebrų plento žemai virš Gaborono skrido ne- 
didelis lėktuvas. Pradėjęs leistis jis pralėkė virš rajono, va- 
dinamo Kaimu, virš susispietusių Tlokvengo kelyje krau- 
tuvėlių ir galiausiai, prieš pat nutūpdamas, — virš kelių 
namų netoli oro uosto. Viename tų namų prie lango sėdėjo 
dvi, nes prabudo vidury nakties ir nutarė eiti pasidairyti 
pro langą. Invalido vežimėlis stovėjo prie lovos, mergaitė 
mokėjo pati į jį atsisėsti. Atsisėdo, pasirėmusi į palangę, ir 
žvelgė į naktį. 

Prieš pamatydama lėktuvo šviesas ji išgirdo variklio 
gausmą. Pagalvojo, ko naktį atskrenda lėktuvas? Kaip pi- 
lotai skraido tamsoje? Kaip jie tokioje beribėje tamsybėje 
atsidurtų virš Kalahario, kur nėra jokių kelrodžių šviesų ir 
kur dangus panašus į juodą urvą? 

Ji matė, kaip lėktuvas praskrido kone tiesiai virš namo, 


*»-wo-- oo 


mą priešais lėktuvą nusileidimo šviesos. Dabar variklis ūžė 

garsiai: tai buvo nebe tolimas gaudesys, o sunkus, vibruo- 
jantis triukšmas. Pamanė, jog tikriausiai pabus visi namai, 
bet kai lėktuvas nusileido ant oro uosto kelio ir variklis nu- 
tilo, namie tebetvyrojo tyla. 

Mergaitė pažvelgė į lauką. Tolumoje, gal ant nusileidi- 
mo tako, mirkčiojo šviesa, tačiau visa kita skendo tamsoje. 
Namo durys buvo atsuktos ne į miestą, o nuo jo, už sodo 
tvoros augo tik krūmynai, medžiai ir žolės kuokšteliai, 
dygliuočiai krūmai, vietomis kyšojo iš raudono molio su- 
pilti termitynai. 

Ji pasijuto visiškai viena. Namie miegojo dar du žmo- 
nės: jaunesnysis broliukas, kuris niekada neprabusdavo 
naktimis, ir geraširdis vyras, pataisęs jos vežimėlį, o paskui 
paėmęs juos abu pas save. Mergaitė nebijojo čia būti; pasi- 
tikėjo vyru, žinojo, kad šis jais rūpinsis — jis priminė poną 
Džeimsoną, labdaros tarnybos, kuriai priklausė našlaičių 
prieglauda, vadovą. Jis buvo geras žmogus, galvojo tik apie 
našlaičius ir jų poreikius. Pradžioje mergaitė niekaip nega- 
lėjo suprasti, iš kur atsiranda tokių žmonių. Kodėl jie rū- 
pinasi kitais, net ne giminaičiais? Ji irgi rūpinosi broliuku, 
bet tai — sesers pareiga. 

Kartą auklėtoja pamėgino jai tai paaiškinti. 

— Mes privalome rūpintis kitais, - pasakė ji. - Visi žmo- 
nės yra mūsų broliai ir seserys. Jei jie nelaimingi, nelaimin- 
gi ir mes. Jei jie alkani, alkstame ir mes. Supratai? 

Mergaitė su tuo sutiko. Nuo šiol ir jos pareiga bus rū- 
pintis kitais. Net jei pati niekada neturės vaikų, prižiūrės 


kitų žmonių vaikus. Ir dar rūpinsis tuo geraširdžiu vyru, 

ponu J. L. B. Matekoniu, stengsis, kad jo namai būtų šva- 
rūs ir tvarkingi. Tai bus jos darbas. 

Yra žmonių, kurie turi motinas ir šios jais rūpinasi. Ji 
žinojo, kad nėra iš tokių. Bet nuo ko mirė mama? Dabar 
mergaitė jos beveik nebeprisiminė. Atmintyje liko tik tai, 
kaip ji mirė, kaip raudojo kitos moterys, kaip iš motinos 
rankų paėmė kūdikį ir paguldė į duobę. Atrodo, ji vėliau 
iškasė vaikelį, o gal ir ne. Gal tai padarė kas nors kitas ir 
perdavė broliuką jai. Dar prisiminė, kaip pabėgo iš ten ir 
atsidūrė nepažįstamoje vietoje. 

Gal kada nors jai pavyks susirasti vietą, kurioje galės 
pasilikti. Būtų gerai. Svarbu žinoti, kad vieta, kurioje gyve- 
ni, priklauso tau — kad čia ir turi būti. 


Tryliktas skyrius 


Moralinės filosofijos problema 


S Kai kurie klientai pelnydavo mma Ramotsvės palan- 
kumą, vos tik pradėję pasakoti savo istoriją. Kitų užjausti ji 
niekaip negalėjo, nes šie veikė iš savanaudiškumo, godulio, o 
kartais stumiami aiškios paranojos. Tačiau tikros istorijos — 
tos, dėl kurių privataus seklio darbas gali būti vadinamas 
pašaukimu, — draskyte draskė širdį. Mma Ramotsvė iškart 
suprato, kad pono Letsenjano Badulės atvejis būtent toks. 

Jis atėjo iš anksto nesitaręs, kitą dieną, kai mma Ramot- 
svė grįžo iš Molepololės. Tai buvo pirma mma Makutsi, 
kaip seklės padėjėjos, darbo diena. Mma Ramotsvė ką tik 
jai pasakė, kad net dirbdama sekle vis dėlto negalės apleisti 
sekretorės pareigų, nes suprato, jog geriau šią temą aptarti 
iš anksto ir išvengti galimų nesusipratimų. 

— Neišgaliu samdyti ir sekretorės, ir padėjėjos, — paaiš- 
kino mma Ramotsvė. - Ši agentūra maža. Negaunu didelio 
pelno. Jūs tai žinote. Juk tvarkote sąskaitas. 

Mma Makutsi akys nuliūdo. Ji buvo apsivilkusi puoš- 
niausią suknelę ir, matyt, kažką padariusi plaukams, nes 
jie styrojo mažyčiais smailais kuokšteliais. Nelabai vykęs 
vaizdas. 

— Vadinasi, ir toliau dirbsiu sekretore? — paklausė ji. — 
Ir toliau tik spausdinsiu? 

Mma Ramotsvė papurtė galvą. 

— Aš nepersigalvojau, — atsakė ji. - Jūs paskirta priva- 
čios seklės padėjėja. Bet juk kam nors reikia ir spausdinti, 
ar ne? Šį darbą teks atlikti seklės padėjėjai. Šį ir kai kuriuos 
kitus. 

Mma Makutsi pralinksmėjo. 

— Nieko tokio. Galiu dirbti viską, ką dirbau iki šiol, bet 
noriu ir kai ko daugiau. Noriu turėti savo klientų. 

Mma Ramotsvė giliai įkvėpė. Ji nebuvo planavusi duoti 
mma Makutsi klientų. Veikiau ketino jai skirti užduotis, 
kurias reikia atlikti. O tirti bylas ir toliau rengėsi pati. Bet 
staiga kai ką prisiminė. Prisiminė, kaip dar paauglystėje 
dirbo Močudyje, Doro prekiautojo visų reikmenų krau- 
tuvėlėje, ir kaip džiaugėsi, kai jai pirmą kartą leido pačiai 
atlikti inventorizaciją. Būtų savanaudiška pasilikti visus 
klientus sau. Kaip žmogus ko nors pasieks, jei tie, kurie jau 
yra daug pasiekę, susiglemš visus įdomiausius darbus? 

— Taip, - ramiai atsakė ji. - Galėsite turėti savo klien- 
tų. Bet pati juos paskirsiu. Gausite ne pačius svarbiausius 
klientus... kol kas. Pradėsite nuo paprastų atvejų, o paskui 
eisite toliau. 

— Tai bus teisinga, - pripažino mma Makutsi. — Ačiū, 
mma. Neketinu pradėti bėgti, dar neišmokusi vaikščioti. 

Mums taip sakė Botsvanos sekretorių kolegijoje. Pirmiau- 
sia reikia išmokti tai, kas lengva, o paskui pereiti prie sun- 
kesnių dalykų. Ne priešingai. 

— Labai taikli filosofija, - sutiko mma Ramotsvė. - Šiais 
laikais daugelio jaunuolių jos neišmoko. Jie iškart nori di- 
džiausių ir svarbiausių darbų. Trokšta pradėti nuo viršaus, 
gauti didžiulį atlyginimą ir važinėti Mercedes Benz auto- 
mobiliais. 

— Tai neišmintinga, - atsakė mma Makutsi. - Kol jau- 
nas, turi dirbti smulkius darbus ir palengva pereiti prie di- 
desnių. 

— Mmm, - susimąstė mma Ramotsvė. - Tie Mercedes 
Benz automobiliai nedavė Afrikai nieko gero. Tikiu, kad jie 
labai geri, bet visi ambicingi Afrikos žmonės dabar nori 
tokius turėti, nesvarbu, nusipelnė ar ne. Iš to kyla didžiulės 
problemos. 

— Juo daugiau šalyje Mercedes Benz automobilių, tuo 
blogiau, — pritarė mma Makutsi. - Manau, kad valstybė, 
kurioje išvis niekas neturi Mercedes Benz automobilių, yra 
labai gera. Galite būti tikra. 

Mma Ramotsvė pažvelgė į savo padėjėją. Įdomi teorija, 
verta to, kad vėliau būtų nuodugniau apsvarstyta. O kol 
kas reikia išspręsti dar keletą smulkmenų. 

— Jūs ir toliau virsite arbatą, — tvirtai pareiškė mma Ra- 
motsvė. - Jums tai labai gerai sekasi. 

— Man ir pačiai patinka, - šypsodamasi atsakė mma 
Makutsi. - Neįsivaizduoju, kodėl privačios seklės padėjėja 
negalėtų virti arbatos, jei įstaigoje nėra jaunesniojo perso- 
nalo, kuris už tai atsakytų. 

Pokalbis buvo keblokas, tad mma Ramotsvė apsidžiaugė, 
kai jis baigėsi. Ji pamanė, kad bus geriausia kuo greičiau 
įtampos. Ir kai tą patį rytą į agentūrą užėjo ponas Letsen- 
janas Badulė, ji nusprendė, jog mma Makutsi gali imtis jo 
reikalo 

Vyriškis atvažiavo Mercedes Benz automobiliu, bet šis 
buvo labai senas ir dėl to moralės požiūriu nepriekaištin- 
gas — aprūdijusiais sparnais, giliai įlenktomis vairuotojo 
durelėmis. 

— Nesu iš tų žmonių, kurie pratę kreiptis į privačius sek- 
lius, - prakalbo jis, nervingai sėdėdamas ant paties krašte- 
lio patogios kėdės, pastatytos specialiai klientams. 

Priešais jį sėdinčios dvi moterys drąsinamai nusišyp- 
sojo. Storulė buvo viršininkė - jis tai žinojo, nes matė jos 
nuotrauką laikraščiuose, - o ta kita keista šukuosena ir 
įmantria suknele veikiausiai šios padėjėja. 

— Jums nėra ko drovėtis, - tarė mma Ramotsvė. —- Pro 
šias duris ėjo labai įvairūs žmonės. Kreiptis pagalbos visai 
ne gėda. 

— Tiesą pasakius, — įsiterpė mma Makutsi, - tik stiprūs 
žmonės kreipiasi pagalbos. Silpnieji gėdijasi ateiti. 

Mma Ramotsvė pritariamai linktelėjo. Atrodo, mma 
Makutsi žodžiai klientą padrąsino. Tai geras ženklas. Ne 
kiekvienas moka nuraminti žmogų, tad sugebėjimas pa- 
rinkti tinkamus žodžius mma Makutsi ateityje labai pra- 
vers. 

Ponas Badulė truputį atleido pirštus, kuriais laikė tvir- 
tai sugniaužęs skrybėlę, ir atsisėdo patogiau. 

— Man labai neramu, - prakalbo jis. - Kas naktį pra- 
bundu dar neišaušus ir negaliu užmigti. Tik vartausi lovo- 
je, tačiau niekaip negaliu atsikratyti tos pačios minties. Ji 
mane nuolat persekioja, sukasi kaip musė. Tas pats vienin- 
telis klausimas, - kurį be paliovos sau užduodu. 

— Ir niekaip nerandate atsakymo? — pasiteiravo mma 
Makutsi. - Naktis - pats blogiausias metas mąstyti apie 
klausimus, į kuriuos nėra atsakymo. 

Ponas Badulė pažvelgė į ją. 

— Kalbate gryną tiesą, sese. Nėra nieko blogesnio už 
naktį užklumpančius klausimus. 

Jis staiga nutilo. Kurį laiką visi tylėjo, paskui prakalbo 
mma Ramotsvė. 

— Gal papasakokite mums truputį apie save, rra? O tada 
galbūt galėsime grįžti prie to klausimo, kuris jus taip ka- 
muoja. Mano padėjėja dabar užplikys arbatos ir mes visi 
kartu jos išgersime. 

Ponas Badulė karštai linktelėjo. Atrodė, jis tuojau pra- 
virks. Mma Ramotsvė žinojo, kad arbatos ritualas ir delną 
maloniai šildantis puodelis tarsi atpalaiduoja žodžių tėkmę, 


tad galbūt nuramins ir šio susirūpinusio vyriškio sielą. 


— Nesu svarbus, įtakingas žmogus, - pradėjo ponas Badu- 
lė. - Esu kilęs iš Lobatsės. Mano tėvas ten labai ilgai buvo 
Aukščiausiojo Teismo pasiuntinys. Jis dirbo britams, o šie 
jį apdovanojo dviem medaliais su karalienės galvos atvaiz- 
du. Tėvas juos nešiojo kiekvieną dieną, net išėjęs į pensiją. 
Kai paliko tarnybą, vienas teisėjas jam dovanojo kauptuką 
dirvai kaupti. Buvo jį užsakęs pagaminti kalėjimo dirbtu- 

vėje. Kaliniai teisėjo nurodymu įkaitinta vinimi išdegino 
įrašą ant kauptuko koto. Įrašas buvo toks: Aukščiausios 
klasės pasiuntiniui Badulei, penkiasdešimt metų ištikimai 
tarnavusiam Jos Didenybei, o paskui Botsvanos Respubli- 
kai. Padėka už sunkią, patikimą tarnystę - teisėjas Makli- 
nas, Botsvanos Aukščiausiasis Teismas. 

Tas teisėjas buvo puikus žmogus, man taip pat pada- 
rė daug gero. Pakalbėjo su vienu iš katalikų mokyklos di- 
rektorių ir jie priėmė mane mokytis. Toje mokykloje labai 
stengiausi, o kai pranešiau, kad kiti berniukai vagia iš vir- 
tuvės mėsą, buvau paskirtas prievaizdo padėjėju. 

Baigiau vidurinę mokyklą, gavau diplomą ir susiradau 
gerą darbą Mėsos perdirbimo komisijoje. Ten irgi stropiai 
dirbau, vėl pranešiau apie bendradarbius, kurie vogė mėsą. 
Padariau tai ne dėl to, jog norėjau būti paaukštintas, o to- 
dėl, kad negaliu pakęsti nedoro elgesio. To mane išmokė 
tėvas. Dirbdamas pasiuntiniu Aukščiausiajame Teisme 
jis prisižiūrėjo visokių nedorėlių, net žmogžudžių. Matė, 
kaip jie stovi teismo salėje ir meluoja, nes žino, kad nedo- 
ri darbai lipa jiems ant kulnų. Stebėjo, kaip teisėjas skiria 
nusikaltėliams mirties bausmę ir kaip dideli, stiprūs vyrai, 
kumščiais ar peiliais nudobę kitus, virsta mažais, išsigan- 
dusiais, kūkčiojančiais berniukais, kaip jie verkdami gailisi 
visų nedorybių, kurių sakosi net nedarę. 

Nenuostabu, kad tėvas, tiek visko matęs, mokė sūnus 
visada elgtis sąžiningai ir sakyti tiesą. Todėl nė nedvejoda- 
mas pranešiau apie vogusius bendradarbius. Mano virši- 
ninkai labai apsidžiaugė. 


— Jūs sustabdėte nenaudėlius, grobusius Botsvanos 

mėsą, — sakė jie. - Mūsų akys ne visada mato, ką daro visi 
darbuotojai. Jūsų akys mums labai padėjo. 

Nesitikėjau gauti atlygio, bet buvau paaukštintas. Ei- 
damas naujas pareigas, jau dirbdamas komisijos būstinė- 
je, sučiupau dar mėsos vagių — čia jie grobė netiesiogiai, 
daug gudriau, bet vis dėlto tai buvo mėsos vagystė. Gene- 
raliniam direktoriui išsiunčiau laišką, kuriame taip rašiau: 
„Štai kokiu būdu prarandate daug mėsos, po pat jūsų no- 
simi, šioje įstaigoje“. O paskui nurodžiau visų nusikaltėlių 
pavardes abėcėlės tvarka ir pasirašiau laišką. 

Vadovybė labai apsidžiaugė ir pakėlė mane į dar aukš- 
tesnes pareigas. Bet tada visi nesąžiningi darbuotojai išsi- 
gando ir išėjo iš bendrovės, todėl man nebeliko tokio dar- 
bo. Vis tiek dirbau gerai ir galiausiai sutaupiau pakanka- 
mai pinigų mėsinei įsigyti. Bendrovėje gailėjosi, kad išeinu, 
davė man didelę sumą pinigų. Mėsinę atidariau prie pat 
Gaborono. Gal matėte ją, kai važiavote į Lobatsę. Ji vadina- 
si „Mėsinė be apgaulės“. 

Verslas man neblogai sekasi, bet pinigų turiu nedaug. 
Taip yra dėl žmonos. Ji vaikosi madų, mėgsta prašmatnius 
drabužius ir nelabai linkusi dirbti. Aš nieko prieš, kad žmo- 
na nedirba, bet man nepatinka, jog ji tiek daug pinigų iš- 
leidžia plaukų priežiūrai, nuolat siūdinasi naujas sukneles 
pas indą siuvėją. Pats nesu madingas ar elegantiškas vyras, 
užtat ji labai puošni ponia. 

Po vestuvių mes ilgai neturėjome vaikų. Bet paskui ji 
pastojo ir susilaukėme sūnaus. Labai didžiavausi, o liūdė- 
jau tik dėl to, kad tėvo nebėra tarp gyvųjų ir jis negali pa- 
matyti savo puikaus anūko. 

Mano sūnus nelabai gudrus. Atidavėme jį į pradinę mo- 
kyklą prie namų, bet iš ten nuolat gaudavome pranešimus, 
kad jis nesistengia, kad rašo netvarkingai, daro labai daug 
klaidų. Žmona sakė, jog reikia sūnų atiduoti į privačią mo- 
kyklą. Ten mokytojai geresni ir mokės jį priversti tvarkin- 
giau rašyti. Bet ėmiau nerimauti, kad tam mums neužteks 
pinigų. 

Kai tai pasakiau, žmona labai supyko. 

— Jei neturi tiek pinigų, — tarė ji, - kreipsiuosi į labdaros 
organizaciją, apie kurią esu girdėjusi, ir paprašysiu, kad ji 
sumokėtų. 

— Nėra tokių labdaros organizacijų, - atsakiau. — Jei ir 
būtų, daug kas apipiltų jas prašymais. Visi nori leisti vaikus 
į privačias mokyklas. Visi Botsvanos tėvai stovėtų eilėje 
prie tokios organizacijos. Tai neįmanoma. 

— Ak, sakai, neįmanoma? - atrėžė ji. - Rytoj pat su jais 
pakalbėsiu, ir tu pamatysi. Pats pamatysi. 

Kitą dieną ji išvažiavo į miestą, o grįžusi pranešė, kad 
viskas sutarta. 

— Organizacija sumokės už sūnaus mokslą Tornhile. 
Gali pradėti mokytis nuo kito mėnesio. 

Apstulbau. Jūs turbūt žinote, bommna *, jog tai labai gera 
mokykla, todėl nepaprastai apsidžiaugiau pagalvojęs, kad 
mano sūnus joje mokysis. Tik niekaip nesupratau, kaip 
žmonai pavyko įtikinti labdaros organizaciją už jį sumo- 
kėti, o kai paprašiau, kad papasakotų smulkiau, nes noriu 
parašyti laišką ir padėkoti, ji atsakė, jog ši organizacija vei- 
kia slaptai. 


* setsvanos kalba žodžio »71ma daugiskaita; kreipinys į dvi ar daugiau mo- 
terų. 

— Yra tokių labdaros teikėjų, kurie nenori visiems garsiai 
šaukti, kokia veikla užsiima, — atsakė žmona. - Jie manęs 
prašė niekam apie tai nepasakoti. Jei nori jiems padėkoti, 
gali parašyti laišką, pati jį nuvešiu. 

Laišką parašiau, tačiau atsakymo negavau. 

— Jie turi labai daug darbo, nejau pradės rašinėti visų 
vaikų tėvams, - paaiškino žmona. - Nesuprantu, kas tau 
nepatinka? Jie juk moka už mokslą, ar ne? Liaukis įkyrėjęs 
tais savo laiškais. 

Parašiau tik vieną laišką, bet žmona labai mėgsta viską 
perdėti, bent jau kai kalba apie mane. Ji priekaištauja, kad 
„amžinai valgau šimtus moliūgų“, nors iš tiesų moliūgo 
valgau mažiau už ją. Dar sako, jog knarkiu garsiau už lėk- 
tuvą, o tai netiesa. Kalba, kad be paliovos leidžiu pinigus 
tinginiui sūnėnui, kasmet išsiunčiu jam tūkstančius pulų. 
Iš tikrųjų per metus jam duodu šimtą pulų gimimo dienos 
proga ir šimtą pulų Kalėdoms. Nežinau, iš kur ji ištraukė 
tuos tūkstančius pulų. Taip pat nežinau, iš kur pati ima pi- 
nigų taip madingai rengtis ir linksmintis. Ji sako, kad su- 
taupo, nes labai rūpestingai šeimininkauja, bet abejoju, ar 
galima tiek sutaupyti. Truputį vėliau norėsiu pakalbėti ir 
apie tai. 

Tik jūs, ponios, nesupraskite manęs neteisingai. Nesu 
iš tų vyrų, kurie nemėgsta savo žmonos. Man manoji la- 
bai patinka. Kiekvieną dieną pagalvoju, kaip man pasisekė, 
kad vedžiau tokią madingą damą — moterį, į kurią gatvėje 
visi atsisuka. Daugelio mėsininkų žmonos nelabai elegan- 
tiškos, bet aš — ne iš tų. Esu mėsininkas, turintis prašmat- 
nią bei stilingą žmoną, ir tuo labai didžiuojuosi. 

Dar labai didžiuojuosi sūnumi. Kai jis pradėjo lankyti 
Tornhilą, visi dalykai jam blogai sekėsi. Ėmiau nerimau- 
ti, kad paliks sūnų antriems metams, bet pasikalbėjau su 
mokytoja ir ji atsakė, jog neverta jaudintis, nes berniukas 
labai gabus ir netruks prisivyti. Ji aiškino, kad gabūs vaikai 
visada įveikia pradinius sunkumus, jei tik nusiteikia rimtai 
dirbti. 

Mokykla sūnui patiko. Neilgai trukus jis pradėjo gauti 
geriausius pažymius už matematiką, o rašysena taip page- 
rėjo, kad galėjai pagalvoti, jog čia rašo kitas vaikas. Jis pa- 
rašė rašinėlį „Dirvos erozijos priežastys Botsvanoje“. Pasi- 
dėjau jį, jei norėsite, kada nors parodysiu. Tai labai puikus 
rašinėlis; manau, jei sūnus ir toliau taip mokysis, kada nors 
taps kalnakasybos ministru, o gal net vandens išteklių mi- 
nistru. Tik pagalvokite: juk jo senelis buvo Aukščiausiojo 
Teismo pasiuntinys, o tėvas — paprastas mėsininkas. 

Tikriausiai jūs manote: Kuo šis žmogus skundžiasi? Jis 
turi madingą žmoną ir gaby sūnų. Jis turi savo mėsinę. Ko 
skystis? Suprantu, kad taip gali pasirodyti, bet dėl to mano 
nelaimė nemažėja. Kiekvieną naktį prabundu ir galvoju vis 
tą patį. Kiekvieną vakarą pareinu iš darbo, pamatau, kad 
žmonos dar nėra, laukiu jos, ši grįžta dešimtą, vienuoliktą 
valandą, o nerimas graužia paširdžius tarsi alkanas žvėris. 
Matote, bomma, iš tikrųjų štai kas yra: įtariu, jog mano 
žmona susitikinėja su kitu vyriškiu. Žinau, daug vyrų taip 
sako, jie viską išsigalvoja ir, tikiuosi, kad esu toks pat — vis- 
ką tik išsigalvoju, —- bet negalėsiu nusiraminti, kol nesuži- 


nosiu, tiesa tai ar ne. 

Kai ponas Letsenjanas Badulė galiausiai išvažiavo savo 
gerokai apdaužytu Mercedes Benz automobiliu, mma Ra- 
motsvė pažvelgė į mma Makutsi ir nusišypsojo. 

— Labai paprasta, — tarė ji. - Man atrodo, tai labai pa- 
prastas atvejis, mma Makutsi. Puikiausiai pati su juo susi- 
dorosite. 

Mma Makutsi grįžo prie savo stalo ir rankomis išlygino 
puošnios mėlynos suknelės audinį. 

— Ačiū, mma, pasistengsiu. 

Mma Ramotsvė linktelėjo. 

— Taip, — toliau kalbėjo ji. - Paprastas atvejis: vyras ir 
nuobodžiaujanti žmona. Tai labai sena istorija. Žurnale 
skaičiau, kad panašias istorijas mėgsta prancūzai. Yra toks 
pasakojimas apie vieną prancūzę, vardu mma Bovari. La- 
bai garsus pasakojimas. Tai tokia ponia, kuri gyveno kaime 
ir kuriai įkyrėjo būti ištekėjusiai už nuobodaus vyro. 

— Geriau tekėti už nuobodaus vyro, - atsakė mma Ma- 
kutsi. - Ta mma Bovari tikra kvailė. Nuobodūs vyrai tinka- 
miausi šeimai. Jie ištikimi, todėl niekada nepabėgs su kita 
moterimi. Jums labai pasisekė, kad susižadėjote su... 

Mma Makutsi staiga nutilo. Neketino to sakyti, bet da- 
bar jau buvo per vėlu. Ji nelaikė pono J. L. B. Matekonio 
nuobodžiu žmogumi; jis tikrai patikimas, be to, mechani- 
kas, taigi bus labai geras vyras. Štai ką ji norėjo pasakyti, o 
visai ne tai, ką iš tikrųjų leptelėjo. 

Mma Ramotsvė pažvelgė į savo padėjėją. 

— Su kuo? - paklausė ji. - Man labai pasisekė, kad susi- 
žadėjau su kuo? 

Mma Makutsi įbedė žvilgsnį į savo batus. Ji iškaito ir 

mis sagomis, — atžariai spoksojo, kaip yra pratę elgtis. 

Mma Ramotsvė nusijuokė. 

— Nesijaudinkite, mma Makutsi, - nuramino ji. - Su- 
pratau, ką norėjote pasakyti. Gal ponas J. L. B. Matekonis 
ir nėra madingiausias vyriškis visame mieste, bet jis vienas 
geriausių. Visada galima juo pasitikėti — niekad neapvils. 
Be to, žinau, kad jis niekada nuo manęs nieko neslėps. Tai 
labai svarbu. 

Mma Makutsi, apsidžiaugusi viršininkės supratingu- 
mu, paskubėjo pritarti. 

— Tokie vyrai tikrai patys geriausi, — tarė ji. - Jei man 
kada nors gyvenime pasiseks rasti panašų, turiu vilties, 
kad jis man pasipirš. 

Ir vėl nudelbė akis į batelius, o šie atrėmė jos žvilgsnį. 
Mma Makutsi pagalvojo, kad batai — tikri realistai, atrodo, 
jie sako: Nieko nebus. Deja, nieko nebus. 

— Na gerai, - atsakė mma Ramotsvė. - Baikime kalbėti 
apie visus vyrus ir grįžkime prie pono Badulės. Ką mano- 
te? Pono Anderseno knygoje rašoma, kad visada pravartu 
susikurti darbo hipotezę. Reikia suformuluoti sprendimą, 
o paskui stengtis jį įrodyti arba paneigti. Mes nutarėme, 
kad mma Badulė, regis, nuobodžiauja, bet kaip jums atro- 
do, ar yra kas nors daugiau? 

Mma Makutsi suraukė kaktą. 

— Manau, yra ir daugiau. Ji turi pinigų, o tai reiškia, kad 
jų gauna iš vyriškio. Už tuos pinigus pati moka mokyklai. 

Mma Ramotsvė pritarė. 


— Taigi jums tereikia vieną dieną šią moterį pasekti ir 

pažiūrėti, kur ji važiuos. Tikriausiai nuves tiesiai pas tą kitą 
vyriškį. Pažiūrėkite, kiek ji ten bus, ir pakalbinkite tarnaitę. 
Duokite jai šimtą pulų, tada viską išklos. Tarnaitės mėgs- 
ta pasakoti, kas vyksta šeimininkų namuose. Šie dažnai 
mano, kad tarnaitės kurčios ar net aklos, ir nekreipia į jas 
dėmesio. Tik staiga vieną gražią dieną pamato, kad namų 
darbininkės žino visas jų paslaptis ir sprogsta iš nekantru- 
mojas išpasakoti kiekvienam, kas tik paklaus. Tarnaitė vis- 
ką pasakys. Pamatysite. O jūs papasakosite, ką sužinojote, 
ponui Badulei. 

— Tai man mažiausiai patinka, - prisipažino mma Ma- 
kutsi. - Visa kita nieko, bet bus nelengva papasakoti tam 
vargšui vyriškiui, kaip blogai elgiasi jo žmona. 

Mma Ramotsvė ją padrąsino. 

— Nesijaudinkite. Beveik kiekvieną kartą, kai mums, 
sekliams, tenka pasakyti klientams ką nors nemalonaus, 
paaiškėja, kad šie patys viską žino. Mes tik pateikiame įro- 
dymų, kurių jie ieškojo. Klientai viską žino. Niekada nepa- 
sakome nieko naujo. 

— Vis tiek, - spyrėsi mma Makutsi, - vargšas žmogus. 
Vargšelis. 

— Gal, - sutiko mma Ramotsvė. - Bet atminkite, kad 
Botsvanoje kiekvienai neištikimai žmonai tenka penki 
šimtai penkiasdešimt neištikimų vyrų. 

Mma Makutsi net švilptelėjo. 

— Neįtikimas skaičius, - pasakė ji. - Kur apie tai per- 
skaitėte? 

— Niekur, - sukikeno mma Ramotsvė. - Pati sugalvo- 
jau. Nors tai anaiptol nereiškia, kad jis neteisingas. 

Leisdamasi tirti pirmojo atvejo mma Makutsi jautėsi tie- 
siog nuostabiai. Ji neturėjo vairuotojo pažymėjimo, todėl 
kreipėsi į dėdę, kuris kadaise dirbo sunkvežimio vairuo- 
toju, o dabar buvo pensininkas, kad nuvežtų ją į tyrimo 
vietą senu Austin markės automobiliu, kurį jis nuomojo (ir 
sykiu vairavo) per vestuves bei laidotuves. Dėdė labai su- 
sijaudino gavęs šansą dalyvauti tokioje veikloje ir ta proga 
užsidėjo tamsius akinius. 

Ankstų rytą jie privažiavo prie namo, stovinčio greta 
mėsinės, — jame gyveno ponas Badulė su žmona. Tai buvo 
aptriušęs vienaaukštis pastatas, aplinkui apaugęs papajų 
medžiais, remonto prašyte prašančiu skardos stogu. Kie- 
mas buvo beveik tuščias, augo tik papajos ir apvytusių 
lelijų eilė palei priekines duris. Už namo, netoli tinklinės 
tvoros, ženklinančios sklypo ribą, stovėjo tarnų namelis ir 
kaip garažas naudojama pašiūrė. 

Nebuvo lengva rasti tinkamą stebėjimo vietą, bet ga- 
liausiai mma Makutsi sugalvojo, kad pasistačius automo- 
bilį tiesiai už kampo, jį beveik visai pridengs mažas kios- 
kelis, prekiaujantis skrudintomis kukurūzų burbuolėmis, 
musių nutupėtos džiovintos mėsos juostelėmis arba gar- 
džiais mopani kirminais tiems, kurie pageidauja delikate- 
sų. Niekas nepasakys, kad automobiliui neleidžiama čia 
stovėti; tokioje vietoje patogu susitikti mylimiesiems, ji 
tinka palaukti giminaičio, atvykstančio iš kaimo išklerusiu 
autobusu, įsukančiu čia iš Fransistauno kelio. 

Dėdė įsiaudrino ir užsidegė cigaretę. 

— Mačiau daugybę tokių filmų, - tarė jis. - Net nesva- 
jojau, kad pats dirbsiu tokį darbą, ir dar kur — čia, Gabo- 
rone. 

— Privataus seklio darbas anaiptol nėra vien linksmy- 
bės, — įspėjo dukterėčia. - Reikia turėti daug kantrybės. 
Labai dažnai tenka tiesiog sėdėti ir laukti. 

— Žinau, - atsakė dėdė. — Tai irgi mačiau filmuose. Ma- 
čiau, kaip tie sekliai sėdi automobiliuose ir valgo sumušti- 
nius. Tik staiga kas nors kad ims šaudyti. 

Mma Makutsi pakėlė antakį. 

— Botsvanoje niekas nešaudo, - atrėžė ji. - Čia civili- 
zuota šalis. 

Jie nugrimzdo į jaukią tylą ir stebėjo, kaip žmonės sku- 
ba tvarkyti įvairių ryto reikalų. Septintą valandą atsidarė 
Badulių namo durys ir išėjo berniukas, apsirengęs iš tolo 
pastebima Tornhilo mokyklos uniforma. Jis truputį pasto- 
vėjo prie namo, taisydamasis kuprinės diržą, paskui nuėjo 
takeliu, vedančiu prie vartelių. Atidarė juos, mikliai pasu- 
ko kairėn ir nužingsniavo keliu. 

— Tai jų sūnus, - pašnibždomis pranešė mma Makutsi, 
nors niekas jos nebūtų galėjęs išgirsti. — Jis gavo stipendiją 
mokytis Tornhilo mokykloje. Gabus vaikas, labai gražiai 
rašo. 

Atrodo, dėdė susidomėjo. 

— Gal man tai užsirašyti? — paklausė jis. - Galėčiau da- 
ryti stebėjimo užrašus. 

Mma Makutsi jau žiojosi paaiškinti, kad nieko panašaus 
neprireiks, bet persigalvojo. Žmogus turės ką veikti, o nuo 
to niekas nenukentės. Taigi dėdė išsitraukė iš kišenės po- 
pieriaus skiautelę ir užsirašė: „Badulių sūnus 7.00 išeina iš 
namų ir pėsčias eina į mokyklą“. 

Jis parodė užrašus dukterėčiai, ši linktelėjo galva. 

— Iš jūsų išeitų puikus seklys, dėde, - pagyrė ji ir pridū- 
rė: — Gaila, esate jau per senas. 

Po dvidešimties minučių iš namų išėjo ponas Badulė ir 
nužingsniavo į mėsinę. Jis atrakino duris, įleido į vidų du 
padėjėjus, kurie jau laukė medžio pavėsyje. Po kelių mi- 
nučių vienas pardavėjų, užsirišęs gausiai krauju aptaškytą 
prijuostę, išnešė didelį nerūdijančio plieno padėklą ir iš- 
plovė jį po kranu, įtaisytu greta mėsinės. Paskui atvyko du 
pirkėjai — vienas pėsčiomis atėjo gatve, kitas išlipo iš mik- 
roautobuso, sustojusio prie pat maisto kioskelio. 

„Pirkėjai įeina į parduotuvę, - užsirašė dėdė. - Neilgai 
trukus išeina, nešini ryšuliais. Turbūt mėsa“. 

Jis vėl parodė užrašus dukterėčiai, o ši pritariamai link- 
telėjo. 

— Labai gerai. Mums pravers. Bet sekti reikia ponią, — 
priminė ji. - Netrukus ir jai ateis laikas ką nors veikti. 

Jie palaukė dar keturias valandas. Tada, prieš pat dvy- 
liktą, kai automobilyje nuo saulės pasidarė nepakenčiamai 
karšta ir mma Makutsi pradėjo erzinti nesiliaujamas dėdės 
užsirašinėjimas, jie pamatė iš namo išeinančią mma Badu- 
lę. Moteris patraukė prie garažo. Priėjusi įlipo į aplamdytą 
Mercedes Benz automobilį ir išvažiavo į takelį. Tarsi gavęs 
ženklą, dėdė įjungė savo mašinos variklį ir, laikydamasis 
pagarbaus atstumo, nusekė iš paskos mersedesui, kuris pa- 
suko į miestą. 

Mma Badulė važiavo greitai. Dėdei buvo nelengva ne- 
atsilikti vairuojant senąjį Austin automobilį, bet jie nepa- 
metė jos iš akių iki pat kelionės pabaigos — didelio namo 
Njererės plente. Sekliai lėtai pravažiavo pro jį ir akies kraš- 

teliu spėjo pamatyti, kaip moteriškė lipa iš automobilio ir 
skuba į pavėsingą verandą. Paskui vaizdą užstojo ūksmin- 
gas sodas, kur kas vešlesnis už niekingus papajų medžius 
prie mėsininko namų. 

Tačiau to pakako. Jie lėtai pasuko už kampo ir pasistatė 
automobilį po palisandro medžiu, augančiu šalikelėje. 

— Kas toliau? — paklausė dėdė. - Ar lauksime, kol ji iš- 
eis? 

Mma Makutsi negalėjo apsispręsti. 

— Nėra jokios prasmės čia sėdėti, - pagaliau atsakė ji. — 
Iš tikrųjų mums svarbu sužinoti, kas vyksta viduje. 

Ji prisiminė mma Ramotsvės patarimą. Be abejo, ge- 
riausias informacijos šaltinis bus tarnaitės, jei tik jas pavyks 
prakalbinti. Dabar pietų metas, taigi tarnaitės turbūt dirba 
virtuvėje. Bet po kokios valandos jos pačios gaus pietų per- 
trauką ir grįš į savo kambarius. Į juos visai lengva patekti — 
reikia eiti siauru „švaros takeliu“ palei galines sklypų ribas. 
Tada ir bus geriausias laikas su tarnaitėmis pasikalbėti bei 
pasiūlyti naujus, čežančius penkiasdešimties pulų bankno- 
tus, kuriuos vakar buvo davusi mma Ramotsvė. 

Dėdė norėjo eiti drauge ir mma Makutsi buvo nelengva 
jį įtikinti leisti ją vieną. 

— Gali būti pavojinga, - kalbėjo jis. - Gal tave reikės 
apginti. 

Ji nesutiko su tokiais įrodinėjimais. 

— Pavojinga, dėde? Nuo kada pasidarė pavojinga vidu- 
ry dienos kalbėtis su pora tarnaičių pačiame Gaborono 
centre? 

Į tai jis neturėjo ko atsakyti, bet vis dėlto atrodė sune- 

rimęs, kai dukterėčia išlipo iš automobilio ir palei gatvę 
patraukė prie užpakalinių vartelių. Matė, kaip ji akimirką 
dvejojo prie mažo, kalkėmis baltinto namelio, skirto gy- 
venti tarnams, paskui žengė prie durų ir išnyko jam iš akių. 
Jis išsitraukė pieštuką, pažvelgė į laikrodį ir užsirašė: „Mma 
Makutsi 14.00 įeina į tarnų kambarius“. 


Tarnaitės buvo dvi, kaip ji ir manė. Viena — kiek vyresnė, 
su žąsies kojeles primenančiomis raukšlelėmis akių kam- 
pučiuose. Tai buvo jauki, didžiakrūtė moteris, apsirengusi 
žalia tarnaitės suknele, apsiavusi baltais nukleiptais bate- 
liais, panašiais į tuos, kokius mėgsta slaugės. Jaunesnioji 
atrodė kokių dvidešimt penkerių metų, mma Makutsi ben- 
draamžė, vilkėjo raudoną chalatą, jos veide buvo sustingu- 
si paniurusios, išlepintos būtybės išraiška. Aprengta kito- 
kiais drabužiais ir padažyta ji būtų visai kaip baro mergina. 
Gal tokia ir yra, pagalvojo mma Makutsi. 

Moterys sužiuro į ją. Jaunesniosios žvilgsnis buvo įžū- 
lus. 

— Ko ko, - mandagiai tarė mma Makutsi; ji pavartojo 
tradicinį pasisveikinimą, kuris atstoja beldimą į duris, kai 
belsti nėra į ką. Reikėjo taip pasielgti - nors moterys ne- 
buvo namo viduje, bet ir ne visai lauke: sėdėjo ant dviejų 
kėdžių ankštoje atviroje verandoje priešais pastatą. 

Vyresnioji, pakelta ranka prisidengusi akis nuo rėžian- 
čios ankstyvo popiečio saulės, atidžiai nužvelgė viešnią 


— Dumela, mma* Ar jūs gerai jaučiatės? 
* tradicinis pasisveikinimas setsvanos kalba. 

Oficialiai pasisveikinusios moterys nutilo. Jaunesnioji 
lazdele baksnojo mažą, pajuodusį arbatinuką. 

— Norėjau su jumis pasikalbėti, sesės, - prakalbo mma 
Makutsi. - Man reikia šį tą sužinoti apie moterį, kuri atvy- 
ko pas jus į svečius, tą, kuri važinėja Mercedes Benz auto- 
mobiliu. Jūs pažįstate ją? 

Jaunesnioji tarnaitė paleido iš rankų lazdelę. Vyresnioji 
linktelėjo: 

— Taip, mes pažįstame tą moterį. 

— Kas ji? 

Jaunesnioji pakėlė lazdelę ir pažvelgė į mma Makutsi. 

— O, ji labai svarbi ponia! Atvažiuoja čia, atsisėda ir ge- 
ria arbatą. Štai kokia svarbi. 

Kita tarnaitė sukikeno. 

— Tik labai greitai pavargsta, — pridūrė ji. - Vargšė po- 
nia, taip sunkiai dirba, kad dažnai turi eiti į miegamąjį pa- 
gulėti, atgauti jėgas. 

Jaunesnioji prapliupo juoktis. 

— O taip, — sutiko ji. - Tame miegamajame dažnai ilsi- 
masi. O šeimininkas tai vargšei poniai padeda ilsėtis. 

Mma Makutsi ėmė juoktis drauge. Ji iškart pajuto, kad 
bus daug lengviau, negu manė. Kaip visada, mma Ramot- 
svė buvo teisi: žmonės mėgsta pakalbėti, o labiausiai — pa- 
liežuvauti apie tuos, kurie juos dėl kokios nors priežasties 
erzina. Tereikia išsiaiškinti kokią nors nuoskaudą, ir pusė 
darbo padaryta. Mma Makutsi įkišo ranką į kišenę ir ap- 
čiuopė penkiasdešimties pulų banknotus; galbūt jų nė ne- 
prireiks. Jei taip nutiktų, galima būtų paprašyti mma Ra- 
motsvės, kad leistų juos sumokėti dėdei. 

— Kas tas vyras, kuris čia gyvena? - paklausė ji. — Ar jis 
neturi žmonos? 

Tai išgirdusios abi tarnaitės sukikeno. 

— Aišku, turi, - pasakė vyresnioji. — Ji gyvena savo kai- 
me, netoli Mahalapjės. Jis ten važiuoja savaitgaliais. Šita 
ponia, kuri dabar atvažiavo, yra jo miesto žmona. 

— O kaimo žmona ar žino apie miesto žmoną? 

— Ne, - atsakė vyresnioji tarnaitė. - Jai tai nepatiktų. Ji 
katalikė, labai turtinga. Jos tėvas čia laikė keturias parduo- 
tuves ir nusipirko didelį ūkį. Paskui tame ūkyje iškasė dide- 
lę šachtą ir už tai moteriai sumokėjo labai daug pinigų. Už 
juos žmona nupirko vyrui šitą didelį namą. Bet Gaborone 
jai nepatinka. 

— Ji iš tų žmonių, kuriems smagiausia gyventi kai- 
me, — įsiterpė jaunesnioji tarnaitė. - Yra tokių. Vyrui lei- 
džia gyventi čia — jis vadovauja kažkokiam verslui, kuris 
irgi priklauso žmonai. Bet kiekvieną penktadienį jis kaip 
mokinukas privalo savaitgaliui grįžti namo. 

Mma Makutsi pažvelgė į arbatinuką. Diena buvo labai 
karšta ir ji pagalvojo: gal kartais pavaišins arbata? Laimė, 
vyresnioji tarnaitė pastebėjo žvilgsnį ir pasiūlė atsigai- 
vinti. 

— Ir dar štai ką jums pasakysiu, - prakalbo jaunesnio- 
ji tarnaitė, degdama parafinu kūrenamą viryklę arbatiniui 
užvirti. — Mielai parašyčiau žmonai laišką ir praneščiau 
apie tą kitą moterį, jei tik nebijočiau prarasti darbo. 

— Jis mums taip sakė, —- pridūrė vyresnioji moteris. — 
Grasino, jei ką nors pasakysime žmonai, tuoj pat neteksi- 
me darbo. Tas vyras mums gerai moka. Daugiau negu bet 

kuris kitas visoje šioje gatvėje. Todėl negalime prarasti to- 
kio darbo. Tenka laikyti liežuvį už dantų... 

Staiga ji nutilo. Abi tarnaitės išsigandusios susižvalgė. 

— Aiee! - suvaitojo jaunesnioji. - Ką mes padarėme! 
Kodėl tau viską išplepėjome? Ar esi iš Mahalapjės? Tave 
pasiuntė žmona? Mums galas! Kokios mes kvailės! Aiee/! 

— Ne, - skubiai atsakė mma Makutsi. — Visai nepažįstu 
žmonos. Net nesu apie ją girdėjusi. Tos moters vyras prašė 
manęs sužinoti, ką ji veikia. Ir viskas. 

Tarnaitės apsiramino, bet vyresnioji vis tiek atrodė su- 
sirūpinusi. 

— Jei tu pasakysi tam vyrui, kas darosi, jis ateis ir nu- 
vys mūsų šeimininką nuo savo žmonos, o gal net pasakys 
tikrajai žmonai, kad jos vyras susirado kitą moterį. Taigi 
mums vis tiek - galas. Jokio skirtumo. 

— Ne, - nesutiko mma Makutsi. - Neprivalau jam pasa- 
koti, kas vyksta. Galėčiau pasakyti, kad ji susitinka su kitu 
vyru, bet nežinau, kas jis toks. Koks jam skirtumas? Pakaks 
žinoti, jog žmona turi kitą vyrą. Nesvarbu, kas jis. 

Jaunesnioji tarnaitė kažką pašnibždėjo vyresniajai, ir ši 
paniuro. 

— Kas yra, mma? - paklausė mma Makutsi. 

Vyresnioji tarnaitė pažvelgė jai tiesiai į akis. 

— Mano sesuo paklausė, o kaip berniukas? Suprantate, 
yra dar vaikas, kuris priklauso tai išsipuošusiai poniai. Ji 
mums nepatinka, bet berniukas patinka. O jis, supranta- 
te, yra šito vyro sūnus, ne ano. Jų abiejų labai ilgos nosys. 
Nėra nė mažiausios abejonės. Tik pažvelkite į juos ir iškart 
pati viską suprasite. Šis vyras yra to berniuko tėvas, tai kas, 

kad vaikas gyvena pas aną. Kiekvieną dieną po pamokų jis 
ateina čia. Motina sūnui prisakė, jog nė žodžio nepasakotų 
anam tėvui, ir berniukas saugo paslaptį. Tai blogai. Nega- 
lima vaikų mokyti meluoti. Kas ištiks Botsvaną, mma, jei 
pradėsime juos mokyti tokio elgesio? Kur Botsvana nueis, 
jei atsiras tiek nesąžiningų berniukų? Neabejoju, Dievas 
mus nubaus. Ar sutinkate? 


Kai grįžo prie pavėsyje stovinčio automobilio, mma Ma- 
kutsi atrodė susimąsčiusi. Dėdė buvo užsnūdęs, jam pro 
burnos kamputį varvėjo seilės. Ji švelniai palietė jo rankovę 
ir jis krūptelėjęs prabudo. 

— A, tau nieko neatsitiko. Džiaugiuosi, kad grįžai. 

— Jau galime važiuoti, - atsakė mma Makutsi. - Suži- 
nojau viską, ką norėjau sužinoti. 

Jie nuvažiavo tiesiai į Pirmąją moterų seklių agentūrą. 
Mma Ramotsvė buvo išėjusi, tad mma Makutsi sumokėjo 
dėdei vieną penkiasdešimties pulų banknotą ir sėdo prie 
stalo rašyti ataskaitos. 

„Kliento būgštavimai pasitvirtino, - rašė ji. - Jo Žmona 
jau daug metų susitikinėja su kitu vyriškiu. Jis turi turtingą 
žmoną, katalikę. Turtingoji žmona nieko nežino. Berniu- 
kas yra to vyro, o ne kliento sūnus. Nesu tikra, kaip geriau- 
sia elgtis, bet, manau, variantai yra šie: 

(a) Pranešame klientui viską, ką pavyko sužinoti. Jis to ir 
prašė. Jei visko nepasakysime, galbūt jį suklaidinsime. Juk 
imdamosi tirti jo atvejį įsipareigojome pranešti visą infor- 
maciją? Tada taip ir turime elgtis, nes privalome tesėti pa- 
žadą. Jei nustosime tesėti pažadus, Botsvana niekuo nebe- 


154 


siskirs nuo vienos tokios Afrikos šalies, kurios pavadinimo 
čia nenoriu minėti, bet esu tikra, kad jį žinote. 

(b) Pranešame klientui, jog egzistuoja kitas vyriškis, 
bet nežinome, kas jis. Tai nebus melas, nes nesužinojau 
to žmogaus pavardės, nors ir išsiaiškinau, kuriame name 
jis gyvena. Nemėgstu meluoti, nes esu tikinti moteris. Bet 
kartais Dievas liepia numatyti savo veiksmų padarinius. Jei 
pranešime klientui, kad berniukas ne jo vaikas, jis labai nu- 
liūs. Tarsi būtų netekęs sūnaus. Ar jam nuo to bus geriau? 
Ar Dievas nori, kad jis būtų nelaimingas? Be to, jei mes 
klientui viską pasakysime ir kils didelis kivirčas, gal paskui 
vaiko tėvas nebegalės mokėti už jo mokslą, kaip moka da- 
bar? Turtingoji žmona gali jam tai uždrausti, o tada nuken- 
tės berniukas. Jam teks išeiti iš tos mokyklos. 

Dėl šių priežasčių ir nežinau, kaip pasielgti“. 

Ji pasirašė ataskaitą ir padėjo ant mma Ramotsvės stalo. 
Tada atsistojo ir pažvelgė pro langą, virš akacijų medžių, į 
platų, kaitros nualintą dangų. Aišku, labai gerai būti bai- 
gusiai Botsvanos sekretorių kolegiją, labai gerai žinoti, kad 
tavo egzamino rezultatas - 97 procentai. Bet kolegijoje 
niekas nemokė moralės filosofijos, todėl ji neįsivaizdavo, 
kaip spręsti problemą, iškilusią sėkmingai atlikus tyrimą. 
Verčiau tai paliks mma Ramotsvei. Ji išmintinga moteris, 
turi kur kas daugiau gyvenimiškos patirties, tad žinos, ką 
daryti. 

Mma Makutsi užsiplikė puodelį raudonosios arbatos ir 
išsitiesė kėdėje. Pažvelgė į spindinčias batų sageles. Ar jos 
žino atsakymą? Gali būti. 

Keturioliktas skyrius 


Kelionė į miestą 


KSS Tą patį rytą, kai mma Makutsi pasigėrėtinai sėkmingai, 
tačiau gerokai sutrikusi tyrė pono Letsenjano Badulės rei- 
kalus, ponas J. L. B. Matekonis, „Tlokvengo kelio greitųjų 
automobilių“ garažo savininkas, pripažintas vienu geriau- 
sių Botsvanoje mechanikų, nutarė nuvežti ką tik globoti 
pasiimtus vaikus į miestą apsipirkti. Jų atsiradimas na- 
muose suglumino piktąją tarnaitę, mma Florensą Peko, o ir 
patį panardino į nesiliaujančias abejones bei būgštavimus, 
kartais virstančius panika. Juk ne kasdien žmogus, nuva- 
Žiavęs pataisyti dyzelinio siurblio, grįžta namo su dviem 
vaikais — vienu jų invalido vežimėlyje. Be to, morališkai įsi- 
pareigoja rūpintis jais iki pat vaikystės pabaigos, o kalbant 
apie vežimėlyje sėdinčią mergaitę, - ir visą gyvenimą. Po- 
nas J. L. B. Matekonis taip ir nesuprato, kaip mma Silvija 
Potokvanė, entuziastingoji našlaičių prieglaudos direktorė, 
sugebėjo jį įtikinti globoti vaikus. Atsiminė, kad buvo kaž- 

koks pokalbis, kad jis pasižadėjo našlaičius pasiimti, bet 
kaip direktorei pavyko jį prišnekinti tai padaryti? Mma Po- 
tokvanė buvo panaši į sumanų teisininką, apklausinėjantį 
liudytoją: pirmiausia privers jį sutikti su kokiu nors visai 
nekaltu teiginiu, o paskui, liudytojui nespėjus susivokti, iš- 
gaus sutikimą visiškai kitu klausimu. 

Bet vaikai jau namie ir dabar per vėlu ką nors keisti. 
Sėdėdamas savo kabinete „Tlokvengo kelio greitųjų auto- 
mobilių“ garaže ir žvelgdamas į susikaupusias dokumentų 
krūvas, jis nusprendė du dalykus. Pirma: reikia priimti į 
darbą sekretorę — nors iš anksto puikiai žinojo, kad neras 
nei laiko, nei jėgų to imtis; antra — liautis laužyti galvą, 
kaip pas jį atsirado vaikai, ir verčiau pasirūpinti, kaip jiems 
padėti. Juk ramiai, atsietai apsvarsčius susidariusią padėtį, 
joje galima rasti daug pranašumų. Vaikai labai geri — tai 
paaiškėja vien išklausius pasakojimą apie mergaitės drąsą. 
Be to, jų gyvenimas netikėtai labai pagerėjo. Vakar jie buvo 
tik du iš pusantro šimto vaikų, gyvenančių našlaičių prie- 
glaudoje, o šiandien jau turi savo namus, savo kambarius 
ir net tėvą — taip, dabar jis tėvas! Pinigų netrūksta; ponas 
J. L. B. Matekonis nėra aptekęs turtais, bet ir ne skurdžius. 
Už garažą neskolingas nė grašio, namas neužstatytas, o vi- 
sos trys sąskaitos Botsvanos banke pilnutėlės pulų. Ponas 
J. L. B. Matekonis galėjo drąsiai žvelgti į akis bet kuriam 
Gaborono prekybos rūmų darbuotojui ir tarti: „Niekada 
nebuvau jums skolingas nė skatiko. Nė skatikėlio“. Ar daug 
verslininkų šiais laikais gali taip pasakyti? Daugelis jų tik 
ir laikosi iš paskolų bei žemai lankstosi tam pasipūtėliui 


ponui Timonui Motokoliui, skirstančiam verslo kreditus 

banke. Ponas J. L. B. Matekonis buvo girdėjęs, kad ponas 
Motokolis, vykdamas į darbą iš savo namų Kaundos kely- 
je, pravažiuoja duris bent penkių žmonių, kurie jį pamatę 
išblykšta. O ponas J. L. B. Matekonis panorėjęs galėtų net 
su juo nesisveikinti, sutikęs prekybos centre, nors, žinoma, 
niekada gyvenime taip nepasielgtų. 

Ponas J. L. B. Matekonis pagalvojo, kad jei yra tokia ga- 
lybė grynųjų, kodėl bent dalies jų neišleidus vaikams? Ži- 
noma, jis susitars dėl mokyklų; nėra jokios priežasties ne- 
leisti jų mokytis privačiai. Ten vaikai turės gerus mokyto- 
jus; mokytojus, kurie išmano apie Šekspyrą ir geometriją. 
Išmoks visko, ko reikia geram darbui gauti. Gal berniukas... 
Ne, to tikėtis jau būtų per daug, nors viltis be galo saldi. 
Gal berniukas susidomės mechanika ir galės perimti vado- 
vavimą „Tlokvengo kelio greitiesiems automobiliams“. Ke- 
lias minutes ponas J. L. B. Matekonis mėgavosi šia svajone: 
jo sūnus — sūnus! — stovi priešais garažą ir šluostosi rankas 
tepaluotu skuduru, mat ką tik vykusiai sutaisė kaprizingą 
pavarų dėžę. O antrame plane - jis ir mma Ramotsvė, jau 
pasenę, žilaplaukiai, sėdi ir geria raudonąją arbatą. 

Tačiau tai bus negreitai, iki šios laimingos pabaigos dar 
reikia daug nuveikti. Pirmiausia jis nuveš vaikus į miestą ir 
nupirks jiems naujų drabužių. Našlaičių prieglauda, kaip 
visada, pasirodė esanti dosni ir įdėjo išvykstantiems vai- 
kams beveik naujų drabužių, bet juk tai ne tas pat, kaip 
turėti savų, nusipirktų parduotuvėje. Jis pagalvojo, kad 
šie našlaičiai turbūt nėra net patyrę tokios prabangos. Ko 
gero, jiems nė karto neteko išvynioti iš fabriko pakuočių 
drabužių ir jų pasidėti, kai šnerves kutena tas ypatingas, su 

niekuo nepalyginamas naujo audinio kvapas. Nuveš juos 
tuojau pat, šį rytą, ir pripirks tiek drabužių, kiek tik reikės. 
Paskui nuves į vaistinę, ten mergaitė galės išsirinkti kremų, 
šampūnų ir kitokių daiktų, kuriuos mėgsta mergaitės. Na- 
mie juk tik ūkiškas muilas, o ji verta ko nors geresnio. 


Ponas J. L. B. Matekonis paėmė iš garažo seną žalią sunk- 
vežimiuką, kurio gale pakako vietos invalido vežimėliui. 
Kai jis parvažiavo namo, vaikai sėdėjo verandoje; ber- 
niukas buvo radęs lazdelę ir prie jos kažkodėl rišo virvę, 
o mergaitė vąšeliu nėrė dangtelį pieno ąsočiui. Našlaičių 
prieglaudoje vaikus mokė nerti, kai kurie už savo darbe- 
lius net buvo laimėję prizų. Kokia gabi mergaitė, pamanė 
ponas J. L. B. Matekonis; tik duok progą ir ji viską sugebės 
padaryti. 

Vaikai mandagiai pasisveikino ir linktelėjo, atsaky- 
dami į klausimą, ar tarnaitė jiems davė pusryčių. Ponas 
J. L. B. Matekonis buvo jos prašęs ateiti anksčiau ir pasirū- 
pinti vaikais, kai pats išeis į garažą, tad dabar truputį nu- 
stebo sužinojęs, kad ji pakluso. Bet iš virtuvės sklido gar- 
sus triukšmas. Tarnaitė trinksėjo ir bildėjo puodais — kaip 
visada, kai būdavo blogai nusiteikusi. Tai patvirtino, jog ji 
tikrai yra. 

Tarnaitė rūgščiai stebėjo, kaip ponas J. L. B. Matekonis 
ir vaikai senuoju sunkvežimiu kratydamiesi nuvažiavo iki 
pat senojo Botsvanos karo pajėgų klubo. Sunkvežimiuko 
amortizatoriai buvo jau visiškai palaikiai, o pakeisti jų ne- 
buvo kuo, nes šios markės gamintojai dingo mechanikos 
istorijos miglose, bet variklis dirbo gerai. Kauburiuotas 

kelias mergaitei ir berniukui visai patiko. Nemenkai pono 
J. L. B. Matekonio nuostabai, mergaitė aiškiai domėjosi 
sunkvežimiuko istorija, klausinėjo, kiek jam metų, ar nau- 
doja labai daug alyvos. 

— Esu girdėjusi, kad seniems varikliams reikia daugiau 
alyvos, — tarė ji. — Ar tai tiesa, rra? 

Ponas J. L. B. Matekonis ėmė aiškinti, kaip sudyla atski- 
ros variklio dalys, ir ko joms tada reikia, o mergaitė įdė- 
miai klausėsi. Berniuko, priešingai, tai nė kiek nedomino. 
Na nieko, dar yra laiko. Nusives jį į garažą ir lieps pameist- 
riams parodyti, kaip nuimti ratų gaubtus. Tas darbas ne- 
sunkus berniukui, net tokiam mažam kaip šis. Jei nori tapti 
mechaniku, geriausia pradėti nuo vaikystės. Idealiu atveju 
šio meno derėtų mokytis iš tėvo. Ponas J. L. B. Matekonis 
pagalvojo: juk ir pats Viešpats išmoko dailidės amato dirb- 
damas tėvo dirbtuvėje. Jei Viešpats apsireikštų šiais laikais, 
turbūt būtų mechanikas, pamanė jis. Tai būtų didžiulė 
garbė visiems mechanikams. Ir jis, be abejo, pasirinktų 
Afriką — Izraelyje mūsų laikais pernelyg pavojinga. Tiesą 
pasakius, juo daugiau ponas J. L. B. Matekonis mąstė, tuo 
aiškiau jam rodėsi, kad Viešpats pasirinktų Botsvaną ir net 
Gaboroną. O tai jau tikrai būtų nuostabi garbė Botsvanos 
gyventojams; bet to nebus, tad nėra prasmės toliau galvoti. 
Viešpats neketina ateiti dar kartą sykį jau gavome progą, 
deja, nelabai vykusiai ja pasinaudojome. 

Jis pasistatė sunkvežimiuką prie Britų aukščiausiojo 
įgaliotinio kontoros, nes pastebėjo, kad priešais įėjimą sto- 
vi baltas Jo Ekscelencijos Range Rover. Daugelis diploma- 
tų atiduodavo automobilius taisyti didiesiems garažams, 

turintiems pažangią diagnostikos įrangą ir išrašantiems 
egzotiško dydžio sąskaitas, bet Jo Ekscelencija atkakliai 
laikėsi pono J. L. B. Matekonio paslaugų. 

— Ar matai štai šį automobilį? - paklausė ponas 
J. L. B. Matekonis berniuko. — Tai labai svarbus automobi- 
lis. Puikiausiai jį pažįstu. 

Berniukas nudelbė akis ir nieko neatsakė. 

— Tai labai gražus baltas automobilis, - jam už nugaros 
atsiliepė mergaitė. - Tarsi debesis ant ratų. 

Ponas J. L. B. Matekonis atsigręžė ir pažvelgė į ją. 

— Tu labai teisingai pasakei apie šį automobilį, - tarė 
jis. - Pasistengsiu įsiminti. 

— Kiek cilindrų turi toks automobilis? - toliau domėjosi 
mergaitė. — Šešis? 

Ponas J. L. B. Matekonis nusišypsojo ir vėl kreipėsi į 
berniuką. 

— Na, - paklausė jis, - kaip manai, kiek cilindrų turi to- 
kio automobilio variklis? 

— Vieną? — tyliai atsiliepė vaikas, tebežiūrėdamas į 
žemę. 

— Vieną! — pašaipiai pakartojo sesuo. - Juk jis ne dvi- 
taktis! 

Ponas J. L. B. Matekonis išplėtė akis. 

— Dvitaktis? Kur tu girdėjai apie dvitaktį variklį? 

Mergaitė gūžtelėjo pečiais. 

— Visada apie juos žinojau, - atsakė. — Jie labai garsiai 
dirba, ir benzinas maišosi su alyva. Dažniausiai pritaisomi 
prie senų motorinių dviračių. Niekam nepatinka dvitakčiai 


varikliai. 

Ponas J. L. B. Matekonis linktelėjo. 

— Teisybė, dvitakčiai varikliai dažnai kelia problemų, — 
pritarė jis. - Bet liaukimės kalbėti apie variklius. Reikia eiti 
į parduotuves ir nupirkti jums drabužių bei kitų reikalingų 
daiktų. 


Pardavėjos labai maloniai elgėsi su mergaite, nuėjo su ja į 
matavimosi kabiną padėti apsirengti suknelių, kurias ji iš- 
sirinko. Mergaitė buvo kukli, ėmė pigiausias suknutes, bet 
pati sakė, jog jos labiausiai patinka. Berniukas, atrodo, la- 
biau domėjosi drabužiais; jis išsirinko ryškiausius marški- 
nėlius, kokius tik rado, ir labai užsimanė baltų batų, tačiau 
sesuo uždraudė juos pirkti, pareiškė, jog tai nepraktiška. 

— Negalima jam tokių pirkti, rra,- tarė ji ponui 
J. L. B. Matekoniui. - Balti batai tuojau pat išsiteps, o tada jis 
juos paprasčiausiai išmes. Tas berniukas kupinas tuštybės. 

— Štai kaip, - mąsliai nutęsė ponas J. L. B. Matekonis. 
Berniukas buvo išvaizdus ir mandagiai elgėsi, bet žavingas 
mintyse iškilęs paveikslas —- kaip jis stovi prie „Tlokvengo 
kelio greitųjų automobilių“ garažo — netruko išblėsti. Atsi- 
rado kitas, jame — vaikinas puošniais baltais marškiniais ir 
kostiumu... Ne, to negali būti. 

Viską nusipirkę jie ėjo atgal per erdvią aikštę priešais 
paštą, kai staiga atsirado fotografas. 

— Galiu jus nufotografuoti, - pasiūlė šis. - Iškart. Atsi- 
stokite po šiuo medžiu, o aš padarysiu nuotrauką. Ir tuoj 
pat ją gausite. Tokia graži šeima. 

— Ar norite? - paklausė ponas J.L. B. Matekonis. — 


Nuotrauka mums primins, kaip važiavome į parduotuvę. 

Vaikai nušvitę sužiuro į jį. 

— Taip, būkite geras, - tarė mergaitė ir pridūrė: - Dar 
niekada nesifotografavau. 

Ponas J. L. B. Matekonis sustingo. Ši mergaitė jau pa- 
auglė, o nė karto gyvenime nėra fotografavusis. Neturi 
jokių prisiminimų iš vaikystės, nieko, kas galėtų priminti, 
kaip ji kadaise atrodė. Jokio paveikslėlio, į kurį rodydama 
galėtų pasakyti: „Tai aš“. Tai gali reikšti tik viena: iki šiol 
niekam neprireikė jos nuotraukos - mergaitė paprasčiau- 
siai neatrodė to verta. 

Jis trumpam sulaikė kvėpavimą ir pajuto užplūstantį 
nenumaldomą gailestį tiems dviem vaikams; gailestį lydė- 
jo meilė. Jis visa tai duos, atlygins, ko jie nespėjo gauti. Šie 
našlaičiai turės viską, ką kiti vaikai laiko normaliais daly- 
kais; jis po truputį atlygins jiems už negautą šilumą, už il- 
gus be meilės praleistus metus, kol svarstyklės išsilygins. 

Ponas J. L. B. Matekonis pristūmė vežimėlį prie me- 
džio, po kuriuo fotografas buvo įsirengęs laikiną studiją. 
Išlankstęs ant dulkinos žemės svyruojantį trikojį, fotogra- 
fas susigūžė už aparato ir pamojo ranka, kviesdamas po- 
zuotoją pažiūrėti. Kažkas klingtelėjo, paskui pasigirdo zy- 
zimas. Fotografas fokusininko judesiu nuplėšė apsauginę 
plėvę ir papūtė džiovindamas ką tik padarytą nuotrauką. 

Mergaitė ją paėmė ir nusišypsojo. Tada fotografas pa- 
statė berniuką: šis stovėjo už nugaros sugniaužęs rankas, 
plačiai išsišiepęs; fotografas vėl teatrališkai įteikė nuotrau- 
ką, ir vaiko veide nušvito džiaugsmas. 

— Na štai, - tarė ponas J. L. B. Matekonis. - Galite jas 
pasidėti savo kambariuose. Vėliau turėsime ir daugiau 


nuotraukų. 

Jis apsisuko ir jau norėjo stumti vežimėlį, bet staiga su- 
stojo; rankos tarsi paralyžiuotos nusviro palei šonus. 

Priešais jį stovėjo mma Ramotsvė, rankoje laikyda- 
ma krepšį su laiškais. Ji ėjo į paštą, bet pamatė poną 
J. L. B. Matekonį ir stabtelėjo. Kas čia darosi? Ką jis čia vei- 
kia ir kieno tie vaikai? 


Penkioliktas skyrius 


Pikta ir paniurusi tarnaitė 
imasi veiklos 


S Nuo tos dienos, kai ponas J. L. B. Matekonis pranešė 
Florensai Peko, irzliai ir surūgusiai savo tarnaitei, apie ke- 
tinimą vesti mma Ramotsvę, ją kamavo galvos skausmai. 
Nuo streso tai dažnai nutikdavo. Skausmai atsirasdavo dėl 
įvairiausių priežasčių. Pavyzdžiui, kol vyko brolio teismo 
procesas, galvą skaudėdavo kiekvieną dieną; net dabar, 
kartą per mėnesį ruošdamasi jo aplankyti kalėjime neto- 
li indiško prekybos centro, dar nespėjusi atsistoti į lėtai 
judančią pasimatymo laukiančių giminaičių eilę, ji pajus- 
davo galvos skausmą. Brolis buvo susijęs su automobilių 
vagystėmis. Nors sesuo liudijo jo naudai — patvirtino pati 
mačiusi ir girdėjusi, kaip brolis sutiko kurį laiką pasirūpinti 
draugo automobiliu (gryniausias pramanas), — ji puikiau- 
siai žinojo, kad visi kaltinimo punktai absoliučiai teisingi. 
Geriau pagalvojus, penkerių metų laisvės atėmimo baus- 
mė veikiausiai jam buvo skirta tik už menką dalį padarytų 

nusikaltimų. Bet tai neturi reikšmės: paskelbus nuosprendį 
sesuo baisiai pasipiktino ir išreiškė savo jausmus garsiai, iš 
širdies aprėkdama teisme buvusius policininkus. Magist- 
rato teisėja, jau pakilusi eiti iš salės, netikėtai vėl atsisėdo 
ir įsakė atvesti Florensą. 

— Čia teismas, - tarė ji. - Privalote suprasti, kad netu- 
rite teisės rėkti nei ant čia esančių policininkų, nei ant kitų 
pareigūnų. Negana to, jums dar pasisekė, jog prokuroras 
neiškėlė bylos už tai, kad davėte melagingus parodymus, — 
prisiminkite, kiek mums šiandien primelavote. 

Florensa buvo nutildyta, tačiau galėjo eiti. Nuo to jos 
pasipiktinimas neteisybe tik sustiprėjo. Botsvanos Res- 
publika padarė didžiulę klaidą, pasodindama jos brolį į 
kalėjimą. Laisvėje vaikšto daug blogesnių žmonių už jį, 
kodėl jų niekas nė pirštu neliečia? Kur tas teisingumas, 
jei tokie žmonės kaip... Sąrašas buvo ilgas, dėl keisto su- 
tapimo tris jame esančius vyrus Florensa pažinojo, du iš 
jų - labai artimai. 

Į vieną jų, poną Filemoną Leanję, dabar ji ir ketino 
kreiptis. Tas vyras jai skolingas. Kadaise, policininkų klau- 
siama, Florensa patvirtino, kad ponas Leanjė buvo su ja, 
nors iš tiesų sakė netiesą: po to liudytoja buvo oficialiai 
įspėta dėl melagingų parodymų, todėl ėmė atsargiau elgtis 
su valdžios atstovais. Su Filemonu Leanje ji susipažino prie 
užkandžių kiosko Afrikos prekybos centre. Vyriškis jai pa- 
sakė, kad jam iki gyvo kaulo nusibodo blogos moterys; no- 
rėtų susipažinti su dora, sąžininga mergina, kuri nekaulytų 
iš jo pinigų ir neverstų nuolat pirkti ko nors išgerti. 

— Tokia kaip tu, - žavingai pridūrė jis. 

Jai buvo malonu tai išgirsti, ir pažintis nenutrūko. Kar- 
tais Florensa nematydavo jo ištisus mėnesius, bet retsy- 
kiais jis pasirodydavo, nešinas dovanomis: kartą tai buvo 
sidabro laikrodis, kitą - odinė rankinė (viduje dar buvo 
likusi piniginė), trečią —- butelis „Cape“ brendžio. Leonjė 
gyveno Senajame Naledyje su moterimi, kuri turėjo nuo 
jo tris vaikus. 

— Ta moteris amžinai ant manęs rėkia, - skundėsi 
jis. - Jos paklausius gali pasirodyti, jog viską darau blogai. 
Kiekvieną mėnesį duodu pinigų, o ji tik kartoja, kad vaikai 
alkani, už ką pirkti maistą? Jai niekas nejtiks. 

Florensa jį užjautė. 

— Geriau palik tą moterį ir vesk mane, - pasiūlė ji. — 
Nesu iš tų, kurios rėkia ant vyrų. Tokiam kaip tu būsiu gera 
žmona. 

Ji siūlė rimtai, bet Filemonas palaikė tai juokais ir žais- 
mingai dunkstelėjo kumščiu jai į ranką. 

— Būtum nė kiek ne geresnė, - atsakė jis. —- Kai tik mo- 
teris išteka, tuojau pat pradeda skųstis vyru. Tai visiems 
žinoma. Paklausk bet kurio vedusio vyriškio. 

Taigi jų santykiai liko neįteisinti, tačiau po rizikingo ir 
gana baugaus pokalbio su policija - policininkai tris va- 
landas atkakliai tikrino jo alibi, - Florensa pamanė turinti 
teisę priminti moralinę skolą. 

— Filemonai, - tarė vieną karštą popietę, gulėdama gre- 
ta jo pono J. L. B. Matekonio lovoje, - noriu, kad gautum 
man pistoletą. 

Jis nusijuokė, bet paskui pasivertė ant šono, pamatė jos 


išraišką ir surimtėjo. 


167 


— Ką ketini daryti? Nušauti poną J. L. B. Matekonį? Kai 
jis kitą kartą ateis į virtuvę skųstis tavo pagamintu maistu, 
imsi ir nušausi jį? Cha! 

— Ne. Neketinu nieko nušauti. Noriu padėti pistoletą 
vieno žmogaus namuose. Tada pranešiu policininkams, 
kad tas žmogus turi ginklą, jie ateis ir ras. 

— Vadinasi, pistoleto nebeatgausiu? 

— Ne. Policija jį paims. Bet suims ir tą žmogų, kurio na- 
muose ras ginklą. Kas būna, kai pas žmogų randa neteisė- 
tai laikomą ginklą? 

Filemonas užsidegė cigaretę ir išpūtė dūmus tiesiai į 
pono J. L. B. Matekonio kambario lubas. 

— Mūsų policija nemėgsta, kai neteisėtai laikomi ginklai. 
Jei pas ką nors randa nelegaliai turimą ginklą, tas žmogus 
sėda į kalėjimą. Ir viskas. Niekas su juo nesiterlioja. Policija 
nenori, kad pas mus būtų kaip Johanesburge. 

Florensa nusišypsojo. 

— Džiaugiuosi, kad jie taip griežtai baudžia už ginklų 
laikymą. To man ir reikia. 

Filemonas iš priekinio tarpdančio ištraukė tabako ša- 
pelį. 

— Na gerai, - tarėjis. - Kiek man tas pistoletas kainuos? 
Mažiausiai penkis šimtus pulų. Kas nors turi jį atgabenti iš 
Johanesburgo. Čia ne taip lengva gauti ginklų. 

— Neturiu penkių šimtų pulų, - pasakė Florensa. - Gal 
tu geriau pavok pistoletą? Juk turi pažįstamų. Liepk, kad 
kuris nors iš taviškių pavogtų. - Ji trumpam nutilo, o pas- 
kui pridūrė: - Atsimink, juk padėjau tau. Man nebuvo 
lengva. 

Jis atidžiai nužvelgė Florensą. 

— Tau tikrai jo reikia? 

— Taip, — atsakė ji. - Man jo labai reikia. 

Jis užgesino cigaretę ir iškėlė iš lovos kojas. 

— Gerai, — sutiko vyriškis. - Gausiu tau pistoletą. Bet 
atsimink, jei kas nors atsitiktų, gavai jį ne iš manęs. 

— Paaiškinsiu, jog radau, - atsiliepė Florensa. - Pasaky- 
siu, kad jis gulėjo krūmuose prie kalėjimo. Gal kuris nors 
iš kalinių ar jų giminaičių pametė. 

— Visai įtikima, — pritarė Filemonas. - Kada tau jo rei- 
kia? 

— Kai tik gausi, - atsakė ji. 

— Galiu atnešti šį vakarą, - tarė jis. - Visai atsitiktinai 
turiu atliekamą. Galėsiu tau jį duoti. 

Ji atsisėdo lovoje ir švelniai palietė jo sprandą. 

— Tu labai geras. Juk žinai, kad gali bet kada mane ap- 
lankyti. Bet kada. Visada džiaugiuosi tave matydama. Pa- 
darysiu tave laimingą. 

— Tu labai puiki mergina, — atsakė jis juokdamasis. — 
Labai bloga. Labai pagedusi. Labai gudri. 


Kaip buvo žadėjęs, Filemonas atnešė pistoletą, suvyniotą 
į neperšlampamą popierių ir įdėtą į didelio polietileninio 
maišelio iš „Puikiausio turgaus“ dugną po keletu senų Ebo- 
ny žurnalo numerių. Florensa išvyniojo ginklą jo akivaiz- 
doje. Tada jis pradėjo dėstyti, kaip veikia saugiklis, bet ji 
nutraukė aiškinimą. 

— Man tai nerūpi, - tarė. - Man tik reikia pistoleto ir 


šių šovinių. 

Atskirai jis dar įteikė devynis apvalainus sunkius šovi- 
nius. Jie blizgėjo, tarsi būtų tyčia nušveisti užduočiai atlik- 
ti. Florensa pajuto, kaip malonu juos liesti. Paskui pamanė, 
jog būtų gražus kaklo papuošalas, jei išgręžtum skylutę šo- 
vinių bukajame gale ir suvertum juos ant nailono virvelės 
ar net sidabro grandinėlės. 

Filemonas jai parodė, kaip užtaisyti pistoletą ir kaip 
paskui nušluostyti pirštų atspaudus. Tada skubiai apkabi- 
no, pabučiavo į skruostą ir išėjo. Jo plaukų aliejaus kva- 
pas - egzotiškas, romu dvelkiantis aromatas, - dar ilgai 
tvyrojo ore, kaip visada jam apsilankius, ir Florensai staiga 
dilgtelėjo širdį, pagalvojus apie vangias, kupinas malonu- 
mų popietes. Jei nueitų pas jį namo ir nušautų žmoną, ar 
jis vestų ją? Kažin, kuo ją palaikytų — išvaduotoja ar jo vai- 
kų motinos žudike? Sunku pasakyti. 

Be to, ji negalėtų nieko nušauti. Juk yra krikščionė, o 
krikščionys žmonių nežudo. Florensa save laikė geru žmo- 
gumi, kurį aplinkybės verčia elgtis taip, kaip geri žmonės 
nesielgia — ar bent jau garsiai sako, kad nesielgia. Žinoma, 
ji tuo netikėjo. Visi kaip nors apeina normas ir įstatymus, o 
pati tik dėl to ėmasi tokio neįprasto būdo mma Ramotsvei 
sutramdyti, kad kitaip niekaip negali sustabdyti žmogaus, 
keliančio neabejotiną grėsmę ponui J. L. B. Matekoniui. 
Kaip jam apsiginti nuo tokios ryžtingos moters? Aišku, rei- 
kia griebtis rimtų priemonių; keleri metai kalėjime išmo- 
kys tą moteriškę paisyti kitų žmonių teisių. Ta įkyri seklė 


pati užsitraukė nelaimę; tegu ir kaltina tik save. 

Na štai, pagalvojo Florensa, pistoletą jau gavau. Dabar jį 
reikia padėti ten, kur esu numačiusi, tai yra viename tokia- 
me name Zebrų plente. 

Tam reikėjo priminti skolą dar vienam asmeniui. Vy- 
riškis, pažįstamas jai tik iš vardo — Polas, - kuris kartais 
užeidavo, ieškodamas šilumos ir prieglobsčio, prieš dvejus 
metus iš jos pasiskolino pinigų. Suma buvo nedidelė, bet ir 
tos negrąžino. Gal net pamiršo, tačiau ji viską prisiminė ir 
dabar ketino priminti jam. O jei mėgins spyriotis, nieko — 
jis irgi turi žmoną, nė nenutuokiančią apie draugiškus vyro 
apsilankymus pono J. L. B. Matekonio namuose. Pagrasins 
juos paviešinti ir Polas sušvelnės. 

Tačiau susitarti pavyko vien priminus pinigus. Jai pami- 
nėjus seną skolą, vyriškis mikčiodamas ėmė teisintis nega- 
lįs jos grąžinti. 

— Išleidžiu viską iki paskutinės pulos, - kalbėjo jis. — 
Reikia mokėti už vieno vaiko gydymą. Jis vis serga. Neturiu 
nė vieno atliekamo grašio. Kada nors būtinai grąžinsiu. 

Ji supratingai linktelėjo. 

— Nesunku ir pamiršti, — atsakė. - Jei padarysi man vie- 
ną paslaugą, pamiršiu tuos pinigus. 

Jis įtariai pažvelgė į ją. 

— Tau reikės nueiti į vienus namus — ten nieko nebus. 
Išdauši virtuvės langą ir įlipsi vidun. 

— Aš ne vagis, - pertraukė jis. - Nemoku vogti. 

— Nė neprašau to, —- paaiškino ji. - Ar vagis lįstų į kie- 
no nors namus, norėdamas ten kai ką padėti? Tai visai ne 


vagystė! 

Ir papasakojo, jog jam reikės kurioje nors spintoje pa- 
dėti ryšuliuką, tik atokiai, kad niekas jo nesurastų. 

— Noriu kai ką saugiai padėti, - paaiškino. - O ten jam 
bus saugu. 

Polas ėmė atsikalbinėti, bet Florensa vėl priminė skolą 
ir jis pasidavė. Nueis ten rytoj po pietų, kai visi bus darbe. 
Florensa buvo gerai viską ištyrusi: tuo metu namie nebus 
net tarnaitės, o šuns šeimininkai nelaiko. 

— Lengviau jau nebūna, - pažadėjo ji. - Susitvarkysi 
per penkiolika minučių. Tik įlįsi ir tuoj pat atgal. 

Ji padavė ryšulį. Pistoletas buvo vėl suvyniotas į neper- 
šlampamą popierių, o šis dar susuktas į paprasto rudo po- 
pieriaus lakštą. Pro jį nebuvo galima įžiūrėti, kas ten, bet 
pats ryšulys buvo sunkus ir atrodė įtartinas. 

— Neklausk, - patarė ji. - Neklausk, tada nežinosi. 

Tai pistoletas, pamanė jis. Ji nori, kad tuose namuose 
Zebrų plente pakiščiau ginklą. 

— Nenoriu jo nešiotis, — atsakė vyriškis. - Tai labai pa-. 
vojinga. Žinau, kad tai pistoletas, ir žinau, kas man bus, jei 
policija sužinos, jog turiu ginklą. Nenoriu sėsti į kalėjimą. 
Geriau rytoj paimsiu jį iš tavęs Matekonio namuose. 

Ji susimąstė. Galima įsidėti pistoletą į polietileno mai- 
šelį ir pasiimti į darbą. Jei jam geriau paimti iš ten, ji nie- 
ko prieš. Svarbiausia, kad pistoletas atsidurtų Ramotsvės 
namuose, o tada, po dviejų dienų, bus galima skambinti 
policijai. 

— Gerai, — sutiko ji. — Įsidėsiu jį į maišelį ir pasiimsiu į 
darbą. Ateik pusę trijų. Tada šeimininkas jau bus išėjęs į 
garažą. 

gaus“ maišelį, iš kurio ir buvo jį išėmusi. 

— Na gerai, - baigusi tarė ji. - Esi geras žmogus, tad da- 
bar noriu padaryti tave laimingą. 

Jis papurtė galvą. 

— Labai jaudinuosi, nieko nebus. Gal kitą kartą. 


Kitą dieną, tuoj po dviejų, Polas Monsopatis, vyresnysis 
Gaborono „Saulės“ viešbučio administratorius, kurį vyres- 
nybė kaip tik ketino paaukštinti, įslinko į vienos sekretorės 
kambarį ir paprašė jos kelioms minutėms pasišalinti. 

— Turiu paskambinti labai svarbiu klausimu, — paaiški- 
no jis. - Tai privatus reikalas. Dėl laidotuvių. 

Sekretorė linktelėjo galva ir išėjo iš kabineto. Žmonės 
nuolat miršta, o laidotuves, į kurias mielai renkasi visi to- 
limiausi giminaičiais ir beveik visi atsitiktiniai pažįstami, 
labai sunku suplanuoti. 

Polas paėmė telefono ragelį ir surinko numerį, kurį 
buvo užsirašęs ant popierėlio. 

— Noriu kalbėti su inspektoriumi, —- pasakė jis. - Ne su 
seržantu. Pakvieskite inspektorių. 

— Kas jūs toks, rra? 

— Tai nesvarbu. Pakvieskite inspektorių, kitaip turėsite 
nemalonumų. 

Į tai jam nieko neatsakė, o po kelių minučių ragelyje at- 
siliepė kitas balsas. 

— Dabar prašau paklausyti, rra, - tarė Polas. - Negaliu 
ilgai kalbėti. Esu lojalus Botsvanos pilietis. Nemėgstu nu- 
sikaltimų. 

— Gerai, - pagyrė inspektorius. - Mums malonu tai 
girdėti. 

— Tai štai, - toliau kalbėjo Polas. - Jei apsilankysite 
vienuose namuose, ten rasite moterį, kuri neteisėtai lai- 
ko šaunamąjį ginklą. Ji jais prekiauja. Ginklas bus baltame 
„Puikiausio turgaus“ maišelyje. Jei tuoj pat nuvyksite, ją 
pagausite. Ginklas priklauso tai moteriai, o ne namo šei- 
mininkui. Ji laiko jį maišelyje, kurį turbūt bus pasidėjusi 
virtuvėje. Tai viskas, ką norėjau pasakyti. 

Jis padiktavo adresą ir padėjo ragelį. Kitame linijos 
gale inspektorius patenkintas nusišypsojo. Suimti pavyks 
lengvai, ir jis sulauks pagyrimo už kovą su neteisėtų gin- 
klų prekiautojais. Žmonės skundžiasi, kad visuomenė ne- 
jaučia pareigos, bet štai kartais nutinka tokių dalykų kaip 
šiandien ir paprasto piliečio poelgis priverčia vėl visais pa- 
sitikėti. Tokiems žmonėms reikėtų skirti apdovanojimus. 
Ir pinigų. Mažiausiai penkis šimtus pulų. 


Šešioliktas skyrius 


d 


Seima 


Ponas J. L. B. Matekonis aiškiai suvokė, kad stovi tiesiai po 
akacijos medžio šaka. Jis pakėlė akis ir vieną krištolo vaisku- 
mo akimirką įsižiūrėjo į lapus, ryškėjančius tuščio dangaus 
fone. Lapai, susisukę nuo vidudienio kaitros, priminė ma- 
žulytes maldai sudėtas rankutes; ant šakos tupėjo paukštis, 
paprasčiausias nutriušęs paukščiokas, kojomis tvirtai įsiki- 
bęs į medį, šaudydamas tamsiomis akytėmis. Tik begalinė 
nelaimė, į kurią pakliuvo ponas J. L. B. Matekonis, galėjo 
taip įaudrinti jusles; panašiai pasmerktasis mirti paskutinį 
gyvenimo rytą iškiša galvą pro kameros langą ir žvelgia į 
pažįstamą, tuoj išnyksiantį pasaulį. 

Nuleidęs akis žemyn jis pamatė, jog mma Ramotsvė 
tebestovi priešais, už kokių dešimties pėdų, o jos veide 
matyti geraširdiškas susidomėjimas. Ji žino, kad jis dirba 
našlaičių prieglaudai, ir gerai pažįsta įtaigiąją mma Silvi- 
ją Potokvanę. Ponas J. L. B. Matekonis pagalvojo, kad gal 


175 


ji nuspręs, jog jis neilgam išsivežė porą našlaičių ir sutarė 
juos nufotografuoti. Jai tikrai į nė galvą neateis, kad ponas 
J. L. B. Matekonis vedasi du naujus įvaikius, kurie netru- 
kus taps ir jos įvaikiais. 

Mma Ramotsvė pirma nutraukė tylą. 

— Ką čia veikiate? - paprastai paklausė ji. Klausi- 
mas buvo visiškai logiškas — iš tų, kuriuos galėtų užduo- 
ti bet kuris draugas ar, tiesą pasakius, sužadėtinė. Ponas 
J. L. B. Matekonis nužvelgė vaikus. Mergaitė buvo įsidėju- 
si nuotrauką į plastiko maišelį, pritvirtintą prie vežimėlio 
šono; berniukas savąją glaudė prie krūtinės, tarsi mma Ra- 
motsvė būtų kėsinusis ją atimti. 

— Tai du vaikai iš našlaičių prieglaudos, - sumikčiojo 
ponas J. L. B. Matekonis. — Štai čia mergaitė, o šis - ber- 
niukas. 

Mma Ramotsvė nusijuokė. 

— Matai kaip! - atsiliepė ji. - Tai štai kaip čia yra. Dabar 
viskas aišku. 

Mergaitė nusišypsojo ir mandagiai pasisveikino su mma 
Ramotsve. 

— Mano vardas Motolelė, - pasakė ji. - O mano broliu- 
kas — Puso. Tokius vardus mums davė našlaičių prieglau- 
doje. 

Mma Ramotsvė linktelėjo. 

— Tikiuosi, jumis ten rūpinasi. Mma Potokvanė labai 
gera moteris. 

— Gera, - sutiko mergaitė. - Labai gera. 

Atrodo, ji norėjo dar kažką pridurti, tad ponas 
J. L. B. Matekonis paskubėjo įsiterpti. 

— Nuvedžiau vaikus nusifotografuoti, — paaiškino jis ir, 
pasisukęs į mergaitę, paliepė: - Motolele, parodyk nuo- 
traukas mma Ramotsvei. 

Mergaitė pasistūmėjo vežimėliu į priekį ir padavė nuo- 
trauką mma Ramotsvei. Ši ją pagyrė. 

— Labai graži, - tarė ji. - Turiu tik vieną ar dvi savo 
nuotraukas iš tų laikų, kai buvau tavo metų. Kai pasijuntu 
sena, išsitraukiu jas ir pasižiūriu, tada pagalvoju, kad gal 
vis dėlto ir nesu tokia sena. 

— Tu dar visai jauna, - atsakė ponas J. L. B. Matekonis. — 
Šiais laikais žmogus pasensta tik sulaukęs septyniasdešim- 
ties, gal net daugiau. Viskas pasikeitė. 

— Mums malonu taip manyti, - susijuokė mma Ra- 
motsvė, atiduodama mergaitei nuotrauką. - Ar ponas 
J. L. B. Matekonis jus iškart veš atgal, ar ketinate pavalgyti 
mieste? 

— Mes buvome parduotuvėje, - skubiai pranešė ponas 
J. L. B. Matekonis. - Gal dar reikia šio bei to nusipirkti. 

— Netrukus važiuosime atgal pas poną J.L. B. Ma- 
tekonį, - atsakė mergaitė. - Mes dabar gyvename jo na- 
muose. 

Ponas J. L. B. Matekonis pajuto, kaip širdis ėmė skar- 
džiai daužytis krūtinėje, ir pagalvojo, jog jį tuojau ištiks 
širdies priepuolis, tuoj mirs. Akimirką jam be galo pagailo, 
kad dabar jau niekada neves mma Ramotsvės, kad taip ir 
numirs viengungis, kad vaikai antrą kartą liks našlaičiai, o 
„Tlokvengo kelio greituosius automobilius“ teks uždaryti. 
Bet širdis nesustojo, daužėsi toliau, o mma Ramotsvė ir vi- 


sas aplinkinis pasaulis atkakliai atsisakė išnykti. 

Mma Ramotsvė klausiamai pažvelgė į poną J. L. B. Ma- 
tekonį. 

— Šie vaikai gyvena pas tave? — pasitikslino ji. - Tai 
naujiena. Ar neseniai apsigyveno? 

Jis nuliūdęs linktelėjo. 

— Vakar, — atsakė. 

Mma Ramotsvė nužvelgė vaikus ir vėl įbedė akis į poną 
J. L. B. Matekonį. 

— Manau, mums reikėtų pasikalbėti, - tarė ji. - Jūs, vai- 
kai, truputį palaukite čia. Mudu su ponu J. L. B. Matekoniu 
nueisime į paštą. 

Pabėgti nebuvo kur. Nukoręs galvą tarsi mokinukas, 
pagautas išdykaujant, jis nusekė paskui mma Ramotsvę iki 
pašto kampo: ten, prie eilėmis išrikiuotų abonentinių dė- 
žučių, jo laukia pelnytas teismas ir nuosprendis. Ji su juo 
išsiskirs — jei taip galima pavadinti nutraukiamas sužadė- 
tuves. Per savo kvailumą ir melavimą prarado ją - ir dėl 
visko kalta mma Silvija Potokvanė. Tokios moterys kaip ji 
amžinai kišasi į kitų žmonių reikalus ir verčia juos daryti 
visokius dalykus, o paskui viskas nueina šuniui ant uode- 
gos, ir Žmogaus gyvenimas sugriūva. 

Mma Ramotsvė padėjo ant žemės krepšelį su laiškais. 

— Kodėl nepasakei man apie vaikus? — paklausė ji. - Ką 
padarei? 

Jis nedrįso pažvelgti jai į akis. 

— Jau ruošiausi pasakyti, - atsakė. - Vakar buvau naš- 
laičių prieglaudoje. Siurblys sugedo. Jis baisiai senas. O 
mikroautobusui reikia naujų stabdžių. Pamėginau pataisy- 
ti senuosius, tačiau jie niekam tikę. Jau seniau esu sakęs, 
kad reikia paieškoti naujų dalių, bet... 

— Taip, taip, - neatlyžo mma Ramotsvė. - Jau esi man 
pasakojęs apie tuos stabdžius. Bet kaipgi vaikai? 

Ponas J. L. B. Matekonis atsiduso. 

— Mma Potokvanė labai ryžtinga moteris. Ji man liepė 
pasiimti globotinių. Nenorėjau nieko spręsti, nepasitaręs 
su tavimi, tačiau ji manęs neklausė. Atvedė vaikus ir man 
nebeliko ką daryti. Buvo labai sunku. 

Jis nutilo. Prie abonentinių dėžučių priėjo vyras, kiše- 
nėje rausdamasis rakto ir kažką sau burbėdamas. Mma Ra- 
motsvė nusisuko, pažvelgė į žmogų ir vėl atsigręžė į poną 
J. L. B. Matekonį. 

— Taigi, — tarė ji, —- sutikai paimti šiuos vaikus. Ir dabar 
jie mano, kad juos pasiliksi. 

— Taip, tikriausiai taip, - suvebleno jis. 

— Ar ilgam? — paklausė mma Ramotsvė. 

Ponas J. L. B. Matekonis giliai įkvėpė oro. 

— Kol reikės, - atsakė jis. - Taip jiems ir pasakiau. 

Visai netikėtai ponas J. L. B. Matekonis pajuto užplūs- 
tantį pasitikėjimą savimi. Jis nepadarė nieko blogo. Nepa- 
vogė, nenužudė, nesvetimoteriavo. Tik sutiko pakeisti liki- 
mą dviejų vargšų vaikų, kurie nieko neturėjo, o dabar bus 
prižiūrėti ir mylimi. Jei mma Ramotsvei tai nepatinka, ką 
gi, jis nieko negali pakeisti. Pasielgė neapdairiai, tačiau tik 
gero norėdamas. 

Staiga mma Ramotsvė nusijuokė. 

— Nagi, nagi, pone J. L. B. Matekoni, — tarė ji. - Niekas 
negalėtų pasakyti, kad nesi geras žmogus. Man atrodo, esi 
geriausias visoje Botsvanoje. Koks kitas vyras galėtų taip 
pasielgti? Nepažįstu nė vieno, nė vienutėlio. Ničniekas 
daugiau nieko panašaus nepadarytų. Ne. 

Jis įsmeigė į ją akis. 

— Tu nepyksti? 

— Iš pradžių pykau, - prisipažino ji. - Bet labai neilgai. 
Gal kokią minutę. O paskui pagalvojau: ar noriu ištekėti už 
geriausios širdies vyro visoje šalyje? Noriu. Ar galėsiu būti 
tiems vaikams motina? Galėsiu. Štai ką pagalvojau, pone 
J. L. B. Matekoni. 

Jis netikėdamas žvelgė į ją. 

— Mma, bet ir pati esi labai gera moteris. Kaip tu mane 
supranti. 

— Nėra ko stovėti ir plepėti apie gerumą, - nutraukė 
ji. - Ten mūsų laukia du vaikai. Nusivežkime juos į Zebrų 
plentą ir parodykime, kur bus jų namai. Tada šiandien po- 
piet nuvyksiu pas tave, paimsiu vaikus ir parsivešiu į savo 
namus. Jie šiek tiek... 

Ji laiku sustojo, bet ponas J. L. B. Matekonis neįsižeidė. 

— Pats žinau, kad Zebrų plento namai patogesni, - atsa- 
kė. — Ir vaikams bus geriau, jei tu jais rūpinsiesi. 

Jiedu draugiškai grįžo pas vaikus. 

— Ketinu vesti šią ponią, - paskelbė ponas J. L. B. Ma- 
tekonis. - Netrukus ji bus jūsų motina. 

Berniukas, atrodo, išsigando, tačiau mergaitė pagarbiai 
nuleido akis. 

— Ačiū, mma, - tarė ji. - Mes stengsimės būti geri 
vaikai. 

— Tai puiku, - pagyrė mma Ramotsvė. - Mes būsime 
labai laiminga šeima. Iškart pajutau. 

Mma Ramotsvė paėmė berniuką už rankos ir nuėjo prie 
savo baltojo furgonėlio. Ponas J. L. B. Matekonis įstūmė 

mergaitės vežimėlį į senąjį sunkvežimiuką ir jie nuvažiavo 
į Zebrų plentą. Čia atvykstančiųjų jau laukė mma Ramot- 
svė su Puso. Berniukas susijaudinęs išbėgo į lauką pasitikti 
sesers. 

— Šitie namai labai geri, - garsiai sušuko jis. - Žiūrėk, 
čia auga medžiai, o ten —- melionai. Mano kambarys namo 
gale. 

Mma Ramotsvė rodė vaikams namus, o ponas 
J. L. B. Matekonis ėjo iš paskos. Viskas, ką jis jautė tai mo- 
teriai, dabar buvo galutinai patvirtinta. Obedas Ramotsvė, 
jos tėvas, užauginęs dukterį po motinos mirties, turėtų kuo 
didžiuotis. Jis išauklėjo vieną puikiausių moterų Botsvano- 
je. Jis tikras didvyris, nors gal nė pats to nenujautė. 

Kol mma Ramotsvė ruošė vaikams pietus, ponas 
J. L. B. Matekonis paskambino į garažą patikrinti, ar pa- 
meistriai susidoroja su jiems paliktais darbais. Atsiliepė 
jaunesnysis pameistrys. Iš jo tono ponas J. L. B. Matekonis 
tuoj pat suprato, kad įvyko kažin kas baisaus. Vaikinas kal- 
bėjo dirbtinai plonu, jaudulio kupinu balsu. 

— Kaip gerai, kad paskambinote, rra, - sakė jis. - Buvo 
atvykusi policija. Norėjo su jumis pasikalbėti apie tarnaitę. 
Jie suėmė tą moterį ir sodins į kalėjimą. Ji maišelyje turėjo 
pistoletą. Policininkai labai supykę. 

Pameistrys daugiau nieko negalėjo pridurti, tad ponas 
J. L. B. Matekonis padėjo ragelį. Jo tarnaitė nešiojosi gin- 
klą! Jis ją daug kuo įtarinėjo — apgavystėmis, net bloges- 
niais dalykais, — bet tik ne ginklų laikymu. Kuo ji užsiima 
laisvalaikiu? Plėšikauja? Žudo žmones? 

Jis nuėjo į virtuvę. Čia mma Ramotsvė dideliame ema- 


liuotame puode virė moliūgo kubelius. 

— Policija suėmė mano tarnaitę ir sodins į kalėjimą, — 
pasakė jis be jokios išraiškos. — Ji turėjo pistoletą. Mai- 
šelyje. 

Mma Ramotsvė padėjo šaukštą. Moliūgas labai gražiai 
virė — tuoj bus visai minkštas. 

— Nesistebiu, — atsakė ji. - Ta moteris labai nesąžinin- 
ga. Pagaliau policininkai ją sugavo. Jai nepavyko jų pergud- 


rauti. 


Tą popietę ponas J. L. B. Matekonis ir mma Ramotsvė 
nutarė, kad abiejų gyvenimas darosi pernelyg sudėtingas, 
todėl likusią dienos dalį reikia paprasčiausiai pabūti su 
vaikais. Ponas J. L. B. Matekonis vėl paskambino pameist- 
riams ir liepė uždaryti garažą iki rytojaus ryto. 

— Seniai ketinau jums duoti laiko mokslams, — paaiš- 
kino jis. - Tai štai, galite mokytis šiandien popiet. Paka- 
binkite skelbimą, kad garažas bus atidarytas rytoj aštuntą 
valandą. 

Mma Ramotsvei jis pasakė: 

— Jie nesimokys. Eis kibinti merginų. Tų vaikinų galvose 
vėjai švilpia. Jie tuščiagalviai. 

— Daugelis jaunuolių tokie, — atsakė ji. — Jiems rūpi tik 
šokiai, drabužiai ir triukšminga muzika. Tai jų gyvenimas. 
Mes irgi tokie buvome, atsimeni? 

Jai pačiai paskambinus į Pirmąją moterų seklių agentū- 
rą, atsiliepė ramus ir tvirtas mma Makutsi balsas; ši paaiš- 
kino, jog baigė Badulės tyrimą ir dabar beliko nuspręsti, ką 
daryti su jos surinkta informacija. Mma Ramotsvė atsakė, 
kad reikės apie tai pakalbėti. Ji jau seniau būgštavo, jog ty- 

rimas atskleis tiesą, su kuria nebus lengva susidoroti. Kar- 
tais nežinoti tiesos daug patogiau negu žinoti. 

Tačiau moliūgas kaip tik išvirė, atėjo laikas visiems sėsti 
prie stalo, pirmą kartą kaip šeimai. 

Mma Ramotsvė sukalbėjo padėkos maldą. 

— Dėkojame už šį moliūgą ir šią mėsą, - pradėjo ji. — 
Kai kurie broliai ir seserys neturi tokio gero maisto, bet 
mes prisimename juos ir linkime ateityje irgi valgyti mo- 
liūgo bei mėsos. Dėkojame Viešpačiui, atvedusiam į mūsų 
gyvenimą šiuos du vaikus, kad visi galėtume būti laimingi, 
o jie pas mus surastų namus. Prisimename, kokia laimin- 
ga ši diena velionei vaikų motinai ir velioniui tėvui, kurie 
žvelgia į mus iš aukštybių. 

Ponas J. L. B. Matekonis prie šios maldos neturėjo ko 
pridurti — ji atrodė visais atžvilgiais tobula. Malda puikiau- 
siai išreiškė tai, ką jis jaučia. Jo širdį užliejo tokia banga 
jausmų, kad ir kalbėti buvo per sunku. Todėl patylėjo. 


Septynioliktas skyrius 


Mokslo šventovė 


S Mma Ramotsvė manė, kad sudėtingus klausimus ge- 
riausia spręsti rytais. Pirmomis darbo dienos valandomis, 
kol saulė dar nepakilusi ir ore justi gaiva, protas veikia Žva- 
liausiai. Tada ir reikia klausti savęs svarbiausių dalykų; tai 
aiškumo ir proto metas, neapsunkintas dienos rūpesčių 
naštos. 

— Perskaičiau jūsų ataskaitą, — tarė mma Ramotsvė dar- 
be pasirodžiusiai mma Makutsi. — Ji labai išsami ir gerai 
parašyta. Puikiai padirbėta. 

Mma Makutsi elegantiškai priėmė pagyrimą. 

— Džiaugiuosi, kad pirmas mano tirtas atvejis nebuvo 
sunkus, — atsakė ji. - Na, bent jau buvo nesunku sužinoti 
viską, ko reikėjo. Bet tie klausimai, kuriuos surašiau gale, — 
dėl jų bus daug vargo. 

— Taip, - sutiko mma Ramotsvė, dirstelėjusi į popie- 
rių. — Moralės klausimai. 

— Neįsivaizduoju, kaip į juos atsakyti, - toliau kalbėjo 
mma Makutsi. - Tik pagalvoju, kad radau teisingą atsaky- 
mą, kaip iškart iškyla su juo susijusių sunkumų. Pagalvoju 
apie kitokį atsakymą - atsiranda kitų sunkumų. 

Ji viltingai pažvelgė į mma Ramotsvę, o ši susiraukė. 

— Man tai irgi nelengva, - atsakė vyresnioji. - Esu už 
jus truputį vyresnė, bet tai anaiptol nereiškia, jog Žinau at- 
sakymus į visas problemas, kurios mums iškyla. Tiesą pa- 
sakius, juo žmogus vyresnis, tuo plačiau mato padėtį. Jūsų 
amžiaus žmonėms viskas aiškiau. - Ji trumpam nutilo, o 
paskui pridūrė: - Beje, nepamirškite, kad man dar nėra ke- 
turiasdešimt. Nesu jau tokia sena. 

— Ne, - pasakė mma Makutsi. - Jūsų amžius pats tas. 
Mūsų problema - ji man neduoda ramybės. Jei pasakysi- 
me Badulei apie tą vyrą, o jis ryšis padaryti galą žmonos 
draugystei, niekas nebemokės už berniuko mokslą. Jam iš 
rankų išsprūs labai geras šansas. Vaikui tai neišeis į naudą. 

Mma Ramotsvė linktelėjo. 

— Suprantu, - pritarė ji. - Kita vertus, negalime ponui 
Badulei meluoti. Seklio etika neleidžia klientams sakyti ne- 
tiesą. Taip negalima. 

— Puikiai suprantu, - sutiko mma Makutsi. - Bet juk 
pasitaiko atvejų, kai melas naudingas. Kas būtų, jei žudi- 
kas ateitų pas jus namo ir paklaustų, kur rasti kokį nors 
žmogų? Jūs žinotumėte, kur jis yra; nejau būtų taip blogai 
pasakyti: „Ničnieko apie tą Žmogų nežinau. Neįsivaizduo- 
ju, kur jis galėtų būti“? Nejau tai nebūtų melas? 

— Būtų. Tačiau jūs nesate įpareigota sakyti žudikui tie- 
sos. Jam galite meluoti. O sakyti tiesą klientui, sutuoktiniui 
arba policininkui — jūsų pareiga. Tai visa kas kita. 

— Kodėl? Juk jei meluoti negerai, negerai visada. Jei 
žmonės galėtų meluoti, kai jiems atrodo, kad to reikia, nie- 
kada taip ir nesužinotume, kada jie sako tiesą, - mma Ma- 
kutsi nutilo, keletą akimirkų pasvarstė ir kalbėjo toliau: — 
Vienam žmogui vieni dalykai atrodo teisingi, kitam —- kiti. 
Jei kiekvienas galėtų diktuoti savo taisykles... - Ji gūžtelėjo 
pečiais ir nutarė nebeišsakyti, kas tada būtų. 

— Taip, - pritarė mma Ramotsvė. - Jūs teisi. Šiais laikais 
tai ir yra didžiausia pasaulio problema. Kiekvienas mano, 
kad galima pamiršti senąją Botsvanos moralę. Bet juk ne. 

— Tačiau svarbiausias mūsų klausimas, — vėl prakalbo 
mma Makutsi, - yra toks: ar viską privalome atskleisti Ba- 
dulei? Kas būtų, jei pasakytume: „Esate teisus, žmona jums 
neištikima“, ir daugiau nieko nepridurtume? Ar būtume 
atlikusios pareigą? Juk nemeluotume, ar ne? Tik nepasaky- 
tume visos tiesos. 

Mma Ramotsvė įsistebeilijo į mma Makutsi. Ji visada 
vertino sekretorės pastabas, bet niekaip nesitikėjo, kad iš 
smulkutės, sekliams kasdien pasitaikančios problemos ši 
išpūs tokį didžiulį burbulą. Koks sudėtingas seklio darbas. 
Juk apsiimi tik padėti žmonėms spręsti jų bėdas; niekas ne- 
liepia pateikti geriausio sprendimo. Klientų reikalas, kam 
jie panaudos gautą informaciją. Tai jų gyvenimas, jie už jį 
atsakingi. 

Vis dėlto galvodama apie tai mma Ramotsvė suprato, 
kad praeityje ir pati toli gražu tuo neapsiribojo. Ne vieną 
kartą, tirdama atvejus, kurių baigtis buvo sėkminga, pada- 


rė kur kas daugiau, ne tik surinko informaciją. Ji spręsda- 

vo, kaip baigsis byla, ir tie sprendimai dažnai būdavo labai 
svarbūs. Pavyzdžiui, moteriai, kurios vyras turėjo vogtą 
Mercedes Benz automobilį, ji padėjo susitarti, kad maši- 
na būtų grąžinta savininkui. O kai vyriškis, turėjęs tryli- 
ka rankų pirštų, apgaudinėjo draudimo bendroves, mma 
Ramotsvė nutarė apie tai nepranešti policijai. Toks spren- 
dimas galėjo pakeisti žmogaus gyvenimą. Gal tada, kai ji 
suteikė šansą, tas vyras pradėjo elgtis garbingai, o gal ir ne. 
Dabar to nesužinos. Tačiau ji suteikė galimybę, kuria pa- 
sinaudojęs jis galėjo viską pakeisti. Taigi ji vis dėlto kišasi į 
kitų žmonių gyvenimą; meluotų sakydama, kad tik patei- 
kia informaciją. 

Mma Ramotsvė suprato, jog šiuo atveju svarbiausia — 
berniuko likimas. Suaugusieji gali savimi pasirūpinti; po- 
nas Badulė nenumirs, sužinojęs apie žmonos neištikimybę 
(širdies gilumoje ir taip jau žino, kad ji kažką turi); anas 
vyras galės keliais paršliaužti pas sutuoktinę ir ištverti 
bausmę (tikriausiai bus partemptas į tą nuošalų kaimą ir 
turės gyventi su katalike žmona), o kalbant apie prašmat- 
niąją žmoną — na, ką gi, jai nepakenks dažniau padirbė- 
ti mėsinėje, užuot ilsėjusis toje didžiulėje lovoje Njererės 
plente. O štai berniuko negalima palikti likimo valiai. Kad 
ir kaip viskas baigtųsi, teks pasistengti, jog jis nenukentėtų 
dėl blogo motinos elgesio. 

Gal pavyks rasti tokį sprendimą, kad berniukas galėtų 
likti mokykloje? Juk atidžiau pažvelgus į situaciją galima 
paklausti: ar kuris nors iš jos dalyvių tikrai nelaimingas? 


Madų besivaikanti žmona labai patenkinta — turi turtin- 

gą meilužį ir didelę lovą, kurioje gulinėja kada užsigeidusi. 
Turtingas meilužis jai perka madingų drabužių ir kitokių 
daiktų, kuriuos mėgsta prašmatnios moterys. Jis irgi pa- 
tenkintas, nes turi elegantišką draugę ir neprivalo per daž- 
nai būti su pamaldžia žmona. Ši taip pat patenkinta, nes 
gyvena ten, kur nori, tikriausiai užsiima tuo, kuo nori, o 
vyras ją lanko reguliariai, bet ne taip dažnai, kad spėtų įky- 
rėti. Berniukas irgi patenkintas, nes turi du tėčius ir moko- 
si brangioje mokykloje, gauna gerą išsilavinimą. 

Lieka tik ponas Letsenjanas Badulė. Ar jis patenkintas? 
Jei ne, ar galima jį padaryti laimingą, nieko iš esmės ne- 
pakeitus? Jei pavyktų sugalvoti, kaip to pasiekti, neberei- 
kėtų keisti berniuko gyvenimo. Tačiau kaip tai padaryti? 
Negalima pasakyti ponui Badulei, kad berniukas ne jo. Tai 
būtų pernelyg žiauru — žmogus labai nuliūstų, o ir vaikas 
veikiausiai nusimintų viską sužinojęs. Gali būti, jog ber- 
niukas nė pats nežino, kas jo tikras tėvas; nesvarbu, jei jis 
ir anas vyras turi vienodas ilgas nosis, vaikai tokių dalykų 
paprastai nepastebi ir apie juos negalvoja. Mma Ramotsvė 
nutarė, kad čia keisti nėra ko — berniukui turbūt geriausia 
nieko nežinoti. Vėliau, kai už mokslą jau bus sumokėta, jis 
galės pradėti domėtis šeimos narių nosimis ir pats daryti 
išvadas. 

— Svarbiausias mums — ponas Badulė, - paskelbė mma 
Ramotsvė. - Turime padaryti, kad jis būtų patenkintas. 
Privalome papasakoti, kas vyksta, tačiau taip, kad jis su tuo 
susitaikytų. Jei susitaikys, problema savaime išnyks. 

— Bet jis mums sakė, jog labai dėl to jaudinasi, - pa- 
prieštaravo mma Makutsi. 

— Jaudinasi, nes mano, kad yra blogai, kai žmona susi- 
tikinėja su kitu vyriškiu, - atrėmė mma Ramotsvė. - Turi- 
me jį perkalbėti. 

Mma Makutsi abejojo, bet jai gerokai palengvėjo, kad 
mma Ramotsvė vėl paėmė valdžią į savo rankas. Nereikės 
meluoti, o jei ir teks, meluos ne ji. Be to, mma Ramotsvė 
nepaprastai sumani. Jei ji tikra, kad pavyks įtikinti poną 


Badulę likti patenkintam, labai gali būti, jog taip ir bus. 


Tačiau buvo ir kitų darbų, kuriems reikėjo skirti dėmesio. 
Neseniai atėjo laiškas nuo ponios Kertin. Ji klausė, ar mma 
Ramotsvei pavyko ką nors išsiaiškinti. „Žinau, jog dar per 
anksti klausti, - rašė amerikietė, - bet pasikalbėjusi su ju- 
mis kažkodėl pajutau, kad tikrai sužinosite ką nors man 
svarbaus. Nenoriu jums pataikauti, mma, tačiau jaučiu, 
jog esate iš tų žmonių, kurie paprasčiausiai žino. Nebūti- 
na atsakyti į šį laišką; žinau, kol kas neturėčiau rašyti, bet 
privalau ką nors daryti. Jūs mane suprasite, mma Ramot- 
sve - esu tikra, kad suprasite“. 

Laiškas sujaudino mma Ramotsvę, kaip jaudino visų 
nelaimingų Žmonių maldavimai. Ji pagalvojo, ką iki šiol 
tent ten baigėsi jaunuolio gyvenimas. Tiesą pasakius, tokią 
išvadą buvo padariusi iš pat pradžių. Dabar reikėjo grįžti ir 
išsiaiškinti, kodėl jis guli ten — kad guli, jau žinojo, - toje 
sausringoje dirvoje, pačiame Didžiojo Kalahario pakrašty- 
je. Vienišas kapas, toli nuo žmonių, o vaikinas buvo dar 


toks jaunas. Kaip tai galėjo atsitikti? Kažkas kadaise padarė 

kažką bloga, ir jei nori sužinoti, kas tai buvo, privalai su- 
rasti žmogų, galėjusį tai padaryti. Poną Osvaldą Rantą. 


Mažas baltasis furgonėlis atsargiai ropštėsi per kauburė- 
lius, įrengtus siekiant pažaboti audringą, greitą univer- 
siteto darbuotojų važiavimą. Mma Ramotsvė buvo ati- 
di vairuotoja, ji jautė gėdą dėl nutrūktgalvių, kurių dėka 
keliuose taip nesaugu. Botsvanoje, žinoma, daug saugiau 
negu kitose šio Afrikos regiono šalyse. Pietų Afrikoje visai 
blogai; ten pilna agresyvių vairuotojų, pasirengusių nušau- 
ti jiems neįtikusį žmogų, be to, jie dažnai būna girti, ypač 
algų mokėjimo dienomis. Jei atlyginimus moka penktadie- 
nį, tada tik kvailys drįs leistis į kelią. Svazilande dar blo- 
giau. Svaziai dievina greitį, o vingiuotas kelias iš Manzinio 
į Mbabanę, kuriuo važiuodama ji kitados gerą pusvalandį 
drebėjo iš siaubo, nuolat pasiglemžia po keletą vairuotojų 
gyvybių. Ji prisiminė, kaip kartą sename Times of Swazi- 
land numeryje rado liūdną žinutę: ten buvo išspausdinta 
blausaus, smulkučio ir nereikšmingo žmogelio nuotrauka 
bei paprastas parašas apačioje — „Velionis ponas Ričardas 
Mavuso (46). Pono Mavuso mažyte galvele ir siauručiais, 
dailiai pakirptais ūsais nebūtų pastebėjusi nė viena grožio 
karalienė, o vis dėlto, kaip skelbė laikraštis, būtent grožio 
karalienė jį suvažinėjo. 

Pranešimas sukėlė mma Ramotsvei keistą jausmą. Gro- 
žio konkurso „Mis Svazilandas“ dalyvė penktadienio naktį 
partrenkė vietos gyventoją, poną Ričardą Mavuso (žr. nuo- 
trauką). Gerai žinoma grožio karalienė, panelė Gledisė La- 
pelala iš Manzinio, pervažiavo poną Mavuso, kai šis ėjo 

per kelią Mbabanėje, kurioje jis dirbo tarnautoju Viešyjų 
darbų skyriuje. 

Tai ir viskas, ką parašė laikraštis. Mma Ramotsvė pati 
stebėjosi, kodėl žinutė ją taip paveikė. Žmonės nuolat pa- 
kliūva po automobiliais, ir niekas pernelyg tuo nesistebi. 
Ar yra koks skirtumas, jei tave suvažinėja grožio karalie- 
nė? Nejau liūdna dėl to, kad ponas Mavuso toks mažytis ir 
nesvarbus, o grožio karalienė — garsi ir ryški? Gal tai stul- 
binanti metafora, išreiškianti gyvenimo neteisybę: galingi, 
prašmatnūs ir visų garbinami žmonės labai dažnai nebau- 
džiami traiško droviuosius, neregimuosius. 

Ji įvairavo baltąjį furgonėlį į stovėjimo aikštelę už admi- 
nistracijos namo ir apsidairė. Pro universitetą važiuodavo 
kiekvieną dieną ir gerai pažinojo baltus pastatus su veran- 
domis - jie buvo išsklidę kelių šimtų akrų plote prie seno- 
jo oro uosto. Tačiau dar nė karto neturėjo progos įžengti 
vidun, todėl žvelgdama į daugelį pastatų, kurių kiekvienas 
buvo pavadintas įspūdingu svetimu vardu, pasijuto truputį 
nejaukiai. Ji nebuvo beraštė, tačiau aukštųjų mokslų nebai- 
gė. O tokiose vietose kaip ši visi yra mokslų, menų baka- 
laurai ar dar daugiau. Čia dirbo neįsivaizduojamo moks- 
lingumo žmonių: pavyzdžiui, profesorius Tlou, kuris pa- 
rašė Botsvanos istoriją ir Seretsės Khamos biografiją, arba 
daktaras Bojosis Otloghilė, parašęs knygą apie Botsvanos 
Aukščiausiąjį Teismą —- turėjo ją nusipirkusi, tik dar ne- 
spėjo perskaityti. Sutiktum tokį žmogų bet kuriame iš šių 
pastatų, o jis iš pirmo žvilgsnio niekuo neišsiskirtų iš kitų, 
tačiau jo galvoje visko prikimšta kur kas daugiau negu pa- 


prasto žmogaus - tokio galvoje dažnai išvis mažai ką rasi. 

Ji pažvelgė į lentą, išdidžiai vadinamą universiteto te- 
ritorijos planu. Fizikos fakultetas toje pusėje, Teologi- 
jos - anoje, Mokslo ir studijų skyrius čia pat, dešinėje. Štai 
kas gali praversti — Informacija. Ji nuėjo ta kryptimi, kuria 
rodė nupiešta rodyklė, ir rado kuklų, kelis kartus perstaty- 
tą namelį už Teologijos fakulteto, tiesiai prieš Afrikos kal- 
bų katedrą. Pasibeldė į duris ir įėjo. 

Prie stalo sėdėjo perkarusi moteris ir stengėsi atsukti 
parkerio dangtelį. 

— Ieškau pono Rantos, - pasakė mma Ramotsvė. - At- 
rodo, jis čia dirba. 

Moteris, regis, nuobodžiavo. 

— Daktaro Rantos, - pataisė ji. — Jis ne šiaip ponas Ran- 
ta. Daktaras Ranta. 

— Atsiprašau, — atsiliepė mma Ramotsvė. - Nenorėjau 
jo įžeisti. Gal pasakysite, kur jis? 

— Vieni jo ieško čia, kiti — ten, - tarė moteris. - Vieną 
akimirką jis yra, kitą — jau išėjęs. Toks tas daktaras Ranta. 

— Bet kur jis dabar? —- paklausė mma Ramotsvė. - Kita 
akimirka man nelabai rūpi. 

Moteris pakelė antakį. 

— Pamėginkite pažiūrėti, gal kabinete. Jis čia turi kabi- 
netą. Bet kone visą laiką leidžia miegamajame. 

— Aha, - susiprato mma Ramotsvė. — Tai šitas daktaras 
Ranta mėgsta moteris? 

— Galima taip pasakyti, - sutiko sekretorė. - Vieną gra- 
žią dieną universiteto taryba jį sučiups nusikaltimo vietoje 
ir suriš. O kol kas niekas nedrįsta jo liesti. 

Mma Ramotsvė susidomėjo. Kartais pasitaiko, kad kiti 


Žmonės už tave nudirba visą darbą, kaip štai ši moteris. 

— O kodėl jo negalima liesti? - paklausė mma Ramot- 
svė. 

— Merginos tiek prigąsdintos, kad nedrįsta prasižio- 
ti, - atsakė moteris. — Visi kolegos turi savo paslapčių. Juk 
žinote, kaip būna tokiose vietose. 

Mma Ramotsvė papurtė galvą. 

— Nesu bakalaurė, - prisipažino ji. - Todėl nežinau. 

— Na gerai, - sutiko moteris, - tada jums papasakosiu. 
Visur pilna tokių žmonių kaip daktaras Ranta. Pamatysite. 
Galiu laisvai apie tai kalbėti, nes rytoj iš čia išeinu. Gavau 
geresnį darbą. 

Mma Ramotsvė gavo nurodymus, kaip rasti daktaro 
Rantos kabinetą, ir jau susiruošė eiti, palikusi paslaugią- 
ją sekretorę. Dar pamanė sau, jog nelabai protingas uni- 
versiteto sprendimas pasodinti tokią moterį Informacijos 
skyriuje. Jei į klausimus apie kiekvieną darbuotoją ji atsa- 
ko tokiu pliūpsniu apkalbų, lankytojai gali susidaryti labai 
klaidingą įspūdį. Tiesa, gal ji taip kalba dėl to, kad rytoj čia 
nebedirbs? Jei taip, reikėtų šia proga pasinaudoti. 

— Norėjau dar štai ką pasakyti, mma, - tarė ji, priėjusi 
prie durų. —- Gal daktaro Rantos negalima liesti dėl to, kad 
jis nieko blogo nepadarė? Gal ir negerai kištis į studenčių 
gyvenimą, bet už tokius dalykus veikiausiai niekas neišme- 
ta iš darbo, bent jau šiais laikais. Taigi gal nieko ir nepavyks 
padaryti. 

Mma Ramotsvė iškart pamatė, kad gudrybė pasiteisino; 
prielaida, jog sekretorė irgi nukentėjo nuo daktaro Rantos, 
buvo teisinga. 

— O ne, padarė, - staiga atgijusi paprieštaravo ji. — Jis 

parodė vienai studentei egzaminų klausimus ir už tai pa- 
reikalavo jos palankumo. Taip! Tai žinau aš viena. Ta stu- 
dentė - mano pusseserės duktė. Ji viską išklojo motinai, 
bet kelti į viešumą nenori. Tik man motina papasakojo. 

— Įrodymų turbūt neturite? - švelniai paklausė mma 
Ramotsvė. — Čia ir yra problema? 

— Taip, —- sutiko sekretorė. - Įrodymų nėra. Jis prime- 
luos ir išsisuks. 

— O ta mergaitė, Margareta, ką ji darė? 

— Margareta? Kokia Margareta? 

— Jūsų pusseserės duktė, - atsakė mma Ramotsvė. 

— Jos vardas ne Margareta, - pataisė sekretorė. — Ji yra 
Andžela. Nieko nedarė, ir jis išlipo sausas iš balos. Vyrai 
visada išsisuka, ar ne? Kiekvieną kartą. 

Mma Ramotsvei labai knietėjo atsakyti: „Ne, ne visada“, 
bet laiko buvo nedaug, tad ji antrą kartą atsisveikino ir iš- 
ėjo ieškoti Ekonomikos fakulteto. 


Durys buvo praviros. Prieš pasibelsdama mma Ramotsvė 
pažvelgė į lapelį, prisegtą prie jų: Dr. Osvaldas Ranta, ekon. 
m. bakalauras, mokslų daktaras (Diuko univers.). Jei ma- 
nęs nėra, galite palikti žinutę fakulteto sekretorei. Studen- 
tai, atėję dėl rašto darbų, kreipiasi į vadovus arba fakulteto 
sekretoriatą. 

Ji pasiklausė, ar neišgirs iš kabineto balsų, tačiau niekas 
nekalbėjo. Buvo girdėti tik kompiuterio klavišų klanksėji- 
mas. Daktaras Ranta sėdėjo kabinete. 

Jis staiga pakėlė galvą, kai mma Ramotsvė pasibeldusi 
plačiau pravėrė duris. 

— Klausau jūsų, mma, - tarė jis. - Kokiu klausimu? 

Mma Ramotsvė prakalbo setsvanos kalba. 

— Norėjau su jumis pasikalbėti, rra. Ar turite minutėlę 
laiko? 

Jis greitai pažvelgė į laikrodį. 

— Taip, - atsiliepė gana mandagiai. - Tik nelabai daug. 
Ar jūs mano studentė? 

Mma Ramotsvė kukliai mostelėjo ranka, sėsdamasi į jo 
pasiūlytą kėdę. 

— Ne, - atsakė ji. —- Nesu tokia išsilavinusi. Baigiau vi- 
durinę mokyklą, bet tai ir viskas. Suprantate, paskui teko 
dirbti tetos vyro autobusų bendrovėje, nebegalėjau toliau 
mokytis. 

— Niekada nevėlu, mma, - padrąsino jis. - Dar galite 
mokytis. Mes turime ir visai senų studentų. Žinoma, ne- 
noriu pasakyti, kad jūs sena; turėjau galvoje - kiekvienas 
gali mokytis. 

— Galbūt, - nusileido ji. - Galbūt kada nors. 

— Galėtumėte studijuoti ką tik norite, — toliau kalbėjo 
jis. — Išskyrus mediciną. Kol kas gydytojų nerengiame. 

— Nei seklių. 

Atrodo, jis nustebo. 

— Seklių? Universitetas išvis nerengia seklių. 

Ji pakėlė antakį. 

— Bet skaičiau, kad Amerikos universitetuose yra spe- 
cialūs kursai privatiems sekliams. Turiu knygą, kurią pa- 
rašė... 

Daktaras Ranta nutraukė jos kalbą. 

— Ak taip! Žinoma, Amerikos kolegijose yra įvairiausių 

kursų, net plaukimo, jei norite juos lankyti. Tiesa, tik kai 
kuriose. Užtat tikrai geri universitetai, tie, kurie, kaip mes 
sakome, priklauso Gebenės lygai, tokiais niekais neužsii- 
ma. Ten reikia studijuoti rimtus dalykus. 

— Pavyzdžiui, logiką? 

— Logiką? Taip. Reikia studijuoti logiką, jei norite baigti 
filosofiją. Žinoma, Diuko universitete dėstė logiką. Bent 
jau taip buvo, kai ten mokiausi. 

Jis tikėjosi tuo padaryti mma Ramotsvei įspūdį, o ji 
pasistengė jam įtikti žvelgdama susižavėjusiomis akimis. 
Pamanė, kad šiam vyrui nuolat reikia pagyrų ir padrąsini- 
mo - štai iš kur visos tos merginos. 

— Bet juk seklio darbas su tuo susijęs. Logika, dar tru- 
putis psichologijos. Jei išmanai logiką, žinai reiškinių seką; 
jei išmanai psichologiją, supranti žmones. 

Jis nusišypsojo ir susidėjo rankas ant pilvo, tarsi ruoš- 
damasis skaityti paskaitą. Sykiu jo žvilgsnis nuslydo mma 
Ramotsvės kūnu, ir ji tai pajuto. Atidžiai pažvelgė į jį - į 
sukryžiuotas rankas, ryškų puošeivos kaklaraištį. 

— Nagi, mma, - tarė jis, - mielai ilgiau pasikalbėčiau su 
jumis apie filosofiją. Deja, netrukus turiu susitikimą, todėl 
noriu paklausti, kokiu klausimu į mane kreipėtės. Nejau 
atėjote pasikalbėti apie filosofiją? 

Ji nusijuokė. 

— Neketinu gaišinti jūsų laiko, rra. Esate išsilavinęs 
žmogus, priklausote daugeliui komisijų, o aš — tik papras- 
ta seklė... 

Mma Ramotsvė pamatė, kaip jis įsitempė ir nuleido 
rankas ant krėslo porankių. 

— Jūs seklė? — paklausė. Balsas nuskambėjo kur kas vė- 
siau. 

Ji vėl kukliai numojo ranka. 

— Turiu mažytę agentūrą. Vadinasi - Pirmoji moterų 
seklių agentūra. Ten, prie Kgalės kalvos. Gal kada nors 
matėte? 

— Nesilankau toje miesto dalyje, - atsakė jis.- Nesu 
apie jus girdėjęs. 

— Na, ir nesitikėjau, kad būsite apie mane girdėjęs, rra. 
Nesu garsi, ne tokia kaip jūs. 

Dešine ranka jis nesmagiai patąsė kaklaraiščio mazgą. 

— Apie ką norėjote pasikalbėti? - paklausė jis. - Ar kas 
nors jus pasamdė, kad ateitumėte pas mane? 

— Ne, - atsakė ji. —- Ne visai taip. 

Ji pastebėjo, jog išgirdęs šiuos žodžius jis atsipalaidavo 
ir vėl pradėjo elgtis arogantiškai. 

— Na, tai koks reikalas? — pakartojo daktaras Ranta. 

— Atėjau jūsų paklausti apie labai senus įvykius. Tai 
buvo prieš dešimt metų. 

Jis įsmeigė į ją nemirkčiojančias akis. Buvo matyti, kad 
tvardosi; ji užuodė nuo jo sklindantį rūgštų įgąsdinto žmo- 
gaus kvapą. 

— Dešimt metų — ilgas laikas. Žmonės daug ką pa- 
miršta. 

— Taip, - sutiko ji. - Tačiau yra dalykų, kurių ne taip 
lengva pamiršti. Pavyzdžiui, motina niekada nepamirš sū- 
naus. 

Jai kalbant daktaro Rantos elgesys vėl pasikeitė. Jis juok- 
damasis pakilo nuo krėslo. 

— Ak, - atsiliepė. - Dabar supratau. Ta amerikietė, kuri 
visus nukamavo savo klausimais, jums sumokėjo, kad vėl 
atkapstytumėte praeitį. Nejau ji niekada nesiliaus? Nejau 
taip ir nepasimokys? 

— Ko nepasimokys? — paklausė mma Ramotsvė. 
grupę studentų. 

— Nepasimokys, kad kartais nėra ko ieškoti, — atsakė. — 
Tas vaikinas nebegyvas. Veikiausiai jis nuklydo į Kalaharį ir 
pametė kelią. Išėjo pasivaikščioti ir nebegrįžo. Juk žinote, 
ten lengva pasiklysti. Visi dygliuočiai medžiai atrodo vie- 
nodi, be to, nėra kalvų, pagal kurias galėtum atsekti kelią. 
Todėl žmonės ir pasiklysta. Ypač baltieji, atsidūrę toli nuo 
namų, nepažįstamoje vietoje. Ko jūs tikėjotės? 

— Aš netikiu, kad jis pasiklydo ir mirė, - paprieštaravo 
mma Ramotsvė. - Manau, jį ištiko kitoks likimas. 

Jis atsigręžė. 

— Pavyzdžiui, koks? — piktai paklausė. 

Ji gūžtelėjo pečiais. 

— Tiksliai nežinau. Ir kaip galėčiau žinoti? Juk manęs 
ten nebuvo, - ji nutilo, o paskui tyliai, vos girdimai pridū- 
rė: — Užtat jūs buvote. 

Kai daktaras Ranta vėl atsisėdo į krėslą, ji girdėjo jo al- 
savimą. Apačioje vienas studentas kažką sušuko, atrodo, 
apie švarką, o kiti nusijuokė. 

— Sakote, kad buvau ten. Ką turite galvoje? 

Ji atlaikė jo žvilgsnį. 

— Turiu galvoje tai, jog tuo metu ten gyvenote. Buvote 
vienas iš žmonių, su kuriais tas jaunuolis kasdien bendravo. 


Matėte ir tą dieną, kai jis mirė. Privalote ką nors žinoti. 

— Viską tada pasakiau policininkams, o paskui dar pa- 
kartojau amerikiečiams, kurie atvyko mūsų apklausti. 
Mačiau jį vieną kartą iš ryto ir kartą per pietus. Pasakiau, 
ką valgėme pietums. Apibūdinau, kuo buvome apsirengę. 
Viską papsakojau. 

Jam kalbant mma Ramotsvė apsisprendė: tas žmogus 
meluoja. Jei būtų sakęs tiesą, ji būtų baigusi pokalbį, bet 
dabar tikrai suprato, kad nuojauta jos neapgavo. Jis kalbė- 
jo ir melavo. Tai buvo visiškai aišku; tiesą pasakius, mma 
Ramotsvė nesuprato, kaip žmonės nemato, kada kas nors 
meluoja. Ji visada iškart tai pajusdavo. Ir dabar jai atrodė, 
kad daktaras Ranta ant kaklo nešioja pasikabinęs šviečian- 
čią iškabą — „Melagis“. 

— Netikiu jumis, rra, — paprastai tarė ji. - Jūs man me- 
luojate. 

Jis pravėrė burną, bet netrukus susičiaupė. Tada vėl su- 
sidėjo rankas ant pilvo ir atsilošė krėsle. 

— Mūsų pokalbis baigtas, mma, — pranešė jis. - Atsi- 
prašau, tačiau daugiau niekuo negaliu jums padėti. Geriau 
eikite namo ir dar pastudijuokite logiką. Ji padės suprasti, 
kad tada, kai žmogus sako negalįs padėti, pagalbos iš jo 
nesulauksite. Tai visai logiška. 

Jis kalbėjo pašaipiai, patenkintas sugebėjimu taip ele- 
gantiškai samprotauti. 

— Na, ką gi, rra, - atsakė mma Ramotsvė. - Galėjote 
padėti man ar, tiksliau pasakius, tai nelaimingai amerikie- 
tei. Ji - motina. Pats irgi turėjote motiną. Galėčiau jums 
pasakyti: „Pagalvokite, ką jaučia mama“, bet žinau, jog to- 


kiam žmogui kaip jūs tai visiškai nerūpi. Jums nusispjauti 

į tą moterį. Ne tik dėl to, kad ji baltoji ir gyvena labai toli; 
lygiai taip pat elgtumėtės, jei ji būtų kilusi iš jūsų kaimo, ar 
ne tiesa? 

Jis nusišiepė. 

— Jau sakiau. Mūsų pokalbis baigtas. 

— Tačiau žmones, kuriems nerūpi kiti, kartais galima 
priversti jais pasirūpinti, — tarė ji. 

Daktaras Ranta niekinamai sušnirpštė. 

— Po minutės paskambinsiu administracijai ir pranešiu, 
kad į mano kabinetą įsiveržė pašalinis žmogus. Galėčiau 
pasakyti, jog užklupau jus, kai mėginot ką nors pavogti. 
Juk žinot, kad galiu taip padaryti. Greičiausiai būtent taip 
ir padarysiu. Pastaruoju metu vagys mums pridarė ne- 
malonumų, tad apsaugininkus atsiųs tuojau pat. Jums, ko 
gero, nebus taip lengva pasiaiškinti, ponia Logike. 

— Jūsų vietoje taip nesielgčiau, rra, - ramiai atsakė mma 
Ramotsvė. - Mat viską žinau apie Andželą. 

Šie žodžiai iškart suveikė. Jis vėl sustingo. Ji užuodė dar 
stipresnį baimės kvapą. 

— Taip, - patvirtino, - žinau apie Andželą ir egzaminų 
klausimus. Savo kontoroje turiu jos pasirašytą liudijimą. 
Galėčiau tuoj pat išspirti jus iš šios vietos. Ką Gaborone 
veiktų bedarbis universiteto dėstytojas, rra? Reikėtų va- 
žiuoti atgal į kaimą? Vėl prižiūrėti galvijus? 

Ji pastebėjo, kad šie žodžiai jį veikė tarsi kirvio smūgiai. 
Prievartavimas, pamanė ji. Šantažas. Štai kaip jaučiasi šan- 
tažistas, pavergęs auką. Absoliuti galia. 

— Jūs to nepadarysite... Aš neigsiu... Nieko neįrodysi- 
te... 

— Turiu visus įrodymus, kurių prireiks, — toliau kalbė- 
jo ji. - Yra Andžela, yra dar viena mergina, pasirengusi 
pameluoti, kad jai irgi davėte egzaminų klausimus. Ji ant 
jūsų pyksta, todėl pameluos, kalbės netiesą, užtat bus jau 
dvi merginos. Ir jos pasakos tą pačią istoriją. Mes, sekliai, 
vadiname tai liudijimų patvirtinimu, rra. Teismams labai 
patinka patvirtinti liudijimai. Ten jie vadinami vienodais 
faktiniais liudijimais. Jūsų kolegos iš Teisės fakulteto gali 
daug apie juos papasakoti. Eikite, pakalbėkite, jie paaiš- 
kins, kaip veikia įstatymai. 

Jis pefbraukė liežuviu lūpas, tarsi norėdamas jas suvil- 
gyti seilėmis. Ji viską pastebėjo: ir tamsias prakaito dėmes 
po pažastimis, ir tai, kad vienas jo batas atsirišęs, o ant 
kaklaraiščio matyti arbatos ar kavos dėmė. 

— Man nemalonu taip elgtis, rra, - tarė ji. - Bet toks yra 
mano darbas. Kartais privalau būti negailestinga ir elgtis 
taip, kaip man pačiai nepatinka. Tačiau kitaip negalima, 
nes viena labai liūdna amerikietė motina nori atsisveikinti 
su sūnumi. Žinau, kad jums ji nerūpi, bet rūpi man, ir tos 
moters jausmai man atrodo svarbesni už jūsų. Todėl siūlau 
sandorį. Jūs papasakojate, kas ten atsitiko, o aš pažadu — 
mano žodis tvirtas, rra, - kad daugiau nieko negirdėsite 
nei apie Andželą, nei apie jos draugę. 

Jis alsavo nelygiai, trūkčiodamas, tarsi žmogus, sergan- 
tis kvėpavimo takų liga ir niekaip negalintis atgauti kvapo. 

— Aš to vaikino nenužudžiau, - ištarė jis. - Nežu- 
džiau jo. 

— Dabar sakote tiesą, — atsiliepė mma Ramotsvė. — Iš- 
kart matau. Bet privalote dar papasakoti, kas atsitiko ir kur 


yra jo kūnas. Man reikia tai žinoti. 

— Ar pranešite policijai, kad nuslėpiau informaciją? Jei 
tai padarysite, verčiau jau iškęsiu visus nemalonumus, su- 
sijusius su ta mergina. 

— Ne, neketinu eiti į policiją. Šių žinių reikia tik jo mo- 
tinai. Daugiau niekam. 

Jis užsimerkė. 

— Negaliu čia kalbėti. Ateikite pas mane namo. 

— Ateisiu šį vakarą. 

— Ne, - nesutiko jis. — Rytoj. 

— Ateisiu šį vakarą, - pakartojo ji. - Ta moteris laukė 
dešimt metų. Negalima jos versti laukti dar ilgiau. 

— Gerai. Užrašysiu adresą. Galite ateiti šį vakarą, devin- 
tą valandą. 

— Ateisiu aštuntą, - pataisė mma Ramotsvė. — Žinokit, 
ne visos moterys klauso ir daro kaip liepiamos. 

Ji paliko jį kabinete; eidama prie baltojo furgonėlio klau- 
sėsi savo alsavimo ir dusliai besidaužančios širdies. Nė pati 
nesuprato, iš kur ėmė tiek drąsos, bet ji tiesiog ištryško iš 
kažin kokių nesuvokiamų gelmių, tarsi vanduo iš apleisto 


šulinio. 


Aštuonioliktas skyrius 


„Tlokvengo kelio greitųjų 
automobilių“ garaže 


S Kol mma Ramotsvė džiaugėsi šantažo teikiamais malo- 
numais — nestai ištiesų buvo šantažas, tai kas, kad taikomas 
siekiant gero, ir šią moralinę problemą kada nors gali tekti 
apsvarstyti su mma Makutsi, - ponas J. L. B. Matekonis, 
Jo Ekscelencijos aukščiausiojo britų įgaliotinio Botsvanoje 
asmeninis automechanikas, popiet nusivedė abu vaikus į 
savo garažą. Mergaitė, Motolelė, ilgai maldavo juos pasi- 
imti, kad galėtų pažiūrėti, kaip vyksta darbas, ir jis, truputį 
šaipydamasis, sutiko. Garaže ne vieta vaikams, ten pilna 
sunkių įrankių ir oro pūtimo žarnų, bet bus galima liepti 
to, gal ir nebloga mintis jau dabar parodyti berniukui, kas 
vyksta garaže, kad jis nuo mažumės pratintųsi prie mecha- 
niko darbo. Supratimą apie automobilius ir variklius reikia 
pradėti ugdyti labai anksti; tokio dalyko vėliau neišmoksi. 
Žinoma, mechaniku galima tapti bet kokio amžiaus, bet 

ne kiekvienas jaučia variklius. Toks dalykas ugdomas ilgai, 
daugelį metų, gerte geriant garažo aplinką. 

Jis pastatė automobilį priešais kabineto duris, kad Mo- 
tolelė galėtų pavėsyje įsėsti į vežimėlį. Berniukas tuojau pat 
nulėkė apžiūrėti prie namo įtaisyto vandens čiaupo, teko jį 
pakviesti atgal. 

— Čia gali būti pavojinga, - įspėjo ponas J. L. B. Ma- 
tekonis. — Privalai laikytis šalia vieno iš šių vaikinų. 

Jis pašaukė jaunesnįjį pameistrį, tą, kuris nuolat tapno- 
davo jam per petį tepaluotais pirštais ir išterliodavo švarų 
kombinezoną. 

— Mesk visus darbus, - prisakė jam, - ir prižiūrėk šiuos 
du, kol aš dirbsiu. Žiūrėk, kad jiems nieko neatsitiktų. 

Pameistriui, atrodo, patiko naujosios pareigos ir jis pla- 
čiai išsišiepė vaikams. Ponas J. L. B. Matekonis pagalvojo, 
jog šitas tikras tinginys. Iš jo išeitų geresnė auklė negu me- 
chanikas. 

Garaže netrūko darbo. Futbolo komanda buvo atvežusi 
sutvarkyti savo mikroautobusą. Užduotis atrodė nelengva. 
Variklis nuo nuolatinių perkrovų šlubavo, bet tą patį gali- 
ma pasakyti apie visus šalies mikroautobusus. Jie nuolat 
važinėjo sausakimši, nes savininkai stengėsi sugrūsti į vidų 
kiek įmanoma daugiau bilietus perkančių keleivių. Šitas, 
kuriam reikėjo naujų dalių, pukšėjo tokiais juodais gaižiais 
dūmais, kad futbolininkai skundėsi, jog dūsta. 

Variklis buvo atidengtas, išimta pavarų dėžė. Padeda- 
mas kito pameistrio, ponas J. L. B. Matekonis pritaisė kel- 
tuvą prie viso variklio bloko ir ėmė kelti jį iš automobilio. 
Motolelė, įdėmiai stebėjusi visą darbą iš savo vežimėlio, 

kažką parodė broliui. Šis trumpai dirstelėjo variklio pusėn 
ir netrukus vėl nusisuko. Jis susikaupęs kažką piešė tepalo 
dėmėje sau po kojomis. 

Ponas J. L. B. Matekonis atidengė stūmoklius ir cilin- 
drus. Tada stabtelėjo ir pažvelgė į vaikus. 

— Ką darysite toliau, rra? - paklausė mergaitė. - Ar 
dabar pakeisite tuos žiedus? Kam jie reikalingi? Ar yra 
svarbūs? 

Ponas J. L. B. Matekonis pažvelgė į berniuką. 

— Ar matai, Puso? Matai, ką darau? 

Berniukas silpnai nusišypsojo. 

— Jis piešia tepalo dėmėje, - atsiliepė pameistrys. — Pie- 
šia namą. 

Mergaitė paklausė: 

— Ar galiu prieiti arčiau, rra? Aš netrukdysiu. 

Ponas J. L. B. Matekonis linktelėjo, o kai ji privažiavo 
arčiau, parodė, kur gedimo priežastis. 

— Palaikyk štai šitą, — paprašė jis. - Imk. 

Ji paėmė veržliaraktį ir tvirtai jį sugniaužė. 

— Gerai, - pagyrė jis. - Dabar pasuk štai šitą. Matai? Ne 
per smarkiai. Štai taip. 

Jis paėmė iš mergaitės veržliaraktį ir padėjo atgal į įran- 
vežimėlyje, palinkusi į priekį, iš susidomėjimo blizgančio- 
mis akimis. Tas žvilgsnis jam buvo pažįstamas: taip žiūri 
žmonės, kurie mėgsta variklius. Jo niekaip nesuvaidinsi; 
štai, pavyzdžiui, jaunesnysis pameistrys taip niekada ne- 
žiūri, dėl to iš jo geriausiu atveju išeis tik vidutinis me- 
chanikas. Tačiau šita mergaitė, šis keistas, rimtas vaikas, 

netikėtai tapęs jo gyvenimo dalimi, turėjo duomenų tap- 
ti puikia mechanike. Ji jautė įkvėpimą. Niekada anksčiau 
nebuvo matęs, jog tai jaustų mergaitė, bet mato dabar. O 
kodėl ne? Mma Ramotsvė jį išmokė, kad nėra jokios prie- 
žasties neleisti moterims daryti to, ko jos nori. Be abejo, ji 
buvo teisi. Žmonės mano, kad privatūs sekliai visada yra 
vyrai, bet tik pažvelkite, kaip puikiai sekasi mma Ramot- 
svei. Ji, naudodamasi moterišku pastabumu ir moteriška 
nuojauta, sužinodavo tai, ko vyrai nė nepastebėtų. Taigi jei 
viena mergina svajojo tapti sekle, kodėl kita negali siekti 
įsitvirtinti šiaip jau vyriškame automobilių bei variklių pa- 
saulyje? 

pagarbiai. 

— Ar nepykstate ant manęs, rra? - paklausė ji. - Nema- 
note, kad jums trukdau? 

Ponas J. L. B. Matekonis ištiesė ranką ir švelniai uždėjo 
jai ant alkūnės. 

— Aišku, nepykstu, - atsakė jis. - Didžiuojuosi. Labai 
didžiuojuosi, kad dabar turiu dukterį, kuri taps puikia me- 
chanike. Juk tu to nori? Neklystu? 

Ji kukliai linktelėjo. 

— Visada mėgau mechanizmus, - atsakė. - Man visada 
patiko juos stebėti. Mėgstu dirbti su atsuktuvais ir veržlia- 
rakčiais. Tik dar nesu gavusi progos ko nors pataisyti. 

— Na ką gi, - tarė ponas J. L. B. Matekonis. - Dabar 
viskas pasikeitė. Galėsi čia ateiti šeštadienio rytais ir man 


padėti. Ar norėtum? Galėsime tau pagaminti specialų dar- 

bastalį - žemesnį, kad būtų patogu naudotis sėdint veži- 
mėlyje. 

— Jūs labai geras, rra. 

Visą likusią dienos dalį mergaitė neatsiliko nuo jo, ste- 
bėjo viską, ką jis darė, kartais ko nors paklausdavo, bet labai 
stengėsi nesimaišyti. Jis tol derino ir kalinėjo, kol galiausiai 
atgaivintas mikroautobuso variklis vėl atsidūrė savo vieto- 
je, o įjungus pasirodė, kad juodi gaižūs dūmai dingo. 

— Matai, - išdidžiai paaiškino ponas J. L. B. Matekonis, 
rodydamas į nerūkstantį dujų išmetimo vamzdį. - Alyva 
nedega, jei yra savo vietoje. Viskas sandaru. Geri stūmok- 
lių žiedai. Viskas taip, kaip ir turi būti. 

Motolelė suplojo rankomis. 

— Dabar mikroautobusas patenkintas, - tarė ji. 

Ponas J. L. B. Matekonis nusišypsojo. 

— Taip, — sutiko jis. — Tikrai patenkintas. 

Dabar jam nebeliko nė mažiausios abejonės, kad mer- 
gaitė turi talentą. Tik tas, kas tikrai supranta mechaniz- 
mus, gali kalbėti apie patenkintą variklį; tokia įžvalga ne 
mechaniško proto žmonėms paprasčiausiai nepasiekiama. 
Ši mergaitė tai supranta, o jaunesnysis pameistrys — ne. 
Jis mieliau spardo variklį, užuot su juo kalbėjęsis. Ne sykį 
teko matyti, kaip pameistrys mėgina paveikti metalą jėga. 
Ponas J. L. B. Matekonis daugybę kartų jam aiškino: „Ne- 
galima naudoti jėgos dirbant su metalu, kitaip šis užsispirs. 
Jei pamirši viską, ko tave mokiau, prisimink bent tai“. Ir vis 
tiek pameistrys suko varžtus į priešingą pusę, vis tiek mė- 
gino sulenkti atbriaunius, jei šie neatrodė lygūs. Negalima 


su mechanizmais taip elgtis. 

Mergaitė visai kitokia. Ji supranta, ką jaučia varikliai, ir 
vieną gražią dieną taps puikia mechanike — tai iškart ma- 
tyti. 

Jis išdidžiai pažvelgė į ją, šluostydamasis rankas med- 
vilnės atliekomis. Atrodo, „Tlokvengo kelio greitųjų auto- 
mobilių“ ateitis gerose rankose. 


Devynioliktas skyrius 


Kas atsitiko 


S Mma Ramotsvė bijojo. Dirbdama vienintele Bostvanoje 
privačia sekle (šis titulas jai iki šiol teisėtai priklausė; dera 
priminti, kad mma Makutsi buvo tik privačios seklės pa- 
dėjėja) ji vos kartą ar du buvo išsigandusi. Panašiai jautėsi, 
kai ėjo pasikalbėti su Čarliu Gotso, turtingu verslininku, 
palaikiusiu ryšius su raganiais; tąsyk net pagalvojo, ar tik 
jos pašaukimas kada nors neįstums pačios į tikrą pavojų. 
Dabar, prireikus eiti namo pas daktarą Rantą, vėl apėmė 
panašus jausmas. Žinoma, bijoti nėra jokio pagrindo. Juk 
tai paprastas namas paprasčiausioje gatvėje netoli Maru-a- 
Pulos mokyklos. Greta bus kaimynai, aidės žmonių balsai; 
nakties tamsoje los šunys, švysčios automobilių šviesos. 
Negalima nė įsivaizduoti, kad daktaras Ranta būtų kuo 
nors pavojingas. Gal jis patyręs viliotojas, manipuliatorius, 
oportunistas, bet tikrai ne žmogžudys. 

Kita vertus, žudikai irgi būna paprasti žmonės. Dažnas 

tų, kuriems buvo lemta tapti žmogžudystės aukomis, paži- 
nojo savo žudikus ir buvo su jais susitikę paprasčiausiomis 
aplinkybėmis. Mma Ramotsvė neseniai užsisakė Krimino- 
logijos žurnalą (brangiai atsiėjusi klaida, nes leidinyje buvo 
labai mažai įdomių straipsnių), kuriame tarp bereikšmių 
lentelių ir nesuprantamų tekstų aptiko įdomų faktą: dau- 
guma žmogžudystės aukų pažinojo savo žudikus. Žmo- 
nes dažniausiai žudo ne atsitiktiniai praeiviai, o draugai, 
šeimos nariai, bendradarbiai. Motinos žudo savo vaikus. 
Vyrai - žmonas. Žmonos - vyrus. Darbuotojai žudo virši- 
ninkus. Galima pamanyti, kad visi kasdienio gyvenimo ry- 
šiai kupini pavojų. Ar taip gali būti? Tik ne Johanesburge, 
ten žmones galabija naktimis slankiojantys plėšikai, auto- 
mobilių vagys, nebijantys naudotis ginklais, ir atsitiktinai 
pasipainioję smurtingi jaunuoliai, nesuvokiantys gyvybės 
vertės. Bet gal panašūs miestai tik išimtis; gal normales- 
nėmis aplinkybėmis žmogžudystės vyksta būtent tokioje 
aplinkoje —- susitikus ramiai pasikalbėti kukliame name, 
greta kurio žmonės nieko neįtardami dirba kasdienius 
darbus. 

Ponas J. L. B. Matekonis pajuto, kad kažkas negerai. 
Grįžęs vakarienės jis papasakojo, kaip buvo nuėjęs į kalė- 
jimą aplankyti savo tarnaitės, ir iškart pastebėjo, jog mma 
Ramotsvė klausosi neatidžiai. Iš pradžių nenorėjo jai apie 
tai užsiminti; ketino papasakoti apie tarnaitę ir taip išblaš- 
kyti mma Ramotsvę kamuojančias mintis, kad ir kokios jos 
būtų. 

— Sutariau, jog ją aplankys advokatas, - kalbėjo jis. — 
Mieste yra toks žmogus, kuris išmano panašius atvejus. 

Sutariau, kad jis aplankys tarnaitę kalėjime, o paskui atsto- 
vaus jai teisme. 

Mma Ramotsvė prikrovė į pono J. L. B. Matekonio lėkš- 
tę didelį kalną pupų. 

— Ar ji ką nors paaiškino? — pasiteiravo. - Atrodo, jos 
padėtis nekokia. Kvaila moteriškė. 

Ponas J. L. B. Matekonis suraukė kaktą. 

— Kai tik atvažiavau, ją apėmė isterija. Pradėjo šaukti 
ant sargybinių. Man buvo labai nesmagu. Jie pasakė: „Pra- 
šome sutramdyti žmoną, tegu ji užčiaupia savo plačią bur- 
ną“. Turėjau jiems du kartus pakartoti, kad ji nėra mano 
žmona. 

— Bet ko ji rėkė? - paklausė mma Ramotsvė. - Negali 
būti, kad nesupranta, jog rėkdama neišsigelbės. 

— Man atrodo, ji tai supranta, - atsakė ponas 
J. L. B. Matekonis. - Rėkė dėl to, kad yra labai įsiutusi. 
Sakė, jog kalėjime turėtų būti ne ji, o visai kitas žmogus. Ir 
kažkodėl paminėjo tavo pavardę. 

Mma Ramotsvė įsidėjo pupų ir sau. 

— Mano? O kuo aš čia dėta? 

— Paklausiau jos to,- toliau pasakojo ponas 
J. L. B. Matekonis. - Bet ji tik papurtė galvą ir daugiau apie 
tai nekalbėjo. 

— O pistoletas? Ar sakė, iš kur jis? 

— Sakė, kad pistoletas ne jos, kad priklauso draugui. Šis 
ketino ateiti jo pasiimti. Paskui dar sakė, jog nė pati neži- 
nojo, kad ryšulyje yra ginklas, manė - mėsa. Bent taip jau 
sakė. 

Mma Ramotsvė papurtė galvą. 

— Niekas tuo nepatikės. Jei policija tikėtų tokiais daly- 
kais, kaip galėtų pateikti kam nors kaltinimus dėl neteisėto 
ginklų laikymo? 

— Advokatas telefonu kalbėjo tą patį, - sutiko ponas 
J. L. B. Matekonis. - Sakė, kad labai sunku apginti žmogų, 
kuriam pateikti tokie kaltinimai. Teismas paprasčiausiai 
netiki, kai kaltinamasis dievažijasi nežinojęs, jog laiko gin- 
klą. Nusprendžia, kad jis meluoja, ir mažiausiai metams 
pasodina į kalėjimą. O jei žmogus jau anksčiau būna teis- 
tas — dažniausiai taip ir būna, - kalėjime jis praleidžia ir 
daugiau laiko. 

Mma Ramotsvė pakėlė prie lūpų puodelį. Valgydama 
ji mėgo užsigerti arbata ir tam turėjo specialų puoduką. 
Pamanė, kad reikia pamėginti nupirkti tokį patį ponui 
J. L. B. Matekoniui, bet tai gali būti nelengva - jos puodelis 
ne šiaip koks, o pagamintas Anglijoje. 

Ponas J. L. B. Matekonis šnairai pažvelgė į mma Ra- 
motsvę. Kažkas jai neduoda ramybės. Santuokoje, jo nuo- 
mone, labai svarbu nieko neslėpti nuo sutuoktinio, ir tur- 
būt reikėtų jau dabar pradėti laikytis šio principo. Tiesa, 
jis tuojau pat prisiminė, kaip nuslėpė nuo mma Ramotsvės 
du įvaikius; vargu ar tai galima pavadinti smulkmena, bet 
dabar jau viskas baigta ir galima gyventi kitaip. 

— Mma Ramotsve, - kreipėsi jis. - Tu šįvakar atrodai 
nerami. Ar ką ne taip pasakiau? 

Ji pastatė ant stalo puodelį ir probėgšmais dirstelėjo į 
laikrodį. 

— Tu čia niekuo dėtas, - pasakė. —- Šįvakar man reikia 
su kai kuo susitikti. Tai dėl mma Kertin sūnaus. Ir tas žmo- 


gus, su kuriuo turėsiu susitikti, man kelia nerimą. 


212 


Ji papasakojo, ko bijo. Paaiškino pati puikiai suprantan- 
ti, kad nelabai tikėtina, jog Botsvanos universiteto ekono- 
mikos dėstytojas griebsis smurto; vis dėlto buvo įsitikinusi, 
kad jis blogo būdo, ir dėl to labai nesmagiai jautėsi. 

— Yra specialus žodis tokiems žmonėms pavadinti, — 
paaiškino ji. — Esu apie juos skaičiusi. Jis - psichopatas. Tai 
žmogus, kuris nieko neišmano apie moralę. 

Ponas J. L. B. Matekonis tylėdamas ir raukydamas kak- 
tą susirūpinęs klausėsi. Jai baigus kalbėti tarė: 

— Negalima tau eiti. Neleisiu, kad mano būsima žmona 
atsidurtų tokiame pavojuje. 

Ji pažvelgė į jį. 

— Man labai malonu žinoti, jog dėl manęs jaudiniesi, — 
atsakė. — Bet toks mano pašaukimas —- dirbti privačia sek- 
le. Jei ketinau būgštauti ir gąsdintis, turėjau rinktis kitokį 
darbą. 

Ponas J. L. B. Matekonis regimai nuliūdo. 

— Tu šito Žmogaus nepažįsti. Negalima taip imti ir nu- 
eiti pas jį namo. Jei vis tiek užsispyrei, tada eisiu drauge. 
Palauksiu už durų. Jam net nereikės žinoti, kad esu neto- 
liese. 

Mma Ramotsvė susimąstė. Ji nenorėjo, kad ponas 
J. L. B. Matekonis pradėtų be reikalo rūpintis, bet jei bū- 
damas netoliese jausis ramiau, tada nėra jokios priežasties 
jam to uždrausti. 

— Gerai, - sutiko ji. - Tu palauksi lauke. Važiuosime 
mano furgonėliu. Ten ir pasėdėsi, kol kalbėsiu su juo. 

— O jei staiga kas nors atsitiks, - atsiliepė jis, - galėsi 
sušukti. Aš klausysiu. 

Jiedu baigė vakarieniauti gerokai linksmesni. Motolelė 
broliuko kambaryje skaitė jam knygą - vaikai jau buvo pa- 
valgę anksčiau. Po vakarienės ponas J. L. B. Matekonis nu- 
nešė lėkštes į virtuvę, o mma Ramotsvė nuėjo koridoriumi 
ir rado mergaitę užsnūdusią su knyga ant kelių. Puso dar 
nemiegojo, bet irgi jau buvo apsiblausęs, vieną ranką pa- 
dėjęs ant krūtinės, kitą nukoręs nuo lovos krašto. Ji užkėlė 
vaiko ranką ant lovos, ir šis mieguistai nusišypsojo. 

— Tau irgi metas į lovą, - tarė ji mergaitei. - Ponas 
J. L. B. Matekonis man sakė, kad šiandien turėjai labai 
daug darbo, taisei variklius. 

Mma Ramotsvė nustūmė Motolelę vežimėliu į jos kam- 
barį, padėjo jai išlipti ir perkėlė į lovą. Mergaitė vertino 
savarankiškumą, todėl mma Ramotsvė leido pačiai nusi- 
rengti ir įlįsti į naujus naktinius marškinius, kuriuos ponas 
J. L. B. Matekonis buvo nupirkęs tąsyk per išvyką į parduo- 
tuves. Mma Ramotsvė pamanė, kad jų spalva netikusi, bet 
juk marškinius rinko vyras: negali tikėtis, jog jis išmanys 
tokius dalykus. 

— Ar tau čia gerai, Motolele? - paklausė ji. 

— Labai gerai, - atsakė mergaitė. - Ir kiekvieną dieną 
darosi vis geriau. 

Mma Ramotsvė apkamšė ją apklotu ir pabučiavo į 
skruostą. Tada užgesino šviesą ir išėjo iš kambario. Kiek- 
vieną dieną darosi vis geriau. Mma Ramotsvė pagalvo- 
jo, ar pasaulis, kurį paveldės ši mergaitė ir jos broliu- 
kas, bus geresnis už pasaulį, kuriame užaugo ji ir ponas 
J. L. B. Matekonis. Mes augome laimingesni, mąstė ji, nes 
matėme, kaip Afrika atgavo nepriklausomybę, kaip žengė 

pirmuosius žingsnius pasaulio scenoje. Bet kokia sunki ir 
sudėtinga šio žemyno paauglystė — tuščiagarbiai diktato- 
riai ir korumpuoti biurokratai. O juk paprasti afrikiečiai, 
nepaisydami chaoso ir nusivylimų, visą tą laiką tiesiog 
stengėsi padoriai gyventi. Ar tie žmonės, kurie sprendžia 
svarbiausius pasaulio reikalus — tie, kurie sėdi Vašingtone 
ar Londone, - ar jie mąsto apie paprastus žmones, tokius 
kaip Motolelė ir Puso? Ar jais rūpinasi? Ji tvirtai tikėjo, kad 
rūpintųsi, jei tik apie juos žinotų. Kartais jai atrodydavo, 
jog užjūrių gyventojų širdyse nėra vietos Afrikai, nes nie- 
kas jiems nepasakė, kad afrikiečiai tokie pat žmonės kaip 
jie. Ten niekas tiesiog nežino apie jos tėtį, Obedą Ramot- 
svę, išdidžiai stovintį blizgančiu kostiumu fotografijoje, 
kuri puošia jos svetainę. „Tu neturėjai anūkų, - tarė ji foto- 
grafijai, — o dabar turi. Du. Šiuose namuose“. 

Mma Ramotsvė pamanė, jog tėtis būtų labai džiaugęsis 
vaikais. Būtų buvęs geras senelis, pamokęs juos senosios 
Botsvanos moralės ir išauklėjęs taip, kad jie būtų supratę, 
ką reiškia garbingai gyventi. Dabar tai daryti teks jai; jai ir 
ponui J. L. B. Matekoniui. Kada nors, labai greitai, ji nuva- 
žiuos į našlaičių prieglaudą ir padėkos mma Silvijai Potok- 
vanei už tai, kad dovanojo jiems vaikus. Padėkos už viską, 
ką daro kitų našlaičių labui, nes įtarė, jog niekas jai už tai 
nedėkoja. Kad ir kokia valdinga būtų mma Potokvanė, ji 
juk direktorė, o direktorės toks darbas — būti valdinga, ly- 
giai kaip seklė turi būti smalsi, o mechanikas... Na ir koks 
turi būti mechanikas? Tepaluotas? Ne, tepaluotas — ne vi- 


sai tas. Reikės dar apie tai pagalvoti. 

— Būsiu pasirengęs, — tyliai, nors šnibždėti nebuvo jokio 
reikalo, tarė ponas J. L. B. Matekonis. — Žinosi, kad esu 
čia. Štai čia, prie pat namo. Jei pašauksi, būtinai išgirsiu. 
niekuo neišsiskiriantį pastatą įprastu raudonų čerpių sto- 
gu, ir apleistą sodą. 

— Iškart matyti, kad jis neturi sodininko, - pasakė mma 
Ramotsvė. — Pažiūrėk, kaip netvarkinga. 

Žmogus, kuris, kaip daktaras Renta, turi gerai moka- 
mą valstybinį darbą, labai nedraugiškai elgiasi, kad neįdar- 
bina sodininko. Samdyti pagalbininkus namų apyvokos 
darbams atlikti - socialinė pareiga, nes tarnauti norinčių 
žmonių labai daug ir jiems būtinai reikia darbo. Žinoma, 
atlyginimai maži —- nepadoriai maži, - tačiau bent jau dar- 
bo vietų pakanka. Jei kiekvienas žmogus, turintis gerą dar- 
bą, samdytų tarnaitę, tada ir joms, ir jų vaikams netrūktų 
kur reikėtų dėtis tarnaitėms bei sodininkams? 

Atsisakydamas rūpintis sodu daktaras Ranta aiškiai pa- 
rodė esąs savanaudis, bet mma Ramotsvės tai nė truputė- 
lio nenustebino. 

— Jis baisus savanaudis, - pabrėžė ponas J. L. B. Mate- 
konis. 

— Lygiai taip pat ir aš pagalvojau, - atsakė mma Ramot- 
svė. 

Ji atidarė furgonėlio dureles ir išsirangė į lauką. Tradi- 
cinio sudėjimo moteriai, tokiai kaip ji, šis furgonėlis tru- 
putį per ankštas, bet mma Ramotsvė labai jį mėgo ir bijojo 
net pagalvoti apie tą dieną, kai ponui J. L. B. Matekoniui 

galiausiai nebepavyks jo sutaisyti. Joks šiuolaikiškiausias 
furgonas, kimšte prikimštas modernių įtaisų ir kitokių 
gudrybių, negalės pakeisti mažo baltojo furgonėlio. Nuo 
tos dienos, kai prieš vienuolika metų jį įsigijo, automobilis 
ištikimai visur ją vežioja, ištveria spalio mėnesio kaitras ir 
smulkutėles, kartais vėjų atpučiamas nuo Kalahario dul- 
kes, kurios viską aplinkui nukloja raudonu sluoksniu. Po- 
nas J. L. B. Matekonis jai aiškino — ne kartą aiškino, - kad 
dulkės yra variklio priešas, bet, žinoma, alkano mechaniko 
draugas. 

priėjo prie priekinių durų ir pasibeldė. Tikriausiai dakta- 
ras Ranta jos jau laukė, nes tuoj pat įleido į vidų ir skubiai 
uždarė duris. 

— Arjūs viena, mma? - paklausė daktaras Ranta. - Jūsų 
draugas nejeis vidun? 

— Ne, - atsakė ji. - Palauks manęs lauke. 

Daktaras Ranta nusijuokė. 

— Apsauga? Kad jums būtų ramiau? 

Ji neatsakė į šį klausimą. 

— Gražus jūsų namas, — tarė. —- Jums pasisekė. 

Jis gestu parodė eiti iš paskos į svetainę. Ten pasiūlė jai 
kėdę ir atsisėdo pats. 

— Nenoriu gaišti daug laiko šnekėdamas su jumis, — 
prakalbo. - Kalbėsiu tik todėl, kad man grasinote ir kad 
turiu sunkumų, kuriuos sukėlė kelių moterų melagystės. 
Tai vienintelė priežastis, dėl kurios išvis su jumis kalbuosi. 

Mma Ramotsvė suprato, kad užgautas jo išdidumas. 


Jis pasijuto įspraustas į kampą — ir dar moters! Baisus pa- 

žeminimas tokiam moterų viliotojui. Ji pamanė, jog nėra 
jokios prasmės gaišti laiko įžangoms, tad nutarė eiti tiesiai 
prie reikalo. 

— Kaip mirė Maiklas Kertinas? — paklausė. 

Daktaras Ranta sėdėjo tiesiai priešais ją, papūtęs lūpas. 

— Dirbau ten, — prakalbo jis, tarsi nekreipdamas dėme- 
sio į jos klausimą. - Buvau kaimo ekonomikos ekspertas, 
o Fordo fondas kaip tik skyrė stipendiją specialistui, kuris 
domėjosi tokio pobūdžio smulkiosios žemdirbystės ini- 
ciatyvomis. Tai ir buvo mano darbas. Nors žinojau, kad 
sumanymas pasmerktas. Iš anksto žinojau. Tie Žmonės 
buvo paprasčiausi idealistai. Manė, jog gali viską pakeisti, 
padaryti kitaip, negu buvo per amžius. Žinojau, kad jiems 
nepavyks. 

— Bet pinigus paėmėte, — pabrėžė mma Ramotsvė. 

Jis niekinamai pažvelgė į ją. 

— Tai buvo mano darbas. Esu ekonomikos specialistas. 
Tyrinėju įvairias iniciatyvas — ir sėkmingas, ir nesėkmin- 
gas. Jūs to turbūt nesuprasite. 

— Suprantu, - nuramino ji. 

— Tai štai, — toliau pasakojo jis, — mes visi — taip sakant, 
vadovybė, — gyvenome viename dideliame name. Viskam 
vadovavo toks vokietis iš Namibijos, vardu Burkhartas Fi- 
šeris. Jis turėjo žmoną Marsiją. Dar ten buvo moteriškė iš 
Pietų Afrikos, vardu Karla Smit, tas amerikietis ir aš. 

Visi neblogai sutarėme, tik Burkhartas manęs nemėgo. 
Neilgai trukus, kai atvykau, jis pamėgino manimi nusikra- 
tyti, bet turėjau sutartį su fondu ir jam tai nepavyko. Vo- 


kietis visko primelavo apie mane, tačiau jie juo nepatikėjo. 

Amerikietis buvo labai mandagus. Pakenčiamai kalbė- 
jo setsvanos kalba, o ir žmonės jį mėgo. Merginai iš Pie- 
tų Afrikos jis krito į akį ir netrukus jie apsigyveno viena- 
me kambaryje. Ji rūpinosi tuo vaikinu - gamino maistą, 
manimi. Neskatinau Karlos, tačiau ji, dar būdama su tuo 
amerikiečiu, turėjo su manimi romaną. Ji žadėjo, kad vis- 
ką jam pasakys, bet kol kas nenori skaudinti. Todėl mudu 
susitikdavome slapta — tai buvo gana sunku, tačiau mums 
kažkaip pavykdavo. 

Burkhartas įtarė, kas vyksta. Išsikvietė mane į savo ka- 
binetą ir pagrasino, kad jei nesiliausiu susitikinėti su Karla, 
viską išklos amerikiečiui. Atrėžiau, jog tai ne jo reikalas, 
ir šis supyko. Pasakė, kad dar kartą parašys į fondą, nes 
žlugdau viso kolektyvo darbą. Tada pažadėjau daugiau ne- 
besimatyti su Karla. 

Tačiau pažado netesėjau. Kodėl būčiau turėjęs tesėti? 
Vakarais mudu ir toliau susitikdavome. Ji sakydavo, kad 
tamsoje mėgsta eiti pasivaikščioti į krūmynus; amerikietis 
to nemėgo, todėl likdavo namie. Tik įspėdavo, kad neitų 
per toli ir saugotųsi plėšriųjų žvėrių bei gyvačių. 

Mes turėjome tokią vietą, kurioje susitikdavome, kai 
norėdavome pabūti vieni. Tokią trobelę už laukų. Ten buvo 
laikomi kauptukai, virvės ir panašūs daiktai. Mylimųjų pa- 
simatymams ji irgi labai tiko. 

Tą naktį mudu buvome trobelėje. Buvo pilnatis, lauke 
gana šviesu. Staiga pajutau, kad prie trobelės kažkas stovi, 


ir atsikėliau. Tylutėliai prislinkau prie durų ir labai lėtai jas 

pravėriau. Lauke stovėjo amerikietis. Jis mūvėjo tik šortus 
ir avėjo batus. Naktis buvo labai karšta. 

Jis paklausė: „Ką ten veiki?“ Kai nieko neatsakiau, jis 
staiga mane nustūmė ir pažvelgė į trobelės vidų. Pamatė 
Karlą ir, žinoma, iškart viską suprato. 
atsisuko į mane. Staiga nusigręžė ir ėmė bėgti tolyn nuo 
trobelės. Bėgo ne namo, o į priešingą pusę, į krūmynus. 

Karla man sušuko, kad lėkčiau jam iš paskos. Aš taip ir 
padariau. Jis bėgo labai greitai, bet man pavyko jį prisivyti 
ir sučiupti už peties. Amerikietis mane nustūmė ir vėl lei- 
dosi bėgti. Sekiau jam iš paskos, nors dygūs krūmokšniai 
raižė rankas ir kojas. Dyglys lengvai galėjo man išdurti akį, 
bet taip neatsitiko. Buvo labai pavojinga. 

Vėl jį prisivijau, tik šį kartą jis taip smarkiai nebesiver- 
žė ištrūkti. Apglėbiau vaikiną rankomis, norėdamas nura- 
minti ir parvesti atgal į namus, bet jis atšoko nuo manęs ir 
suklupo. 

Mudu stovėjome ant pat krašto gilaus griovio, donga, 
vagojančio krūmynus. Griovys buvo kokių šešių pėdų gy- 
lio. Amerikietis suklupo ir į jį įkrito. Kai pažvelgiau žemyn, 
pamačiau, kad jis guli dugne. Nejudėjo, nebuvo girdėti jo- 
kio garso. 

Nusileidau į griovį jo apžiūrėti. Gulėjo visiškai ramus, 
bet kai suėmiau galvą, norėdamas patikrinti, ar nesužalo- 
ta, ji staiga nusviro į šoną. Tada supratau, kad jis krisdamas 
susilaužė kaklą ir nebekvėpuoja. 

Nubėgau pas Karlą ir papasakojau, kas atsitiko. Ji grįžo 


Buvo akivaizdu, kad jis nebegyvas. Karla ėmė klykti. 

Kai ji aprimo, mudu susėdome griovyje ir ėmėme svars- 
tyti, ką daryti toliau. Pagalvojau, jei grįšime atgal ir papasa- 
kosime, kaip viskas atsitiko, niekas nepatikės, kad jis pasly- 
do netyčia. Įsivaizdavau, kaip žmonės pradeda šnibždėtis, 
jog mudu susimušėme, nes jis sužinojo, kad susitikinėju 
su jo drauge. Aiškiausiai supratau: jei policininkai apklaus 
Burkhartą, šis pripasakos apie mane visokių bjaurių daly- 
kų, gal net pasakys, jog tikriausiai tyčia jį nužudžiau. Mano 
padėtis būtų buvusi labai sunki. 

Taigi nutarėme palaidoti kūną ir visiems pasakyti, kad 
nieko nematėme. Žinojau, jog netoliese yra skruzdėlynų; 
tų vietų krūmynuose jų pilna. Supratau, kad tai geriausia 
vieta paslėpti lavoną. Nesunkiai radau skruzdėlyną, man 
net pasisekė: viename šlaite skruzdėda buvo spėjęs išrausti 
didelę skylę. Dar ją praplatinome ir į vidų įkišome kūną. 
Tada užkimšome skylę akmenimis, žemėmis ir viską aplin- 
kui nušlavėme dygliuočio šaka. Matyt, sunaikinome visus 
pėdsakus, nes medžioklės vedlys, kurį vėliau ten atvežė, 
nieko nerado. Be to, kitą dieną palijo, ir lietus nuplovė pėd- 
sakus, kurie dar buvo likę. 

Paskui kelias dienas policija mus visus klausinėjo, at- 
vyko dar kitų žmonių. Visiems sakiau, kad tą vakarą jo ne- 
mačiau, Karla irgi kartojo tą patį. Ji buvo labai sukrėsta ir 
visiškai nutilo. Nebenorėjo daugiau manęs matyti, tik nuo- 
lat verkė. 

Po kurio laiko Karla išvažiavo. Prieš jai išvykstant 
mudu trumpai pasikalbėjome. Ji paaiškino, kad gailisi su 
manimi prasidėjusi, dar pasakė esanti nėščia, bet kūdikis 
ne mano, o ano vaikino, nes laukėsi jau tada, kai pradėjo- 


me susitikinėti. 

Ji iškeliavo, o po mėnesio išvažiavau ir aš. Gavau stipen- 
diją mokytis Diuko universitete. Karla išvyko ir iš iš šalies. 
Nebenorėjo grįžti į Pietų Afriką, nes ten jai nepatiko. Gir- 
dėjau, kad nuvyko į Zimbabvę, į Bulavają, ir ten įsidarbino 
nedidelio viešbučio direktore. Neseniai sužinojau, jog ir 
dabar ten dirba. Vienas pažįstamas buvo Bulavajuje ir sakė 
matęs ją iš tolo. 

Jis nutilo ir pažvelgė į mma Ramotsvę. 

— Tai tiesa, mma, - pasakė. — Aš to vaikino nežudžiau. 
Papasakojau jums tiesą. 

Mma Ramotsvė linktelėjo galva. 

— Supratau, —- atsakė ji. - Mačiau, kad nemelavote. - Ji 
trumpam nutilo. - Nesiruošiu nieko sakyti policijai. Pa- 
žadėjau jums ir neketinu laužyti pažado. Bet motinai pa- 
pasakosiu viską, kaip buvo. Žinoma, jei ji pažadės man tą 
patį - kad nieko nesakys policijai; manau, ji sutiks. Nema- 
tau jokios prasmės policijai vėl raustis po tuos įvykius. 

Buvo aiškiai matyti, jog daktarui Rantai palengvėjo. Iš 
jo veido išnyko priešiškumas, atrodė, kad dabar jam reikia 
paguodos. 

— O tos merginos? — paklausė jis. - Ar jos nepridarys 
man nemalonumų? 

Mma Ramotsvė papurtė galvą. 

— Iš jų nemalonumų nesulauksite. Galite nebijoti. 

— O liudijimas? — vėl paklausė jis. - Tas, kurį parašė 
ana mergina? Ar jį sunaikinsite? 

Mma Ramotsvė pakilo nuo kėdės ir patraukė prie 
durų. 


— Liudijimą? 

— Taip, — patvirtino jis. — Tą liudijimą, kurį parašė mer- 
gina, tą melagystę. 

Mma Ramotsvė atidarė lauko duris ir pažvelgė pro jas. 
Ponas J. L. B. Matekonis sėdėjo automobilyje; išgirdęs atsi- 
veriant duris jis pakėlė galvą. 

Ji žengė ant takelio. 

— Ką gi, daktare Ranta, - ramiai prakalbo mma Ramot- 
svė. - Manau, jūs esate žmogus, kuris yra labai daug pri- 
melavęs, labiausiai moterims. O dabar jums atsitiko tai, ko 
tikriausiai dar nebuvote patyręs. Moteris pamelavo ir jūs 
viskuo patikėjote. Jums tai nepatiks, bet gal bent suprasi- 
te, kaip jaučiasi žmogus, kuriuo manipuliuojama. Nebuvo 
jokios merginos. 

Mma Ramotsvė nuėjo takeliu prie vartelių. Daktaras 
Ranta stovėjo prie durų, žvelgdamas jai įkandin, tačiau ji 
žinojo, kad nedrįs nieko daryti. Praėjus pykčiui - o dabar 
jis tikrai pyksta, —- turbūt supras, kad lengvai išsisuko, ir jei 
dar turi bent kruopelytę sąžinės, gal pasidžiaugs, jog ga- 
liausiai dešimtmečio senumo įvykiai bus palikti ramybėje. 
Šio žmogaus sąžine ji labai abejojo, tad vėliau pamanė, kad 
to tikėtis būtų neprotinga. 

O kaip jos pačios sąžinė? Ji pamelavo daktarui Rantai, 
net griebėsi šantažo. Taip pasielgė norėdama išgauti infor- 
maciją, kurios kitaip sužinoti būtų nepavykę. Ir vėl min- 
tyse sukirbėjo tas nerimą keliantis klausimas apie tikslą ir 
priemones. Ar galima elgtis blogai, jei sieki gero tikslo? Juk 
kai kurie karai yra pateisinami. Afrika privalėjo kovoti dėl 
savo laisvės, ir niekas niekada nesakė, kad tokiam tikslui 
pasiekti negalima naudoti jėgos. Gyvenimas painus, kar- 

tais tiesiog nėra kito kelio. Ji įveikė daktarą Rantą jo pa- 
ties ginklai; laimėjo, lygiai kaip anksčiau, kai pasinaudojusi 
apgaule demaskavo piktąjį raganių. Aišku, tai nemalonu ir 
negerai, bet pasaulyje, kuris toli gražu netobulas, kartais 
neišvengiama. 


Dvidešimtas skyrius 


Bulavajas 


KSS Ankstų rytą, kai miestas tik budo, o dangus dar buvo 
tamsus, ji išvairavo mažą baltąjį furgonėlį į Fransistauno 
kelią. Prieš pat posūkį į Močudį, kur kelias artėjo prie Lim- 
popo ištakų, virš lygumų iškilo saulė. Kelias minutes visas 
pasaulis atrodė aplietas geltonu auksu — kopjes, išgaubtos 
medžių viršūnės, pernykštė nudžiūvusi žolė šalikelėje, net 
dulkės. Saulė, milžiniškas raudonas kamuolys, iš pradžių 
kabojo virš horizonto, bet paskui išsilaisvino ir nuplau- 
kė viršum Afrikos; grįžo įprastos dienos spalvos ir mma 
Ramotsvė tolumoje pamatė pažįstamus vaikystės stogus, 
pakelėje besiganančius asilus, kur ne kur po medžiais pri- 
siglaudusias trobeles. 

Čia jau buvo sausringos žemės, bet dabar, lietaus sezono 
pradžioje, vaizdas pradėjo keistis. Iš pat pradžių nulijo ge- 
rai. Iš šiaurės ir rytų atslinko didžiuliai purpuriniai debesys 
ir šliūkštelėjo baltais srautais lietus, tarsi krioklys. Žemė, 

ištroškusi po sausros mėnesių, sugėrė liūties paliktas spin- 
duliuojančias balas ir jau po kelių valandų rusvą dirvos pa- 
viršių padengė žalsvas apklotas. Žolės stiebeliai, mažytės 
geltonos gėlės, išsišakoję laukiniai vijokliai pramušė su- 
minkštėjusį paviršių ir padengė žemę vešlia žaluma. Van- 
denvietės - duobės, išklotos degtu moliu, - staiga tapo pil- 
nos drumzlino rudo vandens, o upių vagos, sausi smėlėti 
grioviai, vėl paplūdo srautais. Liūčių sezonas — kasmetinis 
stebuklas, leidžiantis šioje sausroje egzistuoti gyvybei; ste- 
buklas, kuriuo būtina tikėti, nes kitaip liūtys gali liautis, ir 
tada galvijai išdvės, kaip jau yra buvę senovėje. 

Mma Ramotsvė mėgo Fransistauno kelią, nors šiandien 
važiavo toliau, dar tris valandas į šiaurę, į Zimbabvę. Ponas 
J. L. B. Matekonis nenorėjo jos išleisti, stengėsi perkalbėti, 
bet ji užsispyrė. Apsiėmė ištirti šį klausimą, todėl padarys 
viską iki galo. 

— Ten pavojingiau negu Botsvanoje, — sakė jis. — Nuolat 
kokie nors neramumai. Iš pradžių buvo karas, paskui tie 
sukilėliai, dar visokie pramuštgalviai. Jie blokuoja kelius. 
Sulaiko automobilius. Ir šiaip. O jei tavo furgonas suges? 

Teko rizikuoti, nors labai nenorėjo jo jaudinti. Be to, 
reikėjo ne tik nukeliauti į Zimbabvę, bet ir įrodyti, jog pati 
sprendžia tokius dalykus. Negalima leisti, kad vyras kištųsi į 
Pirmosios moterų seklių agentūros veiklą; kitaip liks tik pa- 
keisti pavadinimą į Pirmąją moterų (ir vyro) seklių agentūrą. 
Ponas J. L. B. Matekonis geras mechanikas, bet jis ne seklys. 
Čia reikia daugiau... Kaip ten? Subtilumo? Nuojautos? 

Taigi teko važiuoti į Bulavają. Ji pagalvojo, kad moka 


savimi pasirūpinti; labai dažnai žmonės, patekę į nemalo- 

nią padėtį, turi kaltinti tik save. Jie nuklysta ten, kur ne- 
turėtų būti; įžūliai kalba su netinkamais žmonėmis; nesu- 
geba teisingai suprasti socialinių ženklų. Mma Ramotsvė 
mokėjo neišsiskirti iš aplinkos. Ji žinojo, kaip reikia elgtis 
su jaunuoliais, skausmingai susirūpinusiais įrodyti savo 
svarbą, - jos manymu, tai pavojingiausias reiškinys, kurį 
sutiksi Afrikoje. Jaunuolis su šautuvu rankoje — tarsi sau- 
sumos mina; tik užmink jam ant nuospaudos - o tai pada- 
ryti visai nesunku, — ir gali tikėtis baisiausių nesmagumų. 
Bet jei mokėsi su juo elgtis - rodysi pagarbą, kurios tokie 
žmonės aistringai trokšta, — gali pavykti padaryti padėtį 
nekenksmingą. Tik negalima elgtis perdėm pasyviai, nes 
jis tuojau pat pasinaudos proga įrodyti savo viršenybę. Vis- 
kas priklauso nuo to, ar sugebėsi tiksliai įžvelgti psicholo- 
ginę situacijos pusę. 

Ji važiavo visą rytą. Devintą valandą pasiekė Mahalap- 
ję, kurioje buvo gimęs tėvas, Obedas Ramotsvė. Paskui jis 
persikėlė į Močudį, ten buvo įsikūrę motinos giminės. O 
štai čia gyveno jo gentainiai, kurie, galima sakyti, tapo jos 
giminėmis. Buvo įsitikinusi, kad jei paklaidžiotų šio padri- 
ko miesto gatvėmis ir pasikalbėtų su seniais, tikrai sutiktų 
žmogų, tiksliai žinantį, kas ji tokia, galintį įdėti jos vardą į 
sudėtingą genealogijos raizginį. Atsirastų pirmos, antros, 
trečios eilės pusbrolių ir pusseserių, tolimų giminaičių, 
kurie susietų ją su niekada nematytais žmonėmis ir tuo- 
jau pat sukurtų giminystės jausmą. Jei sulūžtų baltasis fur- 
gonėlis, ji galėtų pasibelsti į bet kurias duris ir tikėtis pa- 
galbos, kurią visi Botsvanos gyventojai suteikia tolimiems 


giminaičiams. 

Mma Ramotsvei buvo sunku įsivaizduoti, kaip galima 
gyventi be giminių. Ji žinojo, kad esama tokių, kurie nieko 
neturi — nei dėdžių, nei tetų, nei tolimų ir artimų pusbro- 
lių; tie žmonės yra visiškai vieni. Tokie dėl kažin kokios 
nesuvokiamos priežasties labai dažnai būna baltieji; atro- 
do, jie nė nenori turėti giminių, visai gerai jaučiasi ir vieni. 
Kaip turbūt jiems vieniša — tarsi kosmonautams tolimoje 
erdvėje, plūduriuojantiems tamsoje net be to sidabrinio 
vinguriuojančio laido, siejančio juos su mažomis metali- 
nėmis įsčiomis, pilnomis deguonies ir šilumos. Kurį laiką 
ji pasvarstė apie šią metaforą ir įsivaizdavo erdvėje baltąjį 
furgonėlį, lėtai besisukantį žvaigždžių fone, o jame - save, 
mma Ramotsvę iš Pirmosios moterų seklių agentūros, 
plaukiančią nesvarumo būklėje, prisirišusią prie furgonė- 
lio plona skalbinių virve. 


Ji sustojo Fransistaune ir išgėrė puodelį arbatos šalia ge- 
ležinkelio stovinčio viešbučio verandoje. Dyzelinis garve- 
žys trūktelėjo prie jo prikabintus vagonus, prisigrūdusius 
iš šiaurės atvykusių keleivių, ir nudundėjo tolyn; prekinis 
traukinys, prikrautas vario iš Zambijos kasyklų, stovėjo 
ant kelio, o jo vairuotojas po medžiu šnekučiavosi su gele- 
žinkelininku. Pro šalį prašlubčiojo kaitros nukamuotas šuo 
nudžiūvusia koja. Prie mma Ramotsvės stalo išdygo smal- 
sus vaikigalis varvančia nosimi, o kai ji nusišypsojo jam, 
kikendamas spruko. 

Paskui teko važiuoti per sieną, stovėti lėtai judančio- 
je eilėje prie balto pastato, kuriame uniformuoti, nuo- 
bodžiaujantys, tačiau orūs pareigūnai šnarino prastai iš- 


spausdintus blankus ir antspaudavo pasus bei leidimus. 

Atlikusi formalumus ji pradėjo paskutinę kelionės dalį pro 
granito kalvas, tirpstančias švelniai melsvame horizonte, 
ore, kuris atrodė vėsesnis, aukštesnis ir gaivesnis už slogią 
Fransistauno kaitrą. O ten jau ir Bulavajas, plačių gatvių, 
palisandro medžių ir vėsių verandų miestas. Čia ji turėjo 
kur apsistoti: pas draugę, kuri kartais ją aplankydavo Ga- 
borone, laukė patogus kambarys šaltomis, išblizgintomis 
raudonomis grindimis ir šiaudų stogu — todėl oras jame 
buvo tykus ir vėsus tarsi oloje. 

— Man visada malonu tave matyti, - tarė draugė. - Bet 
ko atvykai? 

— Noriu kai ką surasti, - atsakė mma Ramotsvė. — Tiks- 
liau, kai kam padėti kai ką surasti. 

— Kalbi mįslėmis, — nusijuokė draugė. 

— Na gerai, paaiškinsiu, —- tarė mma Ramotsvė. - Atva- 
žiavau čia tam, kad sužinočiau pabaigą. 


Ir ją, ir viešbutį surado nesunkiai. Mma Ramotsvės drau- 
gė kelis kartus paskambino telefonu ir užrašė viešbučio 
pavadinimą bei adresą. Tai buvo senas, kolonijų stiliaus 
pastatas pakeliui į Matopą. Nežinia, kokie svečiai jame ap- 
buvo triukšmingas baras. Virš įėjimo durų kabojo iškaba, 
kurioje ant juodo fono smulkiomis baltomis raidėmis buvo 
parašyta: „Direktorė Karla Smit, licencija prekiauti alkoho- 
liniais gėrimais“. Tai buvo kelionės pabaiga ir, kaip dažnai 
būna, ji pasirodė esanti paprasta, niekuo neišsiskirianti; vis 
dėlto stebino įrodymas, kad žmogus, kurio taip ilgai ieško- 


jai, iš tiesų egzistuoja ir yra čia. 

— Esu Karla. 

Mma Ramotsvė pažvelgė į moterį, sėdinčią prie rašo- 
mojo stalo, apkrauto netvarkingomis popierių krūvomis. 
Ant sienos jai už nugaros kabojo kalendorius. Jame dienų 
blokeliai buvo išspausdinti ryškiomis spalvomis —- spaus- 
tuvės dovana, kurioje storomis raidėmis buvo parašyta: 
Spaudė Matabelelando spaudos bendrovė (privati) Ltd: 
Mes išreiškiame jūsų mintis! Mma Ramotsvė pamanė, kad 
ir jai būtų ne pro šalį išleisti klientams skirtą kalendorių: 
Kilo įtarimų? Kreipkitės į Pirmąją moterų seklių agentūrą. 
Mes atsakome į jūsų klausimus! Ne, per silpna. Tik pašau- 
kite ir mes suseksime! Ne. Kai kurie klientai nelinkę šauk- 
ti. Mes sužinosime. Taip jau geriau: skamba oriai, kaip ir 
derėtų. 

— O jūs? - mandagiai pasiteiravo moteris, tačiau jos 
balse buvo girdėti įtarimas. Ji mano, kad atėjau ieškoti dar- 
bo, pagalvojo mma Ramotsvė, ir dabar kaupiasi svarstyda- 
ma, kaip čia patogiau manimi nusikračius. 

— Mano vardas Prešijoza Ramotsvė, — atsakė ji. - Atvy- 
kau iš Gaborono. Ir neketinu prašyti darbo. 

Moteris nusišypsojo. 

— Tiek daug žmonių ieško darbo, - paaiškino ji. - Ne- 
darbas tiesiog baisus. Pas mane ateina žmonių, baigusių 
įvairiausius kursus, jiems be galo reikia darbo. Sutinka dirb- 
ti bet ką. Bet ką. Per savaitę atsakau į dešimt, kartais dvylika 
pasiūlymų; kai baigiasi mokslo metai, jų dar daugiau. 

— Padėtis nekokia? 

Moteris atsiduso. 


— Taip, ir jau seniai. Daug nukentėjusių. 

— Aišku, — atsakė mma Ramotsvė. - Mums Botsvanoje 
pasisekė. Neturime tokių problemų. 

Karla linktelėjo galva ir neilgam susimąstė. 

— Žinau. Porą metų ten gyvenau. Jau senokai, bet gir- 
dėjau, kad Botsvana mažai pasikeitė. Šiuo požiūriu jos gy- 
ventojams labai pasisekė. 

— Jums labiau patiko ankstesnė Afrika? 

Karla klausiamai pažvelgė į ją. Tai politinis klausimas, į 
kurį reikia atsargiai atsakyti. 

Ji prabilo lėtai, rinkdama žodžius. 

— Ne. Ne tuo požiūriu, kad man labiau patiko kolonijų 
laikai. Be abejo, ne. Žinokite, ne visi baltieji tokie. Taip, gy- 
venau Pietų Afrikoje, bet išvažiavau iš ten, kad pabėgčiau 
nuo apartheido. Todėl ir nuvykau į Botsvaną. 

Mma Ramotsvė visai neketino jos sutrikdyti. Paklausė 
neturėdama jokių slaptų kėslų, tad dabar pasistengė atitai- 
syti padėtį. 

— Ne tai turėjau galvoje, - paaiškino ji. - Kalbėjau apie 
ankstesnę Afriką, kurioje buvo labai mažai bedarbių. Ku- 
rioje kiekvienas turėjo savo vietą. Žmogus buvo kaimo, 
šeimos dalis. Visi turėjo savo žemės. Dabar tai beveik iš- 
nyko. Daug žmonių nieko nebeturi, tik pašiūrę miesto pa- 
kraštyje. Tokia Afrika man nepatinka. 

Karla lengviau atsiduso. 

— Taip. Bet pasaulio nesustabdysi, ar ne? Afrika dabar 
turi tokių problemų. Reikia stengtis jas įveikti. 

Stojo tyla. Karla pamanė, jog ta moteris atėjo čia ne 
tam, kad pasikalbėtų apie politiką ar Afrikos istoriją. Ko 


jai reikia? 

Mma Ramotsvė žiūrėjo į savo rankas, į sužadėtuvių žie- 
dą, švytintį ryškia ugnele. 

— Prieš dešimt metų, - prakalbo ji, - gyvenote prie Mo- 
lepololės, tokioje bendruomenėje, kuriai vadovavo Burk- 
hartas Fišeris. Jūs ten buvote, kai paslaptingai dingo ame- 
rikietis, vardu Maiklas Kertinas. 

Ji nutilo. Karla spoksojo į ją stiklinėmis akimis. 

— Nesu iš policijos, - skubiai pasiaiškino mma Ramot- 
svė. - Atvažiavau čia ne tam, kad jus kvosčiau. 

Karlos veido išraiška buvo neįžvelgiama. 

— Kodėl tada pradėjote šią šneką? Viskas buvo labai se- 
niai. Jis dingo. Tai ir viskas. 

— Ne, - atsakė mma Ramotsvė. - Tai ne viskas. Neke- 
tinu jūsų klausinėti, kas ten nutiko, nes viską puikiausiai 
žinau. Judu su Osvaldu Ranta buvote trobelėje, kai stai- 
ga pasirodė Maiklas. Paskui jis įkrito į donga ir nusisuko 
sprandą. Jūs paslėpėte kūną, nes Osvaldas išsigando, kad 
policija jį apkaltins nužudžius Maiklą. Štai kas atsitiko. 

Karla nieko neatsakė, bet mma Ramotsvė matė, kad jos 
žodžiai moterį sukrėtė. Daktaras Ranta sakė tiesą, kaip ji ir 
buvo maniusi, o Karlos reakcija tai patvirtino. 

— Jūs nenužudėte Maiklo, - toliau kalbėjo ji. - Dėl to 
esate niekuo dėta. Tačiau paslėpėte kūną, o tai reiškia, kad 
motina taip ir nesužinojo, kas nutiko sūnui. Šiuo požiūriu 
jūs pasielgėte blogai. Bet kalba ne apie tai. Svarbiausia, kad 
galite visai tai ištaisyti. Ir be jokios rizikos. Jums niekas ne- 
gresia. 

Karlos balsas buvo vos girdimas, tarsi aidėtų iš labai 
toli. 

— Ką galėčiau padaryti? Juk jo nebesugrąžinsi. 

— Jūs galite padėti motinai baigti ieškojimus, - atsakė 
mma Ramotsvė. - Ji nieko daugiau nenori, tik atsisveikinti 
su sūnumi. Žmonės, kurie netenka artimųjų, dažnai taip 
jaučiasi. Jų širdyse visai nėra vietos kerštui; jie tik nori vis- 
ką žinoti. Ir tiek. 

Karla, nuleidusi akis žemyn, atsilošė krėsle. 

— Nežinau... Osvaldas pasiustų, jei pradėčiau pasakoti 
apie... 

Mma Ramotsvė ją nutraukė: 

— Osvaldas viską žino ir sutinka. 

— Tada kodėl negali pats jai pasakyti? — staiga supyko 
Karla. — Juk tai jo darbas. Melavau tik norėdama jį išgel- 
bėti. 

Mma Ramotsvė linktelėjo, rodydama, kad supranta. 

— Taip, — sutiko ji, — tai Osvaldo kaltė, bet jis nėra ge- 
ras žmogus. Jis nieko negali duoti tai moteriai, nei, tiesą 
pasakius, niekam kitam. Tokie žmonės negali atsiprašyti 
už kitus. O jūs galite. Galite susitikti su Maiklo motina ir 
papasakoti, kas nutiko. Galite prašyti jos atleidimo. 

Karla papurtė galvą. 

— Nesuprantu, kam man... Šitiek metų prabėgo... 

Mma Ramotsvė ją nutildė. 

— Be to, - tarė ji, - esate jos anūko motina. Ar ne taip? 
Nejau atimsite iš jos net šią menką paguodą? Ji nebeturi 
sūnaus. Užtat yra... 

— Taip, berniukas, — atsakė Karla. - Jis irgi vardu Maik- 
las. Jam devyneri, tuoj sueis dešimt. 


Mma Ramotsvė nusišypsojo. 

— Privalote nuvežti jai parodyti vaiką, mma, - tarė ji. — 
Esate motina. Žinote, ką tai reiškia. Dabar neturite jokios 
priežasties to nedaryti. Osvaldas jums negali pakenkti. Jis 
nepavojingas. 

Mma Ramotsvė pakilo nuo kėdės ir priėjo prie stalo, 
prie kurio sėdėjo nuliūdusi, sutrikusi Karla. 

— Juk žinote, kad privalote tai padaryti, - padrąsino ji. 

Mma Ramotsvė paėmė moters ranką ir švelniai ją pa- 
spaudė. Ranka buvo nusėta dėmių nuo ilgo buvimo karšty- 
je, aukštikalnėse, suskirdusi nuo sunkaus darbo. 

— Juk padarysite tai, ar ne, mma? Ji pasirengusi atvykti į 
Botsvaną. Jei pasakysiu, atskris rytoj arba poryt. Ar galite 
iš čia ištrūkti? Bent kelioms dienoms? 

— Turiu pavaduotoją, - atsakė Karla. - Ji galės čia šei- 
mininkauti. 

— O berniukas? Maiklas? Nejau jis nesidžiaugs, galėda- 
mas pamatyti močiutę? 

Karla pakėlė akis. 

— Taip, mma Ramotsve, - atsakė ji. - Esate teisi. 


Kitą dieną, jau vėlai vakare, mma Ramotsvė grįžo į Gabo- 
roną. Jos tarnaitė Roza buvo pasilikusi Zebrų plente ir pri- 
žiūrėjo vaikus. Šie saldžiai miegojo, kai šeimininkė grįžo. 
Ji įtipeno į vaikų kambarius, pasiklausė tylaus jų alsavimo, 
įkvėpė saldaus miegančių vaikų kvapo. Tada, išsekusi po ke- 
lionės, griuvo į lovą, nors mintyse vis dar vairavo: akys po 
užmerktais, sunkiais nuo miego vokais nesiliovė judėjusios. 

Kitą rytą ji, palikusi vaikus prižiūrėti Rozai, anksti nu- 
ėjo į kontorą. Mma Makutsi buvo atėjusi dar anksčiau ir 

kupina energijos sėdėjo prie savo stalo bei spausdino ata- 
skaitą. 

— Ponas Letsenjanas Badulė, - pranešė ji. - Rašau ata- 
skaitą apie tyrimo pabaigą. 

Mma Ramotsvė pakėlė antakį. 

— Maniau, norėsite, kad pati tai išspręsčiau? 

Mma Makutsi papūtė lūpas. 

— Iš pradžių man trūko drąsos, - prisipažino ji. - Bet 
vakar Badulė atėjo, tad turėjau su juo pasikalbėti. Jei bū- 
čiau pamačiusi iš anksto, gal būčiau užsirakinusi duris ir 
pakabinusi užrašą, kad agentūra uždaryta. Tačiau jis įėjo, 
man nespėjus nieko sugalvoti. 

— Ir? — paklausė mma Ramotsvė. 

— Ir pasakiau, kad žmona jam neištikima. 

— Ką jis sakė? 

— Labai nuliūdo. Vos neapsiverkė. 

Mma Ramotsvė vylingai nusišypsojo. 

— Lyg ir nieko stebėtino, - tarė ji. 

— Taip, bet paskui jam pasakiau, jog neverta nieko 
keisti, nes žmona taip elgiasi ne dėl savęs, o dėl jų sūnaus. 
Susidėjo su turtingu vyru vien tam, kad vaikas gautų gerą 
išsilavinimą. Pasakiau, jog mano nuomone, ji elgiasi la- 
bai nesavanaudiškai, kad geriausia būtų viską palikti taip, 
kaip yra. 

Mma Ramotsvė atrodė apstulbusi. 

— Ir Badulė patikėjo? — netikėdama paklausė ji. 

— Taip, - atsakė mma Makutsi. - Jis nelabai išmintin- 


gas žmogus. Net, atrodo, visai apsidžiaugė. 

— Esu pritrenkta, — prisipažino mma Ramotsvė. 

— Na tai štai, - apibendrino mma Makutsi. - Jis paten- 
kintas. Žmona irgi patenkinta. Berniukas toliau mokosi 
savo mokykloje. Žmonos meilužis ir meilužio žmona taip 
pat patenkinti. Rezultatas visai geras. 

Mma Ramotsvės tai neįtikino. Toks sprendimas etiniu 
požiūriu buvo ydingas, bet norint paaiškinti kodėl, reikėtų 
daug mąstyti ir diskutuoti. Teks kada nors apie tai plačiau 
pasikalbėti su mma Makutsi, kai tik turės laiko. Kaip gai- 
la, pamanė ji, kad Kriminologijos žurnale nėra specialaus 
skaitytojų laiškų skyrelio, skirto panašiems atvejams. Ga- 
lėtų parašyti ir paprašyti patarimo tokiu subtiliu klausi- 
mu. Gal vis dėlto verta pasiūlyti redaktoriui įvesti klausi- 
mų ir atsakymų kampelį; tada žurnalas tikrai taptų daug 
įdomesnis. 

Praėjo kelios ramios dienos, jos vėl nesulaukė klientų, 
tad galėjo sutvarkyti agentūros administracinius reikalus. 
Mma Makutsi sutepė rašomąją mašinėlę ir išėjo nupirkti 
naujo arbatinuko raudonajai arbatai virti. Mma Ramotsvė 
rašė laiškus seniems draugams ir ruošė artėjančios finan- 
sinių metų pabaigos ataskaitas. Uždirbo nelabai daug, bet 
nuostolių irgi neturėjo, todėl jautėsi patenkinta, be to, ir 
dirbti buvo įdomu. O tai kur kas svarbiau už gražiai atro- 
dančią pelno ataskaitą. Tiesą pasakius, pamanė ji, metų 
ataskaitose šalia išlaidų ir pajamų skilčių reikėtų įrašyti 
punktą „Laimė“. Ši skiltis jos ataskaitoje būtų labai pilna. 

Tačiau jos nė iš tolo nepalyginsi su laime Andrėjos Ker- 


tin, atvykusios po trijų dienų ir tą pačią popietę Pirmosios 

moterų seklių agentūros kontoroje susitikusios su savo 
anūko motina ir pačiu anūku. Palikusi Karlą papasakoti, 
kas nutiko tą naktį prieš dešimt metų, mma Ramotsvė iš- 
sivedė vaiką pasivaikščioti, parodė jam granitinius Kgalės 
kalvos šlaitus ir tolumoje blyksintį mėlį - užtvankos van- 
denis. Berniukas buvo mandagus, gana rimtas, labai do- 
mėjosi akmenimis ir nuolat stabčiojo pakrapštyti kokią 
uolieną ar pakelti nuo žemės akmenuką. 

— Štai čia kvarcas, — paaiškino jis, rodydamas baltą ak- 
menėlį. - Kartais kvarce galima rasti aukso. 

— Tau labai patinka akmenys? 

— Noriu būti geologas, —- rimtai atsakė vaikas. - Mūsų 
viešbutyje kartais apsigyvena toks geologas. Jis man pasa- 
koja apie akmenis. 

Mma Ramotsvė drąsinamai nusišypsojo. 

— Tikrai, tai bus labai įdomus darbas, - patvirtino ji. — 
Beveik kaip seklio. Visą laiką ko nors ieškosi. 

Ji grąžino vaikui kvarco gabaliuką. Šiam imant akis už- 
kliuvo už jos sužadėtuvių žiedo. Berniukas trumpam su- 
švytinčią jo akį. 

— Cirkonis, - galiausiai pasakė. - Dabar juos padaro la- 


bai panašius į deimantus. Neatskirsi. 


Kai jie sugrįžo, Karla ir senoji amerikietė sėdėjo viena greta 
kitos. Vyresniosios moters veide švietė taika, net džiaugs- 
mas, ir mma Ramotsvė suprato, kad tai, ko ji siekė, iš tik- 


rųjų įvyko. 

Jos, paprasčiausiai žiūrėdamos viena į kitą, atsigėrė ar- 
batos. Berniukas buvo atvežęs močiutei dovaną - mažą 
muilakmenio skulptūrėlę, kurią pats išskaptavo. Moteris 
ją paėmė ir pabučiavo vaiką. Taip pasielgtų kiekviena mo- 
čiutė. 

Mma Ramotsvė irgi turėjo amerikietei dovaną — pinti- 
nę, kurią grįždama iš Bulavajo nei iš šio, nei iš to nusipir- 
ko iš moters, sėdėjusios prie Fransistauno kelio. Moteris 
atrodė visiškai netekusi vilties, ir mma Ramotsvė, kuriai 
pintinės nereikėjo, įsigijo ją tik norėdama pagelbėti. Tai 
buvo tradicinis Botsvanos krepšys, papuoštas įpintu or- 
namentu. 

— Štai šie mažyčiai taškeliai yra ašaros, - paaiškino 
ji. - Žirafa dovanoja savo ašaras moterims, o šios įpina jas 
į krepšius. 

Amerikietė paėmė pintinę mandagiai, kaip priimta Bot- 
svanoje —- abiem rankomis. Kaip šiurkščiai elgiasi žmonės, 
kurie ima dovaną viena ranka, tarsi jėga traukdami ją iš 
dovanojančiojo; ši moteris ne tokia. 

— Jūs labai maloni, mma, - tarė ji. - Bet kodėl žirafa do- 
vanoja ašaras? 

Mma Ramotsvė gūžtelėjo pečiais; ji niekada nebuvo 
apie tai pagalvojusi. 

— Turbūt tuo norėta pasakyti, kad mes visi galime ką 
nors dovanoti, - paaiškino ji. - Žirafa daugiau nieko ne- 
turi — tik ašarų. 

Kažin, ar tikrai tokia prasmė, pagalvojo ji. Ir staiga įsi- 
vaizdavo žirafą, žvelgiančią iš viršaus, nuo medžių viršū- 


nių, paslėpusią savo keistą, ištįsusį kūną už lapų; įsivaiz- 

davo jos drėgnus aksominius skruostus, gilias akis, ir pa- 
galvojo apie tai, kiek daug Afrikoje yra grožio, kiek juoko 
ir kiek meilės. 

Berniukas pažvelgė į krepšį. 

— Ar tikrai, mma? 

Mma Ramotsvė nusišypsojo. 

— Tikiuosi, - atsakė ji. 

